
AŠ — ABORIGENAS 


Mano vardas Vaipuldanja arba Vadžiris-Vadžiris. (Jei- 
gu šie vardai per daug laužo jums liežuvį, galite vadinti 
mane Filipu Robertsu. Taip mane šaukia baltieji.) 

Esu grynakraujis aborigenas iš alavos genties, gyvenan- 
čios prie Roperio upės Šiaurinėje teritorijoje. 

Mano kūnas išmėgintas įšventinimo apeigų ugnimi. Aš 
buvau pasmerktas daugeliui tabu. Vaikystėje buvau mir- 
tinai „„uždainuotas“ pikto Juodojo Daktaro, žynio, kuris 
norėjo pražudyti mane, kad nubaustų mano giminę. Mane 
išgelbėjo kitas. 

Aš šlovinu Kunapipę, Motiną Žeme, savo stabmeldiš- 
kųjų ceremonijų metu. Tikiu Vaivorykštės Žaltį, o taip pat 
garbinu ir tikiu viešpatį dievą, ir šis konfliktas religijose 
kelia man sumišimą. 

Jaunystėje buvau mokomas sekti laukinius žvėris ir me- 
džioti juos, pasitikėti savimi, gyvenant svetur, aprūpinti 
savo šeimą, naudojantis tik ietimis ir vumerais!. 

Aš vedžiau genties moterį, kurią man išrinko dėdė, nes 
būtent jis mane išaugino. Toks yra įstatymas. Mes turime 
šešias dukras. 

Vieną 1953 metų dieną mano gyvenimas prie Roperio 
iš pagrindų pasikeitė, kai baltasis gydytojas išsirinko mane 
savo vairuotoju ir sanitaru. Nuo to laiko aš gydau baltuo- 
sius ir juodaodžius vaistais, padarytais iš žolių. Labai pa- 
našiai būdavo ruošiami ir mūsų primityvūs gydomieji 
viralai. 

Tačiau, nežiūrint įgytų žinių, neseniai gautos pilietybės 
ir manų manierių, aš tebesu ir visada būsiu aborigenas. 
Tai mano pareiga. 

Daglas Lokvudas parašė šią knygą apie mano gyvenimą. 

Jis mano tėvynainis. Štai mano pasakojimas. 

Gal! jis jums patiks ir jūs suprasite mus geriau... 


! Prietaisas, palengvinantis ieties metimą. 


Ši knyga su dėkingumu ir meile skiriama 
VAIPULDANJAI 


Australijos aborigenų alavos genties nariui, apie kurį yra 
šis pasakojimas. 


Jis prasėdėjo su manimi daugiau kaip šimtą valandų be- 
sikalbėdamas, kantriai pasakodamas man savo gyvenimo 
smulkmenas, aiškindamas savo tautiečių papročius ir ap- 
eigas. 

Po to dar ilgiau klausėsi ir kritikavo mane, kai abu drau- 
ge skaitėme ir tikrinome rankraštį. 

Todėl tikiuosi, kad autorius pasirodys vertas savo temos. 

Vaipuldanja atėjo į pasaulį mažu negriuku ant Roperio 
upės kranto Arnhemlendo pietryčių kampe. 

Jis gimė girioje, plonos popierinės tošies! guolyje. Nuo 
to laiko jo paties pastangomis jo gyvenimas pasiekė da- 
bartinį lygį, ir jis tapo išsilavinusiu bei mokytu žmogumi, 
bet tokiu, kuris niekada neišsižadėjo savo primityvių pro- 
tėvių kultūros. 

Neseniai Australijos vyriausybė jį apdovanojo. Mes su- 
teikėme jam Laisvės Medalį — pilietybę. 

Visoje Šiaurinėje Teritorijoje jis žinomas Filipo Robert- 
so vardu. Tačiau ar jis būtų Vaipuldanja, ar Vadžiris-Va- 
džiris (dar taip jį vadina -gentainiai), ar Filipas Robertsas, 
aš visada prisiminsiu jį, kaip tikrą žmogų, kerintį pasako- 
toją ir itin išdidų aborigeną. 

Darvinas Daglas Lokvudas. 


---—— 


! Australijoje auga popierinės tošies medis, kurio pavadinimas kilęs 
iš to, kad jo žievė lupasi dryžiais. 


PIRMAS SKYRIUS 


Kartą, kai medžiojome prie Sent Vidžono kalno Never 
Never Lende, į pietus nuo Roper Riverio, žynys, Juodasis 
Daktaras, bandė mane pražudyti. 

Bet aš likau gyvas ir pasakoju šią istoriją. Klausykitės: 

Mano tėvas, Barnabas Gabarla iš alavos genties, Skiau- 
terėtojo Driežo totemo, kaip varovas buvo išėjęs su vienu 
baltuoju žmogumi. Taip keliaudamas, jis pelnydavo duoną 
savo šeimai, nors tais laikais pagrindinis mūsų maistas 
buvo daugiausiai laukiniai batatai, iguanos!, gyvatės, ken- 
gūros arba lelijų šaknys. 

Aš su motina gyvenau Roper Riverio misijos stotyje už 
keturių šimtų mylių į pietryčius nuo Darvino ir penkiasde- 
šimt mylių į vakarus nuo Roperio uosto prie Karpentarijos 
įlankos — negyvenamos estuarijos, maitinamos tūkstančio 
išsiliejančių upių ir užutekių... negyvenamos, neskaitant 
ryklių, krokodilų, gigantiškų piūklažuvių, nuodingų dyg- 
liuočių velniažuvių?, portugalų karo laivų, akmenžuvių?, 
milžiniškų aligarų“ ir aštuonkojų. 

Vanduo buvo užnuodytas šių pabaisų, kurie tykojo ir 
laukė, kol koks jaunas aborigenas neatsargiai plauks pro 
šalį arba iškris iš luoto. Pati sausuma — ne tokia grėsmin- 
ga: nekenksmingas, valgomas kengūras ir iguanas paįvai- 
rino keli nuodingi taipanai, šimtai mirtį nešančių gyvačių 
bei gausybė pitonų, kurių suvalgydavome jardų jardus. 
Plaukiodami turėjome saugotis, kad nepatektume į savo 
priešų nasrus, tačiau sausumoje mes patys buvome tokie 
pat — valgantys visa, kas gyva — alkani čiabuviai, me- 
džiotojai, besimaitinantys tuo, kada kur ką randa, ir nie- 

! Driežų šeimos gyvūnas. 

2 15—20 pėdų pločio ir kelių pėdų storio žuvis, mintanti mažais gy- 
vūnais. 

3 Koralų spalvos žuvis, kuri gyvena tarp koralų ir gali nuodingais 


savo dygliais smarkiai sužeisti. 
4 Australijos žuvų rūšis, 


kada nekonservuojantys, nemąstantys apie rytdieną toje 
bekraštėje šalyje, kuri buvo palanki akmens amžiaus žŽmo- 
nėms, žinantiems, kaip ja naudotis. 

Sulaukęs septynerių metų, aš netverdavau džiaugsmu, 
kai mane pasiimdavo į šventines medžiokles, kad galėčiau 
mokytis tykoti grobio ir žudyti žaislinėmis ietimis, kurias 
man buvo padaręs tėvas. Tokio amžiaus buvau kraugeriš- 
kas ir žiaurus, kaip ir daugumas berniukų, tiek juodų, tiek 
baltų. Niekas man neteikė tiek malonumo, kaip lei- 
dimas pribaigti kokį nors mažą roplį ar žvėrelį, sugautą 
vyresnių. 

Staiga vieną šaltojo meto rytą motina pasakė, kad iške- 
liausime už dvidešimt penkių mylių, į Sent Vidžoną pasi- 
teirauti, kada galėtų grįžti tėvas iš savo kelionių į pasaulio 
kraštą, ir dar toliau — net į Kvinslendą. 

Iškart ėmiau degti nekantrumu. Vos jai prasitarus, bu- 
vau pasiruošęs žygiuoti. Aš laksčiau nuogas nuo pat tos 
dienos, kai gimiau, toks ir likau per visą savo vaikystę, 
todėl man neteko rūpintis drabužiais. Nebuvo ne tik šven- 
tadieninių ar išeiginių apdarų — aš jų neturėjau visiškai. 
Pasiėmiau savo ietis, ir jau buvau pasirengęs žygiuoti. 

Laimei, vyresnieji susiruošė beveik taip pat greitai. 
Mano motina Nora ant dubens ryšėjo paprastą raištį lep- 
lep. Jos krūtys buvo nuogos, apsunkusios nuo paslėpto 
pieno, kuris netrukus maitins mano mažąjį broliuką. Ilgi 
jyje. 

Kaip ir mes visi, ji buvo basa, iškleipusių pėdų padai 
surambėję ir įdiržę nuo amžino trynimosi į akmenis, 
žvirgždą, dyglius bei šiurkščią raudonai juodą žemę. 

Ji niekada neturėjo suknelės, batų ar kojinių, net šukų. 
Jokių karolių arba kokio blizgučio, pudros ar dažų. Ji 
buvo moteriškos lyties žmogus, bet nemoteriška, be gro- 
žio, gal net negraži, tačiau tik tokia moteris gali gyventi 
klajoklio gyvenimą. 

Ji nejautė potraukio niekučiams, kuriuos esu mates dė- 
vint aborigenų moteris dabar. Ji buvo vergiškai nuolanki 
savo vyrui, mano tėvui Barnabui. Žmona buvo jo kilnoja- 
mas turtas, jo sūnų inkubatorius, o šį vaidmenį jai paskyrė 
genties diktatūra pagal nekintamą sociologinį dėsnį. 


Subrendusi ji nuėjo pas tą vyrą, kuris pakvietė ją prie 
savo ugniavietės, pas vyrą, kuris žinojo, kad pagal gen- 
ties įstatymus jam teks išlaikyti ir ginti moterį, bausti, iš- 
vyti ir barti ją, apvaisinti paslaptinga savo kūno sėkla, iš 
kurios išaugs vaikai, kai Vaivorykštės Žaltys — Gyvybės 
Teikėjas bus nutiesęs Kelią. 

Mano senelis Nedas Veari-vijinga irgi ėjo su mumis. 
Jis buvo genties Vyresnysis, sukumpęs, rauplėtas senis su 
baltų plaukų kupeta. Senelis taip pat buvo nuogas, jei ne- 
skaitysim jo trumpo raiščio narga. Jis gyveno čia, prie 
Roperio, per Pirmąjį Baltojo Žmogaus Atėjimą ir kai buvo 
pastatytas tarpžemyninis telegrafas. Jis buvo čia per Pir- 
mąjį Kristaus Atėjimą pas aborigenus, kai atsirado misijos. 
Bet jis gyveno čia taip pat ir Tada... Tada, kai šalį valdė 
žmonės iš alavos genties, iš anulos, ngulkpunos, nungub- 
juso, maros, rembarngos, tolimosios balamumu ir andil- 
jaugvos genčių prie Kaledono įlankos ir Grut Ailendo 
Arnhemlendo gilumoje. 

Jaunesnysis mano brolis Sailas Ngulatis iš Bungadi gi- 
minės irgi ėjo drauge su mumis. 

Mes einame. 

Mes einame, einame, einame, einame. 

Apie vidurdienį susėdame. 

Viskas tvarkoj, einame vėl... einame ir einame, ir eina- 
me, vis medžiodami, juokdamiesi, žaisdami, laimingi, kad 
esame vieni savo genties žemėje, šalyje, kuri davė mums 
savojo totemo didvyrius, kuri visada priklausys alavos 
genčiai, — net ir po to, kai ją užplūs baltasis žmogus ir jo 
galvijai. 

O vėliau, vakare, kai dūmų pilkumo dangų nutepė pur- 
puriniai šviesos spinduliai iš Saulės Sapnų Stovyklos, kuri 
yra už žemės krašto, mes atėjome į Sent Vidžoną. | 

Negaliu pasakyti, kiek laiko praėjo mums stovyklau- 
jant, kai aš pasijutau blogai. Mano motina buvo radusi 
saldųjį krepšį medyje, ir aš godžiai valgiau iš šio laukinių 
bičių skanėsto lizdo. Tai buvo neretas atvejis ir niekada 
netrikdydavo mano apetito vakarieniaujant, bet dabar man 
kėlė šleikštulį svylančios mėsos kvapas, kurį skleidė spir- 
ganti iguana, motinos stumdoma nuo vieno galo iki kitą 
po visą liepsnojančią ugniavietę. 


Taukai lašnojo nuo kepančio driežo,— vien jo uodega 
ilgesnė už jardą,— savo gyvybe užmokėjusio už komišką 
klaidą, kurią jis padarė tą dieną, mums bemedžiojant ma- 
žąsias kengūras volabes. 

Iguana pastebėjo Sailą, vogčiomis sėlinantį per krūmus, 
ir kaip visada nuskuodė prie artimiausio medžio. Greitai 
įkopusi, ji pasiekė viršutinę šaką, tik septynias pėdas pa- 
kilusią nuo žemės. Iki tos akimirkos ji taip ir nesuprato, 
kad tas medis buvo gyvas žmogus. 

Mano senelis nesukrutėjo,— jis stovėjo, iškėlęs ranką, 
ir toje pozoje instinktyviai sustingo, kai laukinis gyvūnas 
ėmė šliaužti jo kūnu. Tačiau, būdamas jau senyvas žmo- 
gus, jis tikrai vikriai sumojo: sugavęs iguaną už uodegos, 
jis užmušė ją, vienu žaibišku smūgiu trenkęs į žemę. Dabar 
mes ruošėmės ją valgyti. 

— Man bloga,— pasakiau aš. 

Motina mane buvo perspėjusi, kas laukia, kai per daup 
pasivaišini iš saldžiojo krepšio, ir jau norėjo sakyti: „Aš 
gi tau sakiau". 

Tačiau tuo momentu, nors ir vaikas būdamas, supratau 
apsirgęs ne paprasta liga. Mano simptomai kalbėjo kuo 
aiškiausiai. 

Mano oda degė. Jaučiausi taip, tarsi skrandis tuojau 
užvirs. Visais sąnariais drebėjau it drugio krečiamas, kurį 
galėtų sukelti tik maliarija. Širdis daužėsi, skaudėjo galvą, 
smarkiai prakaitavau. Tačiau nė vienas šių išmėginimų 
neprilygo beprotiškam siaubui, kurį patyriau, kai pasilen- 
kęs ties manimi senelis sušnibždėjo vieną žodį: 

— Maravorina! 

Dar visai mažas prie mūšų ugniaviečių ant Roperio 
krantų buvau prisiklausęs pakankamai pasakojimų, ir tuč- 
tuojau supratau, jog, jo nuomone, buvau sąmoningai ap- 
nuodytas. 

Kas gali norėti nunuodyti septynerių metų berniuką? 
Kodėl? Kuo gali užkliūti tokio mažo aborigenų berniuko 
vaikiškos išdaigos, kad kažką paskatintų jį nunuodyti? 

Atsakymus į šiuos klausimus kiekvienas mūsų nesunkiai 
suvokė. 1962 metais Šiaurinės teritorijos rytinės aborigenų 
gentys be jokios priežasties vis dar bijojo vakarinių gen- 
čių, panašiai kaip dauguma baltųjų žmonių iš taip vadi- 

namo Laisvojo Pasaulio nepasitiki savo gentainiais už Ge- 
ležinės Uždangos. 

Mes bijomės malak-malako genties, brinkeno, nangomę- 
rio ir murinbados, nes per visus laikus nuo pat mistinio 
amžiaus, kurį mes vadiname Sapnų Metu,— priešistorine 
senove,— jie simbolizavo neapsakomą klastą ir išradingą 
nuodijimą. Šios gentys buvo ir senovinio meno ekspertai 
pašalinti žmogaus inkstų taukus, kol šis guli be sąmonės. 

Šiandieną mes atsargūs ir žinome, kada ir kaip miegoti, 
jeigu malak-malako ar brinkeno genties atstovas yra kur 
nors pakankamai arti, kad galėtų išbandyti savo juodąjį 
burtų meną. Per dažnai jau matydavome juos naktį su 
žmogienos gabalu ar numirėlio šlaunikauliu besislepian- 
čius, tykojančius ir sėlinančius, kol galės pasiekti pavė- 
jinę lūšnelės pusę, kur gyvena auka, o po to sudeginti 
lauže riebalus arba kaulą ir laukti, kol dūmai lėtai, bet 
grėsmingai nusidrieks iki žmogaus nosies lūšnelėje. 

Tai primityvi anestetinė priemonė, eterinis aliejus, ku- 
ris greitai apgaubia auką, ir ši nugrimzta į gilų miegą. Ta- 
da nuodytojai ir chirurgai, atėję inkstų taukų, gali netruk- 
domai atlikti savo baisųjį darbą. 

— Maravorina! 

Vadinasi, jie buvo atėję prie manęs kai miegojau, ap- 
nuodijo mane mirtį nešančiu puvėsių mišiniu — raudonąja 
ochra bei baltuoju moliu, suminkytu su šunų išmatomis ir, 
gal būt, su trupučiu trinto stiklo. 

Kaipgi aš galėjau gyventi po tokių siaubingų vaistų do- 
zės! Jie dažnai būdavo vartojami, nuodijant šunis dingo, 
ir veikdavo kuo puikiausiai. Atrodė, kad beveik nėra vil- 
ties jaunam negriukui likti gyvam, juo labiau kad to žino- 
jimas beveik prilygo pačių nuodų žiaurumui. 

Tai ne kokia nors pasakėčia ir ne mitologinė aborigenų 
legenda, kurią čia smulkiai pasakoju. Taip nutiko man, ir 
aš aiškiai tą prisimenu. 

Na, žinoma, man davė priešnuodžių, kuriuos rekomen- 
davo nuo maravorinos mūsų pačių Juodasis Daktaras. Bet 
koks silpnas protestas. kurį galėjau pareikšti, būtų buvęs 
beprasmiškas todė! nutylėjau dė! tos priežasties, o gal ir 
todėl. kad buvau perdaug silpnas priešintis. 

Berniukai tampa jaunuoliais, stipriais gynėjais, užtikri- 
nančiais genties gyvavimą. Be jų medis miršta. Netekti 
vieno, mano senelio nuomone,— tai tas pats, kaip nugenėti 
sveiką šaką. Mano motinai ir Sailui padedant, jis padarė 
viską, ką galėjo, kad likčiau gyvas. 

Siaubo apimtas, aš kaip užkerėtas stebėjau juos, ko! jie 
greitai išrausė didžiulę duobę smėlyje, pridėjo sausų mal- 
kų bei lapų ir padegė. Nirtulingai liepsnai užgesus, jie 
nušlavė žarijas ir pelenus, palikdami nepriliečiamai karštą 
smėlį. Induose atneštas vanduo dabar šliūkštelėjo ant smė- 
lio, ir šnypščiantys garų debesys pakilo į orą. Kuomet 
mano senelis nusprendė, jog smėlis reikiamos temperatū- 
ros, ant jo buvo ištiesta antklodė, ir mane paguldė spir- 
gėti... virti, kol piktos sultys, užsilaikiusios manyje, ims 
lašėti. 

Aš gausiai prakaitavau, net riebalai varvėte varvėjo iš 
odos. Karštis buvo vos ištveriamas. Man norėjosi šaukti, 
pašokti ir bėgti. Vis dėlto nei seneliui, nei broliui nerei- 
kėjo manęs laikyti. Mane laikė tvirti baimės gniaužtai, 
prislėgė siaubas; aš glaudžiausi prie savo ugninio guolio, 
kad būčiau išvalytas, užgrūdintas kaip plienas atviroje 
krosnyje, kol rūdys išdegs iš mano kūno. Tai buvo tik 
vienas kankinamų išbandymų, kuriuos ištvėriau jaunys- 
tėje, bet, manau, kad pats žiauriausias. 

Tuo metu mano motina, senelis ir Sailas sergėjo su pra- 
kaitu pasirodant nuodų. Juodas mano kūnas buvo plonai 
nuteptas balta ochra, kad lengviau būtų pastebimi drėg- 
mės lašeliai. Motina laikė kengūros mentę be mėsos, o se- 
nelis — plokščią lazdą. Kai tik pro mano odą išsisunkdavo 
prakaito, jie jį nubraukdavo, tikėdamiesi, kad tokiu būdu 
pašalina išsiskyrusius nuodus. 

Deja, netrukus sužinojau, jog visa ši procedūra tebuvo 
tik primityvaus patologo klinikinė analizė. Paaiškėjo, kad 
visai nebuvau apnuodytas. 

O, ne, nepalyginamai blogiau! 

Mano savijauta nepagerėjo, ir senelis paskelbė, kad jo 
nustatyta maravorinos diagnozė buvo klaidinga. Jis dar 
kartą ištyrinėjo simptomus ir tvirtai paskelbė: 

— Vaipuldanja uždainuotas! 

Jeigu mirtis nuo maravorinos mane išgąsdino, tai dabar 
apėmė siaubas. 

Tikėjimas savotiškais mūsų burtais yra stipriai įsišakni- 
jęs kiekvieno bet kuriai genčiai priklausančio aborigeno 
širdyje, o ir daugumos tų, kurie pasidarė civilizuoti. 

Aš praleidau dešimtį metų tarp baltųjų kaip baltasis. 
bet vis dar neįveikiau įgimtos baimės ir vidinio įsitikini- 
mo, kad kai kurie vyresnieji gentainiai turi antgamtinės 
jėgos. 

Esu matęs, kaip iš siaubo vartėsi mano genties draugų 
akys. Mačiau, kaip jiems iš burnos dribo putos. Stebėjau, 
kaip jie bėgo išprotėję, netekę žado. Viskas atsitikdavo 
dėl to, kad, susidūrę su nepaaiškinamu reiškiniu, jie tuč- 
tuojau viskuo patikėdavo. Tik pilnai tą supratus, galima 
įsivaizduoti reakciją aborigeno, įtariančio, jog jis buvo 
„Uždainuotas“ mirčiai savo rasės žmogaus — Juodojo 
Daktaro... Žynio. 

Būti ,,„uždainuotam“— tai tas pats, kaip kitose gentyse 
„nutaikyti kaulą!". Regėjau, kaip stipruoliai nuvyto ir 
mirė, tapę silpnapročiais per kelias dienas, užklupus šiai 
baisiai protinei ligai, nes kitaip jos nepavadinsi. 

Ir dabar štai taip atsitiko man, sulaukus septynerių 
metų. 

Kodėl? 

Visas aborigeno mąstymo kompleksas retai kieno su: 
prantamas už genties ribų. Jei baltasis analizuoja abori- 
geno poelgį, tai prieina akimirką, kai logika išnyksta, ir jis 
atsitrenkia į tvirtą prietarų sieną, nes šie du reiškiniai ne- 
sutaikomi. 

Aborigeno protui nėra tokio dalyko, kaip neišsprendžia- 
ma problema. Kai čiabuviai pristinga loginių paaiškinimų 
kokiai nors aplinkybių eilei, juo labiau jeigu tai reiškiniai, 
jis visada gali pasiremti savo nesugriaunamu tikėjimu ant- 
gamtine jėga. 

— Čia kažkas yra! 


'Nutaikyti kaulą —vienas iš Australijos juodosios magijos 
būdų. Taikydamas į savo priešą specialiu kaulu ir tardamas užkeikimus, 
žmogus tiki, kad kaulas žeidžia aukos kūną. O „persmeigtasis“, sužinojęs 
arba nujausdamas tai, ima laikyti save pasmerktu, puola neviltin, prade- 
da nebevalgyti ir iš tikrųjų suserga arba net numiršta. Išgydyti auką gali 
tik kitas panašus burtininkas. 


13 


Kaip dažnai girdėjau taip sakant! Šis posakis kartu išreiš- 
kia ir baime, ir tikėjimą tamsiomis jėgomis. Leiskite pri- 
durti, kad mano neseniai įgytas išsilavinimas neišvadavo 
manęs nuo įsitikinimo, kad jos egzistuoja. 

Bet kodėl, kodėl gi aš buvau nubaustas? Juk nieko pikto 
nepadariau. Neturėjau blogos akies. Nebuvau idiotas, kurį 
reikėtų užmušti, kad jis neapvaisintų genties moterų ir 
nedaugintų panašių į save. 

Iki šios dienos aš tikrai nežinau to, nors yra keletas spė- 
jimų. Mano šeima mano, kad aš buvau „uždainuotas“, nes 
buvo padaryta klaida kūnų dekoravimo ceremonijos metu 
mūsų Jabuduravos koroborei, o tai rimtas prasižengimas. 

Jabuduravą šoka Kengūra, Iguana, Laukinė Slyva, Lau- 
kinis Apelsinas, Gyvatė bei įvairūs kiti Roperio upės gen- 
čių totemai!. Ji paplitusi į rytus nuo Karpentarijos įlankos, 
į vakarus nuo Elzio, Never Never galvijų stoties, į šiaurę 
nuo Arnhemlendo Mainoru ribos ir į pietus nuo Hodžsono 
upės žiočių. 

Alavos gentyje šios ceremonijos metu nedainuojama 
dainų, neakompanuojama bambukinėmis švilpynėmis, tik 
mušama lazdelėmis. Apeigos tęsiasi su protrūkiais nuo sau- 
sio iki birželio, tačiau, priešingai daugumai kitų ceremo- 
nijų, šokamų naktį, Jabudurava atliekama dienos metu ir 
turi baigtis ne vėliau kaip ketvirtą valandą, išskyrus pa- 
skutinę naktį, kai ji trunka iki aušros. Toks yra įstatymas. 

Šios apeigos draudžiamos visoms moterims. Jei kuri 
būtų priėjusi netoli Jabuduravos vietos mano senelio jau- 
nystėje, jos galva tučtuojau būtų buvusi nukirsta. Netgi 
šiandien ištiktų panaši mirtis. 

Paskutiniąją naktį moterims leidžiama priartėti per pen- 
kiasdešimt jardų, bet jos privalo laikyti galvas po antklo- 
dėmis, kad nematytų, kaip šimtas ar daugiau išsimarginu- 
sių vyrų atlieka savo paskutines slaptas apeigas. 

Mano pusbroliai nudažo mano kūną pagal Vyresniųjų 
duotus nurodymus. Sudėtingi piešiniai turi būti tikslūs. 
Jabudurava negalėtų tęstis, jei būtų suklysta. Iškilmių va- 

|Totemizmas — viena pirmykštės religijos formų, tikejimas, jog 
tarp Žmonių ir daiktų arba daugiausiai gyvūnų yra antgamtinis ryšys. 


Tie daiktai ar gyvūnai vadinami totemais, o žmonės, jungiami vieno 
totemo — toteminėmis grupėmis arba giminėmis. 

dovas įspėtų, o dalyviai paprasčiausiai sėdėtų, kol aš bū- 
čiau išmargintas iš naujo. Na, o jeigu kuris nors gentainis 
slapta griežia dantį ant kito, jis tyčia gali padaryti klaidą, 
tokią mažą, kad ši nebūtų pastebėta, kol prasidės ceremo- 
nija. Tuomet jau būtų per vėlu sustabdyti, ir bėda bręstų. 

Septynerių metų aš, žinoma, buvau per jaunas dalyvauti 
Jabuduravoje. Kaip tuomet aš galėjau būti „,„uždainuotas“ 
dėi netikslaus dekoravimo? 

Daug metų prieš Pirmąjį Kristaus Atėjimą mes ir taip 
laikėmės daugelio įstatymų, kol jų mums dar nebuvo pa- 
teikusi biblija. Vienas jų buvo Mozė mokymas, kad tėvų 
nuodėmės atsilieps vaikams net trečioje ar ketvirtoje kar- 
toje. 

Daugumoje aborigenų genčių yra tas senovinis papro- 
tys. Berniukai dažnai užmušami už senių nuodėmes. Tokiu 
būdu bausmė pasidaro labiau juntama. Vyresnysis gali būti 
jau pragyvenęs amžių, kada gali turėti vaikų, o berniukui 
dar visas kūrybinis gyvenimas ateityje. Su jo mirtimi ne- 
tenkama daugelio kitų būsimų gyvybių net trečioje, ket- 
virtoje kartoje ar dar toliau. Taip elgiamasi ypač tokiose 
bendruomenėse, kurios turi griežtą pusių sistemą, nuro- 
dančią nesulaužomą vedybinį modelį, kokio laikomės ir 
mes. l 

Ir štai, atsitiko taip, kad mirti nuo autosugestijos buvau 
išrinktas aš. 

Iki pat tos akimirkos, kol pasijutau sergąs, buvau laimin- 
gas ir nerūpestingas ir toks sveikas, koks tik begali būti 
aborigenų vaikas. Net į galvą neateidavo mintis apie 
smurtą, blogį nešančius linkėjimus ar mirtį. Tačiau po ke- 
lių minučių aš jau smarkiai karščiavau, mano skrandis lyg 
virte virè. 

Manęs vėliau klausdavo, kaip tokią ligą galima priskirti 
autosugestijai, jeigu aš nežinojau jos simptomų iki pat tos 
akimirkos, kai ji staiga mane ištiko. Aš tegaliu pasakyti, 
kad šitaip buvo man, kad taip būdavo ir kitiems. Manau, 
jog „uždainuotas“ žmogus sužino apie tai instinktyviai ir 
ima reaguoti fiziškai dar gerokai prieš tai, kai jo sąmonė 
susieja tą reakciją su pačiu savimi. 

Aš pažiūrėjau aukštyn ir pamačiau savo senelį Vearivi- 
jingą, kuris liūdnai žvelgė į mane. Nebent stebuklas mane 

galėtų išgelbėti, nes tai, ką jis buvo pranešęs, prilygo 
mirties nuosprendžiui. 

— Vaipuldanja, jis buvo uždainuotas,— pakartojo jis. 

Motina ėmė gailiai raudoti ir daužyti sau krūtinę. Vėliau 
sužinojau, kad man numirus, ji būtų raižiusi sau veidą ak- 
menimis, kol kruvini ašarų upeliai būtų užtvindę jos akis. 
Toks buvo senas mūsų paprotys, kai mirtis apsilankydavo 
alavos gentyje. 

Prakeikimas neapleido manęs, slapta griaudamas mano 
protą ir kūną. 

Aš atstumsiu visą paduotą valgį ir vandenį, tuštinsiuosi 
guolyje, dejuosiu ir blaškysiuos, kol praeis diena, o gal 
savaitė ar dvi, suspiegsiu, matydamas klaikų reginį savo 
vaizduotėje, ir, nesuprasdamas ne mažiau siaubingo savo 
fizinio išsekimo, mirsiu pačia baisiausia mirtimi. R 

Aš galėčiau būti išgelbėtas tik tada, jeigu prakeikimą 
nuimtų kitas Juodasis Daktaras, turįs didesnės galios už 
piktąjį Žmogų, kuris, gal būt, šoko apie manąjį piešinį ant 
baltojo eukalipto, metė savo prakeikimą į šį medį ir nu- 
kreipė iš jo raudonai įkaitusią žvaigždę į mano kūną. 

— Gudživa! — suklykė motina.— Gudživa! 

Gudživa buvo mūsų Daktaras, vienas šeimos draugų. 

— Taip, kuo greičiau atvesk jį! — įsakė senelis. Jis pa- 
rodė į mano brolį Sailą.— Kiek turi jėgų bėk į Sent Vi- 
džono stotį. Surask Gudživą! Surask jį! Surask! Atvesk jį 
čia, bėgte! Pasakyk, kad Vaipuldanją užkeikė ir jis mirs, 
jeigu neateis greitai. 

Kaip ir aš, Sailas buvo nuogas, bet senelio įsakymas 
buvo nė sekundę neatidėliotinas. Jis nubėgo girion link 
galvijų stoties, kuri buvo už penkių mylių nuo mūsų sto- 
vyklos. Aš nesuvokiau laiko tėkmės. Mano kūnas, atjung- 
tas nuo proto, funkcionavo nevalingai. Gulėjau savo atma- 
tose ir pats nesuvokdamas laukiau mirties, kuri lėtai artė- 
jo. Laukiau bausmės, kuri priklausė man, nes būtent per 
manė genties priešai galėjo žiauriausiai nubausti mano 
giminaičius. 

Atėjo Gudživa. Aš nepamenu, kada jis atsirado. Neprisi- 
menu nieko, kas buvo po to, kol manęs nepagydė, bet vis- 
ką pepasakojo mano senelis. 

Gudživa paruošė žolių mikstūrą iš akacijos žievės ir ba- 
tatų, sumaišė su trupučiu laukinių bičių medaus, kurio aš 
buvau privalgęs, ir jėga supylė man gerklėn. Mano skran- 
dis nepriėmė, tačiau jis prievarta girdė mane kol įsitikino, 
kad nurijau nors mažą dalelę. | 

Tada Gudživa šoko apiink mane, daužydamas žemę ža- 
liom krūmokšnių šakom, keikdamas bevardžius žmones, 
kurie troško mano mirties, dainuodamas man, dainuoda- 
mas mano protėviams, ekstravagantiškais aukų pažadais 
savo naudai nuteikdamas savuosius totemus ir svaidyda- 
mas prakeikimus burtininkui, kuris nubloškė mane prie 
Džarpo ribos, lemties tako, vedančo iš gyvenimo į mirtį. 

Gudživa atsinešė iš medžio tošies padarytą dubenėlį. 
Paskui pridėjo man prie širdies savo ranką ir ėmė čiulpti 
odą netoli peties. Jo skruostai išsipūsdavo, ir po akimiI- 
kos jis išspiaudavo gurkšnį kraujo į dubenėlį. Po to įsi- 
siurbdavo vėl... čiulpė ir spiaudė, kol dubenėlis prisipildė 
kraujo. 

Mano akys atgavo dėmesio centrą. Raumenų traukuliai 
nurimo. Lioviausi beprotiškai kliedėjęs ir pabudau iš gilios 
hipnozės, atgaudamas sąmonę, kai Gudživa, trindamas sa- 
vo krūmokšniais man krūtinę, išspiovė paskutinį gurkšnį 
kraujo ir iš burnos išsiėmė raudoną žvaigždės formos 
kiautą. 

Kaustęs protą baisus spaudimas tučtuojau atlėgo. Kūnas 
atsipalaidavo, pykinimas praėjo. Ėmiau kalbėti rišliau. 

Po savaitės buvau sveikas kaip ridikas. 

Po to kitų Juodųjų Daktarų pikta lemiančio dėmesio 
man pavyko išvengti. Aš net sugebėjau laimėti jų pasi- 
tikėjimą ir naudojausi juo, padėdamas baltiesiems gydy- 
tojams, kurie stengėsi su šaknimis išrauti genties ligas ir 
išgydyti susirgimus, mano tautos paveldėtus iš europiečių. 

O vieną kartą, kurį aprašysiu vėliau, aš netgi gydžiau 
vieną Juodąjį Daktarą, jo žmoną ir sūnų vaistinės vaistais. 
Tai buvo tikras triumfas. 

Manęs klausdavo, kur Gudživa galėjo gauti kraujo, kurį 
jis spiaudė į dubenėlį, kai mano gyvybė kabojo ant plau- 
ko. 

Ciniški Žmonės tvirtina, kad jis buvo užmušęs kengūrą 
ir burėjo pilną burną kraujo, kai atėjo pas mane. 

Ši prielaida neįtikėtina. Pirmiausia, triūsdamas apie ma- 
kraujo. Antra, čiulpdamas mano ranką, jis išspiovė iš bur- 
nos ne vieną kartą. 

Įžengęs į civilizaciją, išmokau suprasti, kad tam tikri 
dalykai neįmanomi fiziškai. Aš išėjau medicininio paren- 
gimo kursą ir įsisavinau pagrindinius anatomijos dėsnius. 
Žinau, kad negalima gauti kraujo iš akmens. Ir vis dėlto 
žinau, kad Gudživa iščiulpė jį pro mano odą. Suprantu, 
jog taip darydamas jis įtikino mane, kad buvo traukiamas 
blogas kraujas iš mano kūno. 

Mane „uždainavo“ mirti primityvus Juodasis Daktaras. 
Išgelbėjo kitas, kuris buvo lygiai toks pat primityvus. 

Nežinau, kaip tai buvo atlikta. Galėjo būti ir triukas. 
Jei taip, tai nepaprastai vykęs. Bet argi reikėjo tą išgal- 
voti? Ar negalėjo Gudživa padaryti stebuklo? Juk dievas 
sukūrė moterį, paėmęs vyro šonkaulį. Kristus gydė raup- 
suotuosius, leido akliesiems praregėti, luošiams pasveikti, 
davė duonos kepalus bei žuvis, kurių užteko pamaitinti 
gausybei žmonių, ir pakilo į dangų. 

Mes turime savų burtininkų. Argi neįtikėtina, kad ir jie 
gali daryti stebuklus? 


Žynio praeinamas parengimas skiriasi iš genties į gentį. 
Gal pati būdingiausia sąlyga Roperio krantų gyventojams 
yra ta, kad kandidatas į žynius turi būti miegojęs kapinė- 
se. Būtent iš tokių vietų jie įgauna didžiumą savo jėgos, 
nors apmokymas taip pat reikalingas. 

Įžengęs į Didįjį Baltąjį Pasaulį, sužinojau, jog mintis 
praleisti naktį kapinėse lygiai taip pat baugina europietį, 
kaip ir bet kurį aborigeną. Jie bijosi šmėklų, vaiduoklių, 
kuriuos mes vadiname dvasiomis. 

Prieš keletą metų Betersto salos misijos stotyje buvo 
paprašyta grupės tivi genties žmonių nužymėti ugnimi 
taką iš žibale sumirkyto smėlio skardinių Skraidančio 
Daktaro lėktuvui, kuris turėjo atvykti naktį pas sunkų li- 
gonį. Tačiau, kai misionierius išėjo uždegti skardinių, pa- 
matė, kad jos išdėliotos arti viena kitos ir driekiasi tik per 
pusę ruožo. Tolimas galas — reikšmingiausia nusileidimo ir 

pakilimo zona — liko tamsoje. Misionieriui teko išnešioti 
skardines pačiam. Joks aborigenas neitų. Už pusiaukelės 
tykojo kapinės! 

Taigi bet kas, miegąs tokioje vietoje, laikomas antžmo- 
giu. Jis ne tik įveikia siaubą, bet nugali ir piktas dvasias. 
Todėl, mūsų akimis, jis retai tegali suklysti. Jam suteikia- 
ma nepaprasta galia. Tai žmogus, su kuriuo reikia skaity- 
tis, kurio pykčio reikia uoliai vengti. 

Net šiuo spartaus nugentėjimo laikotarpiu nuolat pasi- 
tvirtina, kad Juodųjų Daktarų reikšmė išlieka didžiulė. 

Aborigenų moteris, vardu Meisė Nambidžimba, mirė 
netoli Tenant Kriko. Policija su kvalifikuotais baltaisiais 
gydytojais ištyrė jos kūną ir nesurado jokios aiškios mir- 
ties priežasties, todėl buvo atlikas nuodugnus skrodimas. 
Vėliau, tardytojui apklausiant, daktaras Berilis Ričas pa- 
sakė, kad, nežiūrint pomirtinio tyrimo, moters mirties prie- 
žastis tebeliko visiškoj paslapty. 

Tačiau genties Vyresnieji būtų galėję ją nušviesti. Mei- 
sės mirtis liudija, kad aborigenai niekada neužmiršta. Visi 
blogi darbai turi būti ištaisyti pagal taisyklę, žinomą atmo- 
kėjimo vardu. Viešpats dievas tą patį turėjo galvoje, kai 
sakė Mozei: „Akis už akį, dantis už dantį, ranka už ran- 
ką, koja už koją. Gaisras už gaisrą, žaizda už žaizdą, kirtis 
už kirtį.“ 

Meisės istorija prasidėjo baisiai karštą dieną, kai jos 
vyras Snoujis Džambadžimba pasiėmė su savimi du ber- 
niukus iš Varabri gyvenvietės ir išėjo medžioti į Singltono 
stotį. Berniukai mirė nuo troškulio, ir buvo kaltinamas li- 
kęs gyvas Snoujis. 

Galiu įsivaizduoti velnišką šnabždesių kampaniją, kuri 
tučtuojau prasidėjo gyvenvietės senių tarpe. Snoujis su 
Meise buvo pasmerkti nenuilstamam nervų karui, pagaliau 
privertusiam juos su siaubu bėgti. 

Bet Meisei gyvybės tai neišgelbėjo. Po kelių dienų ji 
mirė be jokių ligos požymių išskyrus tai, kad jai iš burnos 
putojo. Gydytojai joje nesurado jokių sutrikimų. 

Bet Snoujis Džambadžimba nematė jokios paslapties. 

— Ji mirė, kai užkeiktas akmuo užgulė jos širdį — pasa- 
kė jis. 


19 


Užkeiktas akmuo? Taip, nes vienas Juodojo Daktaro 
egzekucijai naudojamų metodų — prikimšti savo aukai 
pilną pilvą magiškų akmenų. 

Asmuo, kuris yra ,„uždainuotas“ ir pasilieka savo genty- 
je, neišvengiamai miršta, nebent nuosprendis atidedamas 
arba išgydomas kito Juodojo Daktaro, kaip nutiko man. 
Pastaraisiais metais keletas žmonių buvo išgelbėta, iškėlus 
juos iš genties aplinkos. 

Garsiausias buvo įvykis su jaunu gomaido gentiečiu Li- 
ja Vulumu, kuris „„uždainavus“ buvo visiškai paraližuotas 
Jirkalos misijoje, į šiaurės rytus nuo Arnhemlendo. 

Vulumaus uošvė pasiskundė Juodajam Daktarui, jog jos 
žentas flirtuojąs su kitomis. Jo vumeras ir ietis buvo pa- 
vogti ir padėti į tuščią ceremonijoms naudojamo rąsto dre- 
vę, kur jis juos vėliau rado. Tuo pat metu Vulumui buvo 
parodyta jo nula-nula! aukšto medžio viršūnėje,— aiškus 
įrodymas kiekvienam genties nariui, kad jis yra „„uždai- 
nuotas" mirčiai. 

Per keletą valandų Vulumus neteko sąmonės. Skraidan- 
čio Daktaro lėktuvas nugabeno jį į Darviną, ir kaip tik lai- 
ku, nes jo kvėpavimo sistema sutriko ir teko jam uždėti 
geležinius plaučius. Kiekvieną sykį, kai tik juos nuimdavo, 
jis liaudavosi kvėpavęs. 

Apie šį įvykį aš viską smulkiai žinau, nes tuo metu mo- 
kiausi felčeriu Darvino ligoninėje pas daktarą Džimą Tarl- 
toną Reimentą, kuris gydė jį įvairiais baltųjų vaistais ir 
savo paties išgalvotais keisčiausiais nesuvokiamais būdais. 

Nesvarbu, ką jis darė, bet Vulumus tikriausiai buvo įsi- 
tikinęs didesne Reimento galia, nes palengva ėmė nusi- 
kratyti žudančiais jo protą nuodais. Vulumui žymiai page- 
rėjo, ir jis grįžo į savo genties teritoriją. 

Kai kurie žmonės teiravosi, ar mokslinis parengimas, 
kurį praėjau kaip felčeris (aš vis dar tebedirbu ligoninėje) 
neišgydė manęs nuo tikėjimo Juodojo Daktaro gyvybės 
ir mirties jėga, kurią jam priskiriame. 

Galiu tik pasakyti, kad civilizuotose ligoninėse esu ma- 
tęs, kaip stebuklingai pasveiko vyrai ir moterys, aiškiai 
buvę prie mirties. 


! Bumerango rūšis. 


Aš nepaliaujamai stebiuosi chirurgų meistriškumu, ku- 
rie perpiauna pilvą, pašalina tai, ką aš būčiau laikęs svar- 
biu organu arba jo dalimi, užsiuva piūvį, ir po kelių die- 
nų pacientas vėl vaikštinėja. 

Mačiau amputacijų, sutaisomų sulaužytų sąnarių bei 
kraujo, perpilamo iš bonkutės žmogui, kuris priešingu at- 
veju būtų miręs. Kas dar nuostabiau, sužinojau apie vi- 
sišką kūdikio kraujo pakeitimą, kai jo tėvų kraujas nesu- 
derinamas. 

Visa tai man padarė neišdildomą įspūdį. Tikiu begali- 
niais baltųjų chirurgų sugebėjimais. 

Tačiau kaip galiu netikėti piktosiom žynių ar kerėtojų 
jėgom? 

Aš įsitikinau ir mačiau savo paties akimis. 

Aš prisimenu baisų atsitikimą su pačiu savimi. 

Aš laikausi savo genties tradicijų. 

Esu pasimetęs, bet nepraradęs tikėjimo. 

Jei norite, laikykite mane tiesiog užsispyrusiu aborigenu. 


ANTRAS SKYRIUS 


Savo uokse popierinės tošies medyje, svyrančiame viršė 
alavos stovyklos, išdidžiai suūkė pelėda mūk-mūk. Barna- 
bas Gabarla, mano tėvas, snūduriuojantis su savo šunimis, 
neramiai sukrutėjo. 

Pirmieji dienos spinduliai rausvai nudažė rytinę dangaus 
dalį. Didysis Oriono Diržo Gardas bei Sapnų Ola Pieno Ke- 
lyje, spindintys neužterštame ore, blyško ryškėjančioje 
šviesoje. 

Skiauterėtasis driežas, lyg ieškodamas mirties, smalsiai 
pažvelgė iš už kuokšto aukštos žolės į neramius gentiečius. 
Dėl mano tėvo jis buvo ramus, nes atstovavo jo totemą, 
bet spruko į atokesnio medžio prieglobstį, kol kiti medžio- 
tojai ginklavosi bumerangais ir ietimis. 

Tėvas atsisėdo ir pliaukštelėjo dešinę ranką truputį že- 
miau peties, kur nenoromis trūktelėjo raumuo. 

— Aš turiu sūnų. — pasakė jis reikšmingai. 

Tuo tarpu rausvame kriko smėlyje, vadinamoje Moterų 

Vietoje, gulėjo mano motina. Gimimo agonija ir paslaptis 
ją buvo atpalaidavusi ir labai nuraminusi. Keletą valandų 
ji blaškėsi ir dejavo genties protėvių guolyje iš lapų ir po- 
pierinės tošies. Dar vieną dieną ir naktį ji išgulės ten, ne- 
sistemingai slaugoma flegmatiškų pribuvėjų, bet joms la- 
biau rūpi tradicinės dovanos, kurių tikisi gauti, negu joms 
privalomos neatidėliotinos pareigos. 

Smarki sausra alino žemę. Tingiai sukosi raudonos dul- 
kės, derančios prie vandens spalvos, kurį iš kūdros atnešė 
slaugės. Mano motina gėrė, nekreipdama dėmesio į smėlį, 
ir išdidžiai stebėjo, kaip priešais ją verkiantis kūdikis bu- 
vo trinamas šaltais pelenais, meiliai plekšnojamas ir vy- 
niojamas į primityvų popierinės tošies šalį. 

Daug mėnesių praėjo nuo tos nakties, kai ji gulėjo mano 
tėvo glėbyje, švelniai glamonėdama, ir nuolankiai paklusni 
vykdė jo valią, kaip, jai subrendus, buvo mokiusios mo- 
terys. 

Kelias buvo nutiestas. 

Sekančią dieną ji nuėjo į lagūną maudytis, kur Vaivo- 
rykštės Žaltys, Gyvybės Nešėjas, suteikė jai dvasią, papil- 
dančią vyro sėklą, kuri suplazdėjo gyvybe ir atėjo į šį pa- 
saulį, kai širdis ėmė plakti ir pienas buvo paruoštas. 

Taip kukliai gimiau aš. Be lopšio, be šieno, rausvai ruda 
oda, kuri man augant tamsėjo, su dviem rankom, dviem 
kojom, dviem akim ir širdimi, plakančia už genties kultūrą, 
kurią vėliau apleisiu. 

Bet dabar mano gyvenimas buvo tvarkomas pagal sudė- 
tingą, bet griežtą modelį. Mano vardu tapo pirmasis žodis, 
kurį motina ištarė, išgirdusi mane verkiant. 

— Vadžiri! — O kadangi ji pakartojo, tai vadinuosi Va- 
džiriu-Vadžiriu. 

Vyrai, visada nepatenkinti viskuo, ką padaro moterys, 
šaukė mane Vaipuldanja. 

Mano žmona, kiekvienam vyrui žadama moteris, buvo 
žinoma visiems mano giminaičiams net tuomet, kai jos dar 
nebuvo pasaulyje. Kai gims ir užaugs, ji ateis pas mane, 
Kai aš pašauksiu, kaip mano motina atėjo pas mano tėvą, 
nes ji žinos kad toks buvo Sapizų Kelias. Iš tikrųjų atsiti- 
ko ne visai taip... Ji vėlavo, o aš buvau nekantrus. Ve- 
džiau kitą ir išdaviau ją. 

Aš jau turėjau uošvę. 

Kai mano motina gulėjo savo skubiai įruoštame guolyje, 
atsigaudama nuo minties, kad prisidėjo prie genties pra- 
tęsimo, ji, gal būt, galvojo, kas laukia jos grynakraujo 
aborigenų berniuko baltųjų bendruomenėje, kur genties 
gyvenimas vis labiau yra. 

Ar ji jaudinosi, kad maitins mus civilizacijos opiumu? 
Ar numatė mūsų asimiliaciją? 

Abejoju. Žmonos ir motinos rūpesčiai gentyje apsiribo- 
ja horizontu. Ji neregi toliau. 

Aš maitinausi iš jos krūties kur kas ilgiau už eilinį bal- 
taodį vaiką. Aborigenų kūdikiai, ypač berniukai, taip ir 
sugadinami. Man teko čiulpti ne tik savo motinos krūtį. 
Bet kuri moteris, nešanti mane, siūlė savo nunokusius spe- 
nelius, ir aš traukiau patenkintas gal kiek per ilgai. Man 
sukako dveji metai, kol buvau visai atjunkytas. Buvau rie- 
bus bei nerangus, o man reikėjo bėgioti daugiau, negu 
moterys man leido. 

Kai verkdavau, niekas nebandydavo nuraminti. 

— Jis nori verkti, tegu verkia,— sakydavo moterys. 

Pirmieji kieto maisto prisiminimai man siejasi su lelijų 
šaknimis, standžiais pluoštiniais šakniagumbiais, kurių 
„derlių moterys surinkdavo, pasinerdamos į drumzlinas la- 
gūnas palei Roperį. 

Nors ir pavėluotai, jomis mane motina maitino iš savo 
burnos, kas labai paplitę mūsų gentyse ir primena paukš- 
telio penėjimą lizde. Ji tokiu pat būdu mokė mane gerti, 
nes man nelabai sekėsi gurkštelėti iš tošinio indelio, vie- 
nintelio mūsų rakando. Jeigu toks maitinimas laikomas 
nehigienišku, tai alavos genties motinų įpratimas iščiulpti 
užkimštas sloga sergančių negriukų nosis buvo nepalygi- 
namai biauresnis, bet niekas tuo nesistebėjo. 

Aštuonerius vaikystės metus, — išskyrus tą laiką, kai bu- 
vau „uždainuotas“,— praleidau laimingai žaisdamas ant 
upės kranto, plaukiodamas saugiose kūdrose, kur manęs 
negalėjo pasiekti krokodilai, kaudamasis žaislinėmis ieti- 
mis, stovyklaudamas su vienintele antklode, ginančia ma- 
ne nuo lietaus ir šalčio, su tėvais brūzgynuose medžioda- 
mas sau maistą, kurį privalome susirasti, kad pragyven- 
tume. 

Džiaugėmės, kad šalia tekėjo upė, kurioje buvo gausu 
žuvies. Aš dažnai stebėdavausi, kaip dykumų gentys į va- 
karus nuo Alis Springso sugebėdavo išlikti gyvos per 
saugras, kartais trunkančias po penkerius metus. 

Jie neturėjo nei upės, nei žuvies, o dažnai stigdavo ir 
vandens. Bet jie ne tik gyveno. Jie dauginosi. 

Nelabai tesuvokiau, kad stoviu prie eilės žeminančių iš- 
bandymų slenksčio, kai nepastebėta praėjo mano aštuntoji 
gimimo diena, nes vaikystė virto jaunyste ir reikėjo iš- 
tverti įšventinimo ritualą, ruošiantis suaugusiųjų gyveni- 
mui. 


Išmėginimai atėjo, o ceremonijos prasidėjo vieną sauso- 
jo laikotarpio dieną, netrukus po vėžlių kiaušinių derliaus 
rinkimo prie Roperio uosto, prieš pat išdegusios žolės 
metą. 

Atrodo, man tada buvo devyneri. Mano svainis Mardis 
prisėlino prie manęs iš užpakalio, uždengė rankomis akis 
ir tarė: 

— Vaipuldanja, tavo valanda išmušė. Barnabas, tavo 
tėvas, pasakė Vyresniesiems, jog jo sūnus pasiruošęs pri- 
ėmimui į vyrus. 

Aš galvoju, kad bet kokiam devynerių metų baltajam 
berniukui būtų paglostyta savimeilė, jeigu jam pasakytų, 
jog jis pasiruošęs būti priimtas į subrendusiųjų tarpą. Bet 
visiems aborigenų berniukams, gyvenantiems pagal gen- 
ties įstatymus, — tai baimės ir ištremties, žiaurumo ir ne- 
žmoniško atsiskyrimo... bei tylos laikotarpis. 

Man šie žodžiai reiškė, kad būsiu apipiaustytas skutimosi 
peiliuku be narkozės ir antiseptikos, dvejus metus nega- 
lėsiu kalbėtis su tam tikrais genties giminaičiais, visą gy- 
venimą bus užginta valgyti kai kurių rūšių maistą, o ki- 
tiems produktams bus uždėtas laikinas tabu, kad, pagaliau, 
reikės miegoti moterų — savo brolienių! — būryje, joms 
neįkyrint, netgi nekalbant su jomis. 


Vargšelis aš! 
Vargšelis aš! 
Vargšelis aš! 


Tuomet nesuvokiau, kad mano apipiaustymas buvo pa- 
lyginti neskausminga ir gana higieniška operacija, palygi- 
nus su tais metodais, kurie buvo naudojami prieš Pirmąjį 
Baltojo Žmogaus Atėjimą. Tarp jo mums atneštų dovanų 
buvo aštrūs įrankiai. Mano tėvas buvo apipiaustytas ak- 
meniu, o chirurgas, atlikęs tą operaciją mano seneliui, nau- 
dojosi savo dantimis. 

Šiandieną įšventinamasis teisingai sutvarstomas, bet 
man tvarstį atstojo gabalas drėgno molio — margiros, ku- 
ris džiūvo ir trūkinėjo saulėje ir jį reikėjo kasdien keisti. 

Kai man buvo uždengtos akys, mane apsupo būrys Vy- 
resniųjų, kurie barškino bumerangais ir dainavo rituali- 
nes dainas. Kol jie dainavo, kiti mano svaiRiai išmargino 
mano kaktą, skruostus ir kūną margira ir raudonąja ochra, 
o po to ant kaklo ir liemens pakabino virvę iš oposumo! 
plaukų bei plunksnų. 

Tai rodė, kad aš buvau Vuluguras — jaunuolis, kuris ne- 
trukųs ritualiniu apipiaustymu bus priimtas į vyrus. 

Po to jie nuvedė mane pas brolienes. Tik tarp jų aš pir- 
mą kartą supratau, kokie išmėginimai bei pažeminimas 
manęs laukia. 

— Tu privalai miegoti su kuria nors iš jų, po jos ant- 
klode, o kitos miegos šalia, — buvo pasakyta. 

— Jos tavo gynėjos. Jos tave maitins ir patarnaus tau. 
Bet tau draudžiama kalbėti su bet kuria iš jų! 

— Vadžiri-Vadžiri, ar nori gerti? — klausė brolienės. 

Ar linktelėdavau. 

— Ar nori valgyti? 

Aš linkčiojau ar purčiau galvą, žiūrint kaip norėjau. 

— Ar nori į tualetą? — Jos ir to manęs klausdavo. Atsa- 
kydavau galva. 

— Dabar miegosime,— tarė viena. Ji nurodė mano vietą 
šalia savęs ant antklodės. Man negalima prisiliesti prie jos. 
Ji nepaliaujamai plepėjo su savo seserimis, dažnai apie 
mane, bet neturėjau teisės ištarti nė garso. 

Taip buvo pasakyta genties įstatymuose. 

Tai buvo pirmosios mano savitvardos pamokos. Mano 
protas ir kūnas buvo taip treniruojami, kad abudu nuola- 


! Sterblinė žiurkė. 


tos būtų geležinėje kontrolėje, nebent būčiau toks nelai- 
mingas, kad mane vėl „uždainuotų“ burtininkas. 

Jeigu jau kartą buvau įteiktas šioms moterims, tai mano 
tėvas. motina, broliai bei kiti artimieji pasiliko nuošalyje. 
Aš jiems nebuvau tabu, paprasčiausiai tai buvo dar viena 
pasiaukojimo pamoka. 

Man tos pamokos, žinoma, nepatiko. Nepakenčiau kiek- 
vienos akimirkos. Įsivaizduokite, kaip reaguotų bet koks 
baltaodis devynerių metų berniukas, jeigu jam įsakytų 
miegoti su grupe moterų, kurios visos nuogutėlės. Aš dro- 
vėjausi ir graudžiai verkiau, bet vengiau kalbų ir nepa- 
bėgau. 

Ceremonijos prasidėjo moterų šokiu, vadinamu Vungu- 
duva-Undinė. Mano brolienės nusivedė mane į apeigų te- 
ritoriją, ir aš išbuvau ten visą naktį, o jos šoko, daužyda- 
mos koją į koją ir ramiai gestikuliuodamos. 

Man guolis buvo paklotas prie ugniavietės krašto, taip 
sakant, pirmose eilėse, iš kur lengvai galėjau stebėti vie- 
nintelį moterų šokį, kuris visą laiką buvo šokamas išimti- 
nai man. 

Bet sekančią naktį, kai vyrai šoko Mundivą, nors ir vėl 
tik man vienam, aš visai neturėjau teisės žiūrėti. 

Visą tą dieną išbuvau su savo brolienėm, o vyrai uoliai 
dabinosi įmantriais ochros ir margiros piešiniais. Vidur- 
dienį moterys atnaujino mano paties pagražinimus ir ant 
galvos užrišo baltos medžiagos juostą, virš kurios puika- 
vosi viena plunksna. Kai liko valanda iki saulėlydžio, ma- 
ne apsupo antklodėmis. 

Taip apdengtas, gulėjau ant ugniavietės žiedo krašto ir 
klausiausi. Moterys dainavo vyrams, kad aš esu nurodyto- 
je vietoje. 

Garsiai dunksėjo bumerangai. 

Vaikai verkė. 

Šunys lojo. 

Visi nekantriai laukė ženklo iš netoliese esančios įlan- 
kėlės, kur žymiausi šių apeigų aktoriai veltui glostė savo 
suveltus plaukus ir tyrinėjo sudėtingus stilizuotus pieši- 
nius ant kūnų. 

— Greičiau, greičiau! — šnibždėjau nekantriai, nes po 
sunkiomis antklodėmis buvau apsipylęs prakaitų. 


Bumpsėjimas bei dainavimas pagaliau liovėsi. Daugiau 
jaučiau, negu girdėjau, kaip visi laukiamai nuščiuvo. Aš jų 
nemačiau, bet dabar žinojau, kad didieji atlikėjai, išdidžiai 
pozuodami, kopė iš išdžiūvusio kriko. Jie buvo išmarginti 
ir vaizdavo kalakutus, batatus, lelijų šaknis, laukinius apel- 
sinus, laukines slyvas, kengūras, žalčius ir žuvis — pagal 
kiekvieno svajonę — stabmeldiškus totemus, kuriuos mes 
laikome turint neribotos galios. 

Aš priklausau Kengūros totemui, todėl tikiu, kad ken- 
gūra suteikė man kalbą, vandens šaltinius, maistą, kalvas 
ir slėnius bei daug kitko. Tam tikros kengūros dalys kaip 
maistas man yra tabu, pavyzdžiui, priekinės ir užpakalinės 
kojos. Gentietis, priklausąs Žalčio totemui, visai nevalgys 
šio roplio, nes viena jo kūno dalis panaši į kitą, ir jis gali 
apsirikti. 

Kai išmargintuosius išvydo visi, išskyrus mane, viena 
dainininkių prie žiedo paskelbė kiekvieno „kraštą“. 

Visi mes esame iš alavos genties ir Roperio Riverio ra- 
jono, bet kiekvienas turi tam tikrą genties žemės sklypą, 
kurį vadina „savo kraštu“. 

Manasis užima šešiasdešimt kvadratinių mylių, beveik 
keturiasdešimt tūkstančių akrų plotą, tuoj į pietus nuo Ro- 
perio misijos. Aš vadinu jį Larbarijandžu. Pažįstu baltąjį 
žmogų, kuris ten gano savo galvijus ir galvoja, kad ta že- 
mė jo. 

Mano broliui Vujaindžimadrindžiui priklauso žemė 
prie Hodžsono upės, kur yra galvijų veisimo stotis, kuriai 
vadovauja lordas Vestis iš Anglijos, manąs, kad ta žemė jo. 

Kai visi atlikėjai išėjo iš kriko, dainininkai užtraukė 
maršą: 

Kunamanda-manda 
K:>namanda-manda 
Kunamanda-manda 
Bira bira 

Oi! Oi! 


Jis reiškia štai ką: „Štai mes visi, susirinke apeigų teri- 
torijoje, laukiame ceremonijcs pradžios". 

Savo tamsiame ir tvankiame kalėjime po antklodėmis 
girdėjau pritarimo šūksnius, kai gyvačiuke išsirikiavę da- 

žyti vyrai artėjo prie ugniavietės žiedo. Jiems ten atėjus, 
viena moteris patrynė kiekvieno vyro kojas virvele iš 
žmogaus plaukų, tokiu būdu išlaisvindama juos nuo drau- 
dimo, kuris neleido jiems bendrauti su savo šeimomis. Jie 
taip pat buvo apmėtyti pelenais kaip atgimimo simboliu. 

Dvejetas vyrų buvo nudažyti šunimis. Vienam jų rytoj 
teks chirurgo pareigos, o kitas, kaip mėgėjų spektaklyje, 
suvaidins savotišką seserį, kuri įteiks jam chirurgo instru- 
mentą — skutimosi peiliuką — ir labai aseptiškus tvars- 
čius — drumzlino balos vandens ir truputį baltojo molio. 

Kai dainininkas paskelbdavo šuns vardą, vyrai po vieną 
pasirodydavo iš priedangos. Jie ėjo ir klausėsi, ėjo ir klau- 
sėsi, tai greičiau, tai lėčiau, prisidėję delnus prie ausų, gau- 
dė garsus, taktą mušančios lazdelės keitė tempą, kai jie 
mainė žingsnį, o dainininkai be paliovos skelbė šunų var- 
dus. 

Šunis vaizduojantys vyrai ryšėjo plaukų diržus, kuriuos 
jie trynė sau po pažastimis. Kai jie priėjo prie manęs, aš 
jutau, kaip jie trynė diržus į popierinės tošies gabalą, pa- 
dėtą ant mano antklodžių, tuo parodydami moterims, mano 
brolienėms, jog jų pareigos baigėsi. Iš to vienintelio sim- 
boliško veiksmo jos suprato, kad laikas apleisti ugniavie- 
tės žiedą. Nuo šios akimirkos šventė tapo vyrų iškilmėmis 
Junguvana, kuriose moterys negalėjo dalyvauti. 

Tuomet mano antklodes nuėmė. Už tai aš buvau dėkin- 
gas. Vyrai grįžo į stovyklas, bet man nebuvo leista pasi- 
traukti nuo žiedo. Aš pasilikau su dėde Stenliu Marbungu- 
mi bei dviem berniukais, kurie jau buvo apipiaustyti. 

Psichologinė įtampa augo. Nežinojimas kas manęs lau- 
kia, baugino. Tačiau berniukai raminamai šnibždėjo ir, 
nors buvo draudžiama, šiek tiek papasakojo, ko galiu ti- 
kėtis. Patys žinote, kaip išaiškėja paslaptys. 

— Nebijok,— kalbėjo jie. 

— Nesurik. 

— Būk tvirtas ir drąsus. 

— Įtikink vyrus, kad skausmas tau nieko nereiškia. Pri- 
versk juos didžiuotis, kad priklausai alavos genčiai. 

— Nebūk silpnas it moteris. 

— Jie tik nupiaus viršutinę odelę... 

— ..„skaudės... 

— ..bet ne tiek smarkiai, kad reikėtų šaukti... 

— „ilgai netruks... 

— „ne taip, kaip gobaboingu... 

— „ir džambaboingo Jirkaloje... 

— „„kurie plaktuku išmuša priekinį dantį... 

— „tai tikriausiai labai skauda... 

— „taigi atsimink... 

— „būk Vyras... 

Sutemus dainininkai grįžo ir vėl užtraukė dainą. Kai iš- 
girdo vyrus švilpiant stovykloje, vėl mane uždengė ant- 
klodėmis. Tai buvo ženklas, kad dažyti šokėjai pasiruošę 
grįžti. Man vis dar negalima buvo jų regėti. 

Dvejetas vyrų. vaizduojančių šunis, šoko Mundivą, bet 
sušukus kažkokį žodį, jie nuėjo į slaptavietę už krūmų. 
Vėl likau vienas su dviem berniukais. Sekančiai dainai pa- 
sigirdus, jie nutraukė nuo manęs antklodes. o vienas išėjo 
ir savo rankomis uždengė man akis. 

Kažkuris šokėjas priėjo, prikišo savo burną prie mano 
ausies ir papūtė. Tai simbolizavo, kad dabar man buvo lei- 
džiama girdėti tai, ko nebuvau girdėjęs anksčiau. Po to jis 
patrynė man akis prakaitu iš savo pažastų, kas reiškė, jog 
turiu teisę matyti pirmą šokėją. 

Tą pakartojo —uždengė akis, pūtė į ausį, tepė prakai- 
tu — kiekvienas šokėjas atskirai, kad galėčiau žiūrėti ir į 
juos. 

Po to dainininkai dainavo Munguną, dainą apie mano 
Sapnų Kelią. Dabar šokėjai pasirodydavo grupėmis po du, 
tris ir keturis, broliai drauge, prie kojų prisirišę krūmelius. 
Tai buvo viena ceremonijos paslapčių, kurias įšventinama- 
sis privalo išmokti laikyti. 

Tučtuojau jie apibėrė mane pamokymais, rūsčiai kreip- 
damiesi į mane valiburu — alavos genties kalba. Šiam žo- 
džių puolimui vadovavo mano dėdė Stenlis Marbungus su 
pusbroliais... 

— Nelakstyk paskui moteris. 

— Nemėtyk iečių į šunis. 

— Paklusk Vyresniajam. 

— Jei tau liepta bėgti mylią, tai nubėk mylią. 

— Nesiginčyk. 

— Neatsikalbinėk. 


— Neskriausk savo draugų arba brolių bei seserų. 

— Venk savo pusseserių. 

— Neprarask savitvardos. 

Kol man taip pamokslavo, dainininkai su šokėjais primi- 
nė mums apie kūdras ir upes, sukurtas Vaivorykštės Žal- 
čio. 

Mes laikome Žaltį Šeimininku. Jo simbolis — vaivorykš- 
tė. Jis atveria Kelią, subrandindamas jaunas mergaites, ati- 
darydamas kelią į jų įsčias, kad vaiko dvasia galėtų praei- 
ti ir gimtų iš jų kūno. Mano tauta netiki, jog apvaisinimas 
įvyksta lytinių santykių metu. Tai pasiekiama skaisčiai, per 
dvasias, panašiai kaip atsitiko mergelei Marijai. 

Suliepsnojo laužai. 

Moterys stovykloje užsidengė veidus. 

Vaikai nedrįso pažvelgti į mano pusę. 

Kaip instinktyviai suprantą šunys, jie visi neteko žado. 

Buvo ruošiamas genties Vyras. 

Tai pranašystė, reikalaujanti didžiausios aistros be žo- 
džių. 


Apeigos tęsiasi. Tęsiasi. Tęsiasi. Tęsiasi ir tęsiasi, vėl ir 
vėl, pasikartojančios, religingos, nepajudinamos, kaip rei- 
kalauja Sapnų Kelias, iki aušros. 

Mano kančios ėjo į pabaigą, kai tamsios nakties užuo- 
laidos prasiskleidė tiek, kad galėjome įžiūrėti anstyvuo- 
sius paukščius, o chirurgui pakako šviesos ant operacinio 
stalo. 

Buvo paruošta popierinės tošies lova, ir mano svainis 
Mardis Mungundingas atsigulė ant jos kniūpsčias kaip gy- 
vas matracas. Mano dėdė pakėlė mane ir paguldė ant Mar- 
džio, suremdamas mus nugaromis. Štai kada turėjo pasiro- 
dyti anesteziologas su savo antiseptiniais patepimais ir 
laukiama pentotalo injekcija, kuri mane nuramintų. 

Deja! Mūsų daktarai praktikuoja antgamtišką žudymą ir 
išgydymą, bet apeigų chirurgai niekada nestudijavo anes- 
tezijos. 

Pirmas Žmogus-Šuo tyliai artėjo. Mačiau jį šmėkščiojant 
virš manęs, groteskiškai išmargintą, tačiau nusiteikusį pa- 
lankiai. 


— Stipriai įsikąsk šitą, — tarė jis.— Tai padės tau nesu- 
rikti. 

Padavė man šiurkštų maišelį, padarytą iš žolės, nendrių 
bei audinio. 

— Įsikąsk gerai,— pakartojo. 

Aš suleidau dantis į medžiagą ir tučtuojau pajutau de- 
ginantį šalto plieno karštį, kai tapau pašventintas. Opera- 
cija netruko nė minutės. Ji buvo skausminga, bet aš glem- 
žiau tarp dantų savąjį maišelį ir nesurikau. 

Dėdė Stenlis nunešė mane į lūšną ir gyveno ten su ma- 
nimi penkias dienas, kol sveikau. 

Bet galvodamas, kad mano išbandymų laikas jau pasi- 
baigė, greitai nusivyliau. 

Marbungus, pagal genties papročius paskirtas „(mane 
auginti“, panašiai kaip krikštatėvis, nurodė teises: 

Negalima valgyti riebios iguanos, riebaus vėžlio, riebaus 
laukinio kalakuto ar kito riebaus maisto. Viskas, ką valgy- 
siu, turi būti liesa. 

Jokiomis aplinkybėmis negalėjau kalbėtis su niekuo ki- 
tu, išskyrus tėvą, motiną, dėdę, brolius ir kelis kitus arti- 
mus giminaičius. 

Turėjau stovyklauti su pusbroliais ir nesiartinti prie se- 
serų. 

Kol žaizda gijo, man buvo draudžiama plaukioti upėje, 
kūdroje ar užtvindytame krike, bijantis, kad nebūčiau pra- 
rytas mistinio Vaivorykštės Žalčio. Tikėjau tuo be išlygų. 
Nežiūrint krikščioniškojo mokslo, kurį gavau nuo to laiko, 
aš vis dar tikiu Žalčiu. 

Galėjau kalbėtis su kitais berniukais, savo ugniavietės 
žiedo draugais, bet jeigu prieidavo vyras, turėjau tylėti. 
Jeigu būdavau klausiamas,— o taip dažnai būdavo daro- 
ma, kad susiformuotų mano pasitikėjimas ir budrumas, — 
turėjau atsakydamas linktelėti arba papurtyti galvą. 

Labiau už viską privalėjau vengti kalbų su šokėjais, ku- 
Iie dalyvavo mano įšventinime. 

Man reikėjo gyventi, laikantis šių tabu, ne pora dienų, 
savaičių ar du mėnesius, bet dvejus ilgus metus. Bausmė 
už pažeidimą buvo daugiau įsivaizduojama, negu tikra, bet 
aš puikiai žinojau, kad man buvo ruošiamos dovanos — 
žaislinės ietys, bumerangai, kanojos nuo vyrų ir plunks- 

nuoti raiščiai nuo moterų, kurie galėtų atitekti kitiems 
berniukams, jeigu būčiau aikštingas. 

To tai jau būtų buvę per daug, todėl paklusau discipli- 
nai, prieš kalbėdamas visada pasvarstydavau, ar turiu tei- 
sę, ignoravau savo seseris, brolienes ir tetas, atsisakiau 
riebių patiekalų, kuriuos mėgau. 

Dvejus metus laukiau savo kuklių dovanų, bet laukiau 
ištvermingai. Didžiuojuosi, kad išlaikiau savitvardos ir sa- 
vikontrolės egzaminus. Tikiu, jog juos išlaikęs, tapau ge- 
resnis vyras. 

Gal būt, šis kalbos tabu daug paaiškina apie aborigenų 
santūrumą. Žmogus, išbuvęs pusiau nebylys dvejus metus, 
retai bus plepys po to. 

Pažįstu kitų genčių, kurių žmonės įgytų daug naudos iš 
panašių apribojimų. 

O jie anaiptol ne juodaodžiai! 


TREČIAS SKYRIUS 


Ankstyvasis mano gyvenimo laikotarpis ne visada buvo 
rūstus. Įšventinimas į genties narius ir mėginimas „uždai- 
nuoti" mane vyko imliausiais metais. Todėl tikriausiai nė 
vieno šių epizodų niekada nepamiršiu. Dėl to ir parašiau 
apie juos pirmiausiai, nes šie įvykiai tvirtai įsirėžė mano 
atmintyje. 

Bet aborigenų negriuko protas nemažiau imlus už balta- 
odžio vaiko protą, ir aš aiškiai prisimenu kitus savo jau- 
nystės įvykius. 

Šiandien aš laikomas civilizuotu žmogumi. Manau, kad 
toks ir esu. Aš moku skaityti ir rašyti, kalbu angliškai ta- 
rytum tai būtų mano gimtoji šneka, nors mokiausi jos kaip 
užsienio kalbos. 

Man buvo suteikta pilietybė. Aš studijavau krikščionių 
religiją Roperio misijoje ir buvau pakrikštytas anglikonų 
bažnyčioje. Įgijau nemaža sudėtingų specialybių — esu 
greitosios pagalbos automobilio vairuotojas, mechanikas, 
felčeris, sanitaras. Miegu lovoje, valgau su šakute ir pei- 

1. Varamungos genties vyras Tenant Krike. Išdidus palikuonis at- 
šiaurių kariūnų, kurie pirmieji pastojo kelią Džonui Makduolui Stiuartui, 
kai jis 1890 metais mėgino pereiti žemyną. Tačiau dabar mes taikoje 
su baltuoju žmogumi, jo cigaretės puikios! 


2. Didelė lagūna prie 
Roperio, kur gausu žuvų 
ir krokodilų 


3. Štai ką sugaudavo- 
me... gardžių didžiųjų ba- 
ramundžių 


liu, reguliariai maudausi. Tačiau primityvūs mano instink- 
tai niekada manęs neapleidžia. 

Savaitgaliais aš išsivedu savo žmoną su šešiom mūsų 
dukterim į medžioklės bei žūklės išvykas prie Bafelou Kri- 
ko, Kežuarina Bičo, Ly Pointo ar kitas gražias vietoves ne- 
toli Darvino. 

Atidirbęs savaitę kaip ir europiečiai, šeštadienį aš mie- 
lai numetu šilkines civilizacijos grandines. Apsikabinėjęs 
ietimis ir bumerangais, klajoju girioje, o šeima su vande- 
niu ir stovyklavimo reikmenimis seka iš paskos. 

Jeigu mano ietis ne taip tiksliai lekia į taikinį, kaip ki- 
tados, tai todėl, kad trūksta įgudimo. Man vis dėlto ret- 
karčiais pakliūva volabė, nerūpestingai užmiršusi pagrin- 
dinę miško taisyklę — atsargumą. Jei nieko nenuduriu — 
ne bėda. Aš uždirbu pakankamai pinigų, kad galėčiau iš- 
maitinti savo šeimą. Tokie pasivaikščiojimai — šventės, 
kaip ir baltųjų žmonių medžioklės bei žūklės išvykos. 

Ir vis dėlto... ir vis dėlto kažkas žymiai daugiau. 

Man šios iškylos — tai ir savotiškas praėjusių laikų sim- 
bolis. 

Apsuptas iš visų pusių civilizacijos, aš jaučiuosiu lai- 
mingiausias, išėjęs menkai apsitaisiusiu medžiotoju, pa- 
miršdamas dabartį bei ateitį, lengvai pasinerdamas praei- 
tin ir imdamas paveldėtas dovanas brūzgynų meno bei pėd- 
sekystės pagalba, kurių ir šiuolaikinis amžius neprivertė 
mūsų atsisakyti. 

Ir kaip tik tokių medžioklės švenčių metu aš pasijuntu 
labiausiai priartėjęs prie savo ainių, gyvenu pagal įstaty- 
mus, kurių jie mokė mano prosenelius, saugausi tų pačių 
pavojų. tikiu dvasiomis, kaip ir jie, vis dar bijau... 

Taip, bijau. Girioje už kokio tuzino mylių nuo Darvino 
miesto aš instinktyviai tampu nė kiek ne mažiau budrus, 
kaip ir Arnhemlende, kai mane išmaitindavo medžiotojo 
meistriškumas. 

Kodėl aš turėčiau baimintis ir būti akylus, kai man ne- 
būtina susirasti maisto ir kai didmiesčio kaimynystė tik- 
riausiai išbaidė piktas dvasias? 

Tačiau eidamas aš nuolat sustoju ir įdėmiai įsiklausau. 
Sustingstu ir nejudu kaip totemo stulpas, išgirdęs men- 
kiausią medžio ar krūmo krustelėjimą sukeltą ne vėjo. 

Atsigręžiu kas keli žingsniai ir esu tikras, jog mane se- 
ka. Trakštelėjus šakelei, keletą minučių galiu išstovėti 
vietoje, kol pajudu toliau. Iš tolo apeinu olas ar brūuzgynus, 
prisibijodamas, kad jose gali būti pasala. 

Per visus savo medžioklių metus aš nemačiau nieko, kas 
patvirtintų tokius nuogąstavimus, bet žinau, kad kažkas, 
daiktas ar gyvastis, ten yra. Turiu būti atsargus, nuolatos 
saugodamasis... nežinau ko. 

Kas ten galėtų būti? 

Gal pigmėjai, Mažieji Žmonės, gyveną kalnuose į šiaurę 
nuo Roperio. Mes vadiname juos burginginais. Mano gen- 
tainiai yra matę jų. 

Pirmiausiai sužinojau apie burginginus, kaip lengvatikis 
baltaodis vaikas sužino apie aitvarus. Berniukai ir mergai- 
tės, kurių tėvai rimtai diskutavo apie aitvarus tamsoje, ti- 
ki tuo pasakojimu per visą vaikystę, o tamsos baimė, ypač 
mergaitėms, gali išlikti visą gyvenimą. 

Labai panašiai genties Vyresnieji perspėjo mane apie 
pigmėjus. 

— Būk labai atsargus, — pasakė jie.— Niekada neleisk 
jiems užeiti už nugaros. Jie yra Mažieji Žmonės, trijų pė- 
dų aukščio, bet nepaprastai stiprūs. Burginginų vyras gali 
sutraiškyti kaulus alaviečiui ir perlaužti jį perpus. Burgin- 
ginas, it skruzdė vabalą, gali panešti jautį, užsimetęs jį ant 
pečių. Nežiopsok! Medžiodamas dairykis! Saugokis! Žiū- 
rèk! 

Per visą savo gyvenimą nesu regėjęs nė vieno pigmėjo, 
tačiau medžiodamas niekada nepamiršdavau apsidairyti jų. 

Pasakomis apie burginginus,— jeigu tai pasakos,— tiki- 
ma nuo Roperio žemyn į rytus per Anulos ir Garavos kraš- 
tus iki Kvinslendo. Žmonės tiki jas prie Ternofo lagūnos 
ir Dūmedžio misijos, Nikelsone, kaip tikime ir mes už pen- 
kių šimtų mylių Arnhemlendo pakraščiuose. 

Geografai sako, kad Australiją su Naująja Gvinėja kaž- 
kada jungė žemės juosta, o šiandien Naujojoje Gvinėjoje 
yra stiprių pigmėjų-kariūnų. Argi neįtikėtina, jog jų vis 
dar pasitaiko žemyne, tose vietose, kur baltųjų reta? 

Prieš mano įšventinimą vienas senas gentainis papasako- 
jo man tokią istoriją: 

— Kartą išeinu pamedžioti. Einu ir einu, einu ir einu. 
Atsisėdu. Apsistoju. 

Taigi. Saulė pakyla, ir aš einu ir einu... o! kas ten? Ken- 
gūra! Atsargiai sėlinu... vumeras ant ieties... švyst!.. jau! 

Bet kengūra nemiršta iš karto. Ji nušuoliuoja, kraujas 
laša, vingiuotas pėdsakas eina šen, eina ten, eina eina vi- 
sur. Aš vejuosi. 

Bėgu ir bėgu paskui raudoną pėdsaką, kurį ji palieka 
žemėje. Pagaliau žvėris krinta negyvas. Pribėgu, žiūriu, 
kur ji nusibaigė — didžiulis kraujo klanas. Matau ženklus, 
kaip ji daužėsi, ir savo ietį taipogi. 

Bet kengūros nebėr. Dingo. Tuomet pažvelgiu įdėmiau 
ir matau mažo negriuko pėdas. Tik jos ne negriuko, anaip- 
tol... jos pigmėjo! 

Burginginas bus nusinešęs tą kengūrą! Aš smarkiai per- 
sigandau. Aš bėgu ir bėgu, ir bėgu, ir bėgu ne juokais, ne- 
atsisėdu iki tamsos. Ir visą laiką oda baisiai pašiurpusi, it 
žąsies. 

Garsiai nusijuokiau, kai senis papasakojo man savo 
nuotykį. Nežiūrint to, gerai jį prisimenu. Saugausi pig- 
mėjų ir šiandien, ypač lietingu metu, kai jie gali būti pa- 
sislėpę už ūkanotų debesų, kabančių virš kalvų. 

Daugelis mano draugų prie Roperio pasakojosi regėję 
burginginą. Neturiu jokio pagrindo abejoti jų žodžiais. Juk 
ir Vyresnieji nebūtų įspėję sergėtis jų bemedžiojant, jeigu 
Mažųjų Žmonių visai nebūtų. 

Vienas aspektas legendose apie burginginus kelia sumi- 
šimą jaunesniesiems alavos genties nariams, kurie, gal būt, 
nepasikliauja aklai nuo tada, kai mūsų pasitikėjimas ėmė 
tirpti ėdančiuose civilizacijos vandenyse. Nė viename pa- 
sakojime niekada nebuvo užsimenama apie pigmėję mote- 
Iį ar vaiką. 

Be moterų negali būti vaikų. Be vaikų negali būti vyrų. 
Mums tai pasirodė itin sunkiai paaiškinama, nes mūsų me- 
džioklių žygiai yra šeimos reikalas. Visi eina drauge, di- 
dingai veda medžiotojas, po jo seka moterys, vaikai, o už 
jų šunys. 

Nors ir abejojome, mūsų tikėjimas tais fantastiškais pa- 
sakojimais nesugriuvo. Aš ir dabar jais tikiu. Tai įstaty- 
mas, genties Vyresniųjų sekos perduotas iš Sapnų Meto. 

Mano dėdė supažindino su juo mane, o aš perteikiau jį 
savo sūnėnams. Šis įstatymas liks mūsų kultūros dalimi, 
kol asimiliacija atims jį iš mūsų negrąžinamai. 

Jei norite, išjuokite mus už tai, kad tikime tokių žmonių 
egzistavimu. Tačiau nepamirškite, jog šmėklos, dievai, 
velniai, nykštukai, milžinai, vaiduokliai, aitvarai bei skrai- 
dančios lėkštės šiandien taip pat, esą, pasirodo žemėje. 

Kitas mūsų fantastiškų pasakojimų yra apie malanuga- 
nugas, Akmens Žmones, gyvenusius netoli Sugriautojo 
Miesto, Arnhemlendo uolyne. 

Savo kūnu ir dvasia jie aborigenai, visais atžvilgiais nor- 
malūs, tik nepaprastas jų drovumas, nors keista, siejosi su 
nežmonišku kraujo troškimu. 

Jie buvo tikri klajokliai — akmens amžiaus žmonės, gy- 
veną uolėtame krašte, bet retai pasiliekantys ilgam vieno- 
je vietoje. Nuo tų laikų jų palikuonys buvo absorbuojami 
ritarngu bei rembarngos genčių atšakų, nusikėlusių į pie- 
tus nuo Roperio, kad pabėgtų nuo savos žemės nepriteklių. 

Arnhemlendo uolynas nepaprastai išvagotas. Jis man 
primena matytus Mėnulio Kalnų paveikslėlius. Gausios 
granito bei smiltainio krūvos baisiausiai išdraikytos, beveik 
nepraeinamos žmonėms. Kiek žinau, tik kartą šį kraštą per- 
ėjo baltieji, o ir jie laikėsi upės slėnio, kad per daug ne- 
prasiskverbtų į patį Akmenuotąjį Kraštą. 

Kas kokios penkios mylios lyguma staiga baigiasi ties 
bedugnės uola, aštria it skustuvas, besitęsiančia net už ho- 
rizonto. Gal už pusmylio, gal už mylios nuo pirmosios iš- 
dygsta kita, tokia pat stati, tapatinga pirmajai savo nepri- 
einama simetrija uola ir abidvi suformuoja didingą Mirties 
Slėnio dugną, besidriekiantį, sakytum išdžiūvusios upės 
vaga, į nebūtį. 

Tame slėpiningame ir atgrasiame krašte ir gyveno mala- 
nuga-nugos. Mes jų nemėgom. Ne tik todėl, kad jie dažnai 
užpuldavo mūsų gentį moterų grobti, bet ir dėl to, kad 
uolynas mums asociavosi su velniais ir blogiu. 

Mes itin vengėme vietovės, vadinamos Buruindžumi — 
Sugriautuoju Miestu — prie Rouzo upės. 

Tai didžiuliai balto smiltainio griuvėsiai, kurie stebėtinai 
buvo panašūs į ilgą linijinį europietiškos pilies fasadą. Jų 
buvo ne vienas, o tuzinai, ir kiekvienas — nebylus archi- 


36 


tektūros kilmės liudininkas, kievienas geometriniu požiū- 
riu tobulas, niūrus bei atstumiąs. 

Kai vieną dieną bejodinėdamas.— net mano surambėju- 
siems padams ši žemė buvo per šiurkšti, — atkakau į Buru- 
indžių, mane apniko staigi nuojauta, kad, jei neapsižval- 
gysiu, tai susitiksiu piktas dvasias ir jų pusbrolius, įsikūni- 
jusius malanuga-nugose. 

Aš su savo draugais apsistojau kalnuose, už poros my- 
lių nuo miesto, bet jis buvo aiškiai matyti. Mes bijojome 
priartėti prie jo naktį, o po to, ką girdėjome ir išvydome, 
apsilankymas net ir dienos metu mums kainavo baimės bei 
nerimo. 

Aš ilgai neišvyniojau savo patiesalų ir gulėjau ant jų, 
pamažu siurbčiodamas arbatą iš skardinio puoduko, kai 
orą perskrodė šaižus demoniškas klyksmas. 

Man net šiurpuliai perbėgo per kūną. 

— Velniai! — pasakiau aš. 

— Taip,— pritarė mano draugas Gurugulas.— Juodieji 
velniai! Ką darysim? 

“Nebeliko nieko, kaip pasilikti, kur buvome. Uolynas ir 
dieną buvo vos pereinamas. Nakčia jis — labirintas, iš ku- 
rio nepabėgsi. 

Vos atsigavus nuo pirmojo baimės priepuolio, Buruin- 
džaus sienos tose vietose. kur kadaise galėjo būti langai, 
staiga nušvito! 

Toks reiškinys mus apstulbino. Niekada nebuvau regė- 
jęs tokių ryškių šviesų. Jos mirkčiojo it elektros !empu- 
tės — tai geso, tai įsižiebė vienas langas, po to antras, tre- 
čias, beribė neono jūra ten, kur joks elektrikas net kojos 
nebuvo įkėlęs. 

Gal klyksmas buvo laukinių šunų dingo gaujos liūdnas 
stūgavimas prieš mėnulį? 

Gal šviesas degė ir gesino milžiniški jonvabaliai, kurių 
spindėjimas atrodė įspūdingiau ten, kur nebuvo dirbtinio 
apšvietimo. 

O gal čia kaltas radioaktyvumas? 

Tega'liu pasakyti, kad įsivaizdavau klaikiausias juodą- 
sias mišias ir išprotėjusius malanuga-nugas, šmižinėjančius 
su didžiuliais žibintais. 


37 


Mano dvasinės būsenos neišsklaidė nė pasigirdęs tolimas 
maurojimas, kurio nebuvo galima paaiškinti, kol jį sukėlęs 
vėjas, švilpdamas slėnio dugnu, neužlėkė į viršūnę ir ne- 
pasiekė mūsų. Nedaug stiprybės teikė ir mano arklys, vie- 
nišas stirksantis ištiestu kaklu, nei miegąs, nei budįs, nei 
ėdąs, nei geriąs, o stovįs bukaprotiškai ramiai, paklusniai 
laukiąs šio pačio neskaniausio iš visų pasiganymų pabai- 
gos. 

Po nakties siaubo mes visi gerokai didžiavomės savimi 
sekančią dieną, kai sukaupėme drąsos nujoti ir apžiūrėti 
Buruindžaus. 

Pamatėme tai, ko ir galėjome tikėtis — smiltainio sie- 
nas, išskaptuotas Didžiojo Mūrininko Laiko, išdantytas le- 
kiančio vėjo, kurio srovė suduždavo į nelygų reljefą; mil- 
žiniškus urvus, alkanais nasrais pasiruošusius vienu ypu 
praryti raitelį su arkliu; milijoną stilizuotų piešinių, tapytų 
ochra su baltuoju moliu — kitos malanuga-nugų kartos 
darbą... bei žmonių kaulus. Ir nė gyvos dvasios. 

Tikėkite manim, kai sakau, jog mes ten nedelsėme. Ap- 
žiūrėjome ir tuoj išjojome, kaip žmonės, pajutę svaigulį 
ant gilaus tarpeklio krašto. Jei tą dieną mūsų arklius visai 
nuvarė pentinai, tai tik todėl, kad kažkur turėjome neati- 
dėliotinų reikalų. Tas „kažkur“ galėjo būti į šiaurę ar į 
pietus, į rytus ar į vakarus, tik kuo toliau nuo Buruindžaus. 

Aš ten daugiau nesugrįžau. Ir niekada negrįšiu. 

Tėvas pasakojo, jog senelio laikais malanuga-nugos at- 
keliavo iš pajūrio ir užpuolė alavos gentį, nusinešdami mū- 
sų moteris bei žudydami vyrus. Gal šis įvykis paaiškina, 
kodėl alava šiandien ne itin gausi gentis. 

Mūsų moterys buvo gabenamos į uolyną, gal į panašias 
vietas kaip Buruindžus, kur radome žmonių kaulų. Ten jos 
būdavo apvaisinamos ir laikomos gyvos, kol gimdydavo 
vaikus. Tačiau nevaisingumas neišvengiamai reiškė mirtį. 

Žmonių grupei nepastebėtai prislinkti prie genties rei- 
kėjo nepaprastos klastos ir apsukrumo, bet malanuga-nu- 
gos sugebėjo tai padaryti. Jie slinkdavo tarp vandens šal- 
tinių, niekada neparodydami dūmo, nesikalbėdami, atsar- 
gūs, kad nepabaidytų didelių būrių paukščių, slapstydavo- 
si iki pat tos minutės, kol užpuldavo mano gentį, skersda- 

mi miegančius vyrus ir bėgdami su būsimomis savo vai- 
kų motinomis. 

Tokios užpuolikų grupės buvo žinomos gulgarų vardu. 
Baisesnio žodžio valiburu kalboje nebuvo. Jie užgriūdavo 
ant mūsų galvų šimtais, be atodairos mėtydami ietis ir bu- 
merangus, tratindami aplinkui nula-nulomis, kurios traiš- 
kydavo galvas bei sąnarius. Kartais, aišku, ir alava suruoš- 
davo represinių žygių, bet, kiek man pavyko sužinoti, ne 
visuomet sėkmingų. Mūsų kraujas dar kol kas palyginti 
grynas. 

Paskui atėjo toks metas, kai nuo plėšikaujančių aborige- 
nų genčių savo dėmesį nukreipėme į pirmuosius europie- 
čių įsibrovėlius; iš pradžių dėl to, kad mūsų žemėje jie bu- 
vo nepageidautini, o paskui todėl, kad jie turėjo daugelį 
daiktų, kurių mes troškome — peilių, kirvių, veidrodžių, 
šukų, miltų ir šviežios mėsos. 

Mano senelio laikais per šalį buvo permesta Dainuojan- 
ti Virvė — tarpžemyninė telegrafo linija. Sunkūs stulpai 
buvo atgabenti Roperiu ir iškrauti upės užtvaroje. Mes pa- 
siėmėme savo dalį nekviestų svečių prekių bei jų gyvy- 
bių, bet mokėjome brangiai vienintele turima valiuta — 
savo krauju. 

Kitados alavos gentis tikėjo, kad jai lemta valdyti visus 
aborigenus. Tokios fantastinės mintys žinomos ir baltaja- 
me pasaulyje. Šiai svajonei įgyvendinti mūsiškiai pavogė 
kelis šautuvus telegrafo linijos stotyje ir išėjo į Vadanar- 
džą žemyn Roperiu ieškoti manos genties. Jie neseniai bu- 
vo užpuolę mus, ir tai pateisino žygį. Po to turėjo būti ma- 
lanuga-nugų eilė. Tačiau užmuštieji tebuvo tik iečių ir bu- 
merangų aukos. Mano gentainiai netaikydami šaudė į orą 
nesuprasdami, jog užmuša kulkos, o ne šovinio sprogimas. 
Jų plėšikiškos svajonės apie valdžią ir galią žlugo. Mala- 
nuga-nugos buvo palikti ramybėje. 

Labai panašios žinios buvo ir apie miltus — mes nežino- 
jom, ką veikti su pusės žmonijos pagrindiniu maisto pro- 
duktu. Užuot gaminę valgį, mūsiškiai vartojo miltus vietoj 
baltojo molio, dekoruodami kūnus, ruošiantis apeigoms. 
Tik daug vėliau, gerokai po to, kai išpuoliai prieš tele- 
grafo linijos darbuotojus buvo užmiršti, kažkoks supratin- 
gas keliautojas parodė mums miltų kaip maisto produkto 

panaudojimą. Po to kiekvienas juodasis įsibrovėlis turėda- 
vo dvigubą priešą — patį baltąjį žmogų ir kitų genčių abo- 
rigenus, kurie bandydavo pirmieji prasiskverbti į sandėlį. 

Gal taip buvo lemta, kad malanuga-nugų palikuonys, 
dabar asimiliavęsi ritarngu bei rembarngos gentyse, turėjo 
apleisti Akmenuotąjį Kraštą ir persikraustė gyventi pa:ei 
Roperį. Kai kurie išėjo kitu keliu į šiaurę link Jirkalos, El- 
ko salos ir Milindžimbio, didžiausio pasaulyje aborigenų 
rezervato šiaurinėje pakrantėje. Jų pačių genties žemė, 
trisdešimt tūkstančių kvadratinių mylių, yra nenaudojama 
dykynė. 

Jie ir dabar galėtų ten gyventi, jei būtų norėje, tačiau 
juos spaudė civilizacija. Jie nori. kad vaikai mokytųsi, o 
tai įmanoma tik misijos stotyse ir vyriausybinėse gyven- 
vietėse. 

Taigi klajokliai iškeliavo, užpuolikai liovėsi siautę, ir 
senoji kultūra bei apeigos pamažu nyksta. 

Nežiūrint to, genčių tradicijos pasiliko neišdildytos čia- 
buvių krūtinėse. Nors jų kraujas maišytas. ritarngu ir rem- 
barngos genties atstovai kasmet keliauja į Akmenuotąjį 
Kraštą medžioklinėms išvykoms. traukiami ištikimybės ma- 
lanuga-nugoms, kuriuos jie asimiliavo. Bet abejoju, ar jie 
eina į Buruindžų, kur aš radau jų ainių nykstančias, bet 
bauginančias šmėklas. 


KETVIRTAS SKYRIUS 


Tam tikra prasme mano ryšiai su Didžiuoju Baltuoju Ke- 
liu užsimezgė jau tą dieną, kai pasirodžiau pasaulyje tikru 
gamtos kūdikiu. 

Prieš keletą metų bažnyčios misionierių draugija buvo 
įkūrusi evangelikų misiją už dvidešimt mylių nuo Roperio 
Užtvaros, taip vadinamos dėl to, kad ji buvo didžiausias 
upės navigacinis sustojimas beveik visiems laivams, dides- 
niems, Nei iš medžio kamieno išskobtas luotas. 

Pailsėjusi girios prieglobstyje trejetą dienų. motina iš- 
didžiai nunešė mane į misiją. 

Mano tėvas Barnabas Gabarla buvo susiradęs ten darbo 
piemenų išmokęs to meno, jis uždirbdavo pakankamai 
maisto savo didėjančiai šeimai. 

Mūsų nuolatinė „stovykla“, — abejoju, ar ji užsitarnau- 
ja kokio nors pretenzingesnio pavadinimo,— buvo dvide- 
šimt kvadratinių pėdų vieno kambario lūšnelė. 

Kai susirinkdavo visa mūsų šeimyna, miegodavau ten su 
motina ir tėvu, seserimi Meršija bei broliais Sailu ir Dže- 
kobu. - 

Toks susibūrimas šiek tiek varžė. Pati pašiūrė buvo per 
maža šešioms lovoms, todėl visi susiriesdavome ant grin- 
dų. prisidengdami antklodėmis, gautomis iš misionierių. 

Paslapčių negalėjo būti. Gerokai prieš savo įšventinimą 
žinojau. kad vyras su žmona gulasi nakčiai ne tik miegoti. 
Tačiau mano žinioms šioje srityje nebūtų stigę nė trupučio 
vaizdingumo, jeigu mes būtume gyvenę ir kokioje nors 
genties stovykloje paupio būstuose, kur fizinių santykių 
aktas, jei ir ne visai viešas reginys, retai būdavo slepia- 
mas. 

Mūsų poreikiai buvo paprasti. Mes visiškai neturėjome 
pinigų. Nežinau, ką būtume darę. jei kuris nors staiga būtų 
radęs šimtą svarų sterlingų. Nebuvo nei parduotuvės, nei 
kitų pramogų. kur galėtume juos išleisti. Abejoju, ar bu- 
vau regėjęs sidabrinę monetą, — ką jau bekalbėti apie 
banknotą,— kol nuėjau į mokyklą. Pinigų negalėjome nei 
valgyti. nei dėvėti, taigi matuojant šiuo pagrindiniu abori- 
genų matu. jie tapdavo beverčiai. Netgi girios valiutos — 
maisto suvartojimą ribojo genties įstatymai. 

Bet koks valgomas daiktas būdavo kruopščiai ir griež- 
tai padalinamas pagal taisykles. Kengūra. pavyzdžiui, vi- 
suomet būdavo piaustoma taip kad įvairios jos dalys tektų 
iš anksto numatytiems savininkams. kurių teisės buvo ne- 
ginčijamos. 

Pats medžiotojas paprastai galėdavo pasiimti nudurto 
žvėrelio nugarą. uodegą bei galvą. Dešinė koja priklausy- 
davo jo dėdei iš motinos pusės. Taip pat būdavo numaty- 
tos dalys jo tėvams bei kitiems artimiems giminaičiams. 
Panašiai kaip dievas įsakė Mozei: „Tu paimsi avino tau- 
kus ir pasturgalį, ir riebalus, dengiančius vidurius, ir tau- 

kinę virš kepenų, ir abudu inkstus su riebalais, o taip pat 
dešinę mentį... ir paduosi viską į Aarono rankas ir į jo sū- 
nų rankas.” 

Jei kuris mano giminaičių užmuša kengūrą, paprastai 
atsiunčia manąją dalį per pasiuntinį, pavyzdžiui, tetą arba 
pusseserę. Tačiau mano teisės tokios tvirtos, kad, visai ne- 
sibaimindamas priekaištų, galėjau nueiti į jo stovyklą ir 
atsipiauti savąją dalį, nors jis pats to grobio dar nebuvo 
nė palietęs. 

Kengūra juk ėdė žolę, priklausančią visai genčiai. Taigi 
gentis maitino ją, todėl gentis ir gali reikalauti savo dalies. 

Nė vienas mūsų niekada neužginčijo garbingų kito tei- 
sių į savąją dalį, nors retkarčiais ir būdavo pagalvojama, 
kad kuris nors tinginys galėtų dažniau pamedžioti. 

Manau, jog šiuo atžvilgiu aborigenai buvo vieni pirmų- 
jų komunistų pasaulyje, kurie savo idėjų laikėsi gyveni- 
me. Mes gyvename pagal kolektyvinio saugumo formulę, 
duodami kiekvienam pagal jo poreikius ir, priklausomai 
nuo kiekvieno medžiotojo sugebėjimų, tikėdamiesi iš jo 
indėlio kaip užmokesčio už teises į bendrą nuosavybę. Ne- 
žiūrint to, mūsų religinė filosofija, nors iš pagrindų pago- 
niška, neleidžia priskirti savęs prie šiuolaikinių dialektinio 
materializmo šalininkų. 

Mano dėdė iš motinos pusės Gardigardis turėjo dalintis 
su manim ne tik maisto produktais. Galėjau nesiklausęs 
skolintis iš jo viską be išimties — valtis, ietis, bumeran- 
gus. Tie daiktai buvo jo. Todėl jie buvo ir mano. 

Arandos genties dailininkui Albertui Namačirai buvo 
iškilusi ta pati problema. Begyvendamas jis pasijuto esąs 
turtingas dėdė žymiai didesniam skaičiui stokojančių sū- 
nėnų, negu įsivaizdavo jų turįs. Tie sūnėnai buvo pakan- 
kamai subrendę patys tapti dėdėmis ir turėjo nemažą der- 
lių savų reikalingų paramos giminaičių. Taip Namačira 
pasidarė arandos genties Neribojamas Bankas, utopistinė 
įstaiga, iš kurios gauti lengva, o įnešti nebūtina. Jo išlai- 
kytinius sudarė gauja klientų, kurių kraujo giminystė 
anaiptol nebuvo aiški, tačiau jie visvien buvo maitinami, 
gerbiami ir vaišinami. 

Pirmiausiai jie reikalavo, kad Albertas nupirktų jiems 
sunkvežimį bendram naudojimui. Joks čiabuvis iki šiol dar 

nebuvo turėjęs automobilio, o varančios jėgos paslaptis 
bei faktas, kad keturi ratai lengviau už dvi kojas įveikia 
aštuoniasdešimt mylių kelią tarp Hermansburgo misijos, 
kur jie gyveno, ir Alis Springso, kur jie linksminosi, iki 
širdies gelmių žavėjo visą gentį. Kai juos aplankydavo 
svečiai arba patys viešėdavo pas kaimynines gentis, kas 
pasitaikydavo žymiai dažniau, sunkvežimis nepaprastai pa- 
keldavo arandos prestižą. 

Namačiros šeimos genealoginį medį iš pašaknų ištyri- 
nėjo kiekvienas gentainis, kuris žinojo, kad, įrodęs nors ir 
tolimą giminystę, jis gali ateiti į dailininko Rūmus ir pri- 
sijungti prie jo princų palydos. 

1950-aisiais Albertas Nemačira uždirbdavo tūkstantį 
svarų sterlingų per metus. Po penkerių metų šis skaičius 
išaugo iki trijų tūkstančių penkių šimtų svarų. 1959 me- 
tais iš savo tapybos jis gaudavo pasakišką sumą — septy- 
nis tūkstančius svarų sterlingų ir nežinomą sumą už repro- 
dukavimo teises. 

Tačiau dailininkas mirė, neturėdamas nė skatiko, api- 
plėštas savos genties vilkų. kurie išlupo paskutinį šilingą 
ir reikalaudami, kad jis dalintųsi su jais ir gėrimais, net 
privertė jį sėsti į kalėjimą. Kaip laisvas pilietis, Albertas 
Namačira buvo linkęs išgerti, o jo giminaičiai — valstybės 
globotiniai, kuriems alkoholis draudžiamas. Kiekvienam, 
kas pavaišindavo aborigeną alkoholiniu gėrimu, grėsė ma- 
žiausiai šeši mėnesiai kalėjimo. Albertas negalėjo nesida- 
linti su savo gentainiais. Jie laimėjo, o jis pralošė. Baltų- 
jų teismas jį nubaudė. 

Visa tai papasakojau tik norėdamas pabrėžti apgailėti- 
ną aborigenų dėdžių likimą. Įstatymas buvo vienodas tiek 
Namačirai, tiek mano Gardigardžiui. Savo ruožtu, žinoma, 
tas pats ištiko ir mano tėvą. Jo sūnėnai išnaudojo jį be jo- 
kios sąžinės. 

Sutartinis maisto pasidalinimas nelietė gyvačių. Ją su- 
gavęs, medžiotojas, jei ši nebuvo jam tabu, galėjo visą 
suvalgyti pats. Tačiau paprastai dauguma gyvačių būdavo 
atiduodamos seniams ir senėms, kurie jau nebeįkąsdavo 
kieto kengūros kepsnio. 

Gyvatės buvo laikomos „sultingu skanėstu". Jei nepa- 
vykdavo sugauti nė vienos, tai pagyvenę žmonės mušda- 

vo kengūros mėsą ant akmenų, kol ji pakankamai suminkš- 
tėdavo. Kai kada mėsą sukramtydavo artimi giminaičiai, 
tada belikdavo tik nuryti. Aš manau. jog tai beveik tas 
pats, kaip maitintis vitaminų piliu'ėmis, kai iš valgymo 
atimamas bet koks malonumas. 

Mano tėvas buvo vienas iš kokių penkiasdešimties mi- 
sijos samdomų čiabuvių, kuris iš to išlaikė šeimą. Tačiau 
jis nežinojo, kiek laiko praeis, kol mums vėl teks verstis 
medžiotojų sumanumu. Todėl, pasitaikius progai, mes mik- 
linome savo ranką ietimi. Kiekvieną šeštadienį išeidavome 
medžioti kengūrų ir lagūnose kasti lelijų šaknų. Tokia jau 
buvo taisyklė — pasninkauti, kol ką nors sumedžiodavo- 
me. O taip atsitikdavo nedažnai. Nėra alkanesnio žmogaus 
už juodaodį medžiotoją. Mūsų seklių žvilgsnis akylesnis ir 
ietis skrenda taikliau, žinant jog prarastas laimikis — 
prarastas kąsnis. 

Nuoga mano vaikystė prabėgo maloniai, nors mano pa- 
ties vaikai skųstųsi, pagyvenę taip, kaip gyvenome mes. 
Vienas didžiausių pasilinksminimų mums buvo žaidimas, 
vadinamas „arkliai ir žmonės“, kur mes atvaizduodavome 
visą darbą gyvulių stovyklose. Mums buvo žinoma absoliu- 
čiai visa gyvulių auginimo kasdienybė, nes misijai priklau- 
sė nemaža banda, o be to, argi mano tėvas nebuvo geriau- 
sias gyvulių augintojas? 

Pasidarydavome gardus iš akmenų, lazdelių bei virva- 
galių arba vielos. Berniūkščiai, užsėdę ant draugų nugarų, 
ganydavo kitus, kurie turėjo būti veršiukai. Jie būdavo 
pančiojami ir parverčiami. paženklinami misijos invento- 
riniu numeriu, paspiaudžius ir užbarsčius smėlio, o kartais 
net priversdavome juos gailiai bliauti, kai tariamai kirp- 
davome jų uodegas ir kastruodavome. 

Kaudavomės su žaislinėmis ietimis, galus aprišę skudu- 
rais, kad smarkiai nesužeistume, jei kuriam tektų. Užgau- 
tas ietimi, turėjo kristi. Tuomet pribėgdavo mergaitės ir 
raudodavo savo mirusių brolių. Tai vienintelis momentas, 
kai joms būdavo leidžiama prisijungti. Aborigenų berniu- 
kai tikriausiai turi daugiau paniekos mergaitėms už balta- 
odžius vaikus. Mūsų nepamatytumėte šalia jų. Tačiau 
verkti prie kritusių giminaičių 'eisdavome. Mūsų nuomo- 
ne, tai atitiko moterų padėtį gyvenime. 

Mes dar kaudavomės bumerangais ir nula-nulomis. Rei- 
kėdavo pataikyti, skaudžiai neužgaunant, tačiau žinote, 
kaip pasitaiko berniukų tarpe. Pliaukštelėjimai, prasidėję 
palietimais, virsdavo smūgiais ir muštynėmis, kai vienas 
imdavo kaltinti kitą, jog anas sudavęs smarkiau, negu lei- 
džia taisyklės, ir todėl jis turėjęs atsikeršyti. Bet skaudžiai 
užgavus, mes laikydavomės Vyresniųjų naudojamos baus- 
mių sistemos. 

Sužeistajam kaltininkas atlygindavo kvietine bandele ar 
ryžių lėkšte iš savo dalies. Vadinasi, vienas pavalgydavo 
puikiai, o kitas likdavo alkanas. Jeigu žaizda būdavo itin 
rimta ir aiškiai sąmoningai padaryta, iš nusikaltėlio būda- 
vo galima atimti labiausiai jo vertinamą daiktą, pavyz- 
džiui, tėvo dovanotą žeberklą. 

Toks elgesys, be abejo, buvo žiaurus, tačiau neatsiteisus 
ieškovas turėjo teisę pasiskųsti savo tėvui, kad Vaipul- 
danja, jeigu tai būtų mano darbas, jį sukruvino. Tokiu 
atveju būčiau su viskuo sutikęs, kad išvengčiau neišven- 
giamos tokio atskleidimo pasekmės — negailestingai kar- 
šiančios rykštės, kuri išdidumą žeidžia beveik tiek pat, 
kiek ir kailį. 

Nedidelės kanojos, išlaikančios tris keturis berniukus, 
buvo mūsų neišsemiamo džiaugsmo šaltinis. Tėvas išdrožė 
man tokią iš popierinės tošies medžio rąstgalio, ir aš su 
savo broliais bei draugais praleidau begalę valandų, tin- 
giai pliuškendamas ramiame Roperyje pusmylio vandens 
juostoje, tarp dviejų taškų. mūsų vadinamų „stovyklos 
molu“ ir „misijos molu”. 

Nenuoramos berniukai, tiek juodi, tiek balti, nuolat 
praplečia savo globėjų nužymėtas ribas, tačiau, nė trupu- 
čio nemeluodamas, galiu pasakyti, kad mes nė karto jų 
neperžengėme. Mes likdavome, kur liepti, po rūpestinga 
vyresniųjų akimi, dėl svarbios priežasties, — mat, priven- 
gėme krokodilų, besidalinančių su mumis upe. 

— Pagriebs krokodilai, jei nesisaugosite! — be paliovos 
lydėjo mus įspėjimas. O kiek jame slypėjo tiesos, įrodymų 
pakako. 

Vieną vakarą šešiolikmetė Girigbalė su savo pussesere 
Gurtima nuėjo su skardinėmis pasisemti iš upės vandens. 

Paprastai šį darbą padarydavo didesnės moterų grupės 
dienos metu, tačiau stovyklai pritrūko vandens, ir jo par- 
nešti pasiuntė mergaites. 

Status krantas, nuklotas žole ir nendrėmis, niauriai Žio- 
jėjo mėnesienoje. Girigbalė panardino vieną skardinę į 
srovę, gerokai pasilenkdama nuo kranto, o Gurtima, virš 
galvos iškėlusi degantį popierinės tošies medžio pagalį, 
laikė pusseserę už riešo, kad ši neįkristų į vandenį. 

Vos Girigbalės skardinė palietė vandenį, krokodilas 
dantimis čiupo jos ranką. Rėkdama iš skausmo, mergaitė 
išplėšė ją, pergąsdinta nelaukto užpuolimo, o kraujas tvi- 
no iš žaizdų, kurios apnuogino kaulus. Žinoma, jeigu kro- 
kodilas būtų turėjęs laiko arba būtų buvęs palankioje pa- 
dėtyje pulti savo baisiais žandikauliais, Girigbalė būtų ne- 
tekusi rankos, po teisybei, mes būtume netekę Girigbalės. 

— Yak-ai! Yak-ai! Yak-ai! 

Pamenu Gurtimą tempiant vargšelę į krantą, o ši šaukėsi 
vyresniųjų pagalbos. Jie atbėgo su liepsnojančiais fake- 
lais, apieškodami brastas, ietimis maišydami vandenį din- 
gusio žmogėdros. 

Šis epizodas neišėjo man iš galvos. Plaukdamas valtele, 
aš prisimindavau jį, ir todėl nesunku buvo paklusti įsaky- 
mui neplaukti už molų ribos. 

Žinojau, kad krokodilai nepaprastai klastingi. Jie tyko- 
dami gali išgulėti valandas, o kartais ištisas dienas, kol 
galutinai įsitikina, jog pavojaus nėra ir galima pulti. 

Mano tėvas bandė sugauti vieną užnuodytu masalu, kurį 
pritvirtino prie lyno, pririšto prie svyrančios virš vandens 
Leichardo pušies!'. Iš misionierių jis buvo gavęs strichni- 
no šunims dingo nuodyti. Bet kam reikia sudiržusios šu- 
nienos, kai gali pagauti sultingą krokodilą? Taigi tėvas 
užtaisė spąstus. 

Bėgo dienos, o jaukas gulėjo neliestas. Tėvas pakeitė jį 
mėsa, kurią pamiršo užnuodyti. Tą pačią naktį jos nebe- 
liko. 

Prisimenu, kad taip buvo pakartota kelis kartus. Tėvui 
pagaliau parūpo išmėginti, ar krokodilas tikrai atskiria 
švarią Mėsą nuo užnuodyto masalo. 


! Tropinis augalas, augantis sausuose Kvinslendo rajonuose. 

Praktika patvirtino, ir neliko jokių abejonių. Šviežia 
mėsa nuolatos dingdavo, o jaukas visada likdavo. Tuomet 
supratome, jog mūsų priešas — sugebantis mąstyti roplys. 

Vis dėlto jis kartais apsirikdavo. Puikiai prisimenu tą 
dieną, kai Alenas Gumalamalėjus, atletiškas ngandi gen- 
ties atstovas, pamėgdžiodamas sužeisto šuns inkštimą, iš- 
provokavo krokodilą pulti. 

Jis tobulai imitavo silpstančio šuns staugimą. Tai buvo 
būtina, norint apmulkinti krokodilą. Liovęsis inkšti, jis 
švelniai supliuškeno vandenį vumeru lap-lap-lap-lap it la- 
kantis šuo. Krokodilas puolė prie jo, mikliai čiūžtelėdamas 
iš vandens ant žemės lopelio, slepiančio Gumalamalėjų su 
dviem draugais. 

Krokodilas išniro ir ėmė ropoti prie savo aukos, bet 
tuoj krito negyvas. Kažkurio medžiotojo trišakė ietis įsmi- 
go po letena, prasiskverbdama į piktąją žmogėdros širdį. 
Išgąsdintas, mirtinai sužeistas, užgautu išdidumu, kad 
buvo įviliotas į pinkles, krokodilas suriaumojo ir rėžė 
savo kreiva uodega, atidengdamas visuomet slepiamą švel- 
nią papilvę. Tuo momentu puolė antrasis ietininkas ir, su- 
varęs riestanosį smaigalį iki pat stuburkaulio, išplėšė bai- 
sią žaizdą. 

Miižinišką dvidešimt keturių pėdų karkasą su kadaruo- 
jančia uodega ir snukiu, su trumpomis, dabar ore maska- 
tuojančiomis kojomis kaip karstą į duobę, iškėlę ant rankų, 
atnešė dešimt vyrų, po penkis iš abiejų pusių. 

Jie išdidžiai praėjo pro susižavėjusiųjų rikiuotę — se- 
nius, jaunuolius, berniukus, moteris ir mergaites. 

— Koks riebus! — šūktelėjome mes didžiausią kompli- 
mentą. 

— Koks įžūlus! 

— Koks didelis! 

— Koks negyvas! 

Aplinkui visi nusijuokė. 

Mes plekšnojome jį, čiupinėjome dvi jo kyšančias iltis 
panašias į dramblio bei stebėjomės jo dviem eilėm dan- 
tytų it piūklas dyglių ant nugaros ir uodegos. 

Tai štai kas nupiovė medį! 

Taip, krokodilo jėgą sunku įsivaizduoti. Iš tolo buvom 
regėję daugybę jų. Kai prisiartindavome savo kanojose, 

matydavome juos pasineriant, sakytum nelemtus povan- 
deninius laivus, ir aplink padvisdavo jų iškvėptu supuvu- 
siu kvapu. 

Vėliau, kaip profesionalaus krokodilų medžiotojo, manęs 
laukė dvikovos akis į akį su tokiais žmogėdromis. Bet šis 
buvo pirmasis didelis, kurį mačiau iš arti. 

Tada supratau, kas buvo nupiovęs medį per pėdą nuo 
žemės, šalia Vietos Kur Arkliai Geria. Leichardo pušis, nu- 
rėžta per visus šešis colius tarytum piūklu. Mačiau ir kitą 
medį, eukaliptą, su trijų colių skyle kamiene. 

— Krokodilas bus pakirtęs jį — pasakė tėvas. 

Išvydus piovimo įrankius ir užčiuopus už jų raumenų 
jėgą, man viskas paaiškėjo. 

Pagaliau supratau, kodėl mūsų vyrai naudojo ilgus it 
virvės raumenis iš krokodilų uodegų metaliniams iečių 
antgaliams pririšti ir vertino juos labau už dažniau turi- 
mus kengūrų uodegų raumenis. 

— Jei jau užvyniojai krokodilo raumenį apie antgalį, 
tai jis niekada nekrutės,— mokė mane dėdė. 

Tai štai kas, pamaniau, užmuša arklius! 

Sausojo meto mėnesiais, kai upės lygis krisdavo ir van- 
dens šaltiniai išdžiūdavo, mūsiškiai dažnai rasdavo arklių 
pėdsakų. Gyvuliai, įklimpę dumble besiekdami atsigerti, 
būdavo parbloškiami tokios štai uodegos smūgio ir tuomet 
įtraukiami į upę. 

Ar galėjo krokodilas įtraukti arklį iš liūno? Žinoma, ne 
tik arklį, bet ir jautį. Prie Roperio taip atsitikdavo kasmet, 
nes čia gyvenimas nedaug tepasikeitė nuo tų laikų, kai 
prieš tūkstantmečius iš Azijos atkeliavo dravidai ir, gal 
būt, Australijoje juos užklupo kataklizmas, ir susidarė 
naujos jūros tose vietose, kur kitados tiesėsi žemės tiltai. 

Arkliai mėgo ganytis vešlioje žolėje ir paupio žemumų 
nendrynuose, tačiau sodri žolė netekdavo spalvos, kai jie 
pamatydavo besiartinantį krokodilą ir pasijusdavo bejė- 
giškai įklimpę liūne. Vienas galingos uodegos smūgis su- 
trupindavo kiaušą. Milžiniškas roplys, pasiremdamas 
uodega, traukdavosi atgal, vilkdamas vargšą gyvulį iš liū- 
no į upę, kur nebuvo įstatymų, jog arkliena krokodilams 
tabu. 

|. Malak-malako genties moteris 

5. Mano dėdė Džambadžimba iš vailbrio genties. Jis — dykumų gy- 
ventojas, niekad nežinąs vandens pertekliaus 


Bet ant Roperio kranto taipogi nebuvo taisyklės, jog kro- 
kodilo mėsos negalima valgyti žmonėms. Niekas nedraudė 
mums valgyti žmogėdrą. Šitas, aiškiai per didelis, kad ga- 
lėtų būti iškeptas visas, buvo nuluptas ir sukapotas, prisi- 
laikant genties įstatymų. 

Tėvas nusinešė savąją dalį į mūsų stovyklą. Nujausda- 
ma laimikį, motina kaitino akmenis žeminėje orkaitėje, 
kur kepdavome didesnę savo maisto dalį. Akmenys buvo 
kruopščiai įkaitinti. Orkaitės dugną ji buvo išklojusi bal- 
tojo eukalipto lapais ir arbatmedžio šakomis, kad kuo ma- 
žiau mėsoje būtų žvyro. Be to, augalai suteikė Gumalama- 
lėjaus krokodilui tokių prieskonių, kurių jam reikėjo, no- 
rint pabrėžti pikantišką jo skonį. Vėliau karšti akmenys 
buvo perkelti, jų globai atiduota mėsa, visas skanėstas pa- 
barstytas pelenais ir apšlakstytas vandeniu, kad geriau 
šustų, viskas uždengta popierine tošimi ir apiberta smėliu, 
ir mes susėdome, malšindami savo nekantrumą bei seilių 
liaukas. 

Per kiek laiko iškepa krokodilas? Per kiek laiko iškepa 
iguana? Per kiek laiko iškepa kengūra? Tai visiškai pri- 
klauso nuo svečių apetito ir valios. Grįžęs iš medžioklės, 
esu reikalavęs, kad kengūra tik truputį apkeptų, na, apie 
dešimt minučių pabūtų ant akmenų, kad apdegtų kailis. 
Kitąsyk, jei pilvas pilnas, aš nieko prieš, kad ji troškintųsi 
ištisas dvi valandas. Tokia taisyklė tinka ir krokodilui: jis 
gatavas, kai ilgiau laukti nebegali. 

Netrukus pats tapau pradedančiu medžiotoju. Iki dešim- 
ties metų pramisdavau tuo, ką nudurdavau, sugaudavau, 
rasdavau ar pagrobdavau, kaip, pavyzdžiui, pieno iš ožkos 
tešmens. 

Išvykos su piemenėmis — genties senėmis — buvo mėgs- 
tamiausias užsiėmimas. Mes nuvarydavome jas nuo kojų, 
jodinėdami ant ožkų ir išgainiodami bandą. Retkarčiais 
pasisiūlydavome papiemenauti, kol moteriškės ieškos la- 
gūnose lelijų šaknų, tačiau tai tebūdavo tik eilinė apgaulė, 
kad galėtume pajodinėti kaip visada. 

Taip išdykaudami ištrokšdavome. Vanduo mūsų nedžiu- 
gino, jo galėjome atsigerti kada panorėję, o štai pienas 
jau buvo ir maistas, ir gėrimas, kurio čia buvo ligi soties! 

Porą kartų bandžiau čiulpti ožkos spenį, bet negavau 
nė lašo. Tai mane nustebino. Kaipgi, po galais, ožiukai ne- 
miršta badu! Bet ir mes išradome kitų būdų — vienas kuris 
laikydavo spenį ir čiurkštelėdavo srovę pieno į pražiotą 
draugo burną. 

Ir ne tik į burną! Kildavo džiaugsmo audra, trykštelėjus 
šviežio kvepiančio pieno į draugo akį ar nosį. Netrukus 
pienas varvėte varvėdavo nuo mūsų. Gailus ožkų bliovi- 
mas išduodavo mūsų išdaigas, moterys grįždavo ir visus 
išvaikydavo. 

Kartą misija turėjo keturis šimtus ožkų, kurias galėjome 
kankinti ir vogti jų nektarą, bet jų skaičius tai augdavo, 
tai pavojingai mažėdavo, kai piemenės imdavo leisti jas 
per arti upės. 

Smalsios ir kvailokos ožkelės — skanus šviežienos kąs- 
nis — krokodilų buvo lengvai pastebimos. Moterims jas 
reikėjo laikyti atokiau nuo upės, bet užsispyrėliai gyvuliai 
bėgo į sodresnę ganyklą už kalvos ir daugelis nebegrįž- 
davo. 

Iš visų mūsų diversijų labiausiai mėgau irstytis ir meš- 
kerioti. Tokios iškylos grūdino, teikė malonumą bei maistą 
ir davė progą pralavinti ranką ietimi. 

Nedideli luotai buvo primityvios valtys — tai popierinės 
tošies medžio ar pušies rąstas, išskaptuotas peiliais ir kir- 
viais (mūsų proseneliai šį darbą padarydavo akmenimis!), 

kad išeitų šiokia tokia kanoja. 

Ji neturėdavo kilio ir, padaryta iš apvalaus rąsto, buvo 
pavojingai nestabili vandenyje. Tačiau, įgiję įgudimo, iš- 
laikydavome pusiausvyrą net tada, kai vienas iš trijų ke- 
turių keleivių atsistodavo nudurti žuvies. 

Kol tą išmokome, savaime aišku, ne kartą apvirtome. 
Bet jausmas, kad krokodilas kutena pirštus, kol mes ke- 
purnėjamės vandenyje, padėdavo mikliai atversti kanoją 
ir greit susiropšti jon. 

Tai būdavo sunkiausia. Trims berniūkščiams, kiekvie- 
nam norint patraukti ar paversti luotą į priešingą pusę, 
ne-engvaį eidavosi sureguliuoti galinėjimąsi tarp savęs, 
kad kanoja neapvirstų, kol jie ropščiasi per kraštus. 

Upė tapo mūsų Arkadija, laimės slėniu, užtvindytu po- 
tvynių vandens, kur neliko vietos nuoboduliui. Jos pa- 

krantės aidėjo laibabalsiais šauksmais, kai mes dreifavome 
ir rėkavome, vienas irkluodamas, antras rinkdamas vietą, 
trečias laikydamas paruoštą ore iškeltą trišakę ietį. 

Š-š-š-š! Daugiau lūpų krustelėjimas, negu šnibždesys. 
T-s-s! Irklas tampa vairu, ištaisančiu kanojos kursą. 
Š-š-š-š!.. pliakš! 

— Pataikė! Pataikė! Pataikė! Vaipuldanja į ją pataikė! 
Pažiūrėk! Pažiūrėk! Spiaudukė, tikrai! Taip, taip, spiau- 
dukė. Tokia žuvis, kuri spiauna į vabzdį ir šis nukrenta 
į vandenį. Dabar Vaipuldanja ją nudūrė. Nudūrė žeberk- 
lu! Ė-ė-ė-ė! O-o-o-o! 

Ganančios ožkas moterys, kurios stebi mus nuo kranto, 
griausmingai kvatojasi. 

Kvaila žuviūkštė bejėgiškai raitosi ant mano trišakės. 
Netrukus ją kepsime žeminėje orkaitėje, kurią s'apta jsi- 
rengėme smėlio pakrantėje, atokiau nuo stovyklos, kad 
nepastebėtų vyresnieji ir kad būtų paslaptingiau. Iš mūsų 
nebuvo laukiama. kad dalintumės savo laimikiu su genti- 
mi. Skatinant berniukus medžioti ietimis, už atpildą jiems 
buvo leidžiama pasilikti žuvį sau ir ją valgyti. Bet visuo- 
met skaniau, kai suaugusieji nežino, ką veiki. 

Kaip nuobodu turėjo būti prie upės tada, kai dar ne- 
buvo vielinių užtvarų bei plonų plieninių meškerių! Kos- 
moso užkariavimo eros baltajam vaikui sunku įsivaizduoti, 
į ką pavirstų pasaulis be radijo ir automašinų. Bet lygiai 
taip pat man nesuvokiamas yra aborigenų pasaulis, egzis- 
tavęs kol nebuvo žeberklų. | 

Mano senelis Nedas Veari-vijinga papasakojo, kad jis 
vaikystėje vietoje žeberklo naudojo smailėjantį krepšį, 
nupintą iš lojos nendrių. Jie būdavo nuleidžiami į įlankas, 
kur galėdavo įkliūti žuvys. Daugetis ir įkliūdavo. Jei tikė- 
sime senelio pasakojimais, tai laimikis būdavo gausus. 

— Bet jūs nepatyrėte viso džiaugsmo, seneli... džiaugs- 
mo mesti ietį į sidabrinį baramundį ir stebėti, kaip jis rai- 
tosi, — tariau aš. 

— Mums netrūko pramogų kaip tu įsivaizduoji, — atsa- 
kė jis.— Berniukai -patys prasimano pasilinksminimų. Kol 
spąstai gaudė žuvį, mes galėjome medžioti kengūras ieti- 
mis su akmeniniais antgaliais. Spąstai, palikti vandenyje 

per naktį, dažnai apyaušriu būdavo pilnutėliai. O, ne! 
Mums nereikėjo žeberklų. Jei įsigeisdavome įdomesnių 
pramogų, gaudydavome plikomis rankomis. 


— Plikomis rankomis? — pakartojau abejodamas. 

= — Labai lengvai, — pasakojo senelis.— Mes vandenyje 
laikydavome vėžį, versdami jį pliauškenti plačia savo 
uodega. Baramundžiams tai tarsi gongas pietums. Po kelių 
minučių prasižioję jie plaukdavo tiesiai prie vėžio ir su- 
čiupdavo jį savo didžiulėmis žiaunomis sakytum pitonas, 
rydamas volabę. Šios žuvys girdi gerai, bet jų uoslė men- 
kai išsivysčiusi. Jos rajos. Prarijusi vėžį, žuvis ima ryti jį 
laikančią žmogaus ranką, kol pasiekia riešą. Tuomet mes 
greitai iškišame pirštus pro žiaunas ir išmetame ją iš van- 
dens. 

— Jeigu žuvys galėtų išreikšti nustebimą, tai tie varg- 
šai baramundžiai būtų pilni šauktukų. Čia jie ką tik me- 
džiojo gerą vėžienos kąsnį su aborgeniška ranka. pamažu 
stengdamiesi ją praryti, čia staiga jau žiobčioja ant kran- 
to. O tu sakai mums stigo pramogų. Nuo to laiko, kai pa- 
sirodė pirmosios vielos ritės, nesu regėjęs, kad koks nors 

Na, gal tai ir teisybė. Bet mes išgalvodavome visokių 
būdų, kaip panaudoti trišakę ietį. Kitąsyk krūmokšniais 
užbarikaduodavome upelį, palikdami tik vienerius vartus, 
pro kuriuos galėjo išplaukti žuvys. Įbridę iki kelių, stovė- 
davome, rinkdami jas tuzinais, kai vargšės bandydavo pra- 
smukti. Tol maišydavome dumblinus lagūnų ir kūdrų dug- 
nus, kol purvinas vanduo priversdavo žuvis iškilti į pa- 
viršių oro. Tai jau priminė plaukiojančių ančių medžiok!'ę. 

Užnuodydavome kūdras murnganavos medžio — rizofo- 
ros! žieve. Šie gėlo vandens augalai gausiai kerojo palei 
Roperį. Kiek kartų aš padėjau lupti žievę, sukloti ją 
sluoksniais tarp raudonai įkaitusių akmenų žeminėje orkai- 
tėje, surišti visas bunbungario lianomis, o tada, kai tošis 
šnypšdama pradeda išskirti savo nuodingas sultis, sumesti 
į vandenį. Sekančią dieną paviršius būna padengtas ne- 
gyva žuvimi. 

! Tropinis drėgnų vietų augalas, leidžiantis šaknis iš kamieno, šakų ir 
iš dar nenukritusių vaisių. 

Na, o kartais, žinoma, prisigalvodavome tokių išdaigų, 
kurios mums atnešdavo rimtų nemalonumų nuo misionie- 
rių bei genties Vyresniųjų. 

Taip buvo su tekančiu karbidu... 

Vieną dieną prie molo iš laivo buvo iškraunamos misi- 
jos apšvietimo sistemoje naudojamos karbido skardinės. 
Kaip visada, susėdę ant kranto berniukai stebėjo, kaip 
maišai miltų, uogienės skardinės bei dėžės arbatžolių milži- 
niškais kiekiais keliavo iš triumo. Tą dieną vienos karbi- 
do dėžutės dangtelis nukrito ir įpuolė į vandenį. Jis pra- 
dėjo šnypšti. 

— Rūkas! 

— Debesys! 

— Garai! 

— Dūmai! 

Kiekvienas savaip aiškino matomas dujas, bet nė vie- 
nas nesitikėjo tokio stebuklo, kuris įvyko, kai vienas bal- 
taodžių misijos darbininkų metė degantį degtuką. Mums 
akys išsprogo, kai dujos žybtelėjo ir įsiliepsnojo. 

—- Aš burtininkas, — tarė vyriškis.— Galiu uždegti van- 
denį. 

Šis reginys mano jaunuolišką vaizduotę sukrėtė labiau 
už bet kurį kitą kada nors matytą baltąjį kerėtoją. Žino- 
jau, kad vandeniu gaisrus gesina, o štai čia laužas liepsno- 
ja upėje. 

— Žiūrėk! 

— Oho! Matai, kaip dega vanduo! 

— Tai tikriausiai velniškas vanduo, ką tik iš pragaro, 
ar ne? 

Mes dėstėme savo vaikiškas teorijas, bet vienas mano 
draugužis, Džimis Judbundžis, keistai tylėjo. Džimis buvo 
savotiškas mano gaujos moksleiva, kuris visada išrasdavo, 
kaip lengviau pasidaryti ietį ar nudurti žuvį. Tą vakarą 
jis sėdėjo prie laužo, parėmęs smakrą rankomis, ir, žvilgs- 
nį ibedęs į žarijas, stebėjo besikeičiančias rusenančių nuo- 
dėgulių spalvas, kai jie liepsnojo, smilko ir geso. 

Pagaliau paklausiau: 

— Kas tau yra? Ar sergi? 

— Ne,— atsakė jis, — galvoju apie tą karbidą. 

— Taip, tai bent buvo juokinga. Bet tu nesijuoki. 


53 


— Aš nieko juokingo nė negalvoju. 

-— Tai ką tu svarstai? Kas yra tam karbidui? 

— Nieko,-- atsakė jis.— Visai nieko. Manau, kad gali- 
me panaudoti jį žuvims sprogdinti. 

Išradėjas, mūsų šutvės smegenys, kažką sugalvojo. Mes 
buvome sužavėti. 

—- Kaip? Kaip? Na, kaip, Džimi? 

Džimis parodė ilgą ploną skardinę su užsukamu dang- 
teliu, panašią į fakelams naudojamą dėžutę. 

— Čia įdėsime karbido su vandeniu ir lauksime, kol 
sprogs nuo dujų s'ėgimo,— tarė jis.— Jei sprogtų po van- 
deniu, turėtų užmušti gausybę žuvų. Gal koks didesnis ba- 
ramundis užsižiopsos, baksnodamas ją ar bandydamas 
praryti, kai dėžutė sprogs. 

Toks planas mus pavergė, bet Džimis įspėjo ir apie pa- 
vojus. | 

— Reikia užvožti dangtelį ir greitai dėžę mesti į van- 
denį, antraip vietoje baramundžio galime išlėkti į orą 
patys. 

Galų gale buvo nutarta balsuoti. Jaunesniųjų taryba nu- 
sprendė įgyvendinti projektą. 

Pusė skardinės buvo pripilta karbido, kurio pavogėme iš 
misijos sandėlio, pridėtas dubenėlis vandens, dangtelis 
užsuktas, ir užtaisas tarsi granata mestas į vandenį. Visus 
apėmė susijaudinimo virpulys. 

— Šiandien puiki žuvis pietums... jau plaukia, — pasa- 
kė Džimis. 

Mes laukėme. Laukėme. Laukėme be galo. Įsivaizdavo- 
me, kad po kelių minučių sudundės žemė, ūžte's vanduo. 
Buvome šventai įsitikinę, kad sukūrėme bombą. Bet po 
kurio laiko pasigirdo silpnas pūkšte'ėjimas, numesdamas 
dangtelį ir į paviršių išleisdamas kelis burbulus bei dujų 
pėdsaką. Mes teužmušėme tik rainuočių. 

Šitai Džimio nepatenkino. 

— Galėtume geriau padaryti, — tarė jis.— Sekantį šešta- 
dienį po pamokų paleisime skardinę su galonu mišinio, 
dvigubu kaiščiu bei sandariu dangčiu. 

— Gali išsprogdinti visą misiją, — atsiliepiau aš. 

— (Galiu susisprogdinti ir pats, bet turime sužinoti, kas 
bus,— kalbėjo jis kaip tikras mokslininkas. 

Tą savaitę šnibždėjo paslaptys, šaudė supratingi žvilgs- 
niai, mirgėjo ženklų kalba, kurią suprato tik mano gaujos 
nariai. Pagaliau patekėjo šeštadienio saulė, liepsnojantis 
būsimų įvykių ženklas, jog netrukus upės gelmėse atpa- 
laiduosime žmonijos sukurtą įniršio padarinį. 

Šį kartą sumažinome karbido ir vandens turinį, palik- 
dami nemaža vietos jiems plėstis ir susidaryti dujoms. San- 
dariai užsukome dangtelį ir užrišome skuduro kraštu, kad 
jis neatkristų. Viela pritvirtinome akmenų ir įmetėme 
skardinę į upę šiek tiek nuogąstaudami, kad pagaminome 
ne mažiau baisią miną, kaip ir tos, kurios būdavo sėjamos 
baltųjų žmonių karuose. 

Nepaprastai gerbiau Džimį Judbundžį, išradėją, tačiau 
nebuvau įsitikinęs, jog jis žino, kaip valdyti savus išradi- 
mus. Todėl apdairiai užsiglaudžiau už medžio, kol slinko 
nerimo kupinos minutės ir nuo slėgimo mūsų puodas už- 
virė. Reikia pasakyti, jog gerokai nustebau, kad Džimis 
irgi parodė savo nepasitikėjimą, užeidamas už kito medžio. 

Laukėme, atrodė, be galo, ypač prailgo gal dėl to, kad 
nedrįsome išlįsti iš slėptuvių ir grįžti prie upės. Bet staiga 
dėžė driokstelėjo it banginis, taškydama purvą ir nuolau- 
žas, vandenį ir žuvis mūsų sukurtu purslų sūkuriu. 

Mes nubėgome prie kranto, kur buvo neabejotinų sėk- 
mės įrodymų. 

— Žiūrėk! Žiūrėk! — šaukė Džimis.— Baramundis... oho, 
koks riebus. 

— Uch. žuvelė! Karalienė. 

— Karšis! 

— Trevalė! Oi, didumėlis, o štai antra, trečia! 

— Džimi, žiūrėk, žiūrėk, piratas. 

Mūsų susižavėjimui nebuvo ribų. Išradome naują žuvų 
gaudymo būdą, kurį galėsime perduoti savo palikuonims 
gentyje, kaip kad mūsų proseneliai paliko mums ietis ir 
bumerangus. 

Deja, viskas baigėsi ne visai taip. 

Vienas misijos darbininkų Džokas Baklis, išgirdęs spro- 
gimą ir pajutęs drebant žemę, — kas gi galėjo negirdėti? — 
atėjo pasmalsauti. Su juo pribuvo beveik visi misijos abo- 

rigenai, kai mes iš vandens rinkome negyvą žuvį. Mus 
užtiko nusikaltimo vietoje, naudojant neteisėtą ginklą. Bu- 
vo akivaizdu, jog lengvapėdiškai naikinome, kaip daro 
valdovai, ginkluoti moderniškesniais ginklais. 

Jis nuvedė visą mūsų dvidešimtį į misijos teismą, kuriam 
priklausė ir mūsų genties Vyresnieji. 

— Ką jūs čia krečiate? — griežtai paklausė jis. 

Bet Džokas, praktiškas žmogus, be žodžių suprato, kas 
buvo įvykę. Mums nereikėjo jam sakyti. 

— Kas įsilaužė į sandėlį vogti karbido? Kuris padarė 
bombą? Kas užmušė vargšes žuvis? — Jis greitai apšaudė 
mus klausimais, nelaukdamas atsakymo.— Kaip jums pa- 
tiktų, jeigu aš pripilčiau karbido keturių galonų būgną ir 
švystelėčiau šiąnakt jį į jūsų stovyklą? Ar jums būtų ge- 
rai, jūs, velniūkščiai? 

— O, prašom, sere, ne, sere, ne! Visi buvome vieningos 
nuomonės. Mes jau regėjome niokojančią savo bombos 
galią ir nenorėjome, kad tokios sproginėtų arti mūsų. 

— Tai jūs norite gyventi? — griaudėjo Džokas. 

— Taip, sere, o, taip, sere! — sutikome su juo. 

— Kaip jūs norite gyventi? Kaip krikščioniški berniukai 
ar kaip juodi kipšai? 

— Valgydami žuvies ligi soties, meldžiamasis misteri 
sere,— tarė Fredis. 

— Kaip jūs drįstate! Koks įžūlumas! — riaumojo Džo- 
kas.— Jūs jau ir taip gana prisidirbote. 

Jis pasisuko į Vyresniuosius.— Ką man su jais dary- 
ti? — paklausė. 

Mes jau mieliau būtume sutikę, kad Džokas būtų apsi- 
sprendęs pats. Iš patirties žinojome, jog baltųjų žmonių 
bausmės dažnai būdavo švelnesnės už mūsų Vyresniųjų 
bausmes. Šie neabejojo. 

— Išplakti juos visus! 

— Taip. iškaršti! 

— Išvarnok juos kaip reikiant. Galėjo mus visus išsprog- 
dinti. 

— Imk diržą ir įklok jiems visiems. Per kojas, per sė- 
dynes. Kirsk kuo dažniau ir smagiau. Drožk stipriau, 
vyruti! f 

Taip ir buvo. Mes liūdnai išsirikiavome eilute, o Džokas 
tučtuojau įvykdė fizinės bausmės nuosprendį. Į aukštesnį 
tribunolą neapeliavome. 

Pirmasis, gavęs pylos, garsiai šaukdamas, atėjo pas 
mane į eilės galą. 

— Oi, kaip skauda. Kęsti negalima, — tarė jis. 

— Gilia nežmoniškai, — patvirtino sekantis. 

— Mano kojos buvo kaip ugny,— pridūrė trečias. 

Netrukus pats įsitikinau šių komentarų tikslumu. 

— Kaip — PLIAUKŠT — tau — ČIAUKŠT — ne — 
PLIAUKŠT-TAUKŠT — gėda — PLIAUKŠT — taip — 
PLEKŠT — daryti! 

Džokas kalbėjo drauge su diržu, kol tas šešis kartus 
glaudžiai apsivijo apie mano vargšę sėdynę. 

Taip užsibaigė karbido bombos. Pagaliau mes nuspren- 
dėme, jog žuvys skanesnės, kai pamauni jas ant vielinės 
ieties galo. Šiaip ar taip, misijos apšvietimo sistema netru- 
xus ėmė naudoti žibalines lempas. Lemtinga medžiaga ta- 
po mums nepasiekiama. 

Jei upės žavesys imdavo blėsti, mums tereikėdavo tik 
ištraukti kanojas ant kranto ir pasileisti per krūmus, ieško- 
ti papūgų. pyvių!, ryškiaspalvių liepsniukių, rausvakrūti- 
nių kakadu bei vanagų. 

Esu nudūręs ir valgęs visų šių paukščių, — tesaugo ma- 
ne dievas nuo erelio! — bet niekad nepasisekė sugauti var- 
nos ar kakadu. O ir nesu girdėjęs kurį gentainį juos sučiu- 
pus. Rausvagurkliai bei kiti paukščiai mieguisti kuičiasi 
žemėje, todėl jiems brangiai tenka užmokėti už neatsar- 
gumą. 

Vakarais liepsnojo laužai, monotoniškai dūzgė didgere- 
du dūdelės, dainininkai niūniavo į barbenančių lazdelių 
taktą. Mes šokome linksmus savo apeigų šokius — lun- 
gurą ir bungalą, kurie savo lengvu charakteriu skyrėsi 
nuo sunkių operinio pobūdžio ceremonijų — simbolinės 
Kunapipės bei įšventinimo Jabudaravos, kuriose ieškojo- 
me atgimimo. 

Kenčiau draugų pajuokas, o ir man pačiam buvo gėda, 
kadangi niekaip negalėjau išmokti groti didgeredu. Šis 

tuščiavidurės šešių pėdų ilgumo ir trijų colių storio me- 
dienos gabalas paprastai laikomas tradiciniu Australijos 
aborigenų muzikos instrumentu. Bet iš tikrųjų taip nėra. 
Jis priklauso gentims į šiaurę ir į vakarus nuo Roperio. 
Alavos, maros, anulos bei garavos gentyse dainuodami 
muša lazdelėmis. Didgeredu mums svetimas instrumentas. 
Nežiūrint to, jis atkeliavo ir pas mus, ir mes dažnai juo 
grojame tradicinių šokių metu. 

Kai kurie mano draugai, lengviau prisitaiką fiziškai, iš- 
moko groti juo per penkiolika minučių. Bet aš traukiau ir 
pūčiau, stenėjau ir dejavau, švilpiau ir švokščiau, o teiš- 
gaudavau tik komiškus garsus, nuo kurių mano draugai 
išleipdavo gardaus juoko priepuoliuose. Kad ir kaip besi- 
stengiau, nesuskambėdavo nieko darnaus nei vientiso. 

Grojimo didgeredu paslaptis yra kvėpavime. Nors gana 
paprasta iš prispaustų prie instrumento lūpų išgauti garsą, 
o liežuviu kaip vožtuvu reguliuoti atskiras gaidas, bet 
didgeredu muzikos žavesys slypi sklandžiame it vargonų 
melodingume. Tai galima padaryti tik įkvepiant ir iškve- 
piant tuo pačiu metu. 

Pamėginkite, bet žiūrėkite, kad neuždustumėte! 

Aš bandžiau nuo saulėtekio iki saulėlydžio. Dar kartą 
slapta nueidavau pabandyti į tankmę, toliau nuo išdidumo 
kančių ir draugų patyčių. Jie mane susekdavo ir juokėsi 
dar labiau. 

Man nuodugniai viską išaiškindavo specialistai. Viską 
dariau kaip liepiamas, bet besistengdamas pasiekdavau 
tiek, kad beveik uždusdavau. 

Kad taip ir neišmokau groti didgeredu, visą gyvenimą 
mane labai žemino. Aš ir dabar ne ką geriau papūsčiau, 
kaip vaikystėje pirmą kartą. Tai gėdingas prisipažinimas 
gentiečiui bet, deja, teisingas. 

Ačiū dievui, didgeredu ne alavos instrumentas, antraip 
iš gėdos būčiau sudegęs. Be to, šį trūkumą pridengė kiti 
mano privalumai. Aš buvau ieties metimo čempionas. 
Galėjau bėgti it dingo. Buvau prityręs raitelis. Be to, dar 
jaunystėje ėmiausi įsisavinti baltojo žmogaus meną. 

Taip apsiginklavęs, aš buvau pasiruošęs atremti šaipū- 
nus, 

PENKTAS SKYRIUS 


Deja, šiais laikais net nerūpestingas mažojo klajoklio 
gyvenimas nėra apsaugotas nuo neišvengiamų mus sle- 
giančios civilizacijos reikalavimų. 

Vieną rytą, neilgai trukus po įšventinimo, mane sukrėtė 
žinia, jog teks eiti į mokyklą. 

Visi, kas prisimena pirmųjų dienų kankynę mokykloje, 
supras, kiek kartų stipriau tai turėjo veikti aborigenų ber- 
niuką, kurio šeima neturėjo akademinio lavinimo pagrin- 
dų, kuris nežmoniškai varžėsi bei drovėjosi visų svetimų 
žmonių ir kuris tenorėjo išmokti tik pagrindinius įstaty- 
mus, įrašytus Miško Knygos pėdsakuose. 

Dauguma baltaodžių vaikų, šio bei to pramokę vaikų 
darželiuose ar besiglaustydami apie savo tėvų kelius, bent 
jau paraidžiui moka sulipdyti paprastus žodžius ir suskai- 
čiuoti iki dešimties, kol dar neina į mokyklą. 

Bet mes buvome klajokliai. Mano tėvas su seneliu buvo 
beraščiai kaip ir motina bei senelė. Jie nemokėjo nei skai- 
tyti, nei rašyti, nei skaičiuoti ir, aišku, niekuo negalėdavo 
man padėti, kai aš savas problemas parsinešdavau namo. 

Tačiau tai buvo tik mano bėdų pradžia. Man reikėjo 
mokytis anglų kalbos, kuri visai nesunki baltajam, kai jo 
tėvai kalba angliškai, bet mano gimtoji kalba buvo vali- 
buru — alavos dialektas. Man teko mokytis anglų kaip už- 
sienio kalbos, o stovykloje tebešnekėjau valiburu tarme. 

Bet ir šis dalykas nebuvo vienintelė našta. Kaip ir dau- 
guma aborigenų tarmių, valiburu neturi žodžių skai- 
čiams — tėra „vienas“ ir „du"— vungain ir vurudža. Mes 
suskaičiuodavome iki trijų ir keturių, sakydami vungain- 
vurudža bei vurudža-vurudža. Toliau pasimesdavome ir 
didesnius skaičius rodydavome pirštais. 

Darkytoje anglų kalboje, kuri žinoma „pidžin-ingliš“ pa- 
vadinimu ir yra naudojama susižinojimui tarp genčių ir 
su baltaisiais, yra frazė „(mažas daugis“, kuri reiškia bet 
kokį skaičių iki dešimties. Tarp dešimt ir dvidešimt vadi- 
nasi „mažai didelis daugis“, daugiau už dvidešimt —,„di- 
delis daugis“, o apie šimtą — „dideliai didelis daugis“. 

O tokių. kaip trylika ir trisdešimt trys. penkiasdešimt 
penki ir penkiolika, nebuvo visai. 

Mūsų mokytojai, pirmieji bandę padalinti „didelius dau- 
gius” ir „mažus daugius“ arba iš „dideliai didelių daugių“ 
atimti „mažai didelius daugius“, susidūrė su unikaliais 
elementariosios matematikos pratimais. 

Mes buvome nedėkingoje padėtyje dar ir dėl to, kad 
tėvai mums negalėdavo padėti kalbos klausimais. Jie ne- 
mokėjo nei išnagrinėti sakinio, nei išanalizuoti, nei parai- 
džiui paskaityti, o dažniausiai nesuprasdavo nė žodžio, ką 
mes bandydavome pasakyti. 

Eilinis baltaodis vaikas, dar neidamas į mokyklą, pažįs- 
ta laikrodį. Mes gi iš viso neturėjome laikrodžių. Man die- 
na buvo padalinta į saulėtekį, pietų metą bei saulėlydį. 

Metų laikai paprasčiausiai buvo „drėgnasis metas“, „šal- 
tasis metas“ ir „karštasis metas“, o tikslesnius laikotarpius 
nurodydavo pasakymai „žalios žolės metas“, „aukštos žolės 
metas“, „išdegusios žolės metas“, „vėžlių kiaušinių metas". 
Niekada nebuvau girdėjęs apie sausį ar birželį, kovą ar 
gruodį, bet dabar žinau, kad tam tikri mėnesiai išsiskir- 
davo mums paeiliui žydinčiais medžiais — įvairių rūšių 
eukaliptais, riešutmedžiais bei augalais, mūsų vadinamais 
džirilinomis. Mums nereikėjo sakyti, kuomet medžiuose 
gausu saldžiųjų krepšių. Šitą mes nujausdavome intuity- 
viai. Įdomu, kaip baltieji vaikai sužino, kad yra tokių de- 
likatesų. 

Netrukus po mano įšventinimo baltasis misionierius 
Stenlis Portas paprašė mano tėvą leisti mane į mokyklą. 

Tėvas atsakė: 

— Aš čia niekuo dėtas. Tegu tuo rūpinasi gardigardis 
Marbungus, kuris jį augina. 

Barnabas, aišku, sakė tiesą. Motinos broliai vadino mane 
nibarliu — sūnum. Aš tėvo brolius vadinau ngarbininiais, 
kas, pažodžiui išvertus, reikštų „tėvo pavaduotojas“. Bet 
mano globėjas buvo Marbungus, dėdė iš motinos- pusės, 
todėl Stenliui Portui teko tartis su juo, ar aš galėsiu eiti 
į Mokyklą. 

Marbungus įsakė eiti. O jo aš klausydavau. Tikiuosi, 
kad ir mano sūnėnai iš motinos pusės kada nors paklus 
man. 

Didesnę pirmosios dienos dalį klasėje praleidau miego- 
damas. Taip reagavau į siaubą. Misijos mokytoja mis Douv 

kelis kartus prižadino mane purtydama, bet mano vokai 
buvo apsunkę nuo baimės. Nusižiovavau porą ar trejetą 
kartų, mėginau sukaupti dėmesį, tačiau po akimirkos jau 
vėl kietai miegojau. Pagaliau ji leido man snausti it meš- 
kinui savam žiemos guolyje. 

Sekančią dieną, įgijęs šiek tiek daugiau drąsos, buvau 
budrus ir susikaupęs. Išmokau tarti žodį „katė“, pralau- 
žiau skaičiavimo barjerą iki penkių, dešimt ir pagaliau iki 
dvidešimt. Vakare prie ugniavietės išdidžiai suskaičiavau 
motinai iki dvidešimties. Bet geriau būčiau pasilaikęs savo 
išmintį sau. 

— Ką čia kalbi? — palausė ji. 

— Skaičiuoju,— atsakiau. 

— Hm, visai kitaip, — tarė ji ir po to nedaug tesidomėjo 
mano mokslais. Tokie dalykai jai buvo nesuprantami. 

Mano nuomone, elgėmės visai pakenčiamai, jeigu turė- 
sime omenyje, kad klasėje buvo apie šešiasdešimt berniu- 
kų ir mergaičių. Angelėliai būdavome tik retkarčiais, o 
išdykėliai — visuomet. Aborigenų berniukai, gal būt, la- 
biau už baltuosius vaikus linkę krėsti šunybes mokyto- 
jams. Mis Douv dažnai turėdavo bėdos su savo kantrybe, 
o taip pat ir baime, kai pamatydavo iguaniukę ar prijau- 
kintą pitoną, šliaužiantį prie jos kėdės. Šiuos roplius mes 
lep bei nargomis, praeidami pro budinčius, kurie jų ieško- 
davo. 

Man niekad nepabosdavo stebėti, kaip kraujas atslūg- 
davo iš mokytojos veido, kai ji pastebėdavo gyvatę, slen- 
kančią grindimis. Jai visos gyvatės buvo nuodingi taipa- 
nai. Reikia pasakyti, kad aš jos nekaltinau, nes palei Ro- 
perį jų buvo įvairiausių rūšių. Aš gyvates atskirdavau, 
nes jas medžiojau ir valgiau. 

Mis Douv grasindavo mums žiauriausiomis bausmėmis, 
kai mes ją kankindavome, tačiau, jai niekaip neidavo at- 
remti mūsų seno pasiteisinimo, kad gyvatė ar iguana at- 
nešta gamtos pamokai. Šiaip ar taip, ji pati liepė atnešti 
gyvūnų pavyzdžių, kad juos ištyrinėtume ir aptartume. 

Tačiau išgąsdinti po jos atėjusią mis Kros buvo visai 
kas kita. Ji paėmė pirmąjį pitoną už uodegos ir išmėtė 
pro langą. 

— Sekantį aš užmušiu,— tarė ji niūriai. 

Mes ja patikėjome ir, kadangi nenorėjome prarasti savo 
numylėtų gyvių, palikome mokytoją ramybėje, kol vienas 
berniukas vardu Džoremas, pasirodė su trimis piktomis 
vapsvomis degtukų dėžutėje. Jos dalinai atlygino už mūsų 
pažeisto orumo kančias, kurias patyrėme dėl to, kad mis 
Kros su panieka atmetė mūsų gyvates. Bet vis dėlto mums 
už tai gerokai teko. 

Mes dažnai buvome regėję, kaip vapsvos, vos prisilie- 
tusios savo uodegos hipodermiu, užmuša didesnius už save 
vabzdžius. Paragavęs jų geluonies, nė vienas nedrįsdavo 
daugiau abejingai nuo jų nusigręžti. Iš kitų piktųjų girios 
gyventojų tarpo ši vapsva buvo išskiriama „įkyruolės“ 
vardu. 

Klasės langai buvo aptraukti tinklu nuo musių, todėl 
vapsvos negalėjo išskristi. Visi liovėmės dirbę, kol mis 
Kros veltui stengėsi išvyti jas pro duris. Pagaliau piktuo- 
sius vabzdžius užmušė keli berniukai, iš popieriaus pasi- 
darę muštukus. Po to prasidėjo tardymas. 

— Kas taip padarė? — pareikalavo prisipažinti moky- 
toja. 

Visi nudūrėme akis ir tylėjome. 

— Aš klausiu, kas taip padarė, ir prašau atsakyti — 
pakartojo ji. 

Tyla. Džoremas, žinoma, neprisipažins nusikaltęs, o mes 
nesiruošėme jo išduoti, nors po keleto minučių tokią išti- 
kimybę teko brangiai išpirkti. 

— Na, gerai. Teks imtis Tomo,— tarė mis Kros. Deja, 
Tomas nebuvo aborigenų berniukas, kurį ji įtarė esant 
nusikaltėliu. Anaiptol, Tomas — tai sunkus odinis diržas, 
susirangęs it gyvatė kambario kampe. 

Tą dieną visi su juo padraugavome — per abi rankas, 
per abi kojas ir per užpakalius, kuriuos dengė tik ploni 
medvilniniai lep-lep. Po pamokų Džoremas labai apgai- 
lestavo buvęs mūsų nelaimės kaltininku, bet jo žodžiai 
bent valandą vėlavo. Deginančio kieto odinio diržo nutvil- 
kymų negalėjo atpirkti atsiprašinėjimas. 

— Galite skolintis mano kanoją, — pasakė Džoremas,— 
ir mano ietis. Be to, aš turiu truputį saldžiojo krepšio, ku- 
riuo galime pasivailšinti. 

— Dėkojame, Džoremai,— atsakėme mes, — bet rytoj 
palik savo vapsvas namuose. Diržas gilia kur kas skau- 
džiau. 

Bet, ar atnešdavome vapsvų, gyvačių, iguanų, ar ateida- 
vome vieni, kol dirbo mis Kros, Tomas apsilankydavo 
beveik kasdien. Kartais mes mokytoją vadindavome mis 
Veri Kros!. Ji griebdavosi Tomo kiekvienąsyk, kai nemo- 
kėdavau sudėti ir atsakymo žvilgterėdavau per kaimyno 
petį. Ji sakė, jog tai apgaulė, o man būdavo sunku su- 
prasti, nes mes gentyje dalinomės žiniomis kaip ir maistu. 

Ji nepakęsdavo plepėjimo, o aborigenų vaikams, kurių 
čiauškėjimai retai liaudavosi, tylėjimas buvo tikra kančia. 
Visi, nugirsti kalbant, būdavo baudžiami liežuvio galiuką 
sugnybiant sąvaržėle ar skalbinių segtuku. 

— Dabar plepėk kiek nori, — sakydavo mis Kros. 

Nepaklusnumas buvo dar viena pirmaeilė nuodėmė, ta- 
čiau bent čia mums padėdavo apmokymas gentyje. Bet 
kuriam berniukui, praėjusiam apvalančią įšventinimo ugnį, 
kurią buvau patyręs ir aš, bei išlaikiusiam dviejų metų 
kalbos tabu su tam tikrais žmonėmis, tokie paprasti reika- 
lavimai būdavo nelabai sunkūs. | 

Bet vis tiek pasitaikydavo, kad kartais neištvėrę sukil- 
davome. 

Didžiausias mūsų džiaugsmas buvo leidimas jodinėti mi- 
sijos arkliais. Kaip gyvulių augintojo sūnui, kuris galėjo 
pasekti tėvo amatu, man pritiko būti aistringam raiteliui, 
noIs vėliau pasirodė, kad mano transporto priemonė daž- 
niau yra su keturiais ratais, negu su keturiomis kojomis. 

Aš to negalėjau numatyti, būdamas dešimties metų, ir, 
pirmai progai pasitaikius, skrisdavau ant plikos nežaboto 
arklio nugaros. Arklys būdavo nuogas, ir aš taip pat. 

Netrukus išmokau valdyti arklį keliais, na, o jeigu ir 
neturėjau apynasrio sustabdyti, tai... ar svarbu! Man ne- 
trūko laiko. Arklys galėjo nunešti mane, kur panorėjęs, ir 
sustoti, kai pavargs. Jei nuo smarkaus šuoliavimo pavarg- 
davau, išsitiesdavau ant nugaros ir gulėdavau, kol parlin- 
guodavome namo. 


! Very cross (angl.) — labai piktas. 

Kas galėjo būti maloniau klajokliui vaikėzui už tuziną 
tokių arklių, kuriais jis galėjo jodinėti, jaukinti, skriste 
skristi? Laimingas Pegasas! Arkliai pažino mus ir, atrodė, 
mūsų išdaigomis džiaugėsi labiau, negu sukdami apie gal- 
vijų bandą. 
prozaiškam darbui, parvarydami, atrinkdami ir ženklinda- 
mi bulius, karves ir veršelius dulkinuose garduose. O mes 
juos išvesdavome paskrajoti į laisvę, į beribius plotus, kur 
ganėsi volabės, kengūros ir paukščiai emu, kur arklys bū- 
susigūžusio prieš vėją su nedidele ietimi, paruošta pa- 
smeigti volabę, kuri galėtų sutrikdyti žirgo skridimą, arba 
riebų driežą, besikepinantį saulės atokaitoje upės žemu- 
moje. Jeigu lenktyniauja trys ar keturi arkliai, petys petin, 
besiliečiančiais karčiais, ir čaižantis vėjas švilpia nuo grei- 
čio, tai tuo smagiau. 

Tai atsitiko per atostogas. Stenlis Portas leido mums 
pajodinėti. 

— Tik ne toliau pirmojo kalno, — tarė jis.— Žiūrėkit, su 
tokiais arkliais!..— Jis palingavo galvą. 

Kalnas? Kur kalnas? Koks kalnas? Barjeras. Užtvaras 
nežabotam arkliui su raiteliu, kuris yra jo žaidimo drau- 
gas! To jau per daug. Be to, atleiskite, sere, mes negalime 
sustabdyti arklių, nes neturime pavadžių. Dėkui dievui! 
Arklys sustos kai pavargs, sere, arba kai mes nudursime 
volabę ar iguaną, arba kai kuris nors iš mūsų nukris. Ne 
anksčiau. Ir ačiū viešpačiui! 

Mes lekiame. Mes lekiame, lekiame, lekiame ir lekiame. 
Plaikstosi juodi plaukai, draikosi juodi karčiai, juodus kū- 
nus virpina veržlios oro srovės, nes galvos palenktos, pe- 
čiai įtempti lėkti vis toliau, bėgte, pirmyn, vaikine, šuo- 
liuok greičiau, šuoliuok, šuoliuok, nesileisk aplenkiamas, 
skriste, skriste pirmyn... 

Kalnas? O, taip, misterio Porto kalnas. Jis ką tik pra- 
švilpė pro šalį. Ei, žirge, kur tu, ten buvo misterio Porto 
kalnas, ko nesustojai, kaip buvo liepta, o neklaužada žir- 
ge? Bet pažvelk į tuos du arklius — jie taip pat nemato 
misterio Porto kalno. 

Tolyn, prie upės žemumų. Į tankesnį mišką, kur taip 
linksma vinguriuoti tarp medžių. Tolyn, kur arkliams žolė 
sodresnė. Pirmyn į Driežų žemę, kur gyvena didžiosios 
iguanos. Tolyn, į Vešlią ir Sultingą Vietą ropliams, kurių 
mes galime sumedžioti ir, užsimetę arkliams ant sprandų, 
parsigabenti namo. 

- Grįšime ant plačių jūsų nugarų, pasyvūs bei palaužti, 
sukrėsti bei prisibiją Stenlio Porto pykčio, kuris supras 
mus buvus nepaklusnius ir peržengus ribą. 

Visi trys turėjom po dvi iguanas, kurias nudūrėme, per- 
sisvėrę per arklių sprandus. Didi tai buvo medžioklė. Sto- 
vykloje šįvakar mus gerbs ir vaišins. Mergaitės droviai 
šypsosis. Tėvas galės didžiuotis manimi. 

Bet kaip tik tuo akimirksniu iš slėptuvės išbaidėme vo- 
labę. Visi puolėme ją, nerdami dar toliau nuo misijos. 
Tačiau ant nebalnoto arklio išdidumas laikosi netvirtai. 
Manasis pasisuko ir trenkėsi į Rodžerio Gunbukbuko. Mes 
visi sukritome krūvon, išskyrus Rodžerį, kuris nuskriejo 
į artimiausią medį ir, atšokęs nuo jo, žnektelėjo į sekantį. 
Jį sustabdė didžiulis eukaliptas. 

Aš ėmiau juoktis, nes neužsigavau. Kritimai taip pat 
jėjo į linksmybes, ir mes buvome prisitaikę sviediniais at- 
šokti nuo žemės, vos prie jos prisilietus. Tačiau horizon- 
taliai lekiant daužytis į medžius jau buvo ne juokai. Ro- 
džeris tai patvirtino. 

— A-a-a-i! O-0-0-i! — riktelėjo jis. 

As nuropojau prie jo. Juodas jo veidas buvo iškreiptas 
skausmo. Pirštai mėšlungiškai trūkčiojo. Nustebusios akys 
žveigė į mane pro ašarų ūką, kuris nenoromis jas temdė. 
Tik prieš akimirką jis švilpė bei juokėsi. 

— Negaliu pajudinti kojų, — tarė jis. 

— Aš pašauksiu pagalbos. Pakviesiu savo tėvą ir tavo 
tėvą, — atsakiau. 

— Nesakyk misteriui Portui, — paprašė Rodžeris. 

Bet Stenlis Portas sužinojo. Stenlis Portas negalėjo ne- 
sužinoti, nes jam teko siųsti radiogramą Skraidančiam 
Daktarui. 

Aš paršvilpiau namo ir pasakiau Barnabui, savo tėvui. 
Jis suraukė kaktą... Supratau, kad vėliau nemalonumų ne- 

išvengsiu, ir pasileidau prie upės. Su juo stovėjo ir dau- 
giau vyrų. 

Jis šūktelėjo jiems: 

— (Gunbukbukas sužeistas. Guli paupy netoli Vešlios ir 
Sultingos Vietos. Jo arklys pargriuvo. Eime parsinešti. 

Jie susėdo į plačiadugnę misijos valtį ir nusiyrė pasro- 
viui. Aš nuėjau parodyti, kur guli Rodžeris. Jie niūriai ty- 
lėjo. Nė vienas manęs nekalbino. Aš, gal būt, būčiau 
buvęs ramesnis, jeigu vyrai man būtų priekaištavę arba 
juokęsi. Vėliau supratau, kad galima būsimojo gentainio 
mirtis arba jo giminės nutrūkimas visai nekelia juoko. 
Priešingai, tai buvo pati rimčiausia nelaimė, kokia tik ga- 
lėjo ištikti kurią nors gentį. 

Radau Rodžerį aukštoje žolėje, kur jis buvo nukritęs. Jis 
nebuvo pajudėjęs, bet gailiai dejavo ir, kandžiodamas lie- 
žuvį, veltui stengėsi užgniaužti raudą. Išgirdęs jį šaukiant 
vyrų akivaizdoje, suvokiau, jog vargšelis buvo agonijoje. 
Mažesnis skausmas nebūtų privertęs jo išduoti savo kan- 
čių laipsnio Vyresniesiems. 

— Nelieskite manęs, — sudejavo Gunbukbukas, spaus- 
damas rankas prie šlaunų. 

Vyrai surezgė medžiotojiškus neštuvus iš jaunų mede- 
lių, popierinės tošies bei lijanų ir palengva, bet skausmin- 
gai pakišo po berniuko kūnu. Po to jie nunešė jį į valtį ir 
nusiyrė į stovyklą. Nė vienas vis dar nebuvo kreipęsis tie- 
siogiai į mane. 

Misteris Portas pasitiko prie misijos molo, o iš jo šaltų 
pilkų akių į mane kibirkščiavo teisėtas įniršis. 

— Dabar matai, kas atsitinka, Filipai, kai nekiausai,— 
tarė jis.— Dievas nubaudžia. Dievas teisingas. 

Man norėjosi sprukti nemačiom, bet negalėjau atsi- 
traukti nuo draugo ir išbuvau su juo, kol jį išvežė į misi- 
jos klinikas. Po kelių minučių išgirdau imtuvo traškesį, 
kai kambaryje be jokių laidų misteris Portas įjungė raciją 
ir tučtuojau ėmė kalbėti su bazės operatoriumi Klonke- 
ryje, už septynių šimtų mylių: 

— Klonkerio bazė. Klonkerio bazė. Klonkerio bazė, čia 
Roperio misija. Mes turime sunkų ligonį, kuriam reikalin- 
ga skubi pagalba. Aborigenų berniukas. Įtariamas abiejų 

šlaunų lūžis. Ar galite atsiųsti Skraidantį Daktarą? Klau- 
sau!.. Klausau! 

Rodžeris Gunbukbukas šypsojo blankia šypsena iš savo 
skausmų guolio. Dabar jis skris sanitariniu lėktuvu į di- 
delį miestą. Tai reiškia, kad sugrįžęs po daugelio savaičių. 
jis taps pirmuoju pasakoriumi prie laužo. Gaila, kad skaus- 
mas jam trukdė nuoširdžiai pasidžiaugti tokia ateitimi. 

Ateinantis rytojus nežadėjo nieko gero ir man. Nepa- 
našu, kad misteris Portas ilgam pamirštų neklaužadų po- 
elgį, o kadangi aš buvau vyriausias iš raitelių, tai galėjau 
tikėtis smarkiausios jo priekaištų audros. Pagaliau ji pra- 
pliupo — ramių užgauliojimų srovė, giliai žeidusi mane 
ir ilgam pris'lėgusi. Bet mano šeimos narių padarytos žaiz- 
dos skaudino dar labiau. Jas sukėlė rykštė. 

Saulėlydžio metu vienas nuėjau į užtvarą ir apžiūrėjau 
arklius. Atrodo, nė vienas nebuvo nukentėjęs. Pasigavau 
arklį, kuriuo jodinėjau, o kai šis ėmė uosti mane, dėkin- 
gas apkabinau rankomis jo kaklą. 

— Neklaužada tu, neklaužada,— tariau jam.— Kodėl 
nesilaikai misterio Porto ribos? Kodėl esi toks nepaklus- 
nus? Tau terūpi tik lėkti, lėkti, lėkti. Labai jau esi godus 
skristi šuoliais. O dabar štai Rodžeriui reikia išvykti skrai- 
dančia mašina, kad jam sutvarkytų šlaunis. 


Neskaitant panašių liūdnų nutikimų, mano mokslo die- 
nos slinko gana maloniai. Nekantriai sėdėdavau ilgas va- 
landas klasėje, klausiausi ir mokiausi daugiau įpročio jėga, 
negu patirtimi, kuri likdavo ten, nuostabiame pasaulyje 
už mokyklos sienų. 

Kai kas rytą užsidarydavo durys ir mane su mis Douv 
arba mis Kros bei kitais moksleiviais užtrenkdavo spąs- 
tuose, mano kulkšnis sakytum surakindavo sunkios gran- 
dinės, kokias regėjau, kai buvo atėjęs policininkas iš Ro- 
perio užtvaros. 

— Du plius penki, Filipai? 

— A? 

— Tris kart septyni, Filipai? 

— A? 

— Filipai, kaip parašysi žodį „mieguistas“? Filipai, pra- 
šom paaiškinti, ką reiškia Žodis „,nepaklusnus“? Ar plovei 
rankas šiandien, Filipai? 

Ar galėjau atsakyti, kad baramundžiai, „ilgieji Tomai“, 
kefalės, trevalės bei „plėšikai“ būriais plaukiojo prie sto- 
vyklos molo? 

Ar galėjau atsakyti, kad iguanos šiemet itin skanios, 
jei jas sugauni Vešlioje ir Sultingoje Vietoje? 

Ar galėjau atsakyti, kad kanojos skirtos irstymuisi, ark- 
liai jodinėjimui, ietys žvejybai bei medžioklei, kad mer- 
gaitės yra žemesnės būtybės, kad reikia skaityti pėdsakus, 
o ne knygas? 

Atsakyti galėjau tik šitaip, nes kaip tik tokie dalykai 
sukosi galvoje, kai mokytoja mėgino pralaužti mano sąmo- 
nę aritmetika, žodžiais bei kitais baltųjų žmonių niek- 
niekiais. 

Kodėl aborigenų berniukui būtinai reikia sakyti: „Aš 
manau, kad netrukus ims smarkiai lyti, mis Douv.“ O ne: 
„Dideliai didelis lietus ateina, mise?“ 

Kam man reikia mokėti parašyti „maistas“, jeigu mes 
visuomet jį vadinome „valgiu“. 

Kas man darbo, kad aštuoni ir devyni lygu septyniolikai, 
jeigu aš neturiu tiek daug pirštų? 

Kodėl man reikia sakyti „Labas rytas, mis Douv“, kai 
pats esu susigūžęs nuo tropinės audros liūčių ir griausti- 
nio pirotechnikos? 

Ne! Aš geriau liksiu nemokša, negu kalsiu tokius para- 
doksalius absurdus. Ir šiandien tikriausiai būčiau laukinis, 
jeigu nebūčiau susidomėjęs mokykla netrukus po to, kai 
mokytojauti atvyko negrė mergina Margarita Blitner. 

Dalis Margaritos kraujo priklausė aborigenams, todėl ji 
sugebėjo mąstyti kaip mes. Ir ne tik suprasdavo mane, bet 
ir aš galėdavau suprasti ją. Atvirai, su užuojauta mes 
aptardavome mano priešiškumą mokslui. Neabejoju, kad 
mis Douv su mis Kros buvo gabios mokytojos. Tik aš kal- 
tas, kad nesugebėjau mokytis iš jų ir domėtis pamokomis. 

Ir vis dėlto pas Margaritą man sekėsi stebėtinai lengvai, 
ir veikiai aš išmokau sklandžiai skaityti ir rašyti. Ketvir- 
toje klasėje už pavyzdingą elgesį ir gerą mokymąsi — nei 

vienu, Nei kitu anksčiau neišsiskyriau iš kitų — buvau ap- 
dovanotas kišeniniu peiliuku. 

Baigiantis penktiesiems mokslo metams, baigėsi ir ofi- 
cialus mano mokymosi kursas. Įgijęs tik elementariausių 
akademinių žinių, sulaukęs ankstyvosios jaunystės metų, 
buvau išmestas plaukti pasroviui su gyvenimu. Penkta 
klasė buvo aukščiausia misijos mokykloje. 

Bet mano parengimas rūsčiam mūšiui su pačiu gyveni- 
mu tik prasidėjo. Vos išėjau iš klasės, mane užgriuvo gen- 
ties mokytojai. Netrukus įsitikinau, jog vadovėlių kelia- 
mos problemos tikrai buvo paprastos, palyginus su pir- 
mąja lygtimi, įrašyta mūsų genties lentoje: Gyvenimas = 
Apsukrumas X Gudrumas X Patirtis. 

Mano, kaip medžiotojo ir globėjo, — tai tradiciniai vyrų 
vaidmenys kasdieniniame mūsų gyvenime,— potencialios 
jėgos netrukus turėjo būti pradėtos išnaudoti. Mis Douv, 
mis Kros bei Margarita Blitner buvo išmėginę mane kny- 
gomis, parašytomis svetima kalba. 

Dabar aš buvau paliktas genties išbandymui, o prieš 
mane gulėjo atversta Girios Knyga. 

Man būtinai reikėjo tapti jos šeimininku. Nes likusiąją 
savo gyvenimo dalį, jei gyvensiu prie Roperio, reikės iš- 
laikyti save ir savo šeimą. Kadangi darbas ir pinigai, ama- 
tai ir dirbtuvės, mėsininkai ir kepėjai nebuvo žinomi ala- 
vos žemėje, tai paprasčiausiai reiškė — nuo šiandien, ar 
mano pilvas bus pilnas, ar tuščias, priklausys grynai nuo 
to, kaip aš prisitaikysiu prie antrojo mokymo etapo — 
pagrindinių pirmykščio žmogaus įstatymų. 

Ir man labai rūpėjo atsilaikyti. 


ŠEŠTAS SKYRIUS 


Klasėje mane mokė dvi baltosios moterys ir maišytos 
rasės mergaitė. Tačiau girioje mano mokytoju tapo Semas 
Ulagangas, pečiuitas ngandi genties medžiotojas, dešimčia 
metų vyresnis už mane. Jis buvo mano globėjas pagal 
genčių papročius, nes jo sesuo, Nora Bindul, buvo paža- 
dėta man į žmonas. 

Jeigu alavos ir ngandi, ritarngu ir nungubuju gentys 
būtų buvę Gyvenimo Meno profesoriai Girios Universitete, 
tai aborigenų studentai visuomet būtų pirmavę. Akademi- 
nes žinias mums sunku buvo įsisavinti, o praktiniuose da- 
lykuose, nuo kurių priklausė mūsų gyvybės, gaudėmės 
puikiai. 

Ir vis dėlto mano kaip medžiotojo parengimas pareika- 
lavo pusės gyvenimo, ir aš vis dar tebesimokau. 

Ankstyvieji mano prisiminimai siejasi su ta diena, kai 
ką tik buvau pradėjęs vaikščioti ir tėvas pirmąsyk man 
parašė. Juk aš sakiau, kad jis beraštis? Visai teisingai, bet 
šis raštas buvo visai kitoks. 

Aš sėdėjau ant rąsto netoli stovyklos laužavietės, o jis 
tupėjo ant žemės, atkišęs į mane abudu kelius. 

— Dabar aš tau parašysiu, — tarė jis.— Mokykis. Gerai 
įsidėmėk. Niekada nepamiršk, jog miškai ir žemė pasako- 
ja, jeigu moki skaityti. 

Atgalia ranka jis išlygino smėlio lopinėlį. 

— Koks čia pėdsakas? — paklausė. 

Jis sugniaužė kumštį ir, atkišęs nykštį, įspaudė sulenktą 
mažąjį pirštą į smėlį. Apie viršūnėlę, kurią paliko viduri- 
nysis krumplys, jis keturis kartus lengvai palietė pirštu 
žemę. 

— Šuns, — pasakiau. Aš dažnai juos matydavau ir atpa- 
žindavau netoli savo stovyklos. 

Jis padarė katės pėdsakus piršto galiuku, po to volabės 
ir kengūros, riešu įspausdamas letenos pagalvėlę, o rankos 
kraštu ir mažuoju pirštu — žvėries nagų atspaudus. Tėvas 
atvaizdavo vėžlių, iguanų, paukščio emu, krokodilų, dyg- 
liakiaulių, galvijų bei arklių pėdsakus ir liepė man nuko- 
pijuoti. Iš mano galvijų išėjo veršiukai, o iš arklių — ku- 
meliukai, nes mano rankutės buvo mažos. Tačiau nesvar- 
bu; ši pamoka visiems laikams įrėžė mano atmintyje šių 
pėdsakų požymius. 

Šitaip pėdsakų stebėjimas ir tyrinėjimas tapo instinkty- 
viu mano įpročiu. Šiandien aš skaitau žemę, kaip kiti žmo- 
nės skaito laikraščius ir knygas. Mano žmonos, šešių duk- 
terų, brolių bei kitų giminaičių pėdos pažįstamos man 
kaip ir jų veidai. Žmonos pėdos buvo pirmiausias dalykas, 
ką sužinojau apie ją. Gyvenvietėje, kur dabar gyvenu, aš 

atpažįstu bent penkiasdešimt žmonių iš pėdsakų, kuriuos 
jie palieka žemėje. 

Kaip ir dauguma aborigenų, esu nepaprastai akylas ir 
ausylas. Tai, kad volabės spalva puikiai susilieja su nuvy- 
tusia žole, nuo manęs jos nepaslepia. Aš permatau lapų 
maskuotę ir galiu nurodyti paukštelį, kuris visai nepakru- 
tėjo. Lengvai skiriu gamtos garsus nuo sukeltų judančio 
žvėries. 

Tai daug paprasčiau, negu aštuoni kart septyni. Yra pa- 
prastų, matematiškai tikslių kaip Archimedo dėsnis for- 
mulių, kurios padeda mums išspręsti sunkiausias proble- 
mas. 

Kietoje žemėje, kurioje pėdsakų nematyti, vis tiek gali- 
ma susekti, kur nuėjo žvėris, įsižiūrėjus į išmintos žolės ir 
išjudinto žvirgždo ženklus. 

Ištrypta žolė visuomet rodo, kur nubėgo žvėris. Akme- 
nukas, išstumtas iš savo vietos žemėje, nulekia priešinga 
bėgimui kryptimi. Galima pagalvoti, jog gyvatės paliktas 
takelis neturi nei pradžios, nei galo, o vis dėlto nesunku 
pastebėti, kad prie kiekvieno susitraukimo smėlis pastu- 
miamas uodegcs link. 

Oposumai ir voveraitės sliuogdami į kamedinius me- 
džius, palieka įbrėžimų žievėje. Nuleidus juos žemyn, pa- 
stangos su kaupu atsimoka — jų mėsa minkšta, o abori- 
genės nepaprastai vertina šių žvėrelių kailiukus, siuvant 
diržus bei kitus aprangos dalykus. 

Kol lankiau mokyklą, elementariausių dalykų apie iečių 
ir bumerangų naudojimą mane mokė keleriais metais už 
mane vyresni berniukai. Aš treniruodavausi su savo žais- 
liniais ginklais, kol numesdavau juos taikliai. O kai pakan- 
kamai subrendau tradiciniams ginklams — lenktanosėms 
ietims mėtomoms su vumeru bei sunkiems bumerangams, 
manęs mokyti ėmėsi medžiotojas profesionalas. 

Tai buvo Semas Ulagangas iš ngandi genties. Dabar aš 
jam dėkingas už tai, kad galiu gyventi gamtoje iš savos 
gamybos ginklų. Ulagangas buvo didis mokytojas, išdidus 
gentain:is bei kruopščiausias pėdsekys, ir vargu ar turėsiu 
laimės kada nors dar sutikti panašų. 

Maniau, jog praleidęs su Semu keletą dienų, daugiausia 
keletą savaičių, imsiu nešti namo paties sumedžiotas ken- 

gūras. Deja, pasirodė, kad reikės pažaboti savo niežtintį 
nekantrumą daugeliui mėnesių, kol bus suteikta garbė 
nors sekti paskui Semą, kai jis tyko žvėries. 

Pradžioje man buvo paskirtos gana prastos pareigos — 
nešioti ietis. Dar sakau pradžioje! Ulagangas buvo tėvo 
draugas, mano būsimosios žmonos brolis, ir aš tikėjausi, 
kad su manimi jis elgsis mandagiai. 

— Tu neši ietis, — tarė jis pirmąjį mėnesį. 

— Tu neši ietis, — sakydavo jis antrąjį mėnesį. 

Trečia mėnesį Ulagangas liepė: 

— Vaipuldanja, tu neši ietis. 

Aš būdavau tiek apkrautas, jog, mums pamačius kengū- 
rą, negalėdavau padėti nei sekti jos, nei užmušti. Nors 
buvau vaikščiojantis arsenalas, tačiau likdavau bejėgis. 
Tada supratau, kodėl genties moterys, apkabinėtos gink- 
lais ir stovyklavimo reikmenimis, visuomet gerokai atsi- 
likdavo nuo niekuo nesuvaržytų savo vyrų. 

Ketvirtąjį mėnesį mano mokytojas pasakė: 

— Tu neši ietis. Lauk ir įdėmiai stebėk mane, kai aš 
eisiu poskui kengūrą. 

Aha! Tai dabar man galima laukti ir stebėti! Na, tai jau 
šiokia tokia pažanga. Bet ką, jo nuomone, aš veikiau visus 
šiuos mėnesius? 

Ulagangas išvydo volabę ir lūpų krustelėjimu nurodė 
man, jog turiu atsilikti kaip visada, laukti ir nepraleisti nė 
vieno jo padaryto judesio. 

Norėjau išmokti, todėl atidžiai jį studijavau. Mačiau, 
kaip jis kovoja su impulsyvumu. Regėjau žabojamą verž- 
lumą. Stebėjau, kaip įdėmiai jis seka vėją, — kai jis papu- 
čia stipriau, medžiotojas spėriai žengia pirmyn, kai ap- 
rimsta, jis sustoja, o eidamas visuomet žiūri, kad vėjo gai- 
va nuolatos dvelktų jam į veidą ir nenuneštų ŽEOBaUS 
kvapo gyvuliui. 

Vaizduotėje aš nusibrėžiau sau kelią, kuriuo eičiau, jei 
būčiau medžiotojas, ir didžiai nuliūdau, kai Ulagangas pa- 
sirinko kitą. Ėmiau ieškoti priežasties ir pamačiau aukštą 
žolę, kurios jis sąmoningai vengė, nenorėdamas rizikuo- 
ti — kitos joje besislepiančios volabės gali būti išbaidytos 
ir lėkdamos išgąsdintų jo grobį. Aš ėmiau suvokti jo kant- 
rybės pamatus, 

— Vaipuldanja,— tariau sau, — netrukus galėsi medžioti. 

Semui užlindus už tankių krūmokšnių bei medžių, pame- 
čiau jį iš akių, bet volabę stebėjau dar visą pusvalandį. 
Netrukus žvėrelis staiga sustingo, kai kietas ieties ant- 
galis perdūrė jį stačiu kampu, ir persmeigtas kūnas atrodė 
tarsi paruoštas kepti ant iešmo. 

Ulagangas lėtai sugrįžo ir abejingai padavė negyvą 
volabę man nešti. Jo išraiška buvo tokia, sakytum me- 
džioklė jam būtų buvusi tokia nuobodi, kad jis vos sulaikė 
žiovulį. 

— Kitą kartą, — pažadėjo jis, — galėsi sekti mano pėdo- 
mis. 

Pasijutau devintam danguj, kad Didysis Juodasis Me- 
džiotojas malonėjo man tokią teisę. Bet koks globėjiškas 
tonas! Koks nepakenčiamas pasipūtimas! 

Jo nuomone, Barnabo sūnus — tinkamas žmogus sekti jo 
pėdomis! Alavos atstovas, o jis paprasčiausias ngandi! 

— Gerai, — sumurmėjau aš, — kad Išbandymų Metas 
apeigų vietoje išmokė mane savitvardos, kitaip Semas 
tikrai atsidurtų stačiu kampu prieš mano ietį. 

Jei tuomet būčiau suvokęs, kad mano išbandymai dau- 
giau prasidėjo, negu ėjo į pabaigą, kad ateityje man skirta 
. dar daug įkyrių stebėjimo bei laukimo mėnesių, kad Se- 
mas doros sultingą iguaną, o aš tik varvinsiu seilę, tai, 
galimas dalykas, būčiau metęs šitą mokyklą. Bet širdies gi- 
lumoje vis dėlto supratau, kad tai pati geriausia mokykla, 
kokią tik begalėjau rasti. Žinojau, kad, jam baigus mane 
treniruoti, mudviejų medžioklės menas mažai kuo skirsis. 
Ar mano ranka su ietimi bus irgi tokia taikli, čia Semas 
jau neturėjo galios. Šio meno buvau mokomas nuo kūdi- 
kystės, nuo pat tos dienos, kai pajėgiau sviesti žaislinę ietį. 

Sekantį rytą Ulagangas man tarė: 

— Gerai. Šiandien išeinam. Šiandien išeinam į Liesų ir 
Stiprių Vietą, kur žolė sausa, o medžių reta. Galėsi sekti 
mano pėdomis. 

Ačiū tau, Semai, pretenzingas pasipūtėli. Ačiū, Semai, 
tuščiagarbi paiky. Dėkoju, Jūsų Ngandiškoji Didenybe. 
Taigi man leidžiama vaikščioti jums iš paskos. O gal tai 
neišmintingas žestas tokiam puikuoliui? Gal tau tarp men- 

čių įleisti truputį oro, kad galėtų įslinkti mažuma papras- 
tumo! 

Kokios nesąmonės! Savaime aišku, jei kas ir buvo pil- 
nas tuštybės, tai tik aš. Kaip tik man reikėjo nuolankumo 
injekcijos. Nudūriau kelias tingias iguanas ir tariausi mo- 
kąs medžioti. Pasmeigdavau užhipnotizuotą žuvį ir pasi- 
skelbdavau visai stovyklai. Bet ar nutykojau ir užmušiau 
už save didesnį žvėrį, kuris turi daug šansų savo naudai, 
kuris, per tūkstantmečius sukaupęs neatsiejamą budrumą 
bei gudrumą, puikiai jais naudojasi? 

Ką sakai, Vaipuldanja? 

Nieko, sere. Visiškai nieko, sere. 

Tvarkoj. Slink paskui Semą Ulagangą ir žiūrėk, kad iš- 
moktum. Semą galima pavadinti vaizdiniu mokytoju. Nėr 
už jį geresnių. net jeigu jis ir ngandi. 

— Na,— tarė Ulagangas.— Dabar eime. Nuneši mano 
ietis į Vietą kur Buivolai Vartosi. Ten rasime rudojo molio 
pritepti žmogaus kvapams prie savo kūnų. Tai padės 
mums ir susilieti su sausos žolės spalva. 

— O žalios žolės metu? — paklausiau. 

— Gerai mokaisi, — pagyrė Semas. Ngandi patenkintas. 
Žalios žolės metu paimi pilkai žalio purvo nuo upės kran- 
to ir samanų su lapais. 

Mes išsitepėme ruda maskuote, varvančia, dvokiančia 
bei šlykščia ir, kaip atrodė, visai nereikalinga. Juk Ula- 
gangas nesinaudojo ja, kai aš buvau tik ginklanešys. 

— Kodėl mes šiandien tepamės, Semai? — paklausiau. 

— Todėl, kad tu seki mane, — atsakė jis.— Tu būsi neat- 
sargus. Volabė pastebės tave, jei nebūsi paslėptas. 

Vėl didysis arogantiškas orakulas! 

— Visada, kai esi labai išalkęs, nusidažyk purvu, — kal- 
bėjo mokytojas.— Negerai dar labiau alkti, ilgai tykojant, 
o paskui išvysti, kaip tave pastebėjusi volabė nuliuoksi 
tolyn. Visa šių laikų bėda, kad alava perdaug gerai maiti- 
nasi. Pilnas pilvas padarė žmogų neatsargų. Alkis daro iš 
jo medžiotoją. 

Mes einame... ir einame... ir einame... ir einame. I-i-i-i-Igą 
kelią! Kol atsiduriame netoli Liesų ir Stiprių Vietos. Einam 
prieš vėją, įkopiam į kalvą ir pažvelgiam žemyn. 

O ten! Ir ten! Ir štai ten! Trys daugiai volabių! Atsipra- 
šau, mis Douv. Norėjau pasakyti, trys volabės. Vakar tai 
būtų reiškę ne ką daugiau, kaip pasilikti ir stebėti. Šian., 
dien mano pulsas mušė dažniau. Juk seksiu sekantį, tyko- 
siu tykojantį, žengsiu Meistriškojo Medžiotojo pėdomis. 

Ulagangas nekreipė į mane dėmesio ir stebėjo volabes. 
Jos ėdė, atsisukusios prieš vėją, vadinasi, į mus buvo nu- 
garomis. Vos pastebimos šypsenos šešėliai perbėgo Semo 
lūpų kampučiais. Vėjas geras. Bet trys žvėreliai drauge, 
tai jau ne itin malonu. Trys vo'abės prieš vieną medžio- 
toją. Ar prieš du medžiotojus? Ar persvara buvo: trys 
prieš du žvėrelių naudai, ar dėl to, kad dalyvavau ir aš, 
volabėms ji pavirs šeši prieš vieną. Jos turėjo tris nosis 
uosti, šešias akis regėti, šešias ausis girdėti. Bei šviesos 
greitį savo kojose. 

Semo lūpos krustelėjo, ir mes šmukštelėjom už kalvos. 

— Sek mano pėdomis, — sušnibždėjo jis.— Mano dešinė 
pėda ir tavo dešinė pėda toje pat vietoje. Mano kairė pėda, 
tavo kairė pėda toje pat vietoje. Aš šliaužiu ir tu šliauži. 
Aš tykoju ir tu tykoji... Aš sustoju, tu sustoji. Nekalbėk. 
Nekosėk. Nešiurenk žolės. Nešiurenk krūmų. Lik šešėlyje, 
lik šešėlyje, lik šešėlyje. Tą, dešinėje. Ji arčiausiai, pri- 
valom ją paimti. Aš sužeisiu ją į koją, tada galėsi sekti 
krauju ir nudurti. 

Valio! Aplodismentai! Štai tau medalis, Semai! Vėl gy- 
rimasis! Nevaržomai plaukiantis šio žmogaus ego tiesiog 
kėlė šleikštulį. 

Nors mūsų šansai bent priartėti prie trijų volabių gru- 
pelės man atrodė menki, tačiau Semas pasikliovė savimi, 
kad prisėlins prie jų per ieties metimą ir galės sužeisti 
vieną, kurioj vietoj tik jam patiks, nes pažadėjo man 
kraujo žymes bei žvėrelio nužudymą. 

Puiku, Semai. Eiva. Pasižiūrėsiu, ko esi vertas. Leisk 
išvysti, kaip darbuojasi Didysis Medžiotojas. 

Atsargiai sėlinam pirmyn. Mes sėlinam... ir sėlinam... ir 
sėlinam... ir sėlinam... Semo kūnas per juosmenį sudaro 
statų kampą. Jo kojos stovi vertika'iai. o liemuo lygia- 
gretus su žeme. Aš stebiu jo pėdas, tik pėdas. Jeigu man 
reikia daryti, kaip liepta, žengti jo pėdomis, sekti jo takais, 
tai nebėra laiko žvalgytis. 

Kol lengvas vėjelis pūtė gaiviai, o mus nuo volabių dar 
skyrė šimtas jardų, Ulagangas slinko spėriai, užtikrintai 
bei vikriai. Tačiau, atstumui susiaurėjus, jis pasidarė at- 
sargesnis, jo tempas atlėgo. Mano nuomone, mes buvome 
dar už kokių penkiasdešimt jardų, kai Semas pusiaužings- 
nyje sustojo. Sustingęs su pakelta koja, jis man labai pri- 
minė bemedžiojantį šunį. Ta pačia koja jis parodė... į sau- 
są šakelę, ant kurios buvo beveik užmynęs. Jo pėda buvo 
šauktukas. 

— Saugokis! — sakė ji. 

Jis išvengė šios šakelės ir daug į ją panašių. Atidžiai 
stengiausi žengti tiksliai jo pėdomis. Jei kas būtų sekęs 
iš paskos, tikriausiai būtų patikėjęs, jog nueita tik vieno 
žmogaus. 

Dabar mes slinkome lėtai, sulenkę kelius, slėpdami še- 
šėlį, retai pažvelgdami į volabes. Sulaikę kvapą, sustingo- 
me, kai pora paukščių nutūpė medyje virš mūsų. Semas 
palaukė, kol jie patys nuskrido, ir tik tada pajudėjome to- 
liau. Jis bijojo, kad paukščiai neduotų kimaus pavojaus 
signalo. 

Likusiems dvidešimčiai jardų per kur-ne-kur medžiais 
apaugusią aikštelę prireikė penkiolikos minučių. Tarpais 
atrodė, jog Semas niekada nepakrutės pirmyn. Kai jis 
žengdavo žingsnį, pastebėdavau, kad žvėreliai tuo metu 
būdavo nusigręžę nuo mūsų. 

Semo tikslas buvo pasiekti didelį medį, kuris stovėjo 
tik už trisdešimt pėdų nuo tos vietos, kur ganėsi volabės. 
Paskutinis tuzinas jardų iki to medžio buvo apžėlęs aukšta 
žole. Colis po colio šliaužėme pirmyn, kuo mažiau judin- 
dami žolių viršūnėles, paskui save horizontaliai vilkdami 
ietis. 

Ranka pirmyn, kelis pirmyn, žemyn, laukiam. 

Ranka pirmyn, kelis pirmyn, žemyn, laukiam. 

Pagaliau Semas atsidūrė prie medžio. Milžiniškas jo ka- 
mienas teikė gerą priedangą. Bet net ir tada jo judesiai 
tebebuvo lėti ir apgalvoti. Jis atsiklaupė, po to pakilo ant 
vienos kojos ir pagaliau atsistojo stačias, glaudžiai prisi- 
plojes prie medžio. Užmynė ant ieties, įsispraudė smaigalį 
tarp kojos pirštų ir kėlė koją. kol galėjo pasiekti ietį ne- 

pasilenkdamas. Viską pakartojo iš naujo, pasiimdamas vu- 
merą. Buvo praėjęs pusvalandis, o gal daugiau, kai mes 
ap'eidome kalvos iškyšulį. Per tą laiką nė vienas nepra- 
bilome, neišleidome nė garso. Didžiavausi praėjęs visą ke- 
lią jam įkandin ir nei šakelės sutraškinęs, nei žolės sušiu- 
Ienęs. 

Dabar Semas pridėjo savo vumero smaigalį prie dešimt- 
pėdės plienagalvės mirtį nešančios ieties pagrindo. Ne- 
apsakomai atsargiai jis akies krašteliu žvilgtelėjo iš už 
medžio šono — galva tiesi, plaukai surišti, ginkluota ranka 
paruošta, bet dar nepakelta. Aš stebėjau nuo žemės, kur 
likau gulėti paslikas, ir nepraleidau nė vienos šio nuosta- 
baus medžiotojo padarytos smu:kmenos, nes dabar jau 
įsitikinau jo meistriškumu. Per visą savo laiką, praleistą 
girioje, man niekada nebuvo pasitaikę, kad atsidurčiau 
už trisdešimties pėdų nuo volabės, kuri visai nepajustų 
manęs. 

Semo ranka atsitraukė. Trakšt. Atpalaidavo atramą. Jam 
reikėjo pakelti ietį prieš save, ir šią akimirką jį galėjo 
kai ir galingu mostu sviedė ietį. 

Tyliai sušvilpė vumeras. Ietis nulėkė. V-i-i-i-š! Duslus 
smūgis, kai kažkas kietas atsitrenkė į kažką minkštą. Po 
to — pašėlęs dviejų žvėrelių lėkimas ir pavėluotas trečiojo 
blaškymasis. Dar neatsistojęs supratau, kad ietis pataikė. 

— Pataikei! Pataikei! — sušukau aš. 

Semui tai nepadarė jokio įspūdžio. 

— Tu ten buvai užkliudęs krūmą, — pasakė jis griež- 
tai. — Kitąsyk laikykis nuošaliai nuo bet ko, kas galėtų 
sukelti triukšmą, kitaip vėl imsi nešioti ietis. 

Aš, aišku, prisiminiau tą krūmą. Tikėjausi, kad Semas 
nepastebėjo. Bet jis buvo mokytojas ir nieko nepraleido. 
Akimirką pasijutau suniekintas, mano jaunuoliška savi- 
meilė buvo įžeista, kad triumfo minutę taip negailestingai 
buvau kritikuojamas už tai. ką laikiau pagirtinu laimėjimu. 

Laimė, nebuvo laiko gilintis. Sužeista volabė — būsimo- 
ji stovyklos puota — šuoliais lėkė pirmyn. ir ją reikėjo pa- 
vyti. Na štai ir atėjo laikas, kai galėsiu parnešti namo pir- 
mąjį savo laimikį, veltui stengdamasis neriesti nosies, ir 

pasiūlyti pagal tradiciją priklausančias dalis savo genties 
giminaičiams kaip anksčiau būdavo siūloma man. 

— Susek ją ir užmušk — įsakė Ulagangas.— Aš sužei- 
džiau ją į dešinę koją. Tau taip dažnai pasitaikys, kai pra- 
dėsi medžioti vienas, nebent taikinys bus geras. Prisimink, 
kad kiekviena mylia paskui sužeistą žvėrį — tai jau ir kita 
mylia, kurią tau teks nueiti, grįžtant su nešuliu, ir, gal būt, 
trokštant be vandens. Šios dienos pamoka skiriama tam, 
kad tavo ietis visuomet lėktų tiesiai į tikslą. Dabar keliauk. 
Aš seksiu iš paskos. 

Aš leidausi bėgti paskui ryškų kraujo pėdsaką bei iš- 
mintą žolę, kurie it kelrodis stulpas rodė kryptį. 

— Atmink, kad reikės grįžti — įspėjo Ulagangas.— Tau- 


Nežiūrint to, nekantraudamas skubėjau, o nenustygstan- 
tis mano smilius spaudė vumero smaigalį. Kai kraujavimas 
sumažėjo ir laukinė panika atslūgo, volabė šiek tiek atga- 
vo savo natūralų gudrumą ir iš žolės plotų persimetė į 
akmenuotus uolynus, kad kraujo žymės ir pėdsakai būtų 
blankesni. 

Aš einu... ir einu... ir einu... ir einu. 

Semas seka paskui mane. 

— Eik, eik,— sako jis.— Tai išmokys tave neskubėti. Gal 
netrukus išsitiesi pavėjui ir turėsi pailsėti? Gal nuvargo 
kojos ir jas reikia įtrinti gydomosiomis žolelėmis? 

Jis gylė man, išjuokdamas mano, kaip ir kiekvieno abo- 
rigeno, įgimtą pasididžiavimą fizine ištverme, sugebėjimu 
keliauti, nežinant nuovargio. 

Mes vijomės pėdsakais apie valandą, sukardami gerą 
penketą mylių per raudonai rudą žvyrą, bet nė karto ne- 
išvydome sužeisto žvėrelio. Diena buvo karšta ir tvanki. 
Gausiai prakaitavome ir mirėme nuo troškulio, kai paga- 
liau iš ženklų supratau. kad volabė šliaužte šliaužia ir greit 
nusibaigs. Po kelių minučių aš piktai pa:eidau pirmąją 
savo ietį į lėtai judantį taikinį ir pervėriau jo širdį. 

— Netrukus suprasi, kodėl išmintingiau sumedžioti 
arčiau stovyklos, — tarė Semas.— Nešk volabę pats. 

Aš užsiverčiau šešiasdešimties svarų volabę ant pečių 
ir nužygiavau į stovyklą, kuri buvo už šešeto mylių. 

Skaudėjo nugarą, troškau ir alkau, gerklė ir burna per- 
džiūvo, bet nepasidaviau. Kai priėjome upę, godžiai atsi- 
gėriau ir išdidžiai įžengiau į stovyklą. Dabar buvau Antros 
Klasės medžiotojas, nekantriai laukiąs sekančios pamokos. 


Ulagangas ėmėsi mane su savimi dar šešis mėnesius, 
kiekvieną kartą sužeisdamas volabę, kurią turėdavau su- 
sekti ir pribaigti. 

Labai nusivyliau, kai po pirmųjų dviejų ar trijų tokių 
išvykų jis neleido man pirmam tykoti žvėries ir mesti pir- 
mosios ieties. Besenkanti mano kantrybė tikriausiai būtų 
pasibaigusi, jeigu Semas kiekvienos medžioklės metu ne- 
būtų išmokęs ko nors naujo. l 

Prisimenu, vieną ypatingai karštą dieną, pučiant tik 
švelniam vėjeliui, jis ėmė gaudyti ir mušti juodas museles, 
kurios nutūpdavo ant jo, ir parodė, kad daryčiau tą patj. 

Niekada nebuvau apie tai nei girdėjęs, nei ko panašaus 
regėjęs. Paklausiau Semo, kam to reikia. 

— Šiandien vėjas nepastovus,— tarė jis.— Kartais pučia 
iš šiaurės, kartais iš rytų, o kartais iš pietų. Jeigu musės 
užuodžia kengūrą, jos nuo žmogaus skrenda prie žvėries. 
Kengūros kvapą jos mėgsta labiau už mūsiškį. Tačiau, kai 
.musės nuskrenda prie kengūros, ši rankytėmis pasigauna 
kelias ir pauosto, ar šios nekvepia žmogumi. 

Tą dieną, pučiant nepastoviam vėjeliui, mūsų musytės 
nuskrisdavo, kai prieidavome per 20 jardų iki kengūros. 
Mačiau, kaip, vabzdžiams priartėjus, staigiais letenėlių 
judesiais kengūra pasigauna keletą, pauosto ir nušuoliuo- 
ja. Paslaptis išaiškėjo! Jautriai įtempta uoslė įspėja, kad 
pagrindinis priešas — Žmogus yra už musės sparnų įvei- 
kimo nuotolio. O kartu ir per ieties metimo atstumą. 

Grįžtant namo, kai mūsų pečių neslėgė laimikis, Semas 
pakartojo pamoką. 

— Sergėkis musių karštą dieną, kai vėjas nepastovus. 
Per jas gali likti alkanas, — pasakė jis. 

Pagaliau mano „pameistrystė“ baigėsi, bet ir tai tik to- 
dėl, kad pats griebiausi priemonių. Pramedžiojau su Ula- 
gangu ilgiau kaip metus. Tariausi išmokęs viską, ką rei- 
kėjo išmokti, tačiau baiminausi, kad pamokos tęsis dar mė- 

nesių mėnesius, jei nerasiu progos įrodyti savo sugebėji- 
mams. 

Tokia galimybė atsirado šventinio žygio metu, kai ėjau 
su tėvais, dėdėmis, tetomis ir draugais į Smėlingąją Vietą, 
kur Hodžsono upė įteka į Roperį. 

Barnabas Gabarla, mano tėvas, susikvietė jaunuolius 
pas save. 

— Eikit visi medžioti, — tarė jis.— Bet žiūrėkite, kad ne- 
grįžtumėte su negyvu gentiečiu. Atminkit, kad ietis, kuri 
nuduria kengūrą, gali užmušti ir žmogų. 

Pora vaikinukų pareiškė lipsią į medžius ir parnešią sal- 
džiojo krepšio. Kiti nusprendė apiplėšti paukščių lizdus. 
Bet man, Vaipuldanjai, Antros Klasės medžiotojui, tai te- 
buvo vaikiškas žaidimas. Dabar aš jaučiausi pilnaverčiu 
žmogumi. Argi aš nenudūriau volabių, kurias Ulagangas 
man nurodė? Argi nesekiau Didžiojo Medžiotojo pagal jo 
pėdas, ar ištisus metus nebuvau jo ginklanešys? Argi neži- 
nojau, kaip nusidažyti savo kūną purvu, pasinaudoti šešė- 
liais ir prisėlinti prieš vėją, ar nemokėjau išvengti žolės 
šnarėjimo, ar nemokėjau nepabaidyti paukščių, gaudyti 
musių? 

Gerai. Na, gerai. Eime. Saugokitės, riebios ir sultingos 
volabės, visos jūs saugokitės! Ei, kengūros, nežiopsokite! 
Žygiuoja Didysis Juodasis Medžiotojas, žygiuoja prieš jus, 
pasitelkęs savo proto jėgas, nes jūs priėdusios, o jis alka- 
nas. Gerai apuostykit muses šiandien. Tesisuka jūsų 
ausys — radiolokatoriai, o virpančios šnervės tegaudo orą. 

Deivisas Majuldžumdžumgus, dešimties metų berniukas, 
mano pusbrolis, ėjo su manimi ginklanešiu. O, taip, dabar 
aš išsirinkau savąjį iečių nešėją. Turėjau mokinį, kurį 
reikėjo paruošti, nors pats vienas dar nebuvau sumedžio- 
jęs ir nudūręs nė vienos volabės. Didžiausias Deiviso lai- 
mikis tebūdavo žuvis. 

Nusitepėme savo kūnus purvu ir iškeliavome prie kal- 
vos, kur aš galėjau stebėti jį, o jis mane, jei kartais mus 
imtų sekti pigmėjas burginginas ar Akmens Žmonės, išda- 
vikiški malanuga-nugos. Puikiai atsiminiau, kad dešimtme- 
čius berniūkščius girioje išgąsdinti — vieni niekai. 

Įkopęs į kalvos viršūnę, pažvelgiau į slėnį ir ten, už šim- 
to jardų, pamačiau besiganančią volabę. 

6. Šitaip užkuriama -ugnis 


7. Tokioje lūšnelėje gyvenau aš su savo tėvais, dviem broliais ir se- 
serimi, ir joje niekad neišblėsdavo židinys 


2 

8. Du mano „dėdės“ iš pintubio genties. Šunys — grynakraujai dingo 


9. Pitonai buvo mūsų maistas, bet kartais ir patys bandydavo suryti 
mūsų šunis 

— Lik čia ir nekrutėk! — pasakiau Deivisui. Tai buvo 
pirmasis mano duotas įsakymas, ir mano įsakmių žodžių 
svarumas nustebino mane patį. 

Oras buvo ramus, tačiau nemalonus nenuorama vėjelis 
šiureno lapus bei žolių viršūnes tai į vieną, tai į kitą pusę. 
Dar prieš leisdamasis tykoti volabės, supratau, kad manęs 
laukianti medžioklė būtų neblogas egzaminas net Ulagan- 
go sugebėjimas. 

Atsargiai. Atsargiai. 

Ar pavyks? 

Gal būt, jeigu vėjas nepasikeis. 

Gal būt, jeigu žolė nesušnarės. 

Gal būt, jeigu nepradės skraidyti musės. 

Na... gal būt. 

Ramiai slink pirmyn. Ramiai slink pirmyn. 

Aš slenku... ir slenku... ir slenku. 

Ach, pasikeitė vėjas! 

Ką ten Stenlis Portas sekmadieninėje mokykloje pasa- 
kojo mums apie dievą, barantį vėjus? Norėčiau, kad die- 
vas būtų čia ir suvaldytų jų nepastovumą. 

Prisėlinau per kokius tridešimt jardų, kiek begalėdamas 
gūždamasis prie šiurkščios žemės, kai volabė pakeldavo 
galvą. Tokiom akimirkom kelioms minutėms pakibdavau 
ant vienos kojos — dešinė groteskiškai ištiesta užpakalyje, 
rankos atmestos ir visas sustingęs, kol žvėrelis tikriausiai 
stebėdavosi, kodėl jis neregėjęs to skulptūrinio vaizdinio 
anksčiau? 

Kai buvau sumažinęs atstumą iki dvidešimties jardų ir 
beliko tik penki iki lemtingos akimirkos, staiga pamačiau, 
kad vėjo sūkurys, rangydamasis spirale, nešasi į mus. 

Taifūnas! 

Raudonas nuo dulkių ir sausų lapų, gražiai vingiuojantis 
nuo savo pagrindo žemėje ir išsisklaidantis danguje, ta- 
čiau bauginantis ir atgrasus medžiotojui. 

Ką Ulagangas pasakojo man apie juos? Tai skambėjo it 
viena mis Douv teoremų: „Taifūnas traukia orą į save iš 
visų šonų, nesvarbu, iš kurios pusės pučia vėjas. Jeigu tu 
pakankamai arti prie to vakuumo, žvėris tave užuos“. 

Tą akimirką Vaipuldanja tapo Pirmos Klasės medžioto- 
ju. 


4. Aš — aborigenas 81 


Pakėliau akmenuką ir pametėjau jį per volabės galvą, 
kad nukristų tarp jos ir sūkurio. Netikėtas triukšmas, kurį 
sukėlė krintantis ant žemės akmuo, išgąsdino žvėrelį. Jis 
instinktyviai liuoktelėjo kelis jardus nuo garso — link 
manęs! — sustojo ir atsigręžė apsižvalgyti, savo akis, nosį 
bei ausis nusukdamas nuo pavojaus už savo nugaros. 

Ir tai buvo paskutinis jos savarankiškas judesys. Aš pa- 
Iuošiau savo vumerą su ietimi, kol akmenukas dar lėkė 
ore, saugodamasis, kad jie nebarkštelėtų vienas į kitą. Pa- 
leidau ietį į baltą dėmę, ir negailestingi ašmenys perskro- 
dė kūną. 

— Pataikiau! Pataikiau! 

Sekundės dalį volabė nusitvėrė koto į žmogaus rankas 
panašiomis letenomis, pašėlusiai bandydama ištraukti ietį. 
Po to griuvo pirmyn ir mirė. 

— Jak-ai! Jak-ai! — šaukė Deivisas nuo kalvos viršūnės. 

Aš tirpau iš laimės. Mano širdis šaukte šaukė: ,„Nudu- 
rei, nudūrei! O buvo nelengva. Tai buvo sunkiausias ty- 
kojimo atvejis“. Tačiau prisiminiau Ulagango atsainumą, 
jo požiūrį „o, tai vieni niekai", kai jis nudurdavo ką nors, 
ir užgniaužiau besiveržiantį norą atsiliepti į jaunojo drau- 
go šauksmą. Užuot surikęs, paėmiau negyvą volabę ir nu- 
mečiau jam prie kojų. 

— Nunešk Ulagangui. Papasakok jam apie taifūną,— 
pasakiau. 

— Didžiulė,— tarė Deivisas.— Riebi. 

Nuoširdesnio užmokesčio už triūsą negalėjo būti. Deivi- 
sas siekė užsikelti ją ant pečių. 

— O, sunki, — ištarė jis, prisimindamas, kad stovykla li- 
ko už dviejų mylių. Ji tikrai buvo sunki, todėl nešėme kar- 
tu, pakabinę ją už didelės uodegos ir mažyčių rankelių, 
kurioms šįkart nepavyko sugauti musės, įspėjančios, kad 
prityręs ietininkas įžengė girion. 

Mano tėvas, motina, dėdė Stenlis Marbungus buvo nu- 
stebinti ir didžiavosi manimi. 

— Dabar galime tavimi pasikliauti. Tu jau Pirmos Klasės 
medžiotojas, — pasakė tėvas. 

— Aš jį išauginau,— tarė Marbungus. 

— Aš išnešiojau jį čia, — atsiliepė motina ir patapšnojo 
savo pilvą. 

— Aš jį išmokiau,— pasakė Ulagangas.— Dabar jis jau 
gali išlaikyti žmoną ir vaikus. Majuldžumdžumgus papasa- 
kojo man apie taifūną. Jis papasakojo, kaip tu metei akme- 
nį ir pabaidei volabę į savo pusę. Aš medžiosiu su tavim, 
mano drauge. 

Pasakyti jaunuoliui, kad esi pasiruošęs su juo medžioti, 
yra didžiausias pagyrimas. Ulagangas, atrodo, didžiavosi 
labiau už kitus. Tik gal išskyrus mane, nes aš jau ir taip 
nebevaikščiojau žeme. 


Po šio įvykio reguliariai medžiojant ką nors nudurda- 
vau. Tykojimas pasidarė instinktyvus ir retai sugrįždavau 
į stovyklą be gero laimikio. 

Pasitaikė viena keista proga, kai aš pelniau Didžiojo Me- 
džiotojo laurų vainiką, susekęs ir nudūręs dingo, laukinį 
šunį, gudriausią žvėrį ir didžiausią slapuką, tačiau apie tai 
man teko nutylėti. 

Aš sekiau paskui jį apie šimtą jardų iki nedidelio užutė- 
kio, su didžiausiu atsargumu šliaužiau pavymui, laukiau 
begalybę, kol jis uostinėjo ir klausėsi, o kad paslėpčiau 
savo vumero ir ieties švilpimą, paleidau ietį tik tada, kai 
dingo pradėjo lakti. 

Lap-lap-lap-lap. Šis triukšmas sukliudė jam išgirsti 
mane, ir netrukus jis krito negyvas. 

Nedaugelis mūsų gentainių buvo nudūrę dingo ar net 
priartėję prie jo per ieties metimą. Nesitvėriau noru pa- 
siimti jį, nunešti pasmeigtą ant ieties galo ir numesti prie 
Ulagango kojų. Bet dingo yra mano Mažasis Sapnas, ma- 
žasis totemas. 

Jeigu būtų sužinota, kad užmušiau šunį, man tektų ap- 
mokėti didelius mokesčius savo pusbroliams — tėvo sesers 
vaikams, jų pusbroliams bei pusseserėms. Toks buvo įsta- 
tymas. Jeigu jie būtų pareikalavę visko, ką turėjau — ie- 
čių, bumerangų, viso grobio, antklodžių, drabužių, už savo 
Sapną aš būčiau sumokėjęs be jokių klausimų ir subank- 
rutavęs. 

Šis įstatymas dažnai taikomas, suvedant sąskaitas su 
žmogumi, kuris elgėsi neapgalvotai arba buvo truputį ne- 

apdairus. Na, pavyzdžiui, aš noriu užsirūkyti, o mano drau- 
gas užsidega cigaretę iš naujo pilno pakelio ir nesiteikia 
pasiūlyti man. Tuomet galiu užmušti vieną jo Sapnų, — ar 
iguaną, gyvatę, ar skraidančiąją lapę, — ir atnešti į sto- 
vyklą. 

— Dėžutę cigarečių, — pasakiau.— Man reikia visos. 

— Dešimt svarų, kuriuos išlošei kortomis praeitą naktį! 

— Kišeninį peiliuką. 

— Marškinius nuo nugaros. 

Jis užmokėtų man viską, ko pareikalaučiau, kad atgautų 
savo Sapną. 

O manojo kaina neapsakoma. 


SEPTINTAS SKYRIUS 


Visose aborigenų stovyklose pilna šunų. Jie mūsų drau- 
gai. Daugelis jų yra maišyto kraujo dingo, atvesti stovyk- 
los kalių, kurios buvo susiporavusios su laukiniais savo bi- 
čiuliais. Tačiau, ar jų veislė būtų gryna, ar neaiški, jie nau- 
dingi gyvuliai žymiai platesniu požiūriu, nei tik tuo, kad 
padeda mums susirasti iguanų ir gyvačių. 

Jie, žinoma, puiki mėsa maistui. Kai kurie žmonės, aiš- 
ku, galvoja, jog valgyti šunieną yra šlykštu. Man taip ir 
nepavyko šio pasibiaurėjimo suderinti su tų pačių žmonių 
apetitu, valgant kiaules, avis ir galvijus. Jie su pasibai- 
sėjimu žiūri į tai, kad mes valgome šliužus, o patys srai- 
ges bei varles laiko delikatesais. Šuniena yra puiki rau- 
dona mėsa, nei geresnė, nei prastesnė už volabės. Mes nie- 
kada nevalgome savo numylėtinių, nors neabejoju, jog tai 
neišvengiama Centrinės Australijos gentyse, kur ilgai 
trunkančios sausros dešimtis kartų sumažina kitas jų gam- 
tinio Maisto atsargas. 

Žiemos naktimis šunys mus šildo miegant. Esu miegojęs 
nei daugiau, nei mažiau kaip su šešiais šunimis po savo 
antklode, ir man reikėjo visos jų kūnų išskiriamos šilumos, 
kad nesušalčiau. 

„Šešiašunė naktis“ girios žargonu paprasčiausiai reiškia 
tikrai labai šaltą naktį. 

Tiems, kurie sušuks: „Na, o blusos?!", turiu pasakyti, 
kad gandas, jog šuns blusos pereina pas Žmones, yra vi- 
siška nesąmonė. Man nė karto neįkando šuns blusa, ir ne- 
užtikau nė vienos ant savo kūno. Jos ištikimos savo šei- 
mininkams. 

Kaip apsieiti su šunims, yra keli nerašyti įstatymai. 

Vienas jų liepia juos paslėpti arba nuvaryti toliau, kai 
pasirodo ginkluotas policininkas arba karininkas. Bet tai 
dažniausiai būna nereikalinga — dauguma šunų žino, kad 
šautuvas reiškia mirtį ir kad jie taps taikiniu, jeigu neiš- 
nyks iš akių. Štai kodėl bet kuris šuo kiekvienoje abori- 
genų stovykloje visuomet pasiruošęs sprukti šalin. 

Kita taisyklė reikalauja, kad numestume mėsos šuniui, 
kuris sugavo valgomą gyvulį. Mane stebino keistas faktas, 
kad šuo, sumedžiojęs iguaną, volabiukę arba kokį kitą lai- 
mikį, neės jo mėsos, nors ji bus troškinta ir virta, kol joje 
neliks nė kiek jo paties kvapo. Jis ės tik tokią mėsą, kurią 
parūpino kitas šuo arba aborigenas. Tai, žinoma, nebūdin- 
ga šunims dingo, kurie patys susimedžioja sau maistą. 

Su dingo dėl klastingumo meistro titulo rungiasi vana- 
gai ir varnos. Atke!'iavusieji į mūsų virtuvių puodus, daž- 
niausiai būdavo nudurti paprasčiausiai per nelaimę jiems 
ir per sėkmingą atsitiktinumą mums. Aplamai, jie pajun- 
ta, kad medžiotojas girioje, vos tik šis įkelia koją, ir pasi- 
stengia nesipainioti jo kelyje. 

Pesliai — mes vadiname juos ugniapaukščiais,— išradin- 
gi medžiotojai. Daugumą maisto jie sugauna ir praryja 
skrisdami, ypač apie miško gaisravietes, kur užklumpa bė- 
gančius žiogus. Tačiau pesliai vabzdžius linkę laikyti tik 
šaltais užkandžiais. Tiek pesliai, tiek varnos yra prisiekę 
mėsėdžiai ir neatrodo, kad imtų į galvą, kiek ta mėsa bu- 
vo išgulėjusi. Mes juos laikome ūkvedžiais, nes jie išvalo 
mūsų stovyklų teritorijas nuo pūvančios mėsos. 

Esu akylas, tačiau ne kartą pavydėjau pesliui teleskopi- 
nio regėjimo. Manęs visai nestebina, kad posakis „„peslio 
akys“ tapo populiariu palyginimu. Esu matęs juos neriant 
iš aukštybių ant mažų pelyčių. žiurkių, roplių ar gyva- 
čių, kurių jokia žmogaus akis iš tokio atstumo, žinoma, ne- 

įžiūrėtų, ypač kai juos tikriausiai slepia natūrali gamtos 
maskuotė. 

Ugniapaukščiai dažnai suklaidindavo mus, kai reikėdavo 
pasitikti svečius mūsų genties žemėje, nes savo medžiok- 
lės palengvinimui tyčia sukeldavo gaisrus. Esu regėjęs, 
kaip peslys nagais paima nuodėgulį ir numeta jį už pus- 
mylio į neliestos sausos žolės plotą, o po to su savo bend- 
rais laukia, kol prasidės pašėlusi apsvilusių ir pergąsdintų 
roplių bei gražikų emigracija. Kai tas plotas išdega, pro- 
cesas pakartojamas kitur. Tokius gaisrus vadiname dža- 
luranu. 

Kodėl tai klaidino mus? 

Jeigu koks čiabuvis eina per kitos genties žemę, jis pir- 
ma savęs siunčia žinias, pranešdamas šeimininkams apie 
savo artėjimą. Tai paprotys, likęs iš tų dienų, kai genties 
žemė buvo šventa, ir bet koks jos ribų peržengimas buvo 
tolygus karo paskelbimui. Netgi šiandien mes nemėgsta- 
me nepažįstamų svetimšalių, kurie pereina mūsų sienas. 
Mes vis dar per daug tebebijome šnipų (neatrodo, kad ši 
yda būtų būdinga tik čiabuvių rasėms) ir visiškai nepa- 
kenčiam įsibrovėlių. bemedžiojančių mūsų teritorijoje. 

Kiekviena gentis turėjo specialius pasiuntinius, — jeigu 
jums patinka, vadinkite juos diplomatais,— kurie būdavo 
priskirti kaimynams. Jei Mainore, rembarngos žemėje, turi 
prasidėti Jabuduravos apeigos, tai į alavos gentį jie pasiųs 
emisara su susižinojimo lazdele,— Prezidento Nota,— ku- 
ri mums bus pakvietimas, leidžiantis pereiti jų kraštą. 

Jei emisaras būdavau aš, kaip kartais pasitaikydavo, tai 
kas valandą uždegdavau laužą. kad praneščiau rembarn- 
gos genčiai, jog artėju. Išvydę nuo Roperio atslenkant dū- 
mus, jie suprasdavo, kad keliauju pas juos. ir išsiųsdavo 
apsaugą. kad laimingai parlydėtų į vietą. 

Aiškią dieną tokie laužai matyti už kokio šimto mylių. 
Jie visuomet reiškia, jog keliauninkas skelbia savo buvi- 
mo vietą. Esu regėjęs komiksų bei paveikslėlių, kuriuose 
išreiškiama mintis, jog esą signalizavimas dūmais yra rafi- 
nuota naujienų perdavimo priemonė per didelius atstumus. 
Tai nesąmonė! Neteko girdėti, kad dūmai reikštų ką nors 
daugiau, kaip apytikrę žmogaus buvimo vietą. Todėl kar- 

tais mus sumaišydavo pesliai, padeginėdami stovyklos apy- 
linkes. 

Kaip ir pesliai, mes neturėdavome degtukų. Visą savo 
gyvenimą, kol tapau civilizuotu piliečiu, užkurdavau lau- 
žus budalaru — apvaliu minkštos medienos ugniniu paga- 
liuku. Be jo — niekur nė žingsnio. 

Budalaras laikomas stačias tarp delnų, apatinį galą tvir- 
tai įremiant į kitą medžio gabalą. Plaštakos greitai judi- 
namos pirmyn ir atgal, budalaras sukasi ir smaigalyje susi- 
daro trintis. Kai pagaliukas ima rūkti, pridedu truputį igua- 
nos taukų vaško, kurį tam tikslui nešiojuosi su savimi, 
bei sausos kempinės iš žolės ir lapų. Nuo pat mokyklos 
dienų tokiu būdu galėjau užkurti ugnį per porą minučių. 

Lietingu metu, kai nėra sausos žolės, galiu susirasti jos, 
nugriovęs termitų lizdą. Baltosios skruzdės savo didžiu- 
lių žeminių kapčių sienų sutvirtinimui naudoja ilgus žolės 
stiebus, panašiai kaip statybininkai betono atramoms nau- 
doja plieną. Šiuose sandėliuose jos dar saugo sukauptas 
žolių sėklas. Tik perspėju — būtų neišmintinga bandyti 
įkurti ugnį šiuo metodu, jei rankų delnai nesudiržę ir ne- 
šiurkštūs. Kitu atveju pūslės gali pasirodyti greičiau už 
dūmus. 

Pora vyrų gali įžiebti ugnį greičiau kaip per minute, 
trindami vumero kraštą į kitą medžio gabalą, išpiaustytą it 
piūklas dantimis. Aš taip pat įskeldavau ugnį, daužydamas 
du geležies rūdos gabalus, kol imdavo lėkti kibirkštys ant 
paraku apibarstytos žolės. 

Bet deja! Šie laikai yra degtukų. žiebtuvėlių ir variklio 
žvakių laikai. Aborigenų berniukai dabar auga, neišmokę 
įskelti ugnies savo rankomis. 

Esu įsitikinęs, jog yra tokių, kurie niekada neregėjo, 
kaip tai daroma, ir negirdėjo apie tai. Be abejo, daugelis 
jau nebemoka mesti ieties ar bumerango, pėdomis susekti 
žmogaus ar girioje nutykoti žvėries. 

Pernelyg didelė gausybė tampa bejėgiais miesčionimis, 
visiškai pasikliaujančiais skardinių atidarymo įrankiais 
valgant ir kamščiatraukiais geriant. Priversti medžioti, jie 
badautų. Tai viena tragiškų pasekmių, kilusių iš mūsų grei- 
tai didėjančio asimiliavimosi su baltųjų visuomene. 

Išdžiūvusios žolės gaisro pinklėmis naudojasi ne vien 
tik pesliai. Mes ir patys dažnai jų griebdavomės, ypač į 
sausojo laikotarpio pabaigą, kai laimikių būdavo skurdu, 
o dešimtpėdžių, aštrių, liepsnojančių it parakas žolių prie- 
globstis mūsų medžiojamiems gyvūnams buvo tarsi rojus 
žemėje. Galimas dalykas, mūsų ainiai šios gudrybės išmo- 
ko iš paukščių. 

Užduotis padegti krūmynų puslankį priklausydavo se- 
niams, kurie būdavo per silpni medžioti. Mes, medžiotojai, 
pasislėpdavome už medžių ir krūmų pavėjui nuo gaisra- 
vietės. Kengūros ir volabės, išvydusios liepsną ir užuodu- 
sios dūmus, pasileisdavo bėgti iš tos pusės į mus. Jeigu jos 
ir toliau bėgtų, joms tai nebūtų perdaug pavojinga. Liuok- 
sinti kengūra beveik neįmanomas taikinys iečiai. Mūsų 
laimei, žvėrys paprastai delsdavo apleisti gaisravietę, kol 
juos apakindavo dūmai. Tuo metu, kai kengūros pasiekda- 
vo medžiotojų liniją, — o mes iš ilgametės patirties žino- 
davome, kur pasislėpti, — jos būdavo priverstos sustoti ir 
nubraukti ašaras, riedančias jų gauruotais veidais iš dū- 
mų išėstų akių. 

Kas dėdavosi po to, tebūdavo tik šaltakraujiškos skerdy- 
nės. Žvėreliams nebelikdavo išeities. Jei kiekvienas nenu- 
durdavome po vieną, tai skaitydavosi, jog medžioklė nenu- 
sisekė. 

Kartais atsitikdavo taip, kad kengūra, ietimi persmeig- 
ta ties sprandu arba per pasturgalio raumenis, nušuoliuo- 
davo drauge su ginklu. Kai kada mirtinai sužeistas žvėris 
šokdavo į upę ir nuskęsdavo arba sulaužydavo ietį, bėgda- 
mas tarp medžių. Ir vienu, ir kitu atveju ginklo netekda- 
vome. 

Tai labai rimtas nuostolis medžiotojui. Mano ietys su- 
balansuotos, atsižvelgiant į mano ūgį, svorį bei rankos il- 
gį. Jos pagamintos pagal mano išmatavimus ir dariausi aš 
jas pats. Ginklo negalėjau pasiskolinti iš kito medžiotojo, 
nepasijusdamas nerangus it svetimu šautuvu ginkluotas 
šaulys. 

Todėl. neturint pakankamai įrankių, man reikėtų įdėti 
daug kruopštaus darbo, kad pasidaryčiau kitą. Lenktanosė 
ietis, kaip jau pasako jos vardas, turi mirtį nešančią gele- 
žinę galvutę. Ji gali būti iš senos pasagos, galvanizuoto 

vamzdžio gabalo arba plokštelės, išpiautos iš nenaudoja- 
mo vandens bako. Mano senelio laikais geležis nesimėty- 
davo Roperio žemėje ir buvo labai vertinama. O jo sene- 
liui gyvam esant, geležies visai nežinota. Ietis tuo metu 
darydavo grynai iš medžio arba uždėdavo akmeninį ant- 
galį. 

Aš turėjau du tomahaukus. Vieną naudojau kaip gele- 
žini priekalą, o kitą — vietoje kūjo. Kaliau, kaliau, kaliau, 
kaliau, kaliau. Dieną ir naktį, naktį ir dieną aš kaliau savo 
neįkainojamą geležies gabalą, kol jis pasidarė plokščias, 
simetriškas, reikiamo svorio ir balanso. Aš plakiau jo 
šiurkščias briaunas ir galandau į uolas, kol jis tapo aštrus 
ir tiesus. Visam darbui galėjo prireikti kelių dienų ar ke- 
lių savaičių, priklausomai nuo geležies kietumo ir mano 
kantrybės. 

Po to nusipioviau vieno colio storumo nedidelį metūgį — 
tam tikros rūšies, vadinamos džindi-džindi, kuri gausiai 
kerojo palei Roperį. Jis buvo stumdomas per ugnį nuo vie- 
no galo iki kito, kol užvirė sultys ir mediena tapo pakan- 
kamai lanksti ir ją buvo galima lengvai ištiesinti. 

Apdegusi žievė buvo nuskusta. ir kotas paliktas saulėje, 
tyvioje mano aukštakrosnėje. 

Dabar atėjo eilė prie koto kruopščiai pritvirtinti antga- 
li. Koto gale išskaptavau gilų griovelį, priderinau ašmenis, 
užliejau sujungimą laukinių bičių vašku ir viską apvynio- 
jau virve, padaryta iš kuradžongo! medžio plaušų. Dabar 
galėjau dar kartą perrišti ilgomis kengūrų kojų sausgys- 
lėmis ir galutinai aplieti saldžiojo krepšio vašku. 

Kai darbas buvo užbaigtas, ieties kotą įtryniau kengū- 
ros krauju, sumaišytu su raudonąja ochra. Kraujo panau- 
dojimas buvo genties prietaras. Mes tikėjome. jog. įtrin- 
ta krauju, ietis bus traukiama į kengūrų puse. kaip plie- 
nas yra traukiamas magneto. Neteko sutikti medžiotojo, 
kuris nebūtų naudojęs kraujo savo ieties kotui nutepti. 

Jūsų nuomone, tai juokinga? Gal būt. Gal tai visai pai- 
ka. Bet mano gentainiai nė kiek ne kvailesni už tuos bal- 


! Australijos medis, iš kurio patvarių elastingų plaušų čiabuviai pina 
įvairius daiktus. 

tuosius medžiotojus, kurie prieš iššaudami bučiuoja kul- 
kas, arba tuos, kurie paspiaudo arklio pasagą ir meta ją 
per kairįjį petį. 

Galų gale beliko pritaikyti ietį prie vumero ir išmėginti 
metant, kad ši, skrosdama orą, suktųsi lyg šautuvo kulka. 
Jeigu užpakalinis ieties koto galas vibruoja per dideliu 
lanku, tai lėkdama ietis švilps, apie savo artėjimą praneš- 
dama kengūrai. Todėl ji turi būti taisoma ir tiesinama, kol 
tampa tobula ir negirdimai lekia į tikslą. 

Vumeras taip pat daromas iš džindi-džindi augalo, o jo 
medinis smaigalys prie koto pritvirtinamas vašku, išlydy- 
tu iš vienos australiškos akacijos šaknų. 

Nuo to laiko, kai Australijoje išsilaipino pirmieji bal- 
tieji gyventojai, bumerangas laikomas aborigenų ginklu. 
Mano gentis tuo metu dar gyveno akmens bei medžio am- 
žiaus sąlygomis. Visą savo maistą ji susimedžiodavo ieti- 
mis su akmeniniais antgaliais bei svaidomais mediniais vėz- 
dais. Bet lenktas vėzdas — bumerangas nebuvo rimtas 
ginklas alavos gentyje. Net ir šiandien jis yra antraeilės 
reikšmės. 

Medžioklės žygių metu pagrindinę mūsų ginkluotę su- 
daro ietys, kurios yra žymiai efektyvesnės. Aš nešiojausi 
bumerangą tik trumpam išėjęs paklajoti po stovyklos te- 
ritoriją. jei kartais pasitaikytų proga švystelėti į bėgančią 
volabę ar skrendančią laukinę žąsį. Mes svaidėme bume- 
rangus beveik išimtinai tik į judančius taikinius, ypač mė- 
tėme juos į ančių ir žąsų pulkus, patikliai migruojančius 
per mūsų teritoriją. Joms pasitikti būdavo pasiunčiami 
tuzinai bumerangų, ir mums labai nepavykdavo, jeigu va- 
kare nepaįvairindavome savo dietos. 

Bumerangas į Arnhemlendą atkeliavo prekybos ir karo 
keliais. Sapnų Metu ties Tvin Pinaklu, krašte netoli Rope- 
rio užtvaros, į žiaurią kovą stojo dvi kariūnų grupės, vie- 
na iš pietų, kita iš šiaurės. Pietiečiai buvo ginkluoti bume- 
rangais, o šiauriečiai — ietimis. Kruvinos kautynės teįrodė 
tik tiek, kad žmogui abiejų rūšių ginklai yra pražūtingi. 

Nuo tada Roperis buvo pripažintas riba: į šiaurę nuo jo 
buvo gaminamos ietys, o į pietus — bumerangai. Tačiau, 
kadangi mūšis vyko alavos žemėje, tai galėjome darytis 
tiek vienus, tiek kitus. Ši tradicija išliko šimtmečių šimt- 

mečius. Daugelis bumerangų, šiandien randamų Arnhem- 
lende, buvo pagaminti genčių, gyvenančių už šimto mylių 
ir mainais į raudonąją ochrą bei lenktanoses ietis atkelia- 
vo į šiaurę. Per daugelį metų kai kurios šių bei kitų pre- 
kių nukeliaudavo po du tūkstančius mylių per kontinen- 
tą. Nularboro lygumoje padaryti bumerangai pasiekdavo 
šiaurinę pakrantę, o Arnhemlendo ietys buvo naudojamos 
Nularbore. 

Džingali, vadamano ir mudbros gentys kovėsi siaubin- 
gais bumerangais-kabliais, varadulomis, kurie buvo tiek 
galingesni už įprastinius ginklus, kiek vandenilinė bomba 
už trotilą. Medinis skydas, vėliau nula-nulos, kurios buvo 
ir puolimo, ir gynimosi ginklas, visai neb'ogai atremdavo 
ankstyvuosius bumerangus, tačiau jie pasirodė bejėgiai 
prieš patobulintą naikinimo įrankį su kab'iu gale. 

Paprasčiausias varadulos veikimo principo aiškinimas 
sako, kad stabdymo akimirką, atremiant ją skydu arba nu- 
la-nula, riestasis galas skrieja baisiu greičiu ir nukerta 
savo aukai galvą ar rimtai ją sužaloja. Gal čia ir buvo 
konstrukcinė šio ginklo paslaptis. 

Kaip tikras Roperio krantų gyventojas, aš pats daryda- 
vausi savo bumerangus, o taip pat ir ietis. Kirviu nutašęs 
kietos ir elastingos medienos gabalą. suplanuodavau jį, iš- 
braižydamas stiklu, ir primityviais, iš geiežies atliekų iš- 
kaltais įrankiais išskaptuodavau ornamentus, mūsų vadi- 
namus minangai. 

Tokiais raižiniais buvo puošiami ne vien ginklai. Mūsų 
kūnai taip pat išgraviruoti bei išrantyti genties ženklais 
ant krūtinės, pilvo bei rankų. Kai kuriose gentyse šie bur- 
kuno ženklai buvo įšventinimo ceremonijos dalis. Tačiau 
alavoje jie neturėjo reikšmės, išskyrus tai, kad visiems 
laikams primintų kankintoją, palikusį tas žymes ant žmo- 
gaus kūno. Tokių papuošimų. kuriuos galėjo turėti vyras, 
skaičiui nebuvo ribos, bet, laimei. nebuvo ir tokios taisyk- 
lės, kuri neleistų išsiversti be jų. 

Kai aš buvau penkiolikos metų, kažkoks tolimas gen- 
ties giminaitis Liljaris pasakė, kad atėjo laikas manę iš- 
randyti. 

— Noriu tave išraižyti. — tarė jis. 

Jau seniai žinojau, kad tokius žodžius būtinai pasakys 
toks žmogus, kuris panorės, kad atminčiau jį visą gyveni- 
mą. Buvau nusprendęs nepasiduoti. 

— Ne,— atkirtau be išlygų. 

— Bet tu gražiai atrodysi, — neatlyžo Liljaris. 

— Aš ir be randų gražesnis už tave, — atšoviau. 

Burkunas tariamai patinkąs moterims. 

— Jeigu nesileisi išraižomas, merginos nė žiūrėti neno- 
rės į tave, — neatstojo jis. 

— Tuomet liksiu viengungis, — nenusileidau aš. 

Tačiau tai vis dėlto nesutrukdė man įsigyti žmoną ir še- 
šis vaikus. 

Mačiau vyrų, sveikstančių nuo burkuno įpiovų, kurios 
buvo apie dvylikos colių ilgio. Dabar raižoma skutimosi 
peiliuku, bet senais laikais tai buvo atliekama aštria laužo 
ugnyje užgrūdinta lazdele. Atvirą žaizdą prikimšdavo pe- 
lenų su žeme, kad nekiltų infekcija. Toks tvarstis dar turi 
tą poveikį, kad nuo jo susiformuoja iškilus randas. Aš vi- 
sai nesigailiu, kad mano kūno „nepuošia“ tokie ženklai. 


Mūsų bumerangai dar buvo naudojami ir kitam tikslui — 
jais, kaip mušimo lazdelėmis, buvo akompanuojama daini- 
ninkams, kurie dainuodavo šimtus ir tūkstančius dainų per 
iškilmingas apeigas, kaip, pavyzdžiui, Kunapipės koroborę. 

Tūkstančius? Taip. Gal būt, šimtus tūkstančių, nes Ku- 
napipės ritualai tęsiasi ir tęsiasi ištisus šešis mėnesius, kas- 
dien ir kasnakt, dažnai užtrukdami iki pat aušros. Tuo me- 
tu į bildančių bumerangų taktą dainininkai dainomis pa- 
sakoja savo begalines, nesenstančias istorijas, kurios žo- 
džiu mums buvo perduodamos iš kartos į kartą. 

Kunapipė — tai kulto apeigos, būdingos alavos, maros, 
mangarajaus bei kitoms gentims, gyvenančioms prie Ro- 
perio. Ji paplitusi į šiaurę nuo Jirkalos ir Milingimbio 
prie Arafuros jūros, į rytus nuo Grut Ailento prie Karpen- 
tarijos įlankos, į vakarus nuo Kimberlėjų ir pietuose per 
dykumą iki varamungos genties kalvų bei vailbrio 
krašto šiaurės bei centrinėje Australijoje. Ji prasiskverbė 
pro kalbos ir kultūros barjerus. atlaikė baltųjų įtaką ir 
šiandien tebėra ne mažiau gyvybinga, kaip visuomet. 

Kunapipės apeigos grynai pagoniškos ir, nors giliai reli- 
gingos, buvo tikras košmaras visiems krikščioniškiesiems 
misionieriams. Jie mėgino su šaknimis išrauti šias ceremo- 
nijas, tačiau jiems sekėsi ne daugiau, kaip ir pirmiesiems 
romėnams kovoje prieš pačią krikščionybę. Tačiau cere- 
monijos, atrodžiusios aršiausiomis, buvo sušvelnintos ir net 
nuolankiai pritaikytos prie dvidešimto amžiaus padorumo 
standartų. 

Netrukus po pirmųjų pasibaisėjusių apeigomis misionie- 
rių atvykimo, alavos gentis, pavyzdžiui, atsisakė viešo vy- 
rų ir moterų poravimosi ceremonijų, kurios simbolizavo 
vaisingumą bei santykiavimo reikšmę rūšies atgimimui. 

Mano senelis bei jo amžininkai įsipynė į ginčus su die- 
vo tarnais, kuriuos įžeidė aistringas aborigenų pagonizmas, 
gąsdino kai kurios jo pasireiškimo formos. 

Misionieriai mėgino uždrausti visas apeigas. Alavos gen- 
tis nė girdėti nenorėjo. Kunapipė su Jabudurava buvo mū- 
sų palikimo dalis, ir gentainiai reikalavo išlaikyti jas. 

— Negerai, kad vyrai ir moterys turi laužyti ištiki- 
mybę,— sakė jiems.— Taip liepia vienas dievo įsakymų. O 
atlikti tą aktą viešai, kaip apeigų dalį, tiesiog skanda- 
linga. | 

To jau buvo per daug. Kokią teisę turėjo baltieji žmo- 
nės nurodyti mums atsisakyti ritualinių apeigų, kurių gen- 
tis laikėsi daugiau kaip dešimt tūkstančių metų? 

Kokią jie turėjo teisę jėga primesti mums savo tikėjimą 
Dangaus Dievu, dievu, kuris daugiausia rūstavo ant mūsų 
begalinės mūsų dvasinės ekstazės metu? 

Ir vis dėlto jie nugalėjo. Misija tapo mūsų prieglobsčiu 
nuo žiaurumo bei nepriteklių, ir mano tauta buvo dėkin- 
ga. Kai mano tėvas buvo jaunuolis, ką tik praėjęs api- 
piaustymo apeigas, Vyresnieji pasakė misionieriams: 

— Kunapipė tapo apvalyta. Nuo šiandien ji nebus už- 
gauli jūsų akiai, apkarpyti ritualai nelaužys jūsų priesakų. 

Aš dažnai susimąstydavau, ar šios nuolaidos dydis buvo 
kada nors pilnai įvertintas. 

Nesiimu bandyti smulkiai aprašinėti tai, kas tikriausiai 
yra pati švenčiausia iš visų aborigenų ceremonijų. Apie ją 
prirašytos knygos, ir man reikėtų dar vienos, kad pavaiz- 
duočiau šių apeigų paslaptingumą, sudėtingumą bei ma- 

giškumą. Užtenka pasakyti, kad Kunapipės šokiais ir dai- 
nomis mes šloviname Motiną Žemę — Motiną Deivę, ku- 
rią laikome viso mūsų gyvenimo, mūsų kalbos, kultūros, 
maisto, įstatymų, vaikų ir mūsų pačių sukūrimo šaltiniu. 

Kunapipės ištakos eina iš genties moterų apeigų. Vė- 
liau šias apeigas pripažino vyrai ir suteikė joms tokią di- 
delę reikšmę, jog ne tik perėmė ritualus iš juos sugalvo- 
jusių moterų, bet ir užgynė joms dalyvauti, išskyrus mo- 
mentą, kai kulminaciniam santykiavimų aktui ceremonijo- 
se prireikdavo jų kūnų. Kai šokama Kunapipė, šiandien 
moterims neleidžiama ne tik dalyvauti, bet net pažiūrėti. 

Užuot pakvietus prisijungti, jos išsiunčiamos rinkti le- 
lijų šaknų, lelijų sėklų bei batatų, kepti iš jų paplotėlių, 
kuriais maitinsis medžiotojai, mėnesių mėnesius užsiėmę 
atgimimo apeigų iškilmėmis. 

Aš pats buvau daugiau Kunapipės ceremonijų vado- 
vas — Džungajis, negu šokėjas. Kaip lyginio skaičiaus po- 
rų šokio organizatorius, aš duodavau įsakymus, kada rei- 
kėdavo atlikti žuvies šokį, erelio — peslio, jaunos undi- 
nės šokį, žinomą giljering-giljeri pavadinimu, bei šimtus 
kitų. Aš buvau jų šeimininkas, o jie — mano marionetės. 

— Džaulvoku! — įsakiau aš.— Pelėdas! 

Dainininkas užtraukia savo giesmę apie pelėdas, įsijun- 
gia šokėjai, siūbuodami laužo liepsnoje, tviskėdami pie- 
šiniais išmargintais kūnais, maldai pakeltomis rankomis, 
sukdamiesi, šnypšdami, į bumerangų taktą trypdami žemę 
surambėjusiais padais. 


Džaulvoku bandži 
Džaulvoku bandži 
Mimi bandži 
Mimi bandži. 

Pugala, dainininkas papasakoja paprastą pasakojimą, 
kurį saugojo nuostabiose atminties slėptuvėse nuo praėju- 
sios Kunapipės apeigų — apie pelėdą, apakintą žaibo. 

Šokėjai slenka į jo pusę. 

— Èėėėė — aaaaaah! — šaukia jie. 

— Ah-hah! Ah-hah! Ee-ah! Ee-ah! Ho-ho! 

Dulkių debesys kyla ir sėda ant senojo Pugalos, bet jis 
tesuvokia tik kartojamą skandavimą. Garsas aidėdamas 

tolsta, apgaubdamas ir prarydamas šokėjus, nors pro jų 
užmaršties rūką prasimuša tik gašlus ritmas, o jų širdys 
ima tvaksėti nuo susijaudinimo, kai žemė, drebinama tvir- 
tų kojų smūgių, šaukia juos grįžti prie Motinos Žemės ir 
Vaivorykštės Žalčio — vyro ir moters — pirmykščių der- 
lingumo bei vaisingumo simbolių. 

Kartais šokdavome dienos metu, o dainuodavome naktį. 
Kartais priešingai. O kai kada dainą papildydavo šokis. 
Tačiau bet kurių scenų metu aš buvau režisierius, manipu- 
liuojantis virvelėmis, užuolaidomis, protėvių naudotu 
apšvietimu. 

Man priklausė ir grimas bei kostiumai, nes tik Džunga- 
jis duoda parėdymus nutepti šokėjų kūnus žmogaus krau- 
jo bei baltų žąsies plunksnų mišiniu. 

Kraujo kartais gaudavome iš mano paties rankos, į bu- 
telį nukreipdami iš skutimosi peiliuku perpiautos venos 
trykštančią srovę. Plunksnas nupešdavome nuo žąsų, ku- 
rias specialūs medžiotojai, ginkluoti bumerangais, numuš- 
davo ore. Suplėšę jas į pūkus, sutrindavome su baltuoju 
moliu. Idant nepamanytumėte, kad grožio specialisto dar- 
bas lengvas, priminsiu, jog kiekvienas šokis turi savo de- 
koravimą. Laimei, aš buvau apmokęs grupelę padėjėjų. 

Genčiai pritariant, Džungajo pareigas paveldėjau iš sa- 
vo tėvo Barnabo. Jis yra Didysis Džungajis, žymi figūra 
visų Kunapipės apeigų metu, kai jos prasideda šiaurės ry- 
tų kyšulyje Arnhemlende, ir eina per Never Never Lendą 
iki Roperio ir tolyn net iki Džingalio prie Niukas! Voterso. 
Nors jo amžius dabar beveik siekia septynias dešimtis, tė- 
vas vis dar keliauja po šią neaprėpiamą šimto tūkstančių 
kvadratinių mylių parapiją. 

— Didysis Džungajis atlieka ir Teisėjo, ir Žynio parei- 
gas ceremonijų metu, jis baudžia žmones, pažeidusius 
griežtas jų taisykles, priima naujus narius, pakrikštija ke- 
liaujančius per pietinius mūsų rajonus, kad šie galėtų gerti 
iš mūsų šventų šaltinių. Krikštijama panašiai kaip ir krikš- 
čionių vaikus, apšlakstant galvą vandeniu. Toks paprotys 
gyvuoja mūsuose žymiai seniau negu dvidešimt šimtmečių 
nuo Kristaus gimimo. 

Prieš kurį laiką Vyresnieji man pranešė, jog seksiu tėvo 
pėdomis, atlikdamas šį religingiausią visų genties darbų, o 

neilgai trukus paprašė ir imtis pareigų. Aš turėjau tapti 
Aukštojo Laipsnio Vyru teritorijoje, kuri tęsiasi į pietus 
nuo Roperio iki Niukasl Voterso, ir kas šeši mėnesiai pa- 
truliuoti po ją; tikriausiai pėsčiomis. 

Jei ant Mahlindži Houlo krantų iškiltų konfliktas, pavyz- 
džiui, dėl to, kad kokios nors džingalių grupės nesutaria 
Kunapipės ceremonijų klausimu, tučtuojau turėčiau ke- 
liauti ten kojomis, įveikdamas tris šimtus mylių, jei nepa- 
sitaikys kitokios transporo priemonės. 

Nors aš priklausau alavos genčiai, džingaliai neabejoda- 
mi paklustų mano sprendimams kaip Australijos katalikai 
paklūsta Italijos popiežiaus nurodymams, nes yra prisiekę 
ištikimybę bažnytiniams įstatymams. 

Mano pareiga — atrinkti įšventinimui jaunuolius, kurie 
vadinami gulavudi ir yra Kunapipės bendrininkai, pirma 
kruopščiai ištyrinėjus, ar jie tikrai pasiruošę tam įvykiui: 

— Ar jis paklusnus? 

— Ar išlaiko savo paslaptis? 

— Ar domisi mergaitėmis? 

Privalėjau saugotis, kad joks palaidas liežuvis neišduotų 
apeigų paslapčių. Priimdavau Vyresniųjų rekomendacijas, 
kad toks ir toks berniukas buvo paklusnus ir mokėjo ty- 
lėti, tačiau kitų kandidatūros būdavo atmetamos, kol jie 
sulauks aštuoniolikos metų ir išmoks laikytis nekintamo 
mūsų ,„masoniško“ įstatymo. 

Tačiau mano, kaip Didžiojo Džungajo, teisės nepapras- 
tai išsiplėsdavo ir toli prašokdavo įšventinamųjų rinkimą 
bei ceremonijų papročių saugojimą. Aš turėjau teisę duoti 
įsakymą susidoroti su Kunapipės išdaviku arba dovanoti 
jam gyvybę už didelį mokestį. 

Mažasis Džungajis, mano patarėjas, galėjo pasakyti: 

— Šis žmogus pavogė Kunapipės ceremonijų išmargi- 
nimą. O tas išdavė paslaptį moteriai. Mes reikalaujame jų 
mirties. 

Tokiu atveju aš galėjau parodyti nykščiu žemyn, tuo 
pasmerkdamas juos mirčiai, arba išlaisvinti, uždėjęs mo- 
kestį ir bausmę. Panašiomis aplinkybėmis Didįjį Džungajį 
paprastai smarkiai atakuoja įdūkę kaltintojai, reikalau- 
dami mirties bausmės. Jei teisėjas pernelyg dažnai atsako 
neigiamai, prieš jį gali kilti sąjūdis su šūkiais pakeisti. 


96 


10. Koroborė... 


kuriuo išmokau važiuoti 


Senasis Leso Perimano fordas, 


L, 


12. Vailbrio genties moterys 


Mano tėvas, griežtas, bet gailestingas žmogus, kentė 
genties nesutarimų pragarą nuo pat Mažojo Džungajo lai- 
kų, nes tvirtai buvo nusistatęs prieš egzekucijas. Jis daž- 
nai sakydavo: 

— Kaltinamasis užmokės tik didelę pabaudą, arba galit 
balsuoti už kitą Didįjį Džungajį. 

Tačiau Barnabo Gabarlos prestižas buvo toks, kad Vy- 
resniųjų Elektoratas arba patvirtindavo jo nutarimus, arba 
nuneigdavo jo kritikų puolimus. 

Tėvas mane dažnai įspėdavo dėl šio mano pareigų as- 
pekto, jeigu tapčiau Didžiuoju Džungaju. Aš dalyvavau 
šventuosiuose susirinkimuose, kur buvo aptariamas mano 
paaukštinimas. Neturėjau jokių iliuzijų ir supratau, kokie 
sunkūs sprendimai manęs laukė, vykdant šias pareigas. 

Kol kas man neteko jų vykdyti, nes dirbu felčeriu Šiau- 

rinės Teritorijos Sveikatos skyriuje. Ar aš kada nors pa- 
norėsiu sugrįžti prie Roperio, kad imčiau dėvėti savo sim- 
bolinius rūbus bei grandinę, vis dar tebėra neišspręstas 
klausimas. Nesu įsitikinęs, jog nelaimėsiu savo tautai dau- 
giau, padėdamas tenkinti jos medicinos poreikius, negu 
tapdamas ceremonijų vadovu. Mūsų šeimą buvo ištikusi 
baisi nelaimė, apie kurią papasakosiu vėliau, ir tai mane 
skatina tęsti savo pradėtą darbą. 
„ Ir vis dėlto mano gentainiai jau pripažino mane Didžiuo- 
ju Džungaju, nors tik atsitiktinai tenka juo būti. Paskuti- 
nis mano vizitas prie Roperio, kur nuvykau su Skraidančiu 
Daktaru, sutapo su Kunapipės apeigomis. Vos tik išlipau iš 
greitosios pagalbos lėktuvo, mane ėmė prašyti apžiūrėti 
ceremonijos atributus — diržus iš plaukų, plunksnas, pie- 
šinius, kūnų dekoravimą. Jaučiausi it generolas, įvertinan- 
tis savo kariuomenės aprangą ir ginkluotę. 

Su pasitenkinimu pastebėjau, kad viskas tvarkoje, ir lei- 
dau tęsti apeigas. Norėčiau atkreipti dėmesį į tai, kad ma- 
no vizitacijos metu iškilmių teritorijoje dalyviai stovėjo 
susikaupę ir tylūs, sakytum sargybinių brigada karinio pa- 
rado metu. Mes neturime nei karalių, nei karalienių, tačiau 
Didysis Džungajis yra karališkojo luomo lygio. Savojoje 
alavos gentyje aš esu Karalius. 

O tam užsitarnauti kartais prireikia viso savo gyveni- 
mo. Tačiau, kaip ir bet kuris gentainis, negalėjau prisi- 

jungti prie Kunapipės ritualų, kol nebuvau praėjęs Tylin- 
čiojo Vyro bandomojo laikotarpio ir nedalyvavau Lorku- 
no ir Jabuduravos iškilmėse. Nė vienas vyriškis, nedaly- 
vavęs šiuose ritualuose, negali prisidėti prie Kunapipės 
šlovinimų. 

Lorkunas — tai paprasta pakasynų ceremonija, laidoji- 
mo apeigos, kurių metu mirusio gentiečio kaulai sudedami 
į išskobtą rąstą, ir jis laikomas ant medinio paaukštinimo 
gula-gulos velionio gimtinėje. 

Jabudurava kaip ir Kunapipė yra ritualinė vaisingumo 
koroborė, trunkanti šešis mėnesius. Man būtinai reikėjo 
būti šių ceremonijų dalyviu, suprasti jų esmę, kuri palan- 
kiai nuteikia mūsų maistui naudojamų gyvulių ir paukščių 
dvasias, mūsų ainių dvasias, o tik po to galėjo būti suteik- 
ta aukščiausia garbė — tapti pilnaverčiu gentiečiu. 

Kai visa tai buvo jau praeityje, aš tapau Vyresniųjų 
išrinktuoju Berniukų, būsimuoju Didžiuoju Džungaju. 

Tuo metu, tapęs Vyru, aš buvau paruoštas atiduoti Mo- 
teriai. 


AŠTUNTAS SKYRIUS 


Audros paukščių metu, kai noksta mango vaisiai ir žai- 
džia skraidančios lapės, jauno medžiotojo mintys ima suk- 
tis apie meilę arba apie tai, kas, jo supratimu, yra meilė. 

Aš, aišku, niekada nebuvau pamiršęs, jog egzistuoja 
aborigenės mergaitės. 

Kaip ir krododilai, jos buvo apsigimę mūsų priešai. 

Nuo pirmųjų mokslo dienų iki įšventinimo aš laikiau 
jas nesutaikomais priešais, kuriuos reikia vainoti bei kan- 
kinti, pirmai progai pasitaikius. Jei būdavo galima fiziškai, 
tai tuo geriau. 

Nekenčiau jų be išimties visų su nesilpstančia energija. 

Mano laimei, atskirtoje bendruomenėje, kurioje gyve- 
nau, berniukams ir mergaitėms susitikti būdavo sunku. 
Mes laikėmės prie vyrų, o jos glaudėsi prie moterų, ir vie- 
ni kitiems jautėme didžiausią panieką. Tačiau žygių metu, 

kai į girią šventinėms medžiok!ėms išeidavo būrys iki tris- 
dešimt žmonių, kaktomušos jaunimo tarpe buvo neišven- 
giamas ir net apmąstytas dalykas. 

Prisimenu, viena mėgstamiausių mūsų išdaigų buvo pa- 
sidaryti žaislinius bumerangus iš eukalipto žievės ir už- 
griūti ant mergaičių galvų, sakytum ant žąsų pulko. Ne- 
trukus ore imdavo skrajoti ir plunksnos. Mergaitės atsi- 
lygindavo aštriais pagaikščiais, kuriais kasdavo batatus, 
ir badydavo berniukus. Labai dažnai bumerangu užgauta 
mergaitė taip įniršdavo, kad aklai smogdavo užpuolikui sa- 
vuoju batatų kasimo įrankiu ir sužeisdavo iki kraujo. Tai 
reiškė karą. 

Aborigenų vaikai mėgsta stebėti muštynes tiek tarp 
vyrų, tiek tarp moterų. Tokiu būdu jie anksti įgyja žinių, 
kaip paruošti ietį, bumerangą arba nula-nulą. Turiu pri- 
pažinti, kad moterys buvo geresnės mokytojos. Bent jau 
todėl, kad pešdavosi gal dukart dažniau. 

Bet vis dėlto kautis geriau, nei stebėti, ir mes puldavo- 
me mergaites ir patys būdavome užpulti dėl mažiausios 
priekabės. Kautynės lazdomis savo įniršiu labai priminė 
šunų piautynes. Susikibę į kamuolius, mes ridinėdavomės 
žemėje it juodi staugiantys sviediniai ir liaudavomės tik 
tuomet, kai pagrasindavo Vyresnieji. Grėsmingi keiksmai, 
lydintys tuos mūšius, daugiausia būdavo išmokti iš moterų. 

— Išleisk tam gvėrai žarnas pagaikščiu! 

— Ištėkšk tai kalei smegeninę bumerangu! 

— Vožk jai per kojas su nula-nula! 

Nežinau, ką galvodavo misionieriai, o ypač jų žmonos, 
kai išvysdavo mus stojant į mūšį ir nugirsdavo mūsų karo 
šauksmus. Gal jie manydavo, kad mes žaidžiame? Gal jie 
nesuprasdavo žodžių? Tik panašiomis priežastimis buvo 
galima paaiškinti, kodėl jie neįsikišdavo. 

Suprantu, kad baltaodžiai berniukai ir mergaitės įveikia 
tarpusavio priešiškumą ankstyvosios jaunystės metais, o 
po to būna linkę meilintis ir glamonėtis. Alavos gentyje 
nėra švelnių apkabinimų. Mums geriau peštis, negu flir- 
tuoti. Tarp mūsų nėra jokių g'amonių, jokio meilinimosi, 
jokio apgaulingo glaustymosi tamsoje ir, žinoma, jokių pa- 
bučiavimų. Gal tai paaiškina, kodėl aš, kaip ir dauguma 
aborigenų vyrų, nesimeilinau, arba kodėl aborigenų jau- 

nikiai nepabučiuoja nuotakos net ir po vestuvių. Mat, vai- 
kiško priešiškumo liekanos išugdė santūrumą ir su šakni- 
mis išrovė spontaniškumą, kuris būtinas švelniems jaus- 
mams išreikšti. 

Tačiau vis dėlto audros paukščio metas, kai tarpsta man- 
go vaisiai ir žaidžia skraidančios lapės, atėjo ir man. 

Pradžioje mano žmona buvo paskirta Nora Bindul. Bū- 
dama ngandi genties Balango giminės vyresnioji Jupiterio 
duktė, ji priklausė alavos genties Burlangbano giminės 
vyresniajam Barnabo Gabarlos sūnui. Toks buvo įstaty- 
mas. Ji buvo Semo Ulagango sesuo. Kadangi jis turėjo 
tapti mano svainiu, tai jo pareiga buvo išmokyti mane me-. 
džioti. 

Netrukus po Noros gimimo jos dėdė iš motinos pusės 
Gurukulas tarė Jupiteriui: 

— Štai Vaipuldanjos žmona. 

Tačiau daugeliu atvejų nepajudinami aborigenų įstaty- 
mai kai kada būna tolerantiški. 

Kai aš turėjau dvidešimt metų, Nora dar tebebuvo vai- 
kas, nesubrendęs vedyboms. Man būtų tekę penketą metų 
palaukti jos, o tuo tarpu gentis būtų švaisčiusi vieno iš sa- 
vųjų jaunuolių kūrybinę galią ir silpninusi savo galimybę 
išlikti. Tokiai padėčiai susidarius, mano Vyresnieji buvo 
linkę į kompromisą ir netrukus surado progą. 

Merginą vadino Hana Dulban iš vandarango genties 
Ngamajango giminės. 

Viskas buvo ne taip jau paprasta. 

Reikėjo pergudrauti sudėtingus genties draudimus, ne 
mažiau nepalenkiamus už bažnytinius. Pirmiausiai reikėjo 
laimėti mano dėdės iš motinos pusės sutikimą, Stenlio 
Marbungaus. mano globėjo, žmogaus, vadinusio mane ni- 
barliu — sūnumi. Kas lietė mane, jo žodis buvo svarbiau- 
sias. Tėvas galėjo labiau norėti, kad laukčiau Noros, arba 
būti palankesnis mano vedyboms su Hana, tačiau, šiaip ar 
taip, jo nuomonė neturėjo jokios reikšmės: ji būtų tik pa- 
prasčiausias pageidavimas. Mano motina, paklausta apie 
tai, pripažintų savo nekompetentingumą iš viso turėti nuo- 
monę šiuo klausimu ir pasakytų: | 

— Tai mano brolio reikalas. 

Panašiai yra ir man dabar, kai su Hana turime šešias 
dukteris. Ne mano galioje pasakyti, kada ir už ko joms iš- 
tekėti. Tai grynai Džonio Nanguraus reikalas, jų dėdės iš 
motinos pusės. 

Kai aborigenų dėdė ieško žmonos savo nibarliui, jam ne 
galvoj tokios smulkmenos, kaip nuotakos išvaizda, charak- 
teris arba gabumai. Grožis, blizgučiai, temperamentas ir 
kulinariniai sugebėjimai yra tik priedas prie atsakymo į 
pagrindinį klausimą: 

— Ar ji iš tinkamos pusės? 

Daugumoje genčių vyrai ir moterys skirstomi į sutartas 
gimines, žinomas ir „odų“ pavadinimu, kurios rodo santy- 
kius tarp genčių bei jų viduje. Aš esu Bungadi giminės, 
nors mano tėvas — Burlangbano. Šešios mano dukros taip 
pat priklauso Burlangbano giminei. Aborigenų vaikų, tiek 
berniukų, tiek mergaičių, giminė tokia pat, kaip senelio 
iš tėvo pusės. Vesti arba ištekėti į kokią nors netinkamos 
pusės giminę yra rimtas pažeidimas, nusikaltimas, vertas 
griežtos bausmės. Tai tas pats, kaip išvažiuoti į kairę kelio 
pusę 

Aborigenų nuomone, nesuderinamų giminių atstovų ve- 
dybos gali sukelti išsigimimą, paralyžių bei kitus fizinius 
ir protinius trūkumus. Europiečių rasių tarpe yra teisinių 
ir moralinių draudimų tuoktis su artimaisiais giminaičiais. 
Mūsų apribojimai siekia žymiai toliau. Giminių grupių sis- 
tema man automatiškai užkerta kelią vesti bet kokią arti- 
mesnę giminaitę už savo pusseserės anūkę. Šis draudimas 
įvairiose gentyse skiriasi, tačiau alavoje jo griežtai lai- 
komasi. i 

Aš negaliu savo kraujo maišyti su Bulaindžano, Nanga- 
rio arba Bilindžano giminėmis. Marbungus negaišo laiko 
paieškoms ten. Jis žinojo, kad jos yra už geltonos linijos. 
Tačiau Ngamajango giminė priklausė tinkamai pusei, o 
viena jos moterų vadinosi Hana Dulban iš vandarango 
genties. Ji buvo netekėjusi, penkiolikos metų amžiaus ir 
nepažadėta nė vienam iš visos eilės vyrų. galėjusių į ją 
pretenduoti. 

— Ji ištekės už nibarlio,— tarė Marbungus.— Aš ap'an- 
kysiu jos dėdę. 

Ar tikrai ištekės? Ką gi aš, Vaipuldanja, galėjau pašā- 
kyti? Ar man patiks jos veidas? Ar patiks jos figūra? O 
gal ji buvo didžiausias mano priešas nesiliaujančių vaidų 
tarp berniukų ir mergaičių metu? 

Tušti apmąstymai. Kai man buvo išrinkta žmona, aš kla- 
jojau toliau kaip už dviejų šimtų mylių nuo Roperio. Kai 
po kelių mėnesių sugrįžau namo, Marbungus su tėvu pra- 
nešė apie susitikimus, kurie įvyko man nesant. 

— Išrinkau tau žmoną, — pasakė dėdė. 

— Koks vardas? — paklausiau. 

— Dulban, Ngamajangas, vandarangas,— atsakė jis, pa- 
skelbdamas Hanos vardą, giminę ir gentį. 

Dulban? Dulban? Ar tai ta, truputį žvaira viena akimi? 
O gal su pamušta koja? Paskui prisiminiau. 

— Taip. Hana Dulban,— patvirtino mano dėdė.— Ką tu 
pasakysi? 

Ką aš galėjau pasakyti? Už mane jau buvo nuspręsta. 
Tuščia būtų prieštarauti. O, beje, aš ir nenorėjau. Slapčia 
net džiaugiasi, nes Hana buvo patraukli pagal visus abo- 
rigenų grožio standartus: stangrios mergiškos krūtys, ap- 
valus pilvas, stiprios šlaunys, didžiulės akys su ilgomis 
blakstienomis, plačios šnervės, pilnos lūpos ir balti bliz- 
gantys dantys, kuriuos atskleisdavo spontaniška šypsena, 
be priežasties išsiliejanti į minkštą moterišką juoką. 

— O ką sako jos gardi-gardis? — paklausiau. 

— Jis sutinka, — atsakė Marbungas. 

Supratau, jog dabar niekas nesustabdys mano vedybų, 
kadangi Hana dar mažiau už mane turėjo teisių pareikšti 
nuomonę dėl savo jaunikio. Supratau, kad, patiksiu aš jai, 
ar ne, ji bus mano žmona ir gimdys man vaikus. Jeigu ji 
priešintųsi, giminės ją išsivestų į šventinį žygį. Prieš jiems 
išeinant, jos dėdė pakviestų mane į pasimatymą girioje. 
Tada parodytų į merginą ir pasakytų: 

— Imk ją. Ji tavo. 

Po to pagal mūsų ainių įstatymą mungu-mungu ji jėga 
būtų priversta tapti mano žmona. 

Laimė, neatsitiko nieko panašaus. Hana, matyti, buvo 
patenkinta Vaipuldanja iš Bungadi giminės, alavos genties. 

Po kelių dienų jos tetos iš tėvo pusės įkūrė man stovyk- 
lą atokiau nuo mano tėvų. Joje buvo laužas su malkomis 

pakurai, vandens, maisto ir dviguba antklodė, patiesta ant 
smėlio. 

Kai viskas buvo paruošta, jos užėjo pas mane. 

— Šiąnakt tu susituoksi. Ten tavo stovykla,— pasakė 
jos. 

Nebuvo nei sužieduotuvių, nei arbatėlės susipažinimui 
su giminėmis, neturėjome nei vestuvinių žiedų, nei iškil- 
mingų rūbų, nebuvo nei pamergių, nei pabrolių, jokios 
puotos ir, žinoma, jokio šampano. 

Nė trupučio Hanai nesimeilinau, neištariau nė vieno 
gražaus žodelio. Vaikystėje kalbinau ją — vieną iš grupės 
mažylių — kaip paprastai šnekinami kūdikiai. Aš buvau 
penkeriais metais už ją vyresnis. Jei tarp skirtingų lyčių 
vaikų ir būtų buvusi santarvė, tai mes būtume priklausę 
skirtingoms amžiaus grupėms. Per visą savo gyvenimą ne- 
buvau kreipęsis tiesiogiai į ją daugiau kaip dviem trim 
žodžiais, o ir tie tikriausiai tebuvo grubus įsakymas neš- 
dintis iš akių. Dabar ji turi tapti mano žmona ir gyventi 
mano stovykloje, kol mirusiųjų Lorkuno koroborė atpalai- 
duos ją nuo bežodžių įžadų. 

Taip atsitiko, kad mūsų vestuvinės ceremonijos nebuvo 
tokios paprastos, kokios galėjo būti. Drauge su kitom pen- 
kiom porom mus sutuokė vienuolis Normanas Vudhartas 
su visom baltųjų Žmonių atneštos religijos apeigom. 

Aš buvau lankęs misijos sekmadieninę mokyklą ir bu- 
vau apkrikštytas krikščionių bažnyčioje. Nuo to laiko tu- 
riu nemaža bėdos, derindamas savo tautos tradicijas bei 
mūsų pagoniškas tiesas ir apeigas su dievo žodžiu. 

Visa tai mane trikdė ir dabar tebetrikdo. Kaip aš galiu 
netikėti tuo, ko mane mokė Vyresnieji? Kaip man sutai- 
kyti nepajudinamą savo tikėjimą Motiną Žemę bei Vai- 
vorykštės Žaltį su šventa trejybe? Ką man galvoti apie 
gentainius, kurie sekmadienį išpažįsta krokščionišką tikėji- 
mą, o pirmadienį karštai dainuoja pagoniškoje korobo- 
rėje? 

Ar mes parsiduodame už ryžių saują ir palaikome krikš- 
čionybę tik dėl to, kad ji mums naudinga? 

Jeigu mane paklaustų, ar aš tikiu Motiną Žemę, tai karš- 
tai atsakyčiau — taip. Argi aš ne Kunapipės Džungajis? 

Bet paklaustas, ar esu krikščionis, aš taip pat atsa- 
kyčiau — taip, nors, gal būt, ne taip karštai. 

Taip ir likau toje painiavoje apgraibomis ieškoti stip- 
riausio išsigelbėjimo šiaudo, o kartais net suabejoju, ku- 
ris iš jų toks būtų. Tačiau aš tvirtai žinau, jog, Kunapipei 
pašaukus, būsiu pasiruošęs garbinti Motinos Žemės deivę. 

Mano tėvą, pasirodo, kankina dar didesnė dvasinė mai- 
šatis. 

Tą dieną, kai jis tapo žemiškuoju pamokslininku ir misi- 
jos koplyčioje ant Roperio upės kranto sakė pamokslą apie 
Izraelio gentis, dvylika akmenų bei Raudonosios jūros van- 
denų prasiskyrimą... „didelė daugybė vandens, daug dides- 
nė, nei čia, Ropery...", aš pamaniau, kad pats laikas pa- 
klausti, ką jis iš tikrųjų tiki: dievą ar Motiną Deivę. 

— Dabar aš krikščionis, — atsakė jis, grumdamasis su 
savimi.— Tikiu, kad dievas sutvėrė pasaulį, jūrą, gyvūnus, 
mūsų Roperio upės kraštą bei visus žmones. Skaitau bib- 
liją. Kitados tikėjau, jog manieji totemai, manieji Sapnai, 
Skiauterėtasis Driežas ir Džabirus sukūrė šią šalį, kengūras 
ir žuvis. Daugiau nebetikiu. Nebetikiu. Esu dievo tarnas. 

— Tu Didysis Džungajis per Kunapipės apeigas, — pa- 
sakiau.— Tu Įstatymų Saugotojas, Teisėjas ir Žinys, Vy- 

— Taip, esu ir tas, — atsiliepė jis, grumdamasis su sa- 
vim.— Tai visai kas kita. 

Tikriausiai jam norėtųsi gyventi abiejuose pasauliuose, 
tikėti abi religijas, viena koja stovėti danguje, o kita — 
gula-guloje. Įdomu, ar jis pastebėjo tylią baltųjų žmonių 
pašaipą, kurių tikėjimą perėmė, tų žmonių. kurie patys 
dažniausiai nebetiki savąjį dievą? 


Kadangi mūsų santuoką laimino kunigas, tai buvo krikš- 
čioniška ceremonija, nors aš iki šiol abejoju, ar mūsų tu- 
rimos paviršutiniškos žinios buvo pakankamas pagrindas 
atvirai pripažintam tikėjimui. 

Šiaip ar taip, Hanos tetos neketino leistis, kad būtų pa- 
neigtos jų, kaip pirmykščių ceremonijų vaidilučių, teisės. 
Pagal genties vedybinius papročius įteikti dukterėčią jos 

vyrui yra tetų pareiga. Prie bažnyčios durų atėmusios Ha- 
ną iš manęs, jos grįžo su nuotaka, saulei nusileidus. 

— Štai tavo moteris, — pasakė jos.— Štai tavo stovykla. 

— Štai tavo vyras — pasakė jos Hanai.— Būk su juo. 
Būk su Vadžiriu-Vadžiriu, savo vyru. 

Aborigenų merginos dažnai išteka, sulaukusios trylikos 
ar keturiolikos metų. Tokiais atvejais tetos įsikuria sto- 
vyklą už dešimties pėdų nuo vedybinės antklodės, kad pa- 
guostų nuotaką, žengiant pirmus moterystės žingsnius. Po 
dviejų trijų naktų. kai pastaroji apsipranta, Vyresnieji 
randa pretekstą išsiųsti jaunavedžius su naujienų lazdele 
pas gimines, kurie gyvena už kelių dienų kelio. Kas gali 
apkaltinti juos, kad lėtai eina, džiaugiasi kukliu medaus 
mėnesiu bei nauja savo padėtimi? 

Mano tetos taip pat norėjo įsikurti šalia manęs. Aš paro- 
džiau joms beribius plotus. Netgi medaus mėnuo, kurį pra- 
leidau su Hana, buvo toks, kokį pasirinkau — keliavome 
po genties žemes į pietus nuo Roperio, kur tik mano ir 
mano ainių kraštas, kur į mus žvelgė mūsų prosenelių dva- 
sios, kur prie savęs galėjau priglausti savo nekaltą žmoną, 
aistringai, be žodžių. bet meiliai, surasti joje paguodos ir 
atsiliepimo. 

Tuomet aš netikėjau ir negaliu užtikrinti, jog dabar ti- 
kiu, kad vedybinis guolis buvo pirmojo mūsų vaiko pra- 
sidėjimo vieta. 

Aš priklausiau Kengūros totemui. Visi žinome, kad Ken- 
gūra sukūrė eukalipto rūšį, vadinamą muču. Visi žinome, 
jog kiekvienais metais, Kengūros grupės Vyresnieji kram- 
to muču žievę. Sukramtę jie išspiauna likučius ir užgieda: 

— Kengūros totemo žmonoms įsakome turėti vaikų. 

Po kelių mėnesių visos moterys taps nėščios. Kiekvienas 
gentainis įsitikinęs, kad jo totemas apvaisina jo žmoną, kai 
Vaivorykštės Žaltys yra nutiesęs Kelią. 

Pastaraisiais metais aš gavau medicininį išsilavinimą ir 
atidžiai išklausiau gydytojus, kurie užtikrino mane, jog 
pastojama po lytinių santykių, kai moteriškas kiaušinėlis 
apvaisinimas vyro sperma. Ši teorija gentainių tarpe su- 
keltų griausmingą juoką. 

Ne visos genties sutuoktuvės vyksta taip sklandžiai. 
kaip mano. Mus irgi persekioja amžinasis trikampis. Žmo- 

nų paskyrimo sistema dažniausiai būdavo visų kliūčių 
priežastis. 

Aš atsisakiau Noros Bindul arba ji buvo išmainyta mano 
naudai, kai vedžiau Haną. Tačiau kai kurie pagyvenę vy- 
riškiai, artėjantys prie senatvės slenksčio, kai kada turi 
ne po vieną žmoną, o jaunuoliai lieka viengungiai. 

Šis reiškinys yra tų laikų atgyvena, kai klestėjo poli- 
gamija, kuri ir dabar nemiršta andiljaugvos gentyje prie 
Grut Ailento. Pažįstu vieną andiljaugvanietį, turintį šešias 
žmonas, ir dar kelis, kurie išlaiko po tris ar keturias. 

Poligamija aborigenų tarpe yra savos rūšies primityvus 
apsidraudimas prieš senatvės nepatogumus gentinėje bend- 
ruomenėje. Vyras, turintis keletą žmonų, yra užtikrintas, 
kad jam netruks pasiuntinių, viską atnešančių bei nune- 
šančių. O parduodamas arba išnuomodamas savo moteriš- 
kes neturintiesiems, neabejotinai įgis tabako bei maisto. 

Poligamija prie Roperio dabar draudžiama, bet alavos 
gentyje vis dar tebėra nemaža. senių, turinčių po kelias 
žmonas. Viena jų paprastai būna jauna mergaitė, įgyta 
paskutiniaisiais gyvenimo metais pagal pažadų sistemą. 
Tuo būdu nuskriaudžiamas jaunuolis, kuris gal būtų no- 
rėjęs ją vesti. 

Kartais pasitaiko taip, kad du vyrai iš tinkamų giminių 
nori tos pačios laisvos moters. Kai Hana buvo atiduota 
man, jai netrūko vyrų iš tinkamos pusės. Man pasisekė, 
nes niekas nepretendavo į mano paveldėjimą. Priešingu 
atveju neišvengiamai sektų kautynės su ietimis, bumeran- 
gais bei nula-nulomis. 

Išspręsti trikampių problemą gentyje yra tik vienas ke- 
lias — abudu vyrai stoja į kautynes ir kovoja, kol vienas 
varžovas arba užmušamas, arba taip sužalojamas, jog 
ilgam laikui praranda domėjimąsi moterimis. Prisimenu 
vieną dvikovą, kurioje lenktanosė ietis apnuogino vyriš- 
kio stuburą. Centrinėje Australijoje esu regėjęs vailbrio 
bei pičančaros gentiečių. kurių kūnai buvo margi nuo 
randų. gautų mūšių dėl moters metu. 

Vyras gali laimėti žmona magijos keliu, dainuodamas 
jai meilės dainas čaradas it savotiškas Romeo, šokdamas 
prieš ją, šaukdamas jos vardą ir spiaudydamas ant nedide- 
lės lotos, vadinamos iribindži, kol moteris užhipnotizuo- 

jama. Pasekmės labai panašios kaip ir su baltaode mergai- 
te, kai ši apkvaista iš meilės ir pagaliau yra paklupdoma 
vyro, kuris apiberia ją tokiu pat dėmesiu — gėlėmis, mei- 
lės laiškais, brangenybėmis bei kita baltųjų jaunuolių 
čarada. ° 

Užmetęs jauką, aborigenų Lotarijas suka savąją lotą ant 
virvutės, kol ši nutrūksta. Tai ženklas, kaip myli-nemyli 
žiedlapiai, pasakąs, kad mergina paliks savo vyrą ir pa- 
bėgs su juo. 

Po to jis ant kaktos ryši baltą eukalipto žievės juostą. 
Pamačiusi ją, mergina krinta į hipnozės transą, sėdi ir 
spokso į jį, jo rankose tampa paklusni it molis. 

— Klausyk. Rytoj naktį, kai patekės mėnulis, lauksi 
manęs prie Lelijų Šaknų Vietos,— sako jis. 

— Rytoj naktį?.. 

— Taip. 

— Kai patekės mėnulis?.. 

— Taip. 

— Prie Lelijų Šaknų Vietosį.. 

— Prie Lelijų Šaknų Vietos. 

— Taip... 

Mistiška mylimojo jėga valdo merginos kojas. 

Kol vyras miega, ji apleidžia jo ugniavietę tokia pati 
beturtė, kaip ir tada, kai atėjo pas jį, be maisto, be van- 
dens, prisidengusi medvilnine kartūno skiaute, vieninteliu 
apdaru, kuris kabos ant jos kūno, kol nukris. Baimė, siau- 
bas, apimantis ją vieną naktį girios dvasių pasaulyje, iš- 
garuoja, slopinamas katalepsijos, kai ji plaukte plaukia į 
pasimatymą. Nuo Lelijų Šaknų Vietos į ją juda žmogaus 
pavidalo šešėlis. Dar jam neprisilietus jos, neištarus žodžio 
ji krinta į popierinės tošies guolį, nekantraudama myli- 
mojo, kuris dar ne jos vyras. 

Genties atpildo grėsmė pakyla kartu su saule, įkaitusi, 
aistringa bei įniršusi. Jie žino įstatymą mungu-mungu — 
pavogęs kito žmoną privalo su ja grįžti prieš sekantį sau- 
lėlydį ir stoti prieš gentį. Toks įstatymas. 

Ir lai Motina Deivė pasigaili jų. 

Į stovyklą jis žengia pirmas, gindamas savo pergalę, ku- 
rią iškovojo naktį, o ji seka iš paskos moteriai priklausan- 
čiu paklusnumo taku. Jie pasirodo iš už popierinės tošies 

medžių kamienų, nusikaltę, bet nenusižeminę, išdidūs, bet 
drovūs, pasirengę už šventvagystę atremti neišvengiamus 
prakeiksmus, ietis, bumerangus, nula-nulas ir akmenis, 
mestus jų kūnams sužaloti. 

Vyrai puola vyrą, o moterys kumščiuoja moterį. letys 
svaidomos, kad nudurtų, vėzdai — kad sužalotų, ir vargas 
nuodėmingajam, jeigu jis pamiršo pariravimo pamokas. 
Nusidėjėlė smaigoma aštriais batatų kasimo pagaikščiais, 
daužoma nula-nulomis, tąsoma už plaukų. Tačiau, kaip ir 
visos aborigenės, ji buvo išmokyta gintis ir nuožmiai kau- 
nasi, beprotišku spiegimu atsiliepdama į jos adresu siun- 
čiamus keiksmus. 

Kai ginklų arsenalas išeikvojamas, o kovotojų jėgos iš- 
senka, mūšis liaujasi. Mergina, kraujuojančiom žaizdom, 
apdraskyta ir apdrabstyta grąžinama vyrui, kad šis pats 
galėtų išlieti pyktį. O „„meilužiui“ pasakoma: 

— Nešdinkis! Susirink savo mantą ir keliauk! 

Ar jis paklus tokiam įsakymui, priklauso grynai nuo jo 
drąsos ir ištvermės. Įbaugintasis išeis tučtuojau, kad iš- 
vengtų tolimesnės bausmės. Bet narsuolis neperžengs vidi- 
nės stovyklos ribos, saugodamasis apsupimo, naktį kilnosis 
iš vienos vietos į kitą ir lauks, kol sutiks mylimąją ir galės 
jai pasakyti ženklų kalba: 

— Šiąnakt! Prie Didžiųjų Batatų Lauko. 

Jam tereikia, kad ji vos pastebimai linktelėtų galvą. 

Nakčia prie Didžiųjų Batatų Lauko jie nekantraus pa- 
tekant mėnulio. Jam pakilus, vyras tars: 

— Dabar eisim. Eisime į Kitą Vietą, tolyn nuo genties 
žemės. Daugiau jau nebegrįšime. 

Jos širdis — jo, bet ji priklauso šiam kraštui. 

Jo širdis — jos, bet ji priklauso šiam kraštui. 

Jų totemai čia, senolių žemėje. 

Čia jos motina. 

Čia jo dėdė. 

Čia jų gyvenimai, neišpainiojamai suvystyti vingrių so- 
ciologinių modelių. 

Kita Vieta — tai mirusiųjų buveinė, gyvų mirusiųjų, 
tremtinių iš savosios genties žemės. 

Kaip gaila vargšo savo krašto. 

Kaip gaila vargšo savo krašto. -Z 

Kaip gaila savęs. 

Kaip gaila savęs. 

Kas tabako žiupsnelį, 

Kas arbatos numes? 

Jis liūdnai niūniuoja Tremtinio Skundą, nelaimingojo 
raudą. 

— Dabar aš pasiruošusi, — sako ji — Eisiu su tavim. 

Jie eina... ir eina... ir susėda. Jie eina... ir eina... ir susė- 
da. Jie eina... ir eina... ir susėda. 

Nuvargę. 

Pailse. 

Susikrimte. 

Labai liūdna. toli nuo savo krašto, nuo savo vargšo kraš- 
to, bet jie guodžia vienas kitą: 

— „Tu su manimi, ir tavo rykštė bei tavo lazda bus man 
parama.“ 

Jų širdyse negęsta viltis, jog už ramiųjų vandenų, už 
žaliųjų ganyklų, perėjus slėnį, jų šešėliai vieną dieną su- 
grįš į Roperio paupį, kuris jų kūnams uždraustas amžiams. 

Jie keliauja ir keliauja ir niekad negrįžta. Įstatymas liepia 
sugrįžti sekančią dieną po pirmojo pabėgimo. Jie taip ir 
padarė. Apie antrąjį pabėgimą įstatymas nekalba. Jiems 
dabar negresia nei gentainių persekiojimas, nei smurtas. 
Taip jie ateis prie galvijų veisimo stoties arba prie šach- 
tininkų stovyklos, kur už maistą, tabaką bei ugninį van- 
denį reikės mokėti... mokėti nusižeminimu, genties išsiža- 
dėjimu, moters kūnu ir vyro siela. 


Mūsų santuokos įstatymai remiasi tėvo linijos giminys- 
tės ryšiais. Paklusti tenka neišvengiamai. Bet už tai atly- 
ginama. 

Visose Roperio upės gentyse vyras neturi teisės pa- 
žvelgti ar prakalbinti savo uošvę nei prieš vestuves, nei 
po vestuvių! Kadangi kiekvienas vyras įgyja ją beveik 
nuo pat savo gimimo dienos, šis įstatymas apsaugo jį nuo 
begalinių kalbų. 

Senieji genties įstatymų leidėjai šitą įstatymą priėmė 
tikriausiai po itin tūžmingo laikotarpio, plačiai žinomo 
uošvės nesėkmių vardu. Jie primygtinai reikalavo, kad 

šis draudimas galiotų visą vyro gyvenimą. Jo skrupulingai 
laikomasi ir šiandien. ! 

Tačiau, kaip ir daugelis kitų, šis įstatymas turi išlygą — 
uošvė gali kalbinti žentą, nors pastarasis privalo nusigręžti 
ir atsakyti jai tik linktelėdamas arba papurydamas galvą. 

Visą savo gyvenimą gentietis bet kokia kaina stengiasi 
niekada nesusitikti su uošve akis į akį. Aš esu vienas iš to 
nedaugelio, kuriems buvo suteiktas atleidimas, o ir tai įvy- 
ko tik po to, kai moterų opozicija susilpnėjo, spaudžiant 
vyrams. 

Viskas atsitiko taip. Kelis metus dirbau felčeriu Šiauri- 
nės teritorijos Sveikatos skyriuje. lydėdamas baltuosius 
gydytojus į tolimas misijas bei gyvenvietes, kad prisidė- 
čiau atliekant didžiąją pareigą kovoje su apsikrėtimu kir- 
minais, tuberkulioze, raupsais bei kitomis mano tautos 
paveldimomis ligomis. 

Kai ėmiausi šio darbo, paaiškėjo, jog savo gimtojoje 
žemėje prie Roperio aš atsidursiu aklavietėje. Įstatymas 
neleis man paimti skreplių analizei iš bet kurios moters 
mano uošvės pusėje.— jos seserys taip pat man buvo ana- 
pus uždangos, — ar sužinoti ligos istorijos. 

Apie iškilusius sunkumus aš nusiunčiau žinią Vyresnie- 
siems, kurie aptarė šį klausimą su moterimis ir įtikino jas 
apeiti tabu, kol aš vykdysiu savo oficialias pareigas. 

Kai atvažiavau. jos priėjo prie manęs būreliu. Aš kaip 
visada nusukau veidą, atgręždamas joms nugarą. Tuomet 
viena moteriškė uždengė man akis rankomis ir paskui sim- 
boliškai jas atitraukė. 

— Kadangi dirbi mediko darbą. gali kalbėti su mumis 
ir žiūrėti į mus.— tarė ji. 

Aš atsimerkiau ir išvydau savo uošvę ir jos giminaites. 
Iš veidų jų nepažinau, nors didesnę savo gyvenimo dalį 
buvau praleidęs vienoje-stovykloje su jomis. Pradžioje 
žvelgiau nepatikliai. nes senasis įstatymas mane sunkiai 
slėgė. Iki skausmo drovėjausi, nenoromis sutikdavau jų 
akis, kai tekdavo kreiptis tiesiai į jas, ir visą laiką perse- 
kiojo nebyli mintis: „Mes negalime žiūrėti vienas į kitą“. 

Bet štai pagaliau mes nusišypsojome, nusileidus mote- 
rims, sulaužydami dar vieną seną paprotį, panaikindami 

taisyklę, kuri, gal būt, atsirado anksčiau už viešpaties įsa- 
kymą Samueliui: „Nežiūrėk į jo veidą.“ 

Kita genties santuokų nuolaida yra tai, kad vyras gali 
išsiskirti su žmona dar lengviau už musulmoną, kuris turi 
pasakyti: „Aš skiriuosi su tavimi, aš skiriuosi su tavimi, 
aš skiriuosi su tavimi“. Bet kuris gentietis gali tučtuojau 
atgauti laisvę, teištaręs tik vieną žodį žmonai: „Eik!“ Mo- 
terys neturi tokios teisės palikti vyrą, išskyrus gal tik tuos 
atvejus, kai šis yra nepagydomas ištikimybės laužytojas. 

Neištikimybė yra pirmoji visų skyrybų priežastis. Man 
neteko girdėti, kad vyras paliktų žmoną už tai, kad ji buvo 
negraži, nevaisinga, nesugyvenama, nevalyva, bloga vi- 
rėja arba, kaip sakoma Holivude, turėjo dvasinio arba net 
fizinio atšiaurumo. 

Nuolatinis išsiskyrimas beveik neįmanomas, jeigu pora 
turi vaikų. Pažinojau moterų, kurios grįždavo su savo nau- 
juoju vyru gyventi pas pamestąjį, nes negalėdavo palikti 
vaikų. Būdavo ir taip, kad vaikai naująjį Vyrą priimdavo 
už savo tėvą, bet tai pasitaikydavo retai. Už apgautąjį tėvą 
paprastai stoja jo sūnūs bei sūnėnai. Prieš dvidešimt metų 
jie būtų nužudę abudu — ir moterį ir jos mylimąjį. Šian- 
dieną, patyrę baltojo žmogaus įstatymų pritaikymą juodų- 
jų nusikaltimams, jie pasitenkina nuodugniai išvanoję 
vėzdais. 

Tačiau abejoju, ar žmogžudystė nebūtų kilniaširdiškiau. 
Pėrimas lazdomis neretai žmones padaro jau nebe žmo- 
nėmis. Regėjau tokių lavonų, kurie gyvi buvo tik tiek, kad 
dar plakė jų širdys. 


DEVINTAS SKYRIUS 


Esu tabu ne tik uošvei prie Roperio, bet ir savo uošvėms 
daugumoje kitų Australijos genčių. O jų turiu andiljaug- 
voje prie Grut Ailento, malak-malako gentyje prie Deilio 
upės, varamungoje prie Tenat Kryko, vailbryje ir pintu- 
byje Didžiojoje Vakarų dykumoje bei arandoje, pičanča- 
roje ir loričoje prie Alis Springso. Neatlikdamas mediko 

pareigų, negaliu nei pažiūrėti, nei prakalbėti į jas ar jų 
seseris. 

Kaip gali vyras turėti daugiau nei vieną uošvę? 

Tiesiog todėl, kad jis yra aborigenas. 

Aš taip pat turiu galybę tėvų ir motinų, o jau dėdžių bei 
tetų, brolių bei seserų — daugiau už turtingiausią arabų 
šeichą. 

Taip yra dėl to, kad visos gentys padalintos į gimines. 
Kur bekeliaučiau, visur rasčiau giminių, nors tame krašte 
atsidurčiau pirmą kartą. 

Jei nukeliaučiau prie Deilio upės, malak-malako gentie- 
tis gali paklausti: 

— Kokios tu giminės? 

— Bungadi. 

— O,— gali sušukti jis, — tu mano dėdė! 

Jis parodys mano tėvą, motiną bei kitus giminaičius, 
kurie pasirūpins manimi, kol gyvensiu toje vietoje. 

Vieno vizito į Centrinę Australiją metu kažkoks vyriš- 
kis pasiteiravo mano giminės. 

— Štai tavo šeima, — tarė jis, išgirdęs atsakymą, ir pa- 
rodė į žmones, kurių niekada nebuvau regėjęs. 

Aš priėjau prie jų, prisistačiau kaip „„džagamara“, kas 
vietine šneka reiškia bungadi giminę, ir tuojau buvau pa- 
kviestas prisėsti prie ugniavietės žiedo. 

Aš buvau pasveikintas, įspėtas, kas man tabu, man buvo 
paaiškinta, kurios moterys priklauso tinkamai vedybų pu- 
sei ir kurių turiu vengti, nes jos iš uošvės pusės. Nors bu- 
vau svečioje žemėje, mane apgaubė šeimos jaukuma, tik 
nemokėjau jų kalbos. Mes šnekučiavomės laužyta anglų 
kalba bei išraiškingai rodydami pirštais, kas labai įprasta 
visose gentyse. 

Jei noriu paklausti: Kas jis toks? Kas čia? Kur? Kas atsi- 
tiko? — turiu pakelti nykštį ir rodomąjį pirštą ir pasukti 
riešą pusračiu. Toks ženklas visose aborigenų gentyse su- 
prantamas kaip klaustukas. Galiu paprašyti valgyti, palies- 
damas burną, o išpūtęs vieną žandą, parodysiu, kad noriu 
gerti. Su rankom ir plaštakom galiu nusakyti daugumą 
gyvulių ir paukščių. 

Svetingas šeimininkas, nė burnos nepraverdamas, gali 
pasakyti atkeliavusiam iš kitos genties, kad paskolina jam 

vieną savo žmoną. Jam tereikia tik prispausti kumštį prie 
krūtinės ir patapšnoti savo šlaunį. 

Ženklų kalba klesti ir tarp tų žmonių, kurie kalba ta 
pačia kalba. Ji ne tik apsaugo nuo nereikalingų šnekų, 
bet turi dar ir tą privalumą, kad jos negali išgirsti piktos 
dvasios. 

Aborigenai tiki, kad galima susirišti dvasinės telepatijos 
keliu bei per fizines kūno konvulsijas, kurių labiausiai pa- 
plitusi forma yra nevalingas raumenų trūkčiojimas. 

Jei man timpčioja dešinįjį petį, žinau, kad tėvas galvoja 
apie mane. Jei traukuliai nesiliauja, susirūpinu, kad jis gal 
serga. i 

Mano kairysis petys skirtas dėdei Stenliui Marbungui, 
nes būtent ant šio peties jis mane nešiojo pirmaisiais glo- 
bos metais. 

Mano motina — dešinėje krūtinės pusėje, šlaunys pri- 
klauso mano žmonai, blauzdos — broliams ir seserims, de- 
šinysis vokas — svainiams, o kairysis — pusbroliams. 

Kai raumuo trūkteli, aš staigiai atmetu sulenktą ranką 
ir įtempiu jį. Jei alkūnės sąnarys sutraška, žinau, kad ne- 
trukus pamatysiu tą žmogų, kurį atstovauja krūptelėjęs 
raumuo, arba gausiu nuo jo žinią. Man tai yra atsitikę per- 
nelyg dažnai, kad būtų atsitiktinumas. Mes nesakome, kaip 
anglai: 

— Kaip keista! Aš ką tik apie tave galvojau. 

Arba: 

— Vilką mini, vilkas čia! 

Užuot nusistebėję, mes tariam: 

— Aš tavęs laukiau. 

Kai apsilankau svetimoje gentyje, Vyresnieji mane pa- 
klausia, ar esu įšventintas? Išgirdę teigiamą atsakymą, jie 
patiki man savo įstatymų bei ceremonijų paslaptis, pa- 
aiškina tabu, nurodo draudžiamas medžioti zonas, nelie- 
čiamus medžius ir vandenvietes, panašiai kaip baltasis me- 
džiotojas būtų įspėtas apie gamtos draustinius. 

Kad ir kur nukeliavęs, bet kurios genties žemėje, o ypač 
savo gimtajame krašte prie Roperio, visur atrasčiau šven- 
tų medžių. Negaliu sviesti savo bumerango į paukščius, 
besiilsinčius jų šakose, negaliu vaišintis iš saldžiojo krep- 
šio, paslėpto jų drevėse, negaliu pasinaudoti tokių medžių 

atžalos žieve ar mediena, nesulaužydamas tabu, kuris ga- 
lėtų užtemdyti mano šešėlį ir užtraukti pražūtį. 

Aš minėjau apie šį įsitikinimą eilei baltųjų žmonių, jų 
tarpe ir misionieriams. Jie visuomet išjuokdavo paikus 
mūsų prietarus. Bet dabar, susipažinęs su kai kuriais krikš- 
čioniškais padavimais, aš galiu jiems atsakyti, priminda- 
mas viešpatį dievą, kuris tarė Adomui: „Ar ragavai to me- 
džio vaisiaus, kurį tau draudžiau?“ Ir vyras atsakė: „Mote- 
ris, kurią davei man, kad būtų su manimi, davė man to 
medžio vaisiaus, ir aš valgiau.“ Ir Viešpats Dievas kreipėsi 
į moterį: „Ką tu padarei?“ Ir moteris atsakė: „Žaltys ap- 
gavęs sugundė mane, ir aš atsikandau“. Moteriai Viešpats 
pasakė: „„Didžiai padidinsiu tavo skausmą ir tavo suvoki- 
mą. Skausme tu gimdysi vaikus, tavo troškimu taps tavo 
vyras, o jis valdys tave“. Ir Adomui Jis tarė: „Kadangi tu 
valgei uždrausto medžio vaisiaus, prakeikta bus tau žemė, 
ir visą suvo gyvenimą tu varge valgysi jos vaisius.“ 

Taigi ar mes tokie jau lengvatikiai, kad be sąlygų sau- 
gome savo medžių šventumą? Argi kvaila, kad nepažeidžia- 
me mums perduotų prisakymų? 

Viešpats dievas kalbėjo su Adomu prieš penkis tūks- 
tančius metų, o aborigenai uždraudė medžius daugiau kaip 
prieš dešimt tūkstančių metų iki Kristaus gimimo! 

Yra ir daugiau tabu. Kai mano žmona nėščia, aš negaliu 
valgyti riebios iguanos, riebaus vėžlio, riebaus kalakuto, 
riebaus emu arba riebios gyvatės, kaip ir tuo metu, kai bu- 
vau apipiaustytas. 

Nudūręs iguaną, jos šonkaulius apčiupinėju pirštais, ieš- 
kodamas taukų rutuliukų. Jeigu jų nėra, galiu valgyti. 
Tačiau, apčiuopęs riebalus, atiduodu iguaną savo draugui, 
kuriam neveikia bukos tabu. 

Kol esu buka, man draudžiama sutraiškyti kengūros 
kojų kaulus ir iščiulpti saldžius smegenis, kaip yra įprasta. 
Tikiu, kad, man taip pasielgus, vaikas gimtų susuktom ko- 
jom, minkštais kaulais ir, gal būt, su kitais trūkumais. 

Nors turime šešis vaikus, niekada nesu kalbėjęs su žmo- 
na apie jos nėštumą. Tai grynai Moterų Reikalas. Apie 
žmonos nėštumą sužinodavau tik tada, kai tai tapdavo vi- 
siems matomas faktas. Kad ji laukia kūdikio, neturėjo 
nieko bendra su manimi, o lietė tik genties moteris. 

Paprastai tėvas turi nuimti vaiko bambukę, nudažyti ją 
raudonąja ochra ir kaip neginčijamą gimimo įrodymą nu- 
siųsti ją tolimiems giminaičiams. 

Aš taip ir padariau, kai gimė mano pirmoji duktė Filisė 
Mutukutpina. Mano dėdė nusiuntė bambukę šeimos gimi- 
naičiams prie Niukasl Voterso už trijų. šimtų mylių. Po 
kelių savaičių atkeliavo dovanos motinai ir dukrai — diržai 
iš plaukų, apyrankės iš oposumo kailio, galvos papuošalai 
iš plunksnų. Bet civilizacija sugriovė šį paprotį. Penkios 
jaunesnės mano dukros — Roda Bulilka, Konė Ngamirim- 
ba, Morisė Vandžimari, Margareta Gabadabadana ir Mir- 
jamė Džardgara gimė ligoninėse, priimtos gydytojų arba 
kvalifikuotų akušerių, kurios pašalino bambukę pirm, negu 
galėjau ją paliesti. 

Be tam tikrų medžių, yra eilė vietų, kuriomis perėjo 
mūsų totemų herojai senuoju Sapnų Metu, ir kurios taip 
pat yra šventa žemė ir todėl tabu medžiotojams. 

Tai paprastai būna nedidelės kalvelės, lengvai atpažįsta- 
mos arba, tiksliau sakant, niekada nesumaišomos. Tokių 
vietų išniekinimas, ar tai įvyktų atsitiktinai, ar tyčia, yra 
blogiau už šventvapgystę krikščionių tarpe. Tai vienas iš 
nedaugelio prasižengimų, baudžiamų genties budelio — 
mulunguvos, kuris alavoje yra tas pats, kas siaubingasis 
kadaiča pičančaroje. 

Alavos genties narys, išniekinęs šventą žemę, žino, jog 
kažkas turi mirti nuo mulunguvos rankos arba tuojau, 
arba kartų kartomis vėliau. Pats prasikaltėlis gali ir iš- 
vengti bausmės. bet ji užgrius ant jo vaikų, anūkų arba 
kitų giminaičių galvų. 

Taigi likusiąją gyvenimo dalį jį kankins liūdesys ir ne- 
žinia, kada ir kur užgrius budelis. Kerštas gali būti puo- 
selėjamas visą nuodėmingojo gyvenimą ir dar ilgiau, kol 
mulunguva nužudo auką. kuri dar net nebuvo gimusi, kai 
įvyko šventvagystė. Viešpats dievas tikriausiai norėjo tą 
patį pasakyti, kai įspėjo Mozę. jog už tėvų nuodėmes ken- 
tės vaikai, vaikų vaikai ir net ketvirtoji karta. 

Kai gentyje ruošiamasi su kuo nors susidoroti, nuskaus- 
tieji prieina prie mulunguvos ir išdėsto jam tam tikrą 
skundą: 

— Vienas gamarangietis mūsų tėvų laikais nukirto medį 
Valindžyje, šventojoje kalvoje, ir pasiėmė saldųjį krepšį. 
Atėjo atsiskaitymo valanda. 

Mulunguvai įteikiama šventoji gulingos lazdelė ir dir- 
žas iš plaukų, kurie, panašiai kaip įgaliojimas pakarti, 
simbolizuoja, jog. jis prisaikdinamas įvykdyti mirties baus- 
me. Budelis negali priešintis, nes antraip jam pačiam tektų 
mirti. 

Prisimenu vieną atsitikimą po ypatingai baisios švent- 
vagystės, kai buvo nuspręsta, jog privalo mirti du prasi- 
kaltusiojo giminaičiai. Viena auka buvo moteris. Mulun- 
guva pasinėrė į kūdrą, kur nelaimingoji kasė lelijų šak- 
nis, nuvilko į dugną ir po vandeniu nusuko jai sprandą. 
Po to vienas pažeidėjo brolis buvo ,,„uždainuotas“ mirčiai. 

Dvejus metus stebėjau, kaip pasmerktojo protas silpo, 
veidą iškreipė baimė. iš burnos ėmė dribti putos, ir jis pa- 
sidarė nesuvokiamai vapantis idiotas, koks kitados buvau 
ir aš, ir, gailiai sukiykęs, vieną rytą mirė, atpirkdamas 
piktadarybę, dėl kurios nebuvo kaltas nei jis, nei moteris. 

Įteisintiems baltojo pasaulio budeliams, kurie užneria 
kartuvių kilpą arba užmuša iš po kojų pastovą, įjungia 
elektros kėdės mygtuką arba nuleidžia giljotinos kirvį, ar 
įmeta cianido rutuliuką stiklinėn — jiems apmoka jų ša- 
lies vyriausybė. Mulunguvai atlygina įžeistojo totemo gi- 
minės žmonės, kai jis grąžina gulingą ir tuo parodo, jog 
jo misija baigta. 

Po to užverda nesiliaujantis procesas, veikiantis pagal 
principą „atmokėk tuo pačiu“ arba „dantis už dantį, akis 
už akį"... 

Mirusiojo giminės siunčia šiurpiausius prakeiksmus. 

— Nepaliksim gyvų, kai sužinosim, kas pražudė mūsų 
brolį ir seserį. 

Vėliau, iki visų gedulingų apeigų Kunapipėje, Jabudu- 
ravoje arba Banburo ceremonijoje jie karštai stengiasi at- 
pažinti mulunguvą bei keršijusią giminę, kuri privertė 
pastarąjį prikišti savo baisiąją ranką. 

O tai nelengva. Niekas, be nurodymus duodančių Vyres- 
niųjų gentyje, nežino, kas yra mulunguva, ir nėra jokios 
vilties, kad jie išduos budelio vardą. Tačiau aborigenų pro- 
tas išradingas ir klastingas. Nors pasmerktojo būklė vis 

blogėja ir iš paprasto psichinio sutrikimo auga iki bepro- 
tybės, jis nepaliaujamai klausinėjamas, kad išduotų raktą 
savo kankintojo vardui išaiškinti. Užduotį apsunkina tai, 
kad pats budelio vardas jį taip baugina, jog jis negali jo 
ištarti. 

Ir vis dėlto koks nors giminaitis dieną naktį budi prie 
jo, įdėmiai įsiklausydamas į kiekvieną garsą, bando įteig- 
ti ligoniui, jog nereikia bijoti, ir nepaliaujamai tardo. 

— Kodėl tu nori mirti? 

— Kas nori, kad tu numirtum? 

Protinis degradavimas vyksta spėriai, nors žmogus dar 
gali pragyventi kelis mėnesius. Todėl svarbu atsakymus iš- 
gauti kuo greičiau po prakeikimo. 

Kai tiesioginiai klausimai nebegelbsti, griebiamasi ap- 
linkinių kelių: 

— Kuris kraštas tau patinka? 

— Koks totemas to, kuris tave uždainavo? 

— Iš kurios kūdros nori vandens? 

Gali pasitaikyti, kad klausimas apie vandenį duos ieš- 
komą raktą, jeigu tik auka dar pajėgia ištarti rišlių žodžių. 

— Javurvada! 

Aha! Jis nori vandens iš Javurvados! Tai valindžio kraš- 
tas, o valindžis priklauso... A-a! bet reikia įsitikinti. Pa- 
smerktojo giminaitis sako: 

— Javurvada per toli, brolau. Kad atneščiau vandens iš 
ten, man reikėtų skristi vėju. 

— Javurvada! Javurvada! — sykį ištaręs, nelaimingasis 
atkakliai laikosi savo. 

— Ne! Štai tau vandens iš misijos šulinio. 

— Javurvada! Javurvada! 

Gerai. Giminaitis apsimetęs nueina ir grįžta, pasisėmęs 
vandens iš misijos šulinio. 

— Štai vanduo iš Javurvados,— sako jis.— Gerk. 

Pasmerktasis godžiai geria, ir lyg pirštu rodo tiesiai į 
žmones, kuriems priklauso Javurvada. Giminės patenkinti, 
susekę kaltininkus per jųjų aukos, kuri paprašė jų van- 
dens, sąmonę. Dabar jis gali ramiai numirti. Jie jau žino, 
prieš ką atsukti atpildo ietį. Tačiau lieka neatsakytas le- 
miamas klausimas — kas mulunguva? 

Lai ietys persmeigia jo šmėklą, o žaizdos sukelia mirti- 
nas opas jo kūne! 

Ir iš tikrųjų — taip ir atsitinka! 

Esu girdėjęs tokių atsitikimų. 

Kol numirėlis ruošiamas laidojimui, vienas pagrindinių 
gedėtojų, dėdė, anūkas ar artimas velionio draugas, savo 
burna pripučia lavonui dūmų į šnerves ir akis, o abi au- 
sis užkiša popierinės tošies kaiščiais. 

Nuo dūmų akys ims ašaroti ir neleis velionio dvasiai 
šnipinėti likusių giminaičių. Dūmai išės šnerves ir neleis 
jo dvasiai užuosti jų. Tošies kaiščiai trukdys mirusiojo 
dvasiai išgirsti jų pokalbius. 

Visi aborigenai baiminasi, jog mirusiųjų šešėliai gali 
sugrįžti ir persekioti juos. Jie karštai bei įsakmiai kreipia- 
si į lavoną, atkalbinėdami: 

— Na, sudie, brolau. Nebegrįžk. 

— Dabar tu iškeliauji, brolau. Nebegrįžk. 

— Vėliau mes prisijungsime prie tavęs, brolau. Nebe- 
grįžk. | 

— Kantriai lauk mūsų. Anoji Vieta — puiki stovykla, 
brolau. Taigi nebegrįžk. Daryk ką nori, tik nebegrįžk. 

Jo plaukai nukerpami ir saugomi. Vėliau jie bus panau- 
dojami susekti mulunguvai. Mirusiojo kūnas suvynioja- 
mas į popierinę tošį bei karnas, kad juodosios varnos su 
vanagais neišdraskytų jo, kol ilsėsis gula-guloje. Joje la- 
vonas išbus porą metų, kol mėsa suirs ir beliks tik balti 
kaulai. 

Po to kaulai surenkami, nudažomi raudonąja ochra, su- 
dedami į išskobtą rąstą ir atnešami į kokią nors mirusio- 
jo gimtinės olą arba kūdros pakrantę. 

Nešantis kaulus giminaitis vėl maldauja jo šešėlį: 

— Štai dabar esi gražioje miško aikštelėje, apsuptas po- 
pierinės tošies. I-i-i-Igą kelią nešiau tave į gimtinę, todėl 
noriu, kad man kuo nors atsilygintum. Užželdink kūdras 
lelijomis, priviliok saldžiuosius krepšius arčiau stovyklos, 
nupenėk volabes, prijaukink kengūras, praskaidrink van- 
denis, kad galėtume įžiūrėti baramundžius. Malonėk mums 
gausų derlių, brolau. 

Kaulų pernešimas ir šį įvykį lydinti koroborė žinomi 
Lorkuno pavadinimu. Pratisa isteriška moterų bei velionio 

giminaičių rauda yra ženklas pradėti, gal būt, pačią bepro- 
tiškiausią šermenų karštligę. Nors vargšas mirė prieš dvejis 
metus, giminės akmenimis bei peiliais susipiausto sau kū- 
nus, draskosi gyvą mėsą spygliuota viela. 

Šį gilų liūdesį išreiškiančių susižalojimų tikslas — sukel- 
ti moterims tikras raudas, ir reikia pasakyti, kad tai veiks- 
mingos priemonės. Bet kuri nepakankamai kenčianti mo- 
teriškė padidina savo skausmą daužydama sau per galvą 
bumerangu. Kitos pasinaudoja tomahauko ašmenimis arba 
daužo galvas į žemę. 

Demoniškas klyksmas, atrodo, nesiliaus niekada. 

— U-a-a-a-a-h! U-a-a-ah! Ė-ė-ė-ė-h! Jis buvo mano bro- 
lis! A-a-a-a-h! 

— O-0-0-0-a-a-h! Kodėl jie nepražudė ko nors kito? Jis 
buvo mano brolis, a-a-a-a-a-a-ė-ė-h!l 

Savo raudas jos gali reguliuoti it vandens čiaupą. Kartą 
viena moteris nutraukė ausį rėžiantį šauksmą pačiame vi- 
duryje ir paprašė mane cigaretės. 

— Ė-ė-ė, duok man cigaretę. 

Aš jai uždegiau ir, užsitraukusi porą kartų. ji atsidėko- 
jo man: 

— Ė-ė-ė-ė-h! Dėkui. A-a-a-a-h! U-a-a-a-ė-ė-ė-h! 


Gula-gula su lavonu yra uoliai vengiama vieta kiekvie- 
no gentainio, bijančio mirusiojo šešėlio, o tai reiškia — vi- 
sų. Mūsų šmėklos, vadinamos džundžumu, yra tokios veik- 
lios, kaip ir tos, kurios apsilanko europietiško spiritizmo 
seanso metu. 

Tačiau, jei žmogų nugalabijo mulunguva, tai aukos dė- 
dės bei pusbroliai kelioms valandoms privalo užgniaužti 
šitą siaubą ir sužinoti žudiko vardą. 

Sekančią dieną po giminaičio mirties jie nusidažo savo 
kūnus baltuoju ir geltonuoju moliu, prisiriša žaliuojančius 
krūmus prie pėdų. kojų ir liemens, kad šakos kyšotų jiems 
virš galvų. Pilnai užsimaskavę, jie primena judančius me- 
džius. 

Saulėlydžio metu... pačią saulėlydžio minutę... jie sėlina 
prie gula-gulos, ramiai, atsargiai, colis po colio nešdami sa- 
vo „medžius“ pirmyn. 

— Pasergėk tą šešėlį! — šnibžda jie.— Ieškok mulungu- 
vos. Ramiai, vyruti, slink atsargiai, atsargiai. Ei, vaikine, 
užmušk tą musę, užmušk ją... ar nori, kad šešėlis užuostų 
tavo prakaitą, ką? Visi saugokitės musių, kurios gali išne- 
šioti kvapą. 

Genties gyvenime nėra narsesnio žygdarbio už tą, kai 
žmogus įveikia baimę ir su draugais eina prie gula-gulos. 
Žmonės, kurie mirtinai bijo dvasių, dabar tyčia eina ieš- 
koti vienos. 

Ta dvasia, kurią jie bando surasti, ne jų mirusiojo gimi- 
naičio, nors ji irgi gali būti netoliese, bet žudiko mulungu- 
vos, kurio šešėlį jo auka atsivedė į gula-gulą. Tai nė tru- 
pučio nesumažina jų siaubo. 

Kai jie prieina pašarvojimo platformą, pušyse nesuūžia 
vėjas, neužsitrenkia langinės, nesugirgžda netepti durų vy- 
riai, nematoma ranka nepraveria durų, bet šias tradicines 
kino meno priemones gali tekti pergyventi natūroje. 

Aplinkui slankioja dvasios ir vaiduokliai! 

— Oi, kas ten? — sušnibžda vienas. 

— Dvasia! 

Drąsuolius akimirką užvaldo nenumaldomas troškimas 
bėgti. Kiekvienam svyla padai, bet nė vienam nepakanka 
ryžto leistis, nes supranta, kad pirmasis bėglys vėliau taps 
visuotiniu genties pajuokos objektu. Medžiui, pro kurį pra- 
bėgs, bus suteiktas jo vardas, ir vien tik ta vieta jau skam- 
bės kaip patyčia. Taigi jie nepajuda. 

Jų regėtas vaiduoklis pasirodo vėl. Besvorio ūko kontū- 
rais jis kybo erdvėje virš gula-gulos. 

— Mulunguva! Tai mulunguva! 

Prislopintas šūksnys įtempia ietininko budrumą, stiprus 
jo vumero smaigalys tvirtai remia ieties koto medieną 
džindi-džindi, o mesti pasiruošusi ranka tyko neatsargios 
akimirkos, kai dvasia nusigreš. 

— Na... na... paskubėk! 

Vumeras šauna pirmyn, išmeta savo nešulį smaigalyje 
ir švysteli ietį greičiau. negu dvasia spėja išnykti. 

Ietis perplėšia vaiduoklio mėsą, sutraška kaulai, pasi- 
girsta nuostabos ir pykčio dejonė, kai antgalis perskrodžia 
nematomą bekrauję materiją... nes mūsų sąmonės netemdo 

nė truputis abejonės, jog bekūnė dvasia sužeidžiama ieti- 
mi ir ją galima sunaikinti. 

— Pataikei! Pataikei! Nutvėrėme mulunguvą! Teko bu- 
deliui, kuris uždainavo mūsų gentainį ir perlaužė sprandą 
vargšei moteriai! Kur jį pervėrė ietis? 

— Dešinėje krūtinės pusėje, — sako ietininkas. 

— Kur ji išlindo? 

— Ties kairiuoju inkstu. 

— Tuomet pamatysime... mes pamatysime... vyras, ku- 
riam dešinėje krūtinės pusėje ir ties kairiuoju inkstu at- 
siras žaizdos, yra mulunguva. Jo dvasia sužeista, ir jis turi 
mirti. 

Tą naktį mirusiojo plaukams įsakoma, jie „„uždainuoja- 
mi”: 

— Mes pervėrėme mulunguvos dvasią. O dabar, kadan- 
gi esi jo džumdžumas, atverk jam žaizdas. Mes atkeršysi- 
me už tave prieš Lorkuną. 

Šlubčiojantis mulunguvos šešėlis nuplaukia i stovyklą. 
Mirusiojo dėdės bei pusbroliai išlenda iš priedangų ir pa- 
leidžia ištisą iečių krušą. Vėl dusliai traška plieno drasko- 
ma mėsa. braška kaulai. Jie girdi šmėklos dejones, kol ji 
išnyksta iš akiračio. Saugoti plaukai atliko savo darbą, su- 
gundydami mulunguvos dvasią jų ieškoti. Dabar velionio 
giminaičiai ima atidžiai apžiūrinėti visas priešiškas stovyk- 
los gimines, budriai sekdami, ar neatsivers opos kieno nors 
krūtinėje ir nugaroje netoli inkstų. Jie žino, jog atpildo 
nereikės ilgai laukti. 

Po dviejų dienų Skurdžioje Vietoje vienas gentainis 
smailina pasagą. kurią rado kumeliukų prajodinėjimo kie- 
me. Palinkęs prie žemės, jis tarp tomahaukų plaka gabalėlį 
geležies, o jo kūnas blizgėte blizga glotnia oda... tobulais 
vyriškais raumenimis, jei neatkreiptume dėmesio į nedide- 
lį randelį ties kairiuoju inkstu. 

— Kaip tu susižeidei? — paklausia jį. 

— Įsibrėžiau į gyvulių aptvaro vielą. 

Tuo momentu jis pakelia tomahauką ir ima kalti pasagą, 
bet kirvis pakrypsta ir geležis nuslydusi atšoka, sužeisda- 
ma jį dešinėje krūtinės pusėje. Jis mato, kad pasaga pra- 
drėskė odą ir žaizdelė truputį kraujuoja. Beveik nekreip- 
damas dėmesio, jis tęsia savo darbą. 

Bet po trijų savaičių jo jau nėra gyvųjų 
tarpe. 

Girdėjau, kaip misijos medsesuo kalbėjo per radiją su 
Skraidančiu Daktaru Klonkeryje. 

— Turiu pacientą, sergantį stablige— sakė ji — Rau- 
menų konvulsijos, surakinti žandikauliai, aštrus skausmas. 
Viena jo žaizdų padaryta surūdijusia geležimi, gulėjusia 
arklio mėšle. 

Bet šis mulunguva mirė agonijoje. nespėjus atskristi 
greitosios pagalbos lėktuvui. Jo kūną tąsė baisūs traukliai, 
veidą perkreipė, akys nuo neapsakomo siaubo iššoko iš 
akiduobių. 

Vėliau aš išėjau medicinos mokslus, kurie patvirtino, 
jog sesers diagnozė atitiko ligos istoriją. Nesistebiu, kad 
ji įtarė, jog žmogus mirė nuo stabligės, nes buvo sužeistas 
užkrėstos geležies gabalu. Juk negalėjo baltoji moteris Ži- 
noti, jog ligonis buvo mulunguva, kurio dvasią pervėrė 
genties didvyriai? 

Iš kur jai žinoti, kad tikslią dviejų pūvančių žaizdelių 
vietą, dar joms neatsivėrus, nurodė Gamarango giminė, ku- 
rią jis buvo nuskriaudęs. O argi jai papasakojus, ji nepa- 
laikytų visko tik pagoniškais prietarais? 


Kartais būna ir taip, kad liūdintys giminaičiai negali su- 
rasti mulunguvos dvasios. 

Tuomet šaukiamasi genties detektyvų, kurie daugiau 
ieško ne šešėlio, o ženklų, išduodančių jo vardą. 

Jeigu nužudytasis buvo palaidotas žemėje, užuot laikius 
jį gula-guloje, kas labiau įprasta, tai, vos išbrėškus aušrai, 
jie atsargiai prisėlina prie kapo, nešini krūmeliais, kurie 
vaizduoja kruopščią dvasią nudūrusio ietininko maskuotę. 
Atėję jie nuodugniai ištiria aplinką, išskaito ženklus, persi- 
joja informaciją, kol pasitenkina nustatę mulunguvos Sap- 
ną — jo totemą — bei vardą. 

Alavos gentis tiki, kad ant kiekvieno nužudytojo kapo 
koks nors ženklas rodo tiesiai į jo žudiką arba jo Sapną. 

Jeigu mulunguva būčiau buvęs aš, — garbė Motinai Že- 
mei, kad manęs niekada nepasirinko! — sekliai atrastų kokį 
nors ženklą, simbolizuojantį Kengūros totemą. Tai gali bū- 

ti kengūros pėdsakas arba jos kailio skutelis. Kadangi 
Kengūros Sapnui priklauso daug gentainių, būtinai reikėtų 
surasti dar vieną ženklą, jungiantį su pačiu nusikaltimu. 
Gali pasitaikyti, kad pėdsakas ant kapo kauburio ir rodyklė 
rodo į mano kraštą. Gali pasitarnauti ir vienas mano Ma- 
žesniųjų Sapnų — pavyzdžiui, susikryžiavęs žaibo zigzago 
ženklas. Žmonėms, išėjusiems dedukcijos mokslą, dabar 
nesunku padaryti išvadas. Jie turi savus atitikmenis pirštų 
atspaudams, žmonių plaukams, kraujo dėmėms bei mik- 
'roskopams. 

Paskelbiamas nuosprendis: 

— Kengūros ir Žaibo totemai. Larbanjandžo žemė. Mu- 
lunguvos vardas — Vaipuldanja. 

Ženklai sunaikinami, tas pats ištinka ir mane. Sykį pri- 
imtas, sprendimas niekada nekeičiamas. Jo ir nereikia keis- 
ti, nes jis visuomet teisingas. 

Kaip atsiranda ženklai? Kaip mūsų sekliai kiekvieną 
kartą gali neklystamai nurodyti nusikaltėlį? 

Atsakymas paprastas. Naktį mirusiojo dvasia pakyla iš 
kapo, ir padeda ant jo ženklus, kad juos surastų sekliai. 
Velionis žino, kas žudikas, ir nori, kad tą sužinotų gimi- 
nės. 

Argi taip keista, kad mes tikime tokiais ženklais, kaip 
šie? Ar Rytų Išminčiaus neatvedė žvaigždės ženklas į kuk- 
lų tvartelį Betlėjuje beveik prieš du tūkstančius metų? 

Ar galima stebėtis, kad mes vadovaujamės ženklu, vaiz- 
duojančiu žaibą, kai pats Kristus prisakė savo mokiniams 
laukti žaibo, kuris nušvis nuo rytų ligi vakarų ir peskelbs 
antrąjį jo nužengimą žemėn? 

„Mes ir tie, kurie tiki Motiną Žemę, neabejojame prana- 
šystėmis, perduotomis tėvų ir prosenelių. 

Galite vadinti mus pagonimis. 

Galite vadinti mus tamsuoliais. 

Bet nepamirškite pridėti ir to, kad mes tikime Žodžiu, 
kuris niekada nebuvo parašytas, Žodžiu, kuris buvo per- 
duodamas nuo Sapnų Meto, šimtmečius prieš Kristaus gi- 
mimą, nežinant nei plunksnos, nei rašalo, nei papiruso, Žo- 
džiu, kuris ėjo iš lūpų į lūpas, iš kartos į kartą šimtais tūks- 
tančių ritualinių dainų, pagoniškų pasakojimų, Žodžiu, ku- 
ris teisėjams padeda surasti erodus mūsų tarpe. 

DEŠIMTAS SKYRIUS 


Kai tik mulunguvą prisaikdina, jis apleidžia savo gent; 
ir pasidaro savanoriškas tremtinys. 

Jis nepalaiko jokių ryšių su savo artimaisiais. Net jc 

vardas virsta keiksmu, kurį be Vyresniųjų retai kas pa- 
mini. 
Mulunguva gyvena, kaip ir pridera budeliui, nuošaliai, 
nemačiom, nešvarią jo profesiją slepia anonimija, o kūną 
priglaudžia neįžengiamų girių platybės, kol jis įvykdo sa- 
vo baisiąją pareigą ir būna atleidžiamas nuo įžadų. 

Kaip gali žmogus pasislėpti bendruomenėje, kurioje kas 
antras asmuo — vyras, moteris ar vaikas — yra tobulas 
pėdsekys? 

Tai nėra taip sunku, kaip gali pasirodyti. 

Mulunguvai padeda šventieji pasiuntiniai — gagavarai, 
kurie su oficialiais genties reikalais dažnai būna išvykę 
savaites arba mėnesius. 

Paskirtas gagavaru vyras gali pradingti iš savo šeimos, 
nė žodžio neištaręs pasiaiškinimams. Šios išvykos bei nuo- 
latinis leidimas dingti be žinios yra puiki priedanga tam, 
ką Vyresnieji paskyrė budeliu. 

Tomis Vururuma, beveik neregis, bedantis rembarngos 
genties Aukštojo laipsnio Vyresnysis, atlikdamas gagavaro 
pareigas, buvo pripažintas savotišku Aborigenų Genčių 
Suvienytų Nacijų Generaliniu sekretoriumi. Roperio upės 
tautos kartu su alava pasiuntė jį su svarbia diplomatine 
misija į svečią šalį, kur, nematydamas savo krašto, jis už- 
truko visus metus. 

Jam buvo liepta ištirti, kaip šventųjų Kunapipės ir Ja- 
buduravos ceremonijų plaukų diržai ir plunksnos pateko 
pas gunvingaus, maungo bei ivaidžos gentiečius vakarinia- 
me Arnhemlende, nors šie neturėjo į juos jokių teisių. 

Vyresnieji pasirinko Tomį, nes jis mokėjo daugelį dia- 
lektų ir buvo patyręs kalbininkas bei įžymus žmogus. Per 
dvylika mėnesių jis sukorė tūkstantį mylių, ėjo dažniau- 
siai pėsčiomis, pakeliui pats susimedžiodamas sau maisto, 
nuogutėlis, jei neskaitysime raiščio nargos, neturėdamas 
nei lagamino, nei katiliuko, nei marškinių. nei batų. 

Ceremonijų atributai neįkainojami. Dar nebuvo atspaus- 
dinta, nukalta ar iškasta tokių turtų, už kuriuos būtų ga- 
lima juos nupirkti. Tačiau kažkokiais keliais, gal vaikantis 
suvenyrų, jie atsidūrė gentyse, kurios nepripažįsta Kuna- 
pipės ar Jabuduravos apeigų. Norint atgauti juos, būtinai 
reikėjo prityrusio diplomato. 

Tokios arba panašios būna maskuojamosios mulunguvos 
užduotys. 

Savo šeimai jis paprasčiausiai pareiškia: 

— Aš gagavaras. 

Sekantį rytą jis susivynioja savo mantą, iškilmingai su- 
siruošia į ilgą šventojo pasiuntinio kelionę ir-išnyksta. 

Po to mulunguva slapstosi girioje, gyvena atsiskyręs, be 
galo atidžiai vengia, kad nebūtų sekamas, nutrina pėdsa- 
kus, užkiša savo ryšulį oloje, kad jam niekas netrukdytų 
tučtuojau pabėgti ir niekas jo neišduotų. 

Su savimi nešiojasi tik ietį ir bambukinį vamzdelį, per 
kurį gali atsigerti iš kūdros, nepalenkdamas galvos ir ne- 
pasirodydamas kitiems mulunguvoms, jei kartais šie jo 
ieškotų. 

Jis atsiduria transo būklėje ir suvokia tik būtinumą be 
galo saugotis ir įvykdyti Vyresniųjų duotą nurodymą — 
užmušti, kai laikas bus atitraukęs nuo jo įtarimą. 

Jis valgo apyžalį maistą, kadangi savo slėptuvės jis ne- 
išduos tokiu laužu, kuriame galėtų tinkamai jį išsikepti. 
Jis kūrena malkas, kurios įsiliepsnoja ir užgęsta, vos nu- 
svilindamos mėsą. Jis pasitraukia atbulas, krūmų šakomis 
nutrindamas savo pėdsakus. Nė viena šeimininkė, besidi- 
džiuodama iššveistomis grindimis, niekada taip nesijaudino 
dėl paliekamų pėdų. kaip mulunguva. 

Jis gyvena it žvėris, gerti eina vakaro arba apyaušrio 
prietemoj, sustingsta nuo kiekvieno garso, maskuoja pė- 
das, dairosi atgal, niekuomet nemiega ten, kur valgė ar 
gėrė, neturi antklodės prisidengti nuo žiemos šalčio, negal- 
voja nieko daugiau, kaip tik kuo skubiau suplanuoti egze- 
kuciją, nuvilioti pasmerktąjį ten, kur galėtų nesusektas nu- 
žudyti. 

Jis tampa žmogumi, kurį tiksliai apibūdina žodis mu- 
lunguva — „vienišas“. 

Bemedžiodamas didelę savo gyvenimo dalį praleidau gi- 
rioje vienas. Suprantu vienatvę, kai toli gražu nesi vieni- 
šas. Man neteko patirti to įkalinimo besienėje vienutėje, 
kuri yra neišvengiamas kiekvieno mulunguvos likimas. Jei 
mane paklaustų, ką laikau didžiausia ir vienintele palaima 
gentyje nugyventais metais, nedvejodamas atsakyčiau: tai, 
kad niekada nebuvau Vyresniųjų paskirtas Jo Didenybe 
Budeliu. 

Tačiau tai dar gali atsitikti, nors ištremtis Darvine ir 
Džungajo titulas sumažins šią tikimybę. Vis dėlto reikia 
gyventi nepamirštant, jog vieną dieną tos pareigos gali 
atitekti man. Aš stengiuosi negalvoti apie tai, kad kuris 
nors geriausių mano draugų, gal būt, jau atliko tokią prie- 
volę. 

Mano tėvas sykį buvo paskirtas mulunguva, ir jam buvo 
įteiktas ąsotis nuodų. kad nunuodytų vieną gentainį. Ne- 
žinau, ar jį išgelbėjo drąsa, ar Didžiojo Džungajo titulas. 
Jis atsisakė įvykdyti nurodymą ir vis dar tebegyvena. 

Tėvas sukvietė Vyresniuosius ir atsisėdo šalia Senojo 
Tomio, žmogaus, kurį jam buvo liepta nužudyti. 

— Senasis Tomi,— tarė jis — pasikviečiau tave dėl vie- 
nos priežasties. Noriu pasakyti, jog kažkas ant tavęs 
griežia dantį ir nori, kad tave nužudyčiau. Štai nuodai... 
Pastatau juos čia... rato centre... kad visi regėtų. Noriu pri- 
durti, jog, mano nuomone, Senasis Tomis nepadarė nieko 
bloga. Nežinau, kodėl kažkas įsigeidė jo mirties. Ar jūs 
žinote? 

Jei kuris iš Vyresniųjų ir žinojo, nė vienas neprisipaži- 
no. 

— Mes — viena nacija, — kalbėjo tėvas.— Aš nežudysiu 
šito žmogaus. Jei kas nori mano gyvybės, ji čia pat. Ar 
kuris nors iš jūsų pasiųs man nuodus, kad visi žinotų, nuo 
kieno rankos miriau? 

Niekas nepakrutėjo. Pagaliau vienas Vyresniųjų tarė: 

— Gerai. Teisingai pasakei. Išpilk nuodus! 

Senasis Tomis nugyveno dar daug metų ir mirė savo mir- 
timi. Mano tėvas dar tebegyvena. Bet jeigu jis nebūtų me- 


riausiai būtų žuvęs. Jį išgelbėjo atvira dtąsa. 

Šiandieną esu Australijos pilietis, nepriklausomas nuo 
jokių apribojimų. Man suteikta teisė balsuoti federalinių 
rinkimų metu. Esu pats sau šeimininkas. Galiu daryti ką 
tinkamas. Ar sutemus aš vaikštinėju po miestą, ar ramiai 
gurkšnoju viešbutyje, ne taip, kaip kitados, tai visai nerū- 
pi policininkui. 

Bet ar aš, kaip ir mano tėvas, neturiu paklusti genties 
įstatymams? Ar Australijos pilietybė reiškia, jog Vyres- 
nieji neteko galios man nurodinėti? Jei jie dabar pašauktų, 
AI aš Nneičiau? Jeigu jie tartų: „Tu mulunguva. Tavo pa- 
reiga nužudyti mūsų priešą“, ar aš nusimesčiau šilkinius 
civilizacijos simbolius, rafinuoto pastovumo kaukę ir, jiems 
liepus, įvykdyčiau klastingą žmogžudystę? 

Ar aš ne Džungajis Kunapipės apeigų metu? 

Ar neįšventintas į alavos gentį? 

Ar nebuvau gentainis, prieš tapdamas piliečiu, ir pago- 
nis, prieš pasidarydamas krikščioniu? 

Taigi ar ne mano pareiga atsiliepti, kad ir kokie nurody- 
mai man būtų duoti? 

Kaip paskirstyti savo ištikimybę seniesiems ir naujie- 
siems įstatymams — tai vienas neišsprendžiamų klausimų, 
trikdančių mano dvasios ramybę. 

Laimė, viskas tėra prielaidos. Kol gyvenu už keturių 
šimtų mylių nuo Roperio ir dirbu felčeriu, maža tikimybės, 
jog mane pašauks. Tačiau, jeigu sugrįžčiau į savosios gen- 
ties kraštą, tokia grėsmė galėtų pakibti ir ties manimi ir 
prisaikdinimo atveju turėčiau greitai apsispręsti, ar užsi- 
traukti pražūtį, ar pačiam tapti budeliu. Ar atsisakyčiau 
gimtosios genties įstatymų vardan tų, kurie man svetimi? 

Nežinau. 

Tačiau esu dėkingas likimui, jog kol kas nebuvau pa- 
skirtas šioms pareigoms. 

Aš jausiuos dar labiau dėkingas savo Kengūros Sapnui, 
jeigu ji padarys taip, kad būčiau praleistas, kai mano gen- 
tyje kada nors vėl bus skiriamas budelis. 


Atlikęs savo baisią pareigą, mulunguva tučtuojau nega- 
li grįžti į gentį. Per greitas pasirodymas po žmogaus mir- 
ties sukeltų įtarimą. Todėl jis laukia dar kelias savaites ar 

mėnesius, tebegyvena vienas, kol įsitikina, kad joks pirš- 
tas neatsikreips į jį. Po to, paslėpęs ietis ir pasiėmęs savo 
ryšulį su manta, lyg niekur nieko grįžta į šeimą, panašiai 
„kaip anglų budelis Albertas Pjerpointas, pasidarbavęs prie 
kartuvių, vėliau prisijungdavo prie smuklės lankytojų. 

Mulunguvos šeima netveria smalsumu, kur jis taip ilgai 
užtruko, bet niekas nedrįsta klausinėti, nes tariamas jo, 
gagavaro, darbas yra paslaptis. 

Bet ne visi mulunguvos žudo patys. Priešingai, daugu- 
ma jų mėgsta turėti tarpininkus, kurie nužudo auką vidur 
baltos dienos, visos genties akivaizdoje, kai dalyvauja pats 
mulunguva ir lieka nekaltas. Taip atsitinka todėl, kad mu- 
lunguvos nepaprastai užsimaskuoja. Gentiečiai amžių am- 
žiais negalėdavo jų išaiškinti, jeigu tų baisiųjų žmonių ne- 
išduodavo jų dvasios ir magiški ženklai. 

Kokios absurdiškos nesąmonės! 

Ir vis dėlto taip būna. 

Mulunguva, žudantis per trečiąjį asmenį, nusivilioja sa- 
vo auką į tankmę, apsvaigina smūgiu į sprandą, užhipno- 
tizuoja nelaimingąjį, kai šis atsitoki, ir peiliu išpiauna 
jam inkstų taukus. 

Žaizda užsiuvama virvele, užtepama vašku ir pasidaro 
nematoma. Kol pasmerktasis dar neatsigavęs nuo hipnozės, 
jo pasąmonei mulunguva įteigia štai ką: 

— Tavo priešas Budžirindža. Net jo šu- 
nys tavęs nemėgsta. Kitąsyk, kai kuris 
sulos, užmušk jį vietoj. Kitaip neturėsi 
ramybės. 

Po kelių dienų stovykloje garsiai loja vienas Budžirin- 
džos šunų. 

— Kodėl nenuramini savo šunų? — piktai užsipuola hip- 
notikas. 

— Todėl, kad jiems patinka loti. 

— Na, nutildyk juos. 

— Nė negalvoju! 

— Tuomet nutildysiu pats. 

Švysteli ietis. Persmeigtas šuo suinkščia gailiai ir išgąs- 
tingai, it pamišęs stveria dantimis ieties kotą, kyšantį iš jo 
kūno. 

13. Valgis! Jaunučiai krokodilai valties triume. Jų skonis... kaip ir 
didelių 


14. Čia irgi valgis 

15. Pintubio genties vyriškis. Pintubis — pati primityviausia iš visų 
Australijos genčių 


Sąmoningai užmušti kito šunį — neatleistinas įžeidimas. 
Ar šuo nepadėjo šeimininkui užuosti kengūros pėdsakų? 
Ar nešildė jo savo kūnu šaltomis žiemos naktimis? Ar jis 
nepavirto jo šešėliu? 

Liepsnojantis Budžirindžos įniršis nenumaldomas. Jis nu- 
duria mulunguvos auką visų akivaizdoje, kai tuo tarpu 
anas sėdi savo stovykloje, ramiai stebėdamas, kaip pa- 
ruoštą žmogžudystę vykdo kitas. Be inkstų taukų tas varg- 
šelis vis tiek jau būtų nukeliavęs į aną pasaulį, bet kas su- 
abejos savo akimis, kad jį nudūrė Budžirindža? Jo kruvina 
ietis yra pirmasis įrodymas. 

Kad ir toliau nukreiptų nuo savęs įtarinėjimus, mulun- 
guva imasi vadovauti Lirgiui — mirties koroborei. Jis gai- 
liai rauda ir kaltina Budžirindžą. 

Lirgis yra antra koroborė, kurioje palaidojamas velionio 
šešėlis. Savo kūnus mes įtriname rūkstančiom krūmų ša- 
kom, kad susidarytų dūmų uždanga, kuri apsaugo nuo jo 
dvasios. 

Velionio žmona slepiasi, kad mirusiojo dvasia jos ne- 
persekiotų. Ji vengia stovyklos bent porą savaičių. Kai, 
mūsų nuomone, jai jau galima grįžti, ji su seserimis sulen- 
da į urvą, iškastą stovyklos teritorijoje. Ten ji nuprausia- 
ma kitų moterų bei nudažoma raudonąja ochra. Tuomet 
moteris išsivaduoja nuo savojo vyro šešėlio ir ima gyventi 
gentyje su virvele ant kaklo, kas rodo, jog ji yra našlė. Jos 
seserys taip pat laikomos našlėmis, nors ir būtų ištekėję 
už kitų vyrų. 

Po metų vyksta dar vienos apeigos koroborė — „virve- 
lės nutraukimas“, o tai simbolizuoja jos išvadavimą iš naš- 
lystės ir laisvę vėl ištekėti. | 

Tuo tarpu apie žmogžudystę jau nugirsta misionieriai. 
Oras prisipildo eterio triukšmo, kai radijas pradeda tarš- 
kėti naujieną. 

O tik po to atvyksta Gunanda — Valdžia. Tai baltaodis 
policininkas, atkeliavęs ginti europietiško įstatymo, kad už 
genties žudynes vienas iš mūsų atsakytų prieš Didįjį Šei- 
mininką Teisėją. Jam paaiškinama, jog auka žuvo kivirčo 
dėl moters metu. Toks paaiškinimas jau tapo tradicija, nes 
tokį argumentą baltieji nesunkiai supranta, o kažin ar su- 

voktų. jei pasakytum, jog kaltas buvo šuo. Budžirindža 
areštuojamas ir nugabenamas į Darviną, kur stoja prieš 
teismą. Jo parodymai atrodytų maždaug taip: 

— Tavo vardas Budžirindža, taip? 

— Aha. 

— Tu matei, kaip įvyko nelaimė ir žuvo žmogus tada 
prie Roperio? 

— Aha. 

— Na, gerai. Dabar papasakok Didžiajam Šeimininkui 
Teisėjui viską, ką žinai apie tą įvykį. Na? 

— Aha. 

— Nereikia apie tai, ką plepėjo kiti. Nesvarbu, ką jie 
sakė apie tave. Papasakok tik tai, ką veikei pats, ką regė- 
jai savo paties akimis, ką girdėjai savo paties ausimis. Na, 
pasakok. 

— Aha. 

— Sakyk, sakyk! Pasakok tiesą. Kalbėk garsiai! 

— Aha. 

— Budžirindža, tu prisimeni mirusįjį? 

— Aha. 

— Tu užmušei jį, ar ne? 

— Aha. 

— Tu užmušei jį negyvai, ar ne? 

— Aha. 

— Kaip tu jį užmušei? 

— Riestanose ietimi. 

— Štai ji, šita ietimi? 


— Aha. 

— Tu ją pasidarei pats? 

— Aha. 

— Tu metei tą ietį į mirusįjį? 
— Aha. 

— Ir lenktanosė ietis įsmigo jam į krūtinę? 
— Aha. 

— Jis krito vietoj negyvas? 

— Aha. 

— Už ką tu tą žmogų užmušei? 
— Nežinau. 


— Bet kaipgi tu gali nežinoti, už ką jį nudūrei? 

— Nežinau. Gal būt, įsimaišė moteris. 

Budžirindža, suvokdamas neigimo beprasmiškumą, prisi- 
pažįsta kaltas. Gunanda, Valdžia, Antrankių Žmogus trium- 
fuoja. Baltojo žmogaus įstatymas išpildytas. Aborigenas 
sės į kalėjimą todėl, kad išdrįso pažeisti įstatymą, kurio 
pats nesupranta. Jis kiūtos drėgnoje celėje su grandimi 
sienoje, kuri primena, jog su jo ainiais buvo elgiamasi 
kur kas žiauriau. 

Jis atskiriamas ir uždaromas į kalėjimą drauge su tuzinu 
kitų juodaodžių žmonių iš svetimų kraštų. Jie tikriausiai 
nemoka jo kalbos, jis nesupranta anų. Didysis Šeimininkas 
Teisėjas, nuramindamas sąžinę, apsunkintą skirtingų kultū- 
rų konflikto, kaip visuomet paskelbė lengviausią nuospren- 
dį. Tačiau net ir dveji metai tokioje aplinkoje — ilgas laiko 
tarpas. 

Budžirindžos nusikaltimas atrodė akivaizdus: ietimi per- 
smeigtas kūnas, savo akimis žmogžudystę regėję liudinin- 
kai nekėlė jokių galvosūkių, be prielaidos, kad moteris, 
o ne šuns mirtis paskatino pralieti žmogaus kraują. 

Ir vis dėlto kalėjime kankinosi ne tas, kuris buvo nusi- 
kaltęs. 

Kai aborigenų tarpe įvyksta žmogžudystė, ypač jei jon 
įpintas mulunguva arba kadaiča, į kalėjimą visada eina ne- 
kaltas. 

Taip, gal jis ir metė ietį. 

Taip, gal jis ir nusuko sprandą. 

Taip, gal žmonės matė nelaimingąjį žudant, kaip atsiti- 
ko Budžirindžai. 

Tačiau Budžirindža tebuvo budelio budelis, žmogus, ku- 
ri išprovokavo mulunguvos užhipnotizuotasis, o mulungu- 
vai žudyti įsakė genties Vyresnieji! Todėl Budžirindža bu- 
vo triskart nutolęs nuo juridinio Britanijos teismų reika- 
lavimo, kad žmogžudystę galima įrodyti tik tada, kai nu- 
statomi „piktavališki ketinimai". 

Budžirindža neturėjo piktos valios. 

Jo auka neturėjo piktos valios. 

Mulunguva neturėjo piktos valios. 

Neturėjo jos nė Vyresnieji. Jie tebuvo tik Ištikimybės 
kad nebūtų išniekinti mūsų totemai. 

Kas tuomet turi atkentėti? Ar baltasis budelis, atlikda- 

mas savo pareigą, nepadaro meškos paslaugos savo visuo- 
menei? 
- Mums niekada nepavyko įtikinti Valdžios arba Didžiojo 
Šeimininko Teisėjo, kad į kalėjimą eina ne tie asmenys, 
kuriems reikėtų ten patekti. Daugelis metų jau prabėgo, 
kai mes liovėmės mėginę įtikinti juos. 

Valdžia visuomet mielai patiki, kai pareiškiame, jog 
žmogžudystė įvyko dėl moters. 

Neabejojame, jog nei Valdžia, nei Teisėjai nesuprastų 
atpildo: mulunguvos antrininkas nužudė jaunuolį už tai, 
kad šio senelis nudūrė šventame medyje tupintį paukštį. 

Retkarčiais, kai kuris mėgindavo tą išaiškinti, Valdžia 
atmesdavo viską su panieka kaip „juodųjų kivirčus“. 

Mūsų nelaimei, mums svetimi Anglijos įstatymai, para- 
šyti amžių amžius vėliau, nelaiko švento medžio išniekini- 
mo baustinu nusikaltimu, nors negailestingai susidoroja su 
tais, kurie išniekina kitas vietas, ar tai būtų krikščioniško- 
ji bažnyčia, ar Mozės šventykla, ar kinų šventovė. 

Taigi ar galima stebėtis, kad mes piktinamės per jėgą 
primetamais aukščiausiais įstatymais, kurie taikomi gen- 
tiečiams, nepasitarus su mumis? Mūsų niekas neklausė, 
ar norėtume priimti anglų įstatymus. Mums stačiai buvo 
pareikšta, jog kito kelio nėra. Mes visada jautėmės kom- 
petentingi patys išspręsti savųjų įstatymų pažeidėjų liki- 
mą. Kai Australija priklausė tik mums vieniems, mes šitaip 
tvarkėmės dešimtį tūkstančių metų. O štai dabar šios teisės 
iš mūsų atimtos, ir tai mano tautai kelia didžiausią pasipik- 
tinimą, nes genčių įstatymai ir Anglijos įstatymai dažnai 
yra nesuderinami. 

Budžirindžos atvejis nekėlė abejonių, o kas būna, kai 
koks nors mulunguva nužudo girioje ir nėra akivaizdaus 
nusikaltėlio? 

Tuomet Kunapipės Džungajis,— vienas jų esu ir aš, — 
nusiunčiamas, kad suregztų Valdžiai kokį nors nebūtą 
daiktą. 

Būna nelaimingųjų, kuriuos gentainiai tyčia ištremia ka- 
lėti, įpynę juos į išgalvotus, liudininkų paremtus pasakoji- 
mus apie kivirčus dėl moterų. 

Pareiga genčiai reikalauja tylint iškęsti bausmės laiką 
ir nesijuokti iš iškilmingai pasakojamų niekų teisėjo ir pri- 
siekusiojo akivaizdoje. 

Kai, atlikęs bausmę, toks atpirkimo ožys sugrįžta į gentį, 
jis nori atkeršyti mulunguvai, jei tik žino jo vardą ir šis 
dar tebegyvena. 

Kartais jam gali būti pasakoma: 

— Ant velionio kapo mes suradome Kengūros ženklą. 
Jis rodė į Valindžo kraštą. Jo vardas Jalga. Prieš apsi- 
spręsdami, kaip su juo pasielgti, mes laukėme, kol sugrįši 
tu. Ką tu pasakysi? 

Vargšas prisimena ilgus dvejus kalėjimo metus ir bijosi, 
jog gali būti sugrąžintas ten vėl, jeigu žus dar vienas 
Žmogus. 

— Kalėjimas negera vieta,— sako jis.— Visą laiką gal- 
vojau apie nelaimingąjį savo kraštą, apie vargšę žmoną ir 
savo mažuosius. Nenoriu grįžti ten. Geriau kausiuos su tuo 
žmogumi. Iššauksiu jį į dvikovą Banburo žemėje. 

Apkaltintas Jalga dedasi pasipiktinęs: 

— Kas, aš? — iššaukiamai sako jis ir ginasi. — Aš buvau 
gagavaras, nešiau slaptą žinią nuo genties, kai buvo nu- 
žudytas tas žmogus. Aš negalėjau būti mulunguva! 

— Vis tiek susitiksime Banbure. 

Ir vyresnieji suruošia Banburą. 

Banburas yra koroborė, kurios metu suvedamos visos 
sąskaitos, visiems norintiems joje dalyvauti žiauriausiai 
kaunantis. Priešininkai naudoja ietis, nula-nulas ir bume- 
rangus, negailestingai žalodami vienas kitą, kol upeliais 
pasipila kraujas, traška laužomi kaulai bei skaldomos gal- 
vos. Jie nedrįsta užmušti, nors, reikia pasakyti, įsisiautėję 
dažnai atsiduria labai netoli to. 

Banburas — tai karu atgauta taika, žiauriausias blogo, 
kunkuliuote kunkuliuojančio kraujo nuleidimas. Koroborė 
tęsiasi tris dienas, knibžda minios vyrų ir moterų, iš toli at- 
keliavusių pasižiūrėti ir dalyvauti it į kokį romėnų tur- 
nyrą. 

Pirmieji į areną išeina mulunguva su savo kaltintoju ir 
kaunasi, kol visiškai netenka jėgų. Po to ir kiti prisimena 
nuoskaudas, už kurias dar nebuvo atlyginta. Po kelių mi- 
nučių Banburo žemė virsta isteriškais šauksmais aidinčiu 
beprotnamiu: žmonės rėkia iš skausmo, žvanga plienas, 
dusliai dunda nula-nulos, klaikiai traška laužomi kaulai, 
pratisai rauda moterys, suraižytos batatų kastuvais ar to- 
mahaukais už įrodytą svetimų vyrų paviliojimą bei kitas 
nedorybes. Jos kur kas aršesnės už vyrus, — su neatlyž- 
tančiu pykčiu pliekia viena kitą, šaukdamos prakeiksmus, 
ir ilgai dar verda neapykanta, kai vyrai jau seniai nusira- 
minę. 

Bet nurimti privalu, nes Banburas — taikos užstalė, mū- 
šio laukas, kur svirduliuojantys kariai vėliau sakytum pa- 
sirašo paliaubas, apsikeisdami dovanomis, kurios mūsuose 
prilygsta juridiniams dokumentams. Pati ekstravagantiš- 
kiausia tikriausiai būna mulunguvos dovana, įteikiama su 
juo besigrūmusiam „atpirkimo ožiui“. Jo kūnas gali būti 
sudaužytas, tačiau dovana išreiškia palengvėjimą, kurį jis 
pajunta išlaisvintas nuo nuolatinės baimės. Atlikęs viešą 
bausmę, jis apmoka skolą genties visuomenei. Jam nebe- 
teks daugiau drebėti, jog, totemų ženklams arba dvasioms 
išdavus, vieną dieną bus nuviliotas girion kito mulungu- 
vos, paskirto jo budeliu. Jis žino, kad į jo šešėlį mesta ie- 
tis nebegali atverti jo kūne opų, nuo kurių mirtų agonijo- 
je. Nuo jo nuimami sunkūs pareigos pančiai, rankos šva- 
rios, protas išlaisvintas. 

Alavos gentainiai bijosi piktojo mulunguvos. 

Mulunguva bijosi gentainių, nes tiki, jog jo paslaptis 
gali būti išaiškinta. 

Bet tas, kuris savo krauju apmoka Banburo išpirką, už- 
sitarnauja genties atleidimą. 

Kaina didžiulė: išnarstyti sąnariai, gal sulaužyta nosis, 
gal išmušta akis ar tvirtos it geležis medienos vėzdų smū- 
gių sulaužytos rankos. 

Ir vis dėlto nė vienas alavos mulunguva niekad nepa- 
manė, jog šie sužalojimai per brangi kaina, nes jais užmo- 
kėjo už patį gyvenimą. 

VIENUOLIKTAS SKYRIUS 


Visi aborigenai greiti nusijuokti ar nusišypsoti. Mes iš 
prigimties esame linksmi žmonės. Mūsų stovyklose be pa- 
liovos skardena linksmas juokas. Besivaikantis savo uo- 
degą šuo, nesėkmingi mažylio pirmieji žingsniai, vyriškis, 
geriantis pieną iš ožkos spenio, moteris, maitinanti du kū- 
dikius iš karto,— tokie paprasti įvykiai neabejotinai su- 
kelia griausmingą juoką. 

Kol gyvenau aborigenų stovyklose, visa tai atrodė na- 
tūralu, tačiau vėliau supratau, jog tai, gal būt, tik tariamo 
nerūpestingumo priedanga, už kurios slepiasi visokia bai- 
mė, lydinti kiekvieną čiabuvį visą jo gyvenimą. 

Nuo ankstyvos jaunystės metų bijojausi Juodojo Dak- 
taro, Žynio, „„uždainuojančio“ savo aukas, pasinaudojant 
antgamtinėmis jėgomis. 

Medžioklės žygių metu baiminausi burginginų, nepa- 
prastai stiprių pigmėjų, galinčių sutraiškyti vyrui kaulus 
tvirtame it meškos glėbyje. Jie buvo mūsų kaukai. Šiur- 
pūs prisiminimai apie juos persekioja mane visur ir vi- 
sada. 

Nė minutei manęs neapleido ir paveldėta dvasių mala- 
nuga-nugų baimė, Akmens Žmonių, gyvenusių netoli Su- 
griautojo Miesto Arnhemlendo uolyne. Jei kartais jų ir ne- 
bėra, joks alavos gentietis nepatirs malonumo, apsilanky- 
damas jų krašte ir šiandien. 

Bijausi mirusių žmonių šešėlių ir budelio mulunguvos. 

Padaryčiau bet kokią nuodėme ar užmokėčiau bet kokia 
kainą, kad tik neužsitraukčiau savo Kengūros Sapno 
pykčio. 

Be to, visi gentainiai, tiek vyrai, tiek moterys, bijo vie- 
nas kito, nes nėra nieko baisesnio, kaip išgirsti tokius 
žodžius: 

— Išpiausiu tau inkstų taukus! 

Ir tai ne tuščias keiksmažodis, bet grasinimas padaryti 
tiksliai kaip sakoma — pašalinti riebalus nuo žmogaus 
inkstų. Kiekvienas mūsų žino, jog kitas irgi buvo pamoky- 
tas, kaip atlikti tokią operaciją. 

Kai buvau įšventinamas, mane Vyresnieji mokė: 

— Jei reikia ką nors nužudyti, išpiauk jam inkstų tau- 
kus, kaip daro mulunguva. Apsvaigink jį nula-nula. Smū- 
gis į sprandą tinkamoj vietoj, ir operacijos metu jis gulės 
be sąmonės. 

Man buvo smulkiai išaiškinta, kaip ją atlikti: 

— Tiksliai inkstų vietoje prapiauk truputį peiliu arba 
skutimosi peiliuku. Piūvis neturi būti ilgesnis už colį, kad, 
užtepus vašku, jo nebūtų matyti... 

— Kruopščiai užsiūk. Iš nuluptos kuradžongo medžio 
žievės atplėšk pluoštelį ir padaryk virvelę. Aštriu žuvies 
kaulu perdūręs raumenis, perkišk ją ir sutrauk. Viską turi 
padaryti mikliai, kol tavo auka nesuspėjo atsigauti ir už- 
klupti tavęs prie darbo... 

„„Ir kokį užkeikimą turiu sukalbėti operuodamas: 

— Auka kraujuos. Surink truputį kraujo į dubenėlį, pa- 
trink jo liežuvį ir tark: „Prisiekiu Velnio dvasiomis, esi 
negyvėlis ir niekam neprasitarsi, kas tave nužudė“. Užtepk 
šiek tiek kraujo ant jo ausų ir vokų, kad jis niekada ne- 
regėtų ir negirdėtų nieko įtartino tavyje... 

„Ir kaip turiu įteigti jam: 

— Dabar esi dvasia. Jau nebegali daugiau kalbėtis su 
žmonėmis. Sugrįši į stovyklą ir pamirši, kas tau nutiko. 
Tu neprisiminsi nei šios vietos, nei kaip čia patekai, nei 
ką čia matei. 

Taip ir įvyksta. Po trijų keturių dienų jis miršta, nega- 
lėdamas ištarti savo kankintojo vardo, nežinodamas, kad 
į jo kūną įpiovus buvo įkištas lapas, pagaliukas ar nešva- 
raus skuduro gabaliukas, kuris sukėlė kraujo užkrėtimą. 

Bet kodėl reikia išimti žmogui inkstų taukus? Kodėl ne- 
nusukti jam sprando ar nepersmeigti širdies? Kodėl nepa- 
naIrdinti jo po vandeniu? 

Inkstų taukai — talismanas. Jie atneša mums laimę, kaip 
geri linkėjimai ar arklio pasaga, juodos katės, kiniečiai 
ar amuletai. 

Mes įtriname jais ietis ir bumerangus, kad neštų laimę 
medžioklėje. 

Jie it auksinis kryželis nešiojami mazgelyje ant kaklo, 
kad apsaugotų nuo piktų dvasių. 

Mes tikime, jog inkstų taukų amuletas neš mums pasto- 
vią sėkmę, pripildys mūsų krepšius maisto, atgrasys mūsų 
priešus nuo užpuolimo. 

Mane kausto siaubas, kai pagalvoju dar ir apie tai, jog 
vieną dieną mane gali pražudyti kokia nors pikta moteris, 
pasinaudodama kerais, žinomais vilgino pavadinimu. Te- 
pabando kas paniekinti aborigenų moterį ir ji aukos sie- 
loje sukels tikrą pragarą. 

Ji išpiauna nedidelį skutelį iš savo aukos marškinių arba 
suknelės, geriau iš pažasties, kur medžiaga prisigėrusi 
prakaito. 

Tada nusineša lopinėlį girion už dviejų trijų mylių nuo 
stovyklos ir tomahauku iškerta skylę kietame medyje. Ten 
įkiša išpiautą lopinėlį. 

Po to sukuria laužą, kuriame iki raudonumo įkaitina 
keletą mažų akmenukų. Taip darydama, ji kreipiasi tiesiai 
į savo priešą: 

Beguna neja jardi 

Gu maringu minaji! 
Nekenčiu tavęs. 

Bet dabar tu mirsi. 

Ir aš išsivaduosiu nuo tavęs. 


Kairiąja ranka ji popierine tošimi paima keletą raudo- 
nai įkaitusių akmenukų ir greitosiomis padarytu įrankiu 
įgrūda juos į skylę medyje, kur buvo įdėjusi skiautę. 

Svylantis prakaitas, esantis medžiagoje, verčia jos prie- 
šo dvasią raudoti: 

Gungu nimandži? 

Minanimbi jur!. 

Kodėl tu taip darai su manim? 

Aš niekada tau nejaučiau neapykantos! 


Moteris supranta, jog žaidžia su ugnimi, ir labai sau- 
gosi, kad neįkvėptų dūmų arba neapsismilkytų jais savo 
kūno. Jei taip pasitaikytų, vilginė, įtraukusi savo aukos 
dvasios, pati nusilptų ir mirtų. 

Pažinojau moterų, kurios užmigo, šitaip prisikvėpavu- 
sios pačių pagaminto pražūtingo chloroformo. 

Ji uždengia skiautę dar viena eile karštų akmenukų, 
skylę užkiša medienos gabalu, kad neišlėktų dvasia, ir 
užmaskuoja žymę žievėje, randą užtepdama purvu. 

Galų gale ji meta prakeikimą: 

— Tu imsi nykti. Karštuoju metu būsi silpna ir bejėgė. 
Netrukus nepajėgsi išmaitinti savęs. Imsi liesėti, ir šaltuo- 
ju metu, neturėdama riebalų, kurie tave šildytų, tu mirsi. 

Po kelių dienų auka pasijunta blogai. Ji netenka svorio, 
kaip buvo pranašauta, ir gal po metų miršta lėta mirtimi. 
Tačiau visas procesas žymiai pagreitėja, jeigu ji pastebi, 
jog vienoje jos suknelių trūksta išpiauto medžiagos kvad- 
rato, kadangi tuomet, sužinojus, jog ją persekioja vilginė, 
siaubas nuvaro ją į kapus pirma laiko. 

— Saugokis vilginės! — įspėjo mane dėdė įšventinimo 
metu.— Ji visų geriausia žudikė. Ji niekada nesusekama, 
nes dvasia, kuri galėtų ją išduoti, būna sunaikinta ugnies. 

Šio įspėjimo aš niekada nepamiršdavau. 


Aborigenės turi savas korobores, kurios draudžiamos 
vyrams. 

Pati svarbiausia iš jų alavos gentiečių tarpe yra Diga, 
tolygi vyrų čaradai: Meilės Daina ir Šokis. 

Negalima tikėtis, kad daug žinočiau apie Digą. Tai gry- 
nai Moterų Reikalas. Bet moterys, ar jų oda būtų juoda, 
ar balta, atrodo, nesugeba taip išlaikyti savo paslapčių, 
kaip vyrai. Dėl to mes daugiau žinome apie jų korobores, 
negu jos apie mūsų. 

Koroborė vyksta apie mylią nuo stovyklos, bet moterys 
ne itin rūpinasi jos užmaskavimu. Buvo nemaža smalsuo- 
lių. šnipinėjančių moterų apeigas. Dar neapipiaustyti ber- 
niukai imami drauge su moterimis ir yra pagarsėję gan- 
donašos, sukaupę daugiau informacijos, negu moterys ma- 
no. Be to, dalyvėms tenka skolintis ceremonijų atributus 
iš vyrų, o mes žinome jų paskirtį. 

Nežiūrint į tai, Digą gaubia paslaptingumo skraistė. Ko- 
roborė tęsiasi visą mėnesį. Tuo metu moterys išdainuoja 
tūkstančius dainų. Tačiau nemoku nė vieno užginto posmo 
ir negirdėjau, kad kuris vyras tokį mokėtų. 

Manome, jog tai paprastos meilės dainos, kurias kiek- 
viena moteris skiria savo vyrui arba mylimajam, vilda- 
masi, jog tampa jam patrauklesnė. Dainuojama, akompa- 
nuojant lazdelių barbenimu bei plojant rankomis. 

Man dažnai knietėdavo prisėlinti prie moterų koroborės 
vietos ir sužinoti paslaptis, kurios keldavo mums smalsu- 
mą amžių amžiais. Bet aš bijojau. Žinojau, jog, vos tik per- 
žengsiu piešiniais išmargintų moterų akiračio ribą, nualp- 
siu ir atsidursiu žeminančioje padėtyje, nes mane turės 
„atidainuodama“ gaivinti viena Džungajų. 

Visi aborigenų vyrai, neskaitant keleto neliečiamų šven- 
tųjų, priartėję taip pat netektų sąmonės nuo šoko. Todėl 
mes vengiame moterų koroborės teritorijos. 

Digoje dalyvaujančios moterys puošia savo kūnus rau- 
donąja ochra bei riebalų ir pelenų mišiniu. Jos dėvi mu- 
damudą, dubens raištį su kutais, padarytą iš oposumo kai- 
lio, o jeigu vietinis Kristianas Dioras netinginiauja — tai iš 
netinkamų naudojimui miltų maišų. Kai kurios krūtis pri- 
sidengia kailinėmis arba iš kuradžongo plaušų nupintomis 
juostelėmis — garadadomis. Kitos galvas puošia marabi- 
bi — vainiku iš dažytų virvelių. Jos neša ceremonijų reik- 
menis ir šoka, nykščiais įtempusios surištą virvelę. 

Priešingai aborigenų vyrams, kurie yra viešpačiai sto- 
vykloje, ištekėjusios moterys turi gauti savo vyrų leidimą 
dalyvauti Digoje. Nedaugelis išdrįsta išeiti iš namų neat- 
siklaususios. Neskaitant šios akivaizdžios priežasties, jos 
siekia vyrų pritarimo dar ir dėl to, kad nori pasiskolinti jų 
bumerangus bei lazdeles taktui mušti. 

Tai kartais baigiasi tokiais nusiskundimais, kuriuos gali 
išgirsti baltoji žmona iš savo vyro, jog buvo pasiskolinusi 
jo golfo lazdas ir grąžino sulaužytas bei suteptas. Bume- 
rangai po šventės lieka išmarginti Digos simbolių. Tuomet 
juos reikia saugoti nuo viengungių, kad nepaskatintų jų 
vesti merginos iš netinkamos pusės. 

Džungajė prieš mane turi vieną privalumą — ji gali 
puošti savo plaukus bei dėvėti galvos apdangalus. O štai 
Džungajo galva turi būti be papuošalų, nes ji yra šventa, 
Manoji priklauso bungai — tėvo sesers vaikams. Jei ant 
galvos užsidėčiau dešimties svarų banknotą ar už ausies 
užsikiščiau cigaretę, juos konfiskuotų mano pusseserės bei 

pusbroliai, nes jiems priklauso mano galva ir kraujas. Kai 
reikia nusikirpti plaukus, šį darbą turi padaryti kuris nors 
pusbrolis bunga arba leisti kam nors kitam. Jeigu apsilan- 
kau pas miesto kirpėją, turiu užmokėti baudą, kokios tik 
jie pareikalaus. 

Jei įsipiaunu ir susitepa marškiniai, tučtuojau jų neten- 
ku arba panorėję mano giminaičiai gali pasiimti kišeninį 
peilį, kuriuo buvo padaryta žaizda. Pastaraisiais metais 
šitaip praradau tuzinus marškinių bei peilių. Mano kraujas 
šventas. Kunapipės apeigų metu jis naudojamas kaip savo- 
tiški klijai pritvirtinti plunksnoms prie mano gentainių 
kūnų. Kiekvienai ceremonijai reikia bent vienos pilnos 
skardinės nuo džemo. Kartais kraują tenka praskiesti van- 
deniu, kad nepritrūktų. Kai puošiasi Digos ritualams, mo- 
terys irgi naudoja vyrų kraują. Tuomet į mane kreipiasi 
pusseserės. 

Todėl mano rankų oda išrandyta įpiovimų aštriais stiklo 
gabalais, kur, savo giminaičiams prašant, aš perrėždavau 
enas. Mūsų giminėje esu donoras profesionalas. 

Kai kurios moterys yra nepriklausomos ir niekuomet ne- 
paklūsta jokio vyro įsakymams. Kai kurios — nors labai 
nedaugelis — kalbasi su vyrais kaip su lygiais. Ir aš paži- 
nojau vieną ar dvi senes, kurioms buvo suteikta teisė duoti 
pasiūlymus įstatymus leidžiančiai Vyresniųjų Tarybai. Tai 
buvo tikras laimėjimas. 

Vienos moters padėtis buvo neprilygstama. Ji — gen- 
ties didvyrė, kuriai kitados buvo pripažinta aukšta padėtis, 
leidus aptarinėti Kunapipės apeigas kartu su Didžiuoju 
Džungaju. Kunapipė draudžiama moterims, ir ji negalėjo 
jų matyti, bet jai buvo leidžiama aptarti su vyrais kai ku- 
rias svarbias ceremonijų detales. Tai įvyko tais laikais, 
kai šventieji ritualai baigdavosi apeiginiu santykiavimu 
ir todėl būdavo liečiami moterų interesai, nors anksčiau 
vyrai nepaisė šito. Žmogui, kuris nėra aborigenas ir negy- 
vena bendruomenėje, kur patriarchato viešpatavimas 
absoliutus, gal būt, sunku suprasti tokios nuolaidos dydį. 

Kasdieniniame genties gyvenime moters valdžia apsiri- 
boja vaikų priežiūra, tačiau net ir čia ji paklūsta savo bro- 
lio, vaikų dėdės, norams. 

Hana negali man pranešti, kada pietūs gatavi. Aš pa- 
sakau jai, kada noriu pietauti. 

Ji nenurodo, kada man keltis, kad man reikėtų nusi- 
skusti ar pasikeisti marškinius. Viską padarysiu, kai pa- 
norėsiu. 

Hana turi teisę pasakyti: 

— Norėčiau šįvakar nueiti į kiną. 

Bet mano sprendimą ji išklauso be žodžių. Jei pasakau 
„ne“, ginčų nekyla. 

„Visuomet pilnai įvertink moters jėgas“, — šis posakis 
kilęs ne iš aborigenų tautų. Gal būt, iš matriarchatui pa- 
klūstančių polineziečių, kurie keturiom šliaužioja priešais 
nusipelniusias moteris. 


Tikiu, kad, man mirus, mano dvasios šešėlis grįš ten, 
kur leidžiasi Saulė, iš kur ir atėjo. 

Visi mūsų totemai slinko per Australiją iš vakarų į ry- 
tus. Tikime, jog, kaip ir jie, mes atkeliavome iš Saulėly- 
džio Krašto. Ten Sėkmingosios Medžioklės Žemė, gausi 
sklidinom lagūnom, ten plyti neaprėpiama Vešli ir Sultin- 
ga Vieta, kur kengūros prarado uoslę, o mulunguvos pa- 
lankūs. 

Daugelis aborigenų genčių tiki, kad po mirties žmogus 
įgaus naują pavidalą. Gobaboingu gentis Arnhelmlendo 
pakrantėje neabejoja, kad jų šešėlis keliauja į burolgą — 
Laukimo Vietą. Tačiau alaviečiai netiki, kad miręs gentai- 
nis grįžta į žemę kita forma. Mes esame prisiekę pagonys 
netgi matuojant aborigenų standartais. 

Mūsų religiniai įsitikinimai tokie pat įvairūs, kaip ir 
krikščioniškosios sektos, tačiau vienu požiūriu jie vieno- 
di — nė vienas mūsų bent dešimtį metų po mirties nemini 
velionio vardo. Kai kuriose gentyse jo niekam daugiau 
nebeduoda. 

Praeis dešimtmetis po mano tėvo mirties, kol Barnabo 
Gabarlos vardą paminės koks nors jo šeimos narys arba 
kitas gentainis. 

Kai reikės kalbėti apie jį, vadinsiu jį velioniu, iš kitų 
mirusiųjų išskirsiu, nurodydamas jo genties krašto pava- 
dinimą. Šiuo atžvilgiu mes itin skrupulingi. Man neteko 

sutikti aborigeno, kuris ištartų mirusiojo vardą anksčiau 
kaip dešimt metų po jo mirties. Jie ne mažiau už mane 
bijosi prisišaukti mirusiojo dvasią, garsiai tardami jo 
vardą. 

Dabar galiu nevaržomai minėti savo senelį. pamotės tė- 
vą Džalburgulgulą, jau seniai mirusį. Kadangi jis buvo tos 
pačios giminės, aš galiu net pajuokauti, kalbėdamas apie 
jį. Tačiau senelis iš tėvo pusės vis dar tebėra ,„Velionis iš 
Duvaumandžio krašto“. 

Aborigenai netgi vengia vartoti dar tebegyvenančių 
žmonių tikrinius vardus, o šaukti jais artimas giminaites — 
tabu. 

Mano sesuo, pamotė, bei pusseserės dėl to nukenčia ne- 
maža užgauliojimų. Kai noriu atkreipti sesers Meršijos dė- 
mesį, šaukiu „garavu“, kas reiškia „šlamštas“, arba galiu 
pasakyti „„budarindža“, tai yra „velnias“, ar tiesiog ,„ga- 
rai" — „tu!“ 

Moterys atsikerta, vadindamos mane mano vaikų var- 
dais. Dažnai būdavau šaukiamas, tarsi būčiau Konisė ar 
Filisė. 

Vyrai savo tarpe taip pat nenoriai naudoja asmeninius 
vardus. Jei kuris įsikirto ranką tomahauku, vadinsiu jį 
Muričiu Gulgulu, pažodžiui — Tomahauko Ranka. Į para- 
ližuotąjį kreipsiuos, vadindamas jį Budžurbudžuru, o į su- 
luošintąjį, nukritusį nuo arklio — Lamlamu, nes abudu žo- 
džiai nusako jų nelaimes. Pats esu dažnai šaukiamas Lar- 
barjandžiu, savo genties krašto vardu. 

Reikia pasakyti, kad, nors ir praleidau dešimtį metų bal- 
tujų Žmonių taip vadinamoje civilizuotoje aplinkoje, aš 
tebesu prietaringas, kas liečia mano vardo naudojimą. 
Man geriau patinka, kai žmonės mane vadina Larbarjan- 
džiu arba Filipu Robertsu, negu Vaipuldanja arba Vadžiriu- 
Vadrižiu. Negali žinoti, kada dvasios klausosi! Kadangi jos 
yra aborigenų dvasios, tai neatpažįsta manęs kaip Filipo 
Robertso, ir nežino mano krašto pavadinimo. 

Dėl viso pikto aš turiu kitų vardų, kurie naudojami, kai 
tik įtariama, jog netoliese yra dvasių. Vienas šių vardų 
yra slaptas, žinomas tik man bei artimiems mano gimi- 
naičiams vyrams. Jis retai tariamas, tik tada, kai atlieku 
šventas Džungajo pareigas Kunapipės apeigų metu. 

Aš buvau dvidešimt vienerių metų jaunuolis, kai mirė 
mano motina. Visus tuos metu buvau pragyvenęs su ja 
savo tėvo stovykloje. Tačiau niekada negirdėjau gentyje 
naudojant jos vardo, nė nežinau jo dabar. Mano akivaiz- 
doje ji buvo vadinama Nora. Šitaip vadinu ją ir šioje kny- 
goje. Net jei ir žinočiau jos aborigenišką vardą, negalė- 
čiau jo čia minėti. 

Šitaip galima prišaukti jos dvasią. ir ji grįžtų išsiaiškinti, 
ko norime. 


DVYLIKTAS SKYRIUS 


Mano motina mirė lazarete Darvino uoste it katorginin- 
kė prirakinta prie plikos Alkatrazo salos, žeminančioje ir 
apgailėtinoje padėtyje drauge su visu margumynu kitų vi- 
suomenės atstumtųjų,— baltų, geltonų, rudų ir juodų, 
kurie neatleistinai prasikalto tuo, kad buvo apkrėsti sve- 
timšalių liga. Raupsai! 

„ir Viešpats kreipėsi į Mozę ir Aaroną, sakydamas: 
kunigas apžiūrės jį, ir jeigu jis bus raupsuotasis, paskelbs 
jį baisiai nešvariu. Ir raupsuotojo drabužiai bus nuplyšę, 
ir jo galva plika, jis pridengs savo viršutinę lūpą ir sušuks: 
nešvarus, nešvarus! Visas dienas, kol negandas neapleis 
jo, jis bus niekinamas. Jis nešvarus. Jis gyvens vienas. Be 
nuosavos pastogės slinks jo dienos...“ 

Praėjus šešiems tūkstančiams metų po to, kai viešpats 
dievas šitaip prakeikė izraelitus, krikščionių misionierius 
pažvelgė į mano motiną ir tarė: 

— Nora, tu esi nešvari. 

Po to ji tučtuojau buvo ištremta iš stovyklos, kad visą 
savo dienų likutį nugyventų viena svečioje šalyje, jos kū- 
nas tįsotų, kankinamas fizinių puvimo kančių, uždarytas 
akmeniniame troškiame kalėjime, apsmaigstytame suny- 
kusių medžių, kurie neteikia jokios paunksmės nuo negai- 
lestingos tropikų saulės. 

Jie vadino jį Čenelo sala. Ten ir praleido mano motina 
paskutiniuosius savo gyvenimo metus, gal apmąstydama 

ironišką likimą pagonės moters, kurią ištrėmė krikščio- 
niškoji visuomenė, nes ji užsikrėtė pirmąsyk išvystos civi- 
lizacijos liga. Jos celė žvelgė į Darvino miestą, kurį ji 
regėjo, bet niekuomet negalėjo aplankyti, kol nebus išgy- 
dyta, o tokia diena neišaušo. 

Dabar jos suluošinti kaulai guli ten, truputį aukščiau 
mangrovais užžėlusių pelkių ir atoslūgių metu susidaran- 
čio sąsiaurio, kur grasina krokodilai, saugantys už kokios 
mylios esantį šventąjį žemyną, kraštą, kur prietarų pa- 
smerkimas netrukdo jiems gyvuoti. 

Mano motina buvo išvežta į Mirties Laukimo Vietą. Pa- 
matę ją išeinant, supratome, jog ji niekad nebegrįš. Tais 
laikais, kol nebuvo naujųjų sulfanilamidinių preparatų, re- 
tas kuris jų grįždavo. Ten ji buvo laikoma tvankioje ge- 
ležinėje lūšnoje, svetima tarp svetimų, kurie buvo pana- 
šūs tik tuo, kad jų galūnės nyko ir krito. 

Svarbus veiksnys sėkmingoje kovoje su raupsais yra 
taip apgalvota aplinka, kad teiktų gerą nuotaiką bei ża- 
dintų paciento troškimą pasveikti. Čenelo sala veikė prie- 
šingai — ten pasiųsti „nešvarieji“ vylėsi tik kuo greičiau 
mirti. Daugeliui buvo atimta netgi ta paguoda, ir jie smil- 
ko, stumdami bevaises, kupinas nevilties dienas. 

Mano motina ten ir kankinosi tą karštą 1942-ųjų metų 
vasaros dieną, kai japonų bombonešiai pasirodė iš už 
audros debesų ir puolė Darviną. Ji turėjo puikią progą pa- 
matyti, kaip buvo niokojama ją ištrėmusi visuomenė. 

Po keleto dienų, kai pakibo invazijos pavojus, ji buvo 
viena iš septyniasdešimties raupsuotųjų, banda genamų 
vardo, į nuošalią žemyno vietą, už trisdešimt mylių nuo 
Darvino, kur jie būtų saugūs, kol grėsmė praeis. 

Hovardas kateriu perkėlė juos per siaurą sąsiaurį ir 
vienarankių, vienakojų bei vienaakių pagalbininkų talki- 
ninkaujamas, statė pašiūres mangrovais apaugusių pelkių 
pakraščiuose. 

Šlubis padėjo šlubiui, aklas vedė aklą. Suluošinti vyrai 
bei moterys ramstėsi lazdomis. Vieni beturėjo tik po vieną 
pėdą, kitų rankos buvo tokios nuvytusios, jog juos reikėjo 
maitinti šaukštu. Pasitaikydavo, jog, skverbiantis pro man- 
grovų dumblynus, jiems teko šliaužti. 

16. Mano žmona Hana 


17. Vaipuldanja, Filipas Robertsas iš alavos genties 
> B. 
"E 


18. Vežu mažą pacientą 


19, Mano tėvas Barnabas Gabarla, Didysis Džungajis 


Naktimis jie krisdavo išvargę ir tuoj sumigdavo, susi- 
spietę apie laužus, šitaip tikėdamiesi apsiginti nuo musių 
bei moskitų debesų, kurie negailestingai dirgino net šių 
nelaimingųjų atbukusį jautrumą ir nervus. 

Mano motina buvo viena tų beda'ių, išbarstytų žemyne, 
kurių dauguma pirmąsyk per eilę metų ragavo laisvės. 

Jie nešėsi maisto. Tie, kurie galėjo, medžiojo iguanas, 
driežus, gyvates, krabus bei vikšrus. Kai jie jau nebega- 
lėdavo išsimaitinti, Gregoris Hovardas vienas grįždavo į 
apleistąją salą papildyti atsargų iš ten palikto sandėlio. 

Jų be paliovos ieškojo policijos patruliai iš Vidaus rei- 
kalų skyriaus — Gordonas Svynis ir Bilas Harnis, drauge 
su aborigenu Krebu Biliu, tačiau mangrovų pelkės bei 
eukaliptų miškai, užžėlę aukšta aštria žole, ištikimai sau- 
gojo jų paslaptį. 

Hovardas dar buvo stiprus ir galėjo pabėgti. Jis būtų 
galėjęs palikti kitus, liepdamas dar paeinantiems grįžti į 
savus genčių kraštus. Užuot taip pasielgęs, jis pasiuntė 
vieną pasmerktųjų kurjeriu į civilizuotąjį pasaulį, nuo ku- 
rio jie visi buvo pas:ėpti, nes suprato, jog jo globotiniams 
reikia pagalbos. Kurjeris nunešė laišką, parašytą raupsuo- 
tojo ranka pieštuko galiuku ant laikraščio skiautės: 


„Mielas misteri Svyni! Visi raupsuotieji čia, išskyrus 
tris, kurie mirė. Bilis parodys, kaip mus rasti. Mums rei- 
kia vaistų ir maisto.“ 


Svynis rado juos girioje ir, Hovardui talkininkaujant, 
parvarė vargšus į jųjų rūsį Čenelo saloje, kur jie išgyve- 
no iki karo pabaigos. Kai ta diena atėjo, mano motina 
buvo mirusi. | 

O taip, jautrumas šitai bei kitoms užkrečiamoms civili- 
zuotos žmonijos ligoms buvo mūsų tragedija. Niekada ne- 
sirgęs Taupsais, tuberkulioze, sifiliu ar net palyginti tokiais 
me:'kais negalavimais, kaip tymai, mes neturėjome nuo 
jų irauniteto, kai ėmė lankytis ateiviai iš Rudojo, Baltojo 
bei Ge'tonojo pasaulių. 

Trisdešimt gentainių mirė tymų Grut Ailento epidemi- 
jos metu. Daugiau kaip du šimtai žuvo per antrąją Centri- 
nėje Australijoje. Kai ji prasidėjo Maningridoje prie Li- 

verpulio upės centriniame Arnhemlende, per keturiasde- 
šimt dienų aviacinė medicinos tarnyba atliko keturiasde- 
šimt tris išskridimus, beviltiškai mėgindama apriboti ligos 
plitimą. 

Padauginkite šį skaičių iš visų Australijos genčių, pri- 
durkite žiaurių susidorojimų aukas, nuodijimą švinu bei 
baudžiamąsias ekspedicijas prieš mano gentainius, medžio- 
jusius baltųjų galvijus ar gėrusius avininkystės fermerių 
vandenį šventesnį už šventąjį, ir suprasite, kodėl abori- 
genų gyventojų skaičius, siekęs daugiau kaip tris šimtus 
tūkstančių Pirmojo Baltojo Žmogaus Atėjimo metais, da- 
bar nukrito iki mažiau nei penkiasdešimt tūkstančių. 

Mano tėvas buvo mažas berniukas, kai pirmieji ferme- 
riai ėmė kurdintis mūsų krašte palei Roperį, Hodžsoną bei 
Limeną gerokai prieš tai, kai misijos ir policija įvedė ša- 
lyje įstatymus bei tvarką. Niekad nepamiršiu, kaip jis 
man pasakojo apie savo jaunystę: 

— Taip. Sunkūs laikai. Tikrai sunkūs. Gyvenom kaip 
volabės, išgąsdinti, visą laiką klajojom, nė vienos vietelės 
neturėjom, kur galima prisėsti ir būti laimingam. Nuolat 
eini, bėgi nuo baltojo žmogaus ir jo kulkos, nuogas, be 
antklodžių, be maisto, jei tik ką susimedžioji, be vandens, 
jei tik kokį lašą nuvagi nuo baltojo žmogaus. 

O-oo, sunkus metas, nepaprastai. Taigi. Baltasis pasi- 
skelbė visos žemės šeimininku, viso vandens. Jis ištrėmė 
mus į kalnus, o kulkos vijosi, jos labai greitos, jų nepa- 
matysi. Mes bijojom įkurti laužus, nes baltasis gali pama- 
tyti dūmus ir atrasti mus, todėl mėsą valgėm žalią. Mes 
stebėjom nuo kalvų ir matėm, kad jie sekė mus, kaip mes 
sekdavome kengūras. Jie, raiti su paruoštais šautuvais žai- 
dė „medžiok nigerį“, „nudėk tris prieš pusryčius.“ 

Taigi. Vieną dieną jie prislinko prie mūsų pėsti, atsar- 
giai, be arklių. Ė-ė-ė! E-ė-ė! Moterys spiegti. Mano motina 
bėgti, bėgti, bėgti. Ji čiupo mane į glėbį ir lėkti girion, 
bėgti, bėgti, bėgti, dairytis atgal, išgąsdinta tos kulkos iš 
baltojo su ugniniu veidu. 

Taigi. Mes pabėgom, bet mano tėvas Velionis vedė savo 
grupę į kalnus kitu keliu. Jis viliojo fermerius paskui save, 
tolyn nuo mūsų. Jis matė, kad fermeris su savimi vedasi 
kvinslendo čiabuvį, bet tėvas neregėjo, kad šis pakėlė 

šautuvą. Deja! Vargšą mano tėvą Velionį sužeidė į petį. 
Kulka pataikė iš priekio ir išėjo užpakalyje. Jis krito, bet 
netrukus pašoko ir bėgo, bėgo, bėgo. 

Taigi. Mes pasislėpėm. Kvinslendo čiabuvis su fermeriu 
sekė kraujo taku paskui tėvą, kaip aš seku sužeistą vola- 
bę, bet jie nepagavo tėvo. Tąnakt suradom jį girioj. Jis 
neberėkė, nebekalbėjo, tik labai visko bijojo. 

Taigi. Sanitarinio lėktuvo nėra, misijos nėra, sunkveži- 
mio nėra. Nieko nėra, tik giria, pasiutęs čiabuvis ir bal- 
tasis su šautuvu. Motina su kitais gentainiais gydė tėvą 
arbatmedžio sultimis ir dėjo ant skylės raudonąją ochrą, 
kol žaizda užgijo. Bet mano tėvo, Velionio, ranka liko luo- 
ša visą laiką, jis nebebuvo jau geras medžiotojas. bet gy- 
veno ir mirė senas. 

Taigi. Dabar jau mes buvom labai atsargūs. Ir vis tiek 
nušovė daug žmonių, nušovė moterų. Mes girdėjom, kaip 
baltasis šaukė. „Šaudyk tas juočkes, jos vislios!“ Kitąsyk 
mes girdėjom rėkiant: „Mesk lasą ant anos mergšės, ji 
puikiai pravers bandai, jos negriukas bus geras piemuo." 
Jie šaudė mus it medžiojamus žvėris, juokėsi garsiai, kai 
pataikydavo kuriam arba kai mes bėgome. 

Taigi. Visą laiką bijojom ilgojo šautuvo. Visą laiką klai- 
džiojom toii nuo šventojo vandens, medžiojom kengūras, 
emu, driežus, valgėm juos žalius. I-i-i-i-Igą laiką gyvenom 
Langabano kalnuose netoli Tanumbirinio. Mes neturėjom 
jokios mantos, jokios antklodės, tomahauko, arbatos, cuk- 
raus. Turėjom tik ietis ir volabės mėsos, kartais krokodilo 
mėsos, kartais saldžiojo krepšio. Vandenį laikėme žievi- 
niame inde. Gražiuoju metu miegojom ant žemės, be ant- 
klodžių, vyrai nuogi, moterys nuogos. Šaltuoju metu den- 
gėmės popierine tošimi nuo vėjo. Bet mes miegojome pra- 
merktomis akimis, nes bet kuriuo metu gali ateiti baltasis 
ir Ieikės bėgti. 

Taigi. Daug metų mes gyvenom kaip gyvuliai, slėpėm 
savo pėdas, vaikščiojom per žolę, vaikščiojom kalnais. 
Koroborių nėra, negalima švęsti Kunapipės, negalima Ja- 
buduravos, Motina Žemė turi laukti. Negalima Lorkuno 
apeigų, nes, kai juodasis miršta, baltasis jo kūną sudegina. 

Taip. Kai buvau mažas berniukas, visą laiką bijojau. 
Nieko gražaus, tik drebėti ir drebėti, bijoti ir bijoti, bėgti 

ir bėgti, slėptis ir slėptis, bet neverkti ir neverkti, nes ma- 
ma baugina, sako: „baltasis išgirs ir ateis.“ 

Taip taip. Atėjo policininkai, atėjo misionieriai ir vis kal- 
bėjo, kalbėjo mums: visi eikit gyventi prie misijos. Jie 
sako: mes jūsų draugai, mes Dievo tarnai, mes mokytojai. 
Jie sako: mes atėjom mokyti apie Dievą danguje, mes 
atėjom mokyti rašyti ir skaityti, daugiau nekovoti, dau- 
giau nežudyti. Jie sako: mes be šautuvų. Baltieji misio- 
nieriai misteris Džointas, misteris Sarpas, misteris Hatnan- 
sas. Jie turi palapines kaip didelis audek'as ir ten gyvena. 
Mes turim žuvų, mes turim volabių. Mes duodam jiems 
žuvų. mes duodam jiems volab'ų. Jie sako: dėkui, dėkui, 
Didelis žmogau. Mes turim bičiulių dabar, fermeriai dau- 
giau nebegrįžta, mes esam saugūs čia ir liksim, ir liksim... 
ir mes kaip krikščionys dabar kalbam apie Dievą danguje. 


Ne visos aukos buvo juodaodžiai. 

Progai pasitaikius, ir mes griebdavomės keršto. Mano 
gentainiai puldinėjo baltųjų stovyklas naktimis ir žudė 
juos miegančius, perverdami jų širdis, skaldydami galvas 
nula-nulomis. Žmogžudystės kartais įvykdavo ir dėl to, kad 
mūsiškiai nežinojo baltojo žmogaus įpročių bei jo daiktų 
paskirties. Prisimenu, mano senelis, Velionis su Luoša 
Ranka. pasakojo man apie žmogų, kurį nudūrė ietimi, nes 
jis užsirūkė cigaretę ir pro nosį paleido dūmus. Tokį da- 
lyka mano gentainiai pamatė pirmąsyk. 

— Jo pilve pilna ugnies! — šaukė jie. 

— Tik dvasios turi dūmų viduj. Jis tikriausiai dvasia! 

Todėl jie užmušė jį vietoje. Kitas buvo nudurtas todėl, 
kad iš kišenės išsitraukė laikrodį, atidarė jį ir pažiūrėjo į 
saulę. 

— Jis turi Gunarų, Saulę savo kišenėje! 

— Ė-ė-ė-h! Jis tikriausiai dvasia. Jis turi saulę kišenėje! 

— Saulės Žmogus! Užmušti! Užmušti! 

Netgi šiandien mano tautiečisi laikrodį lygina su Guna- 
ru, nes, kaip ir saulė, jis pasako laiką. 

Nemaža karų ir žudynių buvo dė: moterų. 

Po pirmųjų aršių konfliktų alavos gentis pradėjo su- 
vokti, jog baltasis turi prekių ir tabako, kurio ypač troš- 

kome. Mes laisvai mainikavome į jį savo moteris, bet ka- 
ras įsižiebdavo, kai mums neužmokėdavo arba mūsų mo- 
teris paimdavo jėga. 

Iš moralinės pusės neturėjome jokių prieštaravimų, kad 
baltieji naudotųsi mūsų moterimis. Kai skerdynės liovėsi, 
baltaodžius mes priskyrėme Didžiojo Džungajo kategorijai, 
kaip žmones, užimančius aukštesnę padėtį visuomenėje, 
kuriems reikia rodyti vaišingumą. Žinoma, netrukus mūsų 
moterys ėmė slapčia palikinėti savo vyrus ir eiti pas bal- 
tuosius. Šitaip žmonos pamesto gentainio požiūris papras- 
tai buvo toks: „Jei ji mane palieka, tai ji šlamštas, tegu 
eina.“ 

Bet kurio baltojo nužudymą neišvengiamai sekė bau- 
džiamosios ekspedicijos... ir, sergėk, Motina Dieve, abori- 
geną, kuris pasimaišė kurios nors jų kelyje! 

Neseniai skaičiau vienos tokios ekspedicijos šio šimt- 
mečio pradžioje ataskaitą, kurią parašė baltasis, vardu 
Džordžas Konvejus. 

„Bohinijoje mus be paliovos puldinėjo laukiniai čiabu- 
viai", — rašė jis. (Bohinija yra netoli Langabano bei Ta- 
numbirinio, kur buvo peršautas mano senelis.) Baltasis pa- 
sakojo: „Visuomet nešiojausi ginklą, kad apsaugočiau 
save ir savo arklius. Kartą buvau paimtas specialiu poli- 
cininku į vyriausybinę baudžiamąją ekspediciją prieš čia- 
buvius, kurie buvo nužudę penkis baltuosius tyrinėtojus 
ir suvalgę jų arklius. Mūsų grupę sudarė du policininkai, 
du kiti baltieji, trylika čiabuvių ir aš. 

Mes buvome ginkluoti šautuvais ir revolveriais. Nakti- 
mis nuolat puldinėjo juodieji. Teko šaudyti juos šimtais, 
patikėkite, šimtais. Kai kuriose jų stovyklavietėse būdavo 
po du ar tris tūkstančius žmonių. Ne iš malonumo mes 
šaudėme, o todėl, kad turėjome žudyti, arba mirti patys. 
Pabėgo vienas mūsų čiabuvių, Milkis. Vėliau suradome jį 
nukirsta galva, su savo varpa burnoje. Baisūs laikai... bai- 
sūs... bet čiabuviai — laukiniai, kuriuos reikėjo palaužti.“ 

Iš tokių kaip šie, esu kilęs ir aš. 

Arba kitas raštas, Šiaurinės teritorijos policijos kava- 
leristo Džordžo Montegiu, kuris pranešimą inspektoriui 
Darvine apie savo vadovaujamą baudžiamąją ekspediciją 

prieš vulvongos čiabuvius užbaigia šia išvada: „Negaliu 
praleisti progos, specialiai nepagyręs ,„Martini-Henri“ fir- 
mos šautuvo tiek už jo tikslų taiklumą tiek už paranku- 
mą.“ 

Laukus nukloję kūnai daugiausiai buvo nuogi ir juodi. 
Jie neabejotinai rodė, kad šautuvo kulka lekia greičiau 
už ietį. 

Tai buvo kryžiai, ant kurių kryžiavo mus. Tačiau aršiau- 
sias civilizuoto Žmogaus maras atslinko vogčiom, kai iš 
Makasaro atpiaukė prekybiniai laivai žymiai anksčiau už 
pirmąją baltųjų gyvenvietę, pirmąjį baltųjų šautuvą bei 
pirmąjį šventojo vandens tvenkinį. 

Šie didieji jūrininkai atkeliavo iš dvokiančių kaimų, 
amžius trūnijusių Azijos atmatose.! 

Jie persikėlė per Timoro jūrą ir išlipo šiaurinėje Arn- 
hemlendo pakrantėje, mainikaudami rotangą, peilius bei 
kirvius į perlines kriaukles ir trepangus. Vėliau azijiečiai 
įsigavo į Karpentarijos įlanką ir su pietryčių pasatais pa- 
siekė Rouzo upės žiotis, kur atrado mūsų kaimynus nun- 
gubujus. 

Jie turėjo gausybę niekučių, kurių troško aborigenai, 
o pas mus buvo moterų, kurių geidė ateiviai iš jūros. 

Be abejo, sandėris įvyko. 

Žymiai vėliau, devynioliktame amžiuje darbams prie 
pirmojo geležinkelio Šiaurinėje teritorijoje, tiesiamo nuo 
Darvino iki Pain Kriko, ėmė samdyti kiniečius. Ir šiandien 
čia tebegyvena jų maišytų palikuonių, kurių juodiems it 
smala veidams menkai dera jų kinietiški vardai. 

Jie atrado Roperį. 

Jie atrado mus veikiai po to, kai pirmąkart susidūrėme 
su tyrinėtojais, atvykusiais ieškoti aukso, su fermeriais, 
užleidusiais veislines bandas išilgai pajūrio kelių, o godus 
jų žvilgsnis siekė Kimberlį ir toliau, kai sutikome telegra- 
fistus, tiesiančius ,,„Dainuojančias Virves” nuo Darvino iki 
Adelaido, užbaigiant telegrafo linijos Londonas—Sidnėjus 
grandį. 


——— 


! Penkioliktame amžiuje šiauriniuose Australijos krantuose ėmė lan- 
kytis indoneziečių laivai su pirkliais, kurie ieškojo trepangų ir perlų. 
2 Palmių rūšis. 

Šie žmonės gabeno dovanas, pirko mūsų moteris ir nešė 
ligas. Ypač gausiai atvežė raupsus, tą baisią Mozės laikų 
izraelitų ligą, paskleisdami mano gentainių tarpe paslap- 
tingą puvimą, nuo kurio deformavosi sąnariai, krito kojų 
ir rankų pirštai, neatpažįstamai keitėsi visa išvaizda. 

Būdami primityvūs, mes nežinojome net elementariau- 
sių higienos taisyklių ir niekada jų nepasigesdavome. 
Miegojome draugėj šeimomis, dalinomės pypkėmis, gėrė- 
me iš tų pačių indų. Keli muzikantai grojo vienu didge- 
redu. Tamsūs mūsų stovyklų kampai slėpė utėles ir kitus 
parazitus. Šunys naktimis šildė mūsų guolius. Atsikrenkš- 
tus nusispiauti buvo įprastas dalykas. 

Visa tai neturėjo jokios reikšmės, kai gyvenome toli 
nuo pilno infekcijos pasaulio ir jo apkrėstų žmonių. Mūsų 
kūnai buvo užgrūdinti, kad priešintųsi ligoms, kurias mūsų 
ainiai atsinešė iš Sapnų Žemės, nors paveldėjome daugiau, 
negu mums priklausė chroniškos trambezijos, spalvotųjų 
rasių tarpe paplitusios į sifilį panašios odos ligos. Tačiau 
pagrindinių higienos taisyklių nepaisymas, kaip supran- 
tame jas dabar, visiškas jų nežinojimas mums skaudžiai 
atsiliepė, kai raudonodžių, geltonodžių ir baltaodžių krau- 
jas ėmė maišytis su juodųjų krauju. Karas, pradėtas mik- 
robais, pasiėmė baisią duoklę. Bacilos nevaržomai daugi- 
' nosi palankioje aplinkoje, ir mūsų bendruomeninėse sto- 
vyklose daugkartinis ligos perdavimas tapo neišvengia- 
mas. 

Niekam nežinoma, kiek žmonių vien tik prie Roperio 
mirė raupsais. Šiandien leprozoriume netoli Darvino yra 
du šimtai pacientų, ir viena šeštoji jų dalis — iš mano 
gimtųjų vietų. l 

Vieną dieną, vos pasibaigus karui, mano teta Agnė 
Nganirimba pasižiūrėjo į jaunesnįjį mano brolį Džekobą 
Vujaindžimadžindžį ir tarė: 

— Jis serga raupsais. 

Kai vėliau Roperio pakrantes vizitavo medicininis lėk- 
tuvas, gydytojas apžiūrėjo Džekobą ir patvirtino šią diag- 
nozę. 

Brolis iškeliavo į Čenelo salą, kur mirė mūsų motina. 
Kai ta baisioji vieta buvo uždaryta, jį perkėlė į Istarmą, 
į šiuolaikinį leprozoriumą prie Darvino. Dvylika metų jis 

išbuvo atskirtas nuo šeimos, bet sulfamidiniai preparatai 
įveikė ligą, ir tada jį paleido. Dabar, kaip ir aš, Džeko- 
bas — pilietis, nevaržomas baltųjų įstatymų apribojimų. 
Mes buvome pirmieji du tos pačios aborigenų šeimos 
šitaip apdovanoti nariai. Mūsų šeimyna taip pat turi abe- 
jotinos garbės žymę — dvi raupsų aukas, bei dar keletą 
giminaičių tarpe. 

Kaip ir genties atpildo kerštas, raupsai puldavo netikė- 
tai. Nukentėjo mano motina, pamotė, jauniausias brolis 
bei geriausias jo draugas, vienas mūsų pusbrolis. Mano 
tėvas, brolis Sailas, sesuo Meršija ir aš išvengėme, net 
Meršijai išgyvenus su motina Čenelo saloje keletą metų. 
Mane keletą kartų tikrino, bet atsakymas visuomet buvo 
neigiamas. į 

Ne taip jau seniai raupsuotieji bėgo girion ir slėpėsi ten, 
kai sanitarinis lėktuvas apsilankydavo prie Roperio. Jie iš 
patirties žinojo, jog daugumos žmonių, išvykusių į Čenelo 
salą, niekas daugiau neišvysta. 

Netgi dabar, naudojant sulfamidinius preparatus, gydy- 
mas tebėra lėtas. Žmogus, apsikrėtęs šia liga, nesitiki pa- 
sveikti pernakt. Jis turi apleisti gentį ilgam. Dėl to dau- 
gelis aborigenų nenoriai taikosi su karantinu. Mano nuo- 
mone, girioje vargšų raupsuotojų yra daugiau, negu Istar- 
mo lazarete. Sakoma, jog liga nėra itin užkrečiama. Kad 
kiltų infekcija, reikia ilgai ir intymiai bendrauti. Tačiau, 
kat ąstau apie visus užsikrėtusius gentainius palei 
Roperį, abejoju, ar tai tiesa. 

Apsisprendžiant, ar aborigenų raupsuotajam priimti me- 
dicine$-pagalbą, ar ne, įtakos turi ir kiti veiksniai, ne tik 
paciento poras gydytis, juo labiau jei susirgo moteris. Ne 
ji nutaria, ar palikti savo laužavietę. Tokiais atvejais vien 
tik jos vyro žodis yra lemiamas. Jis dažnai teisingai nu- 
jaučia, jog nebesulauks jos grįžtant. Jis neturi jokių įro- 
dymų, jog gydytojai gali išgydyti raupsus. Jeigu vyras 
senyvas, jis griežtai pasipriešins: jis ne tiktai netenka 
žmonos, bet žlunga visas jo apsidraudimas karšaties me- 
tams, nes nebus moters, kuri teisėtai (ar neteisėtai) aprū- 
pintų jį tabaku. Jos išvykimas į karantino vietą reiškia, 
jog jis liks be jos teikiamų patogumų. 

Kai kuriose aborigenų gentyse toks senio likimas nieko 
gero nežada, ir aš nesistebiu, kad dažnai vietoje gydymo 
pasirenkama lėta mirtis bei tolimesnės infekcijos pavojus. 

Genties žyniai bejėgiai prieš raupsų siautėjimą. Jie ne- 
mėgina jų gydyti, nes matyt, suvokia, kad ligos šaknys 
giliai paslėptos ir ne jų jėgoms jas išrauti. Nežiūrint to, 
kitiems susirgimams turime pagarsėjusių metodų. Tram- 
bezijos išbėrimai buvo gydomi drėgnos žemės arba raudo- 
nosios ochros kompresais, kurie, jeigu ir negydė, tai bent 
ribojo musių daromą žalą. 

Peršalimai buvo gydomi virintų arbatmedžio lapų bei 
žolių mikstūra. Mes neturėjome buteliukų eukalipto tink- 
tūrai saugoti, todėl syvai buvo čiulpiami tiesiog iš lapo ar 
jo gabalėlis įkišamas į nosį. 

Kovai su dizenterija sėkmingai naudojome lipnią mate- 
riją, kurią gaudavome, išvirę augalą, vadinama guja. Ma- 
no gentainiai ir šiandien tebegeria šį augalą, kai liga už- 
puola žygio metu. 

Mes žinojome dar vieną žolę, genties gyvybės vandenį, 
kuris mūsų namuose buvo efektyviausia priemonė gydant 
viską, pradedant kaulų lūžiais ir baigiant venerinėmis li- 
gomis. Tai budiga — dar vienas lapų nuoviras. Toks skys- 
tis, žinoma, nesugydys lūžusio kaulo, tačiau, jo išgėręs, 
pacientas praranda sąmonę, — kas man visai nenuosta- 
bu,— ir jam be skausmo galima sutvarstyti koją popierine 
tošimi bei kuradžongo virvelėmis. Tai buvo savotiškas 
mūsų pantoponas. 

Gavęs šiek tiek medicinos žinių, aš džiaugiausi išvengęs 
gydymo metodų, kurie neretai buvo blogiau už ligą. 

Besimokydamas mokykloje, aš ambulatorijoje talkinin- 
kavau misijos seseriai, dažniausiai valdytojo žmonai. Man 
teko plauti ir perrišti žaizdas bei opas, o taip pat vado- 
vauti pacientų slaugymui natūraliame mūsų soliariume. 
Šitaip ėmiau domėtis medicina, ir tas domėjimasis išliko 
iki šių dienų. 

Tačiau prabėgo nemaža laiko, kol galėjau atsiduoti kuk- 
lioms pareigoms, dirbdamas greitosios pagalbos vairuotoju 
bei baltųjų gydytojų padėjėju. - 

Tokia diena atėjo, bet pirmiausia man teko susidurti 
su gyvenimo realybe, dirbant gyvulių augintoju, raiteliu, 
kumeliukų prajodinėtoju. 

Tai, kad tuo metu man nė karto neprireikė genties kal- 
vių sutrupintiems sąnariams taisyti, įrodo, jog mane sau- 
gojo mano totemai. 

Bet prieš tai manęs dar laukė pavojų ir nerimo laikai. 


TRYLIKTAS SKYRIUS 


Mano tėvui Barnabui Gabarlai Didžiajam Džungajui bei 
Vyriausiam gyvulių augintojui padūkęs kumeliukas, vadi- 
namas Skotlendu, suluošino pėdą, taip smarkiai įspirdamas 
jam prajodinėjimo metu, kad nujojus į gardą, tėvą reikėjo 
iškelti iš balno. Pėdą jam suparaližavo nuo smarkaus stu- 
buro sutrenkimo, kai, pašokęs piestu, laukinis žvėris tvo- 
josi ant žemės. Koja taip ir nebepagijo. 

Į mano atmintį giliai įstrigo epizodas kai man, vos bai- 
gus mokyklą, Stenlis Portas tarė: 

— Mano išmanymu, Filipai, tau reikėtų būti gyvulių 
augintoju. 

Aš puikiai žinojau, ką tai reiškia. 

Buvau regėjęs nertėjančius puslaukinius arklius manie- 
že — agnios jų šnervės virpėjo ir prunkštė, akys paklaiku- 
sios nuo siaubo, o kanopos padūkusiai trypė žemę, nenu- 
maldomai trokšdamos sužaloti savo kankintojus. 

Buvau matęs, kaip vyrai sunkiai dribo ant medinės ma- 
niežo tvoros. Regėjau juos trypiamus, mačiau, kaip būda- 
vo išnešami jų sulaužyti kūnai. 

Prisiminiau, kiek kartų sanitarinis lėktuvas atskrisdavo 
išgabenti vyrų į ligoninę, vyrų sutraiškytais sąnariais, per- 
smeigtų aštriomis arbatmedžio arba dygliuotų krūmų ša- 
komis, subadytų jaunų jautukų, kuriuos jie mėgindavo 
parversti. 

Žinojau, jog tai pavojingas darbas, jog tikriausiai neiš- 
vengiamai teks kentėti nuo sužalojimų, neabejojau, kad 

ne kartą būsiu ištrenktas iš balno ir svaidomas, kol, ko 
gero, luš stuburkaulis. 

Ir vis dėlto aš nesvarsčiau. 

Aš jodinėjau misijos arkliais nuo pat tos dienos, kai 
pasijutau pakankamai subrendęs, kad išsilaikyčiau ant jų 
nugarų. Jodinėjau be balno, nuogas ant pliko žirgo šuo- 
liais lėkdavau upės žemumomis, juodi karčiai liejosi su juo- 
dais kūnais, kaip ir tą nuostabią laisvų skrajonių dieną, 
kai .nulėkėme už kalnų ir Rodžeris Gunbukbukas susilau- 
žė šlaunikaulius. Jeigu jau reikia dirbti, norėjau dirbti su 
arkliais. 

— Mielu noru,— atsakiau aš Portui. 

— Puiku,— pasakė jis.— Paprašysiu Semą Ulagangą, 
kad pamokytų tave. 

Semas! Semas Ulagangas! Ach, tai ir vėl teks kęsti Se- 
mo pasipūtimą, šito žmogaus, kuris mėnesių mėnesius buvo 
pavertęs mane savo iečių nešiku, vyriškio, vainojusio ma- 
ne, jeigu, mums tykojant grobį, ne vietoje pastatydavau 
pėdą, šio kavaleristo, kurio panieka jau sykį buvo prive- 
dusi mane prie nevilties krašto. O dabar štai reikia klau- 
sytis naujų jo patyčių ir belieka pažaboti nenumaldomą 
troškimą persmeigti jį lenktanose ietimi kiekvieną kartą, 
kai pagaunu ironišką grimasą jo veide, besikeldamas iš 
maniežo dulkių. 

— Geriau prikąsk liežuvį, Semai,— murmėdavau aš. 

O kai jis imdavo gilti man: ,„Ar tu, vyre, jojai kada ant 
arklio?..“ „Ar bent žinai, didvyri, iš kurios pusės užlipti?“, 
aš būdavau tikras, kad mudu vieną dieną turėsime susi- 
tikti Banburo žemėje, kur taika atgaunama karu. 

Tačiau laikui bėgant, aš geriau pažinau Semą ir supra- 
tau, kad jis — ne tik taikliausias medžiotojas ir geriausias 
pėdsekys, bet ir šauniausias raitelis bei pavyzdingiausias 
mokytojas, kokį tik galima rasti prie Roperio. Nuspren- 
džiau uoliai iš jo mokytis ir tapti bent antru po jo raiteliu. 

Semas buvo negailestingas, kandžiai išjuokdavo mane, 
menkiausiai progai pasitaikius, bet nenuilstamai gilino ma- 
no patirtį, kad žinočiau, kaip pergudrauti ūmius kumelius 
tik ir tegeidžiančius nepražiopsoti progos mirtinai sutrypti 
mane savo kanopomis. Jis nė trupučio neužjautė, kai, kaip 
paprastai, nudribdavau it bulvių maišas. 

— Kelkis! — šaukdavo jis.— Lipk iš naujo! Ir šįkart pa- 
silik ten! Ką, tu manai, čia tau kalnelis pačiužinėti?! 

O kai vienąkart aš vis dėlto nujojau į gardą, — o kokio 
triumfo tai buvo diena! — Semas neparodė jokio susižavė- 
jimo. Valandų valandas jis rėkė man: 

— Na, gerai, išleisk jį į kiemą! Gana, užmesk jam lasą! 
Gerai, trauk, trauk dabar, kol ims dusti ir parkris! Gana, 
atleisk! Dabar, kai atsistos, pradėk iš naujo. Tvarkoj, 
uždėk jam ant kaklo pavadį! Dabar kitą virvę užrišk už 
pančių. Turėk kantrybės! Atsargiai. Gerai, dabar pakelk 
tą koją nuo žemės. Aha, turėk... Ei! Niekad taip daugiau 
nedaryk! Niekuomet neparodyk arkliui baimės! Tu čia šei- 
mininkas! Atmink tai pats ir neleisk užmiršti arkliui, kitaip 
pralaimėsi dar nepradėjęs. Pakaks, dabar prieik. Pakalbink 
ji. Užmesk ant nugaros maišus. Perbrauk ranka per nu- 
garą. Matai, kaip jis krūpčioja nuo prisilietimo? Pabrau- 
kyk dar. Paglostyk jį. Glostyk jį švelniai, kol liausis dre- 
bėjęs. Na, o dabar uždėk jam štai tą balną! Švelniai, pa- 
lengva. Kantrybės, oi, kantrybės... Priveržk paspręstę! 
Nagi tvirčiau, tvirčiau! Po minutės tu pasigesi, kad ji ne- 
slidinėtų. Atleisk pantį, mikliai! Gerai, dabar į šalį! Žiūrėk, 
kojos skriste skrenda! Spardykis, gražuoli, spardykis! 
Aukštyn! Žemy-y-y-n! Žemy-y-y-n. Negali nusikratyti bal- 
no, ką? Taip, nes Vaipuldanja priveržė. Jis tau ne prie 
širdies, a? Priprasi, brolyti. Priprasi ir prie rimbo, ir prie 
pentinų, ir prie šuoliavimo paskui galvijus, ir prie maisto 
iš Vaipuldanjos rankos, jeigu jis neišsigąs prikišti jo prie 
tavo snukio. Ei, Vaipuldanja, kaip tau patinka darbas su 
gyvuliais, ką? 

Kol jis šaipėsi iš manęs, įdūkęs kumeliukas daužėsi po 
kiemą, stojo piestu, krito ant žemės, pašėlusiai mėginda- 
mas nupurtyti balną. Paskui ėmė voliotis ant nugaros, su- 
žvengė, paklaikęs iš siaubo, ir vėl pašoko. 

— Ar nenorėtum ant jo pajodinėti, a? — šaipėsi Se- 
mas.— Nugara pagaugais nuėjo, pašiurpai kaip žąsis, ar 
ne? Gerai, nuimk balną. Pakelk priekinę koją. Griebk už 
šepetuko ir priversk jį, kad palaikytų šitaip. Užteks, dabar 
pakartok tą patį su kita koja. Glostyk, glostyk jį, nepa- 
nuršk paglostyti. Dabar pavedžiok. Imk tas ilgas vadžias. 

Varyk ir valdyk jį, kol supras, kaip eiti, kol išmoks rea- 
guoti į žąslus. Na, ar jau pasiruošęs? 

— Kam? 

— Prajodinėti, žinoma. 

Pasirinkimo nebuvo. Atsidūriau manieže su penkiais 
šimtais svarų niokojančios arklienos ir negalėjau išeiti, kol 
neprajodinėsiu, kol nesutramdysiu jo arba jis manęs. 

— Pasiruošęs,— atsakiau. 

— (Gerai, — tarė Semas ir iš karto pasidarė daug rimtes- 
nis, sukaupė visus savo sugebėjimus, kad padėtų man. Jo 
sarkazmas dingo taip pat staigiai, kaip ir buvo pratrūkęs, 
ir jis ramiai drąsino mane. 

— Atleisk truputį paspręstę. Nieko daug neišsispardys. 
Josi sau kaip ant medinio supimosi arkliuko, ką? Dūmą 
traukdamas, a? Knygutę pasiskaitinėdamas, a? Taip, dabar 
vėl užnerk jam virvę ant kojos. Dabar pakelk koją, kad 
nesispardytų. Taip, gerai. O dabar vėl pabalnok, atsargiai, 
palengva. Priveržk paspreste. Priveržk paspręstę. Puiku, 
trumpą pavadį tampriai laikyk kairėje, ta pačia ranka 
timptelk už ausies. Sumažink savo svorį, įsispirdamas į 
balnokilpes. Dabar atsistok, prisėsk, atsistok. Pakaks, dabar 
atsipalaiduok. Sėsk pilnu svoriu į balną. Prigulk pirmyn! 
Vėl atgal! Svorį palengva į balną. Na kaip, pasiruošęs, 
Vaipuldanja? 

— Tvarkoj. 

Štai ir lemiama akimirka. 

— Paleisk! — įsakė Semas kitam arklininkui— Atleisk 
pantį! Atidaryk vartus! Tvirčiau! Pirmyn, kaubojau! 

Aš sėdėjau nesutramdyto arklio balne, mažojo kiemo 
vartai atsivėrė į erdvesnį, kur arklys laisviau galės šuo- 
liuoti ir spardytis. Štai koja nusileido, nukrito pantis. 

Nesvarbu, ar norėjau aš, ar ne, bet neišvengiamai turė- 
jau patirti pavojingiausią savo jaunystės pasijodinėjimą 
nepaprastai temperamentingu jaunikliu, neabejotinai nu- 
sprendusiu atmokėti už visas praėjusių valandų skriaudas 
ir patyčias. 

Tai anaiptol ne supimosi arkliukas. Jis prunkščia, stoja 
piestu ant užpakalinių kojų, ant priekinių, šoka aukštyn 
neria žemyn, liuokteli ant žemės, kad net suvirpa visas 
stuburkaulis. Narsuolis nuleidžia galvą žemai tarp kojų, 

kanopos žaibu skrodžia orą, švilpia dulkių debesys, Ula- 
gangas šaukia: 

— Jok, Vaipuldanja! Jis tavo rankose, jis tavo rankose! 

Taip, jis tikrai mano rankose. Tą suvokiau prabėgus 
kelioms pirmoms sekundėms. Norint išmesti vyrą, laikantį 
pavadį ir sėdintį giliame arklininko balne su atramomis 
keliams, reikėjo šiek tiek daugiau už nepatyrusio kume- 
liuko spardymąsi, nes raitelis buvo pratęs šuoliuoti, sėdė- 
damas ant plikos arklio nugaros, nuogomis kojomis priglu- 
dęs prie žirgo, kuris nunešdavo jį į kalvas ir toliau. 

Kai kumeliukas pavargo, pradėjau pats jį raginti, plekš- 
telėdamas vadžiomis: 

— Eikliau, žirge, ko sustojai? Man patinka, kai tu šoki- 
nėji. Tam ir sėdžiu čia. Mikliau, branguti, mikliau! 

Iki paskutiniųjų nusivaręs nuo beprotiškų pastangų nu- 
mesti visą savo naštą ant žemės, vargšelis dar kartą lyg 
nenoromis šoktelėjo. 

Po to, apsiputojęs ir baikštus, jis paklusniai sustojo. 
Švelniai patapšnojau jį, pašnekinau ramindamas, nes tai 
buvo malonė už gerą elgesį. 

Po kelių dienų, Semui Ulagangui stebint, arklys ėdė iš 
mano rankų. 

Semas tyliai burbtelėjo savo pamėgtą žodį, vienintelį 
jam žinomą pagyrimą. 

— Tvarkoj,— pasakė jis. 

Ne visi kumeliukai buvo taip lengvai sutramdomi, kaip 
pirmasis. Semas dažnai mėgaudavosi, matydamas mane iš- 
mestą iš balno, ir visuomet pasitikdavo negailestingu sar- 
kazmu. 

— Gal pagalvojai, jog nebloga diena pasiskraidyti, ką? 

— Gal, tavo nuomone, arklys tas pats, kas lėktuvas, a? 

— O gal balne turi įsidėjęs dilgėlę ar usnį, kuri duria 
į užpakalį, ką? 

Tačiau, kai grėsė pavojus, Semas nedelsė pulti ir iš- 
traukti mane iš po siautėjančio gyvulio kojų. Tik vienąsyk 
jis nesuspėjo, ir arklys mane apspardė. Pasiutėlis kume- 
liūkštis, nartusis Pegasas, išdrėbė tuomet mane iš balno 
it guminį sviedinį ir ėmė daužyti man šonus priekinėm 
kanopom, bet tuoj pripuolė Semas. Aš gulėjau be kvapo 
ir būčiau tįsojęs ten, kol įnirtęs gyvulys būtų užtrypęs 

mane mirtinai, jeigu Semas nebūtų nuginęs jo ir neišvil- 
kęs manęs iš kiemo. 

Po keleto tokių epizodų užmiršau jo patyčias. 

Taip mes niekada ir nesusitikom Banburo žemėje. 


Kelių tūkstančių galvijų banda ganėsi misijos išnhuomo- 
tame šimto penkiasdešimt tūkstančių akrų plote, o jeigu 
įsigeisdavo, tai nuslinkdavo ir į neribotą, neužtveriamą 
kampą, į pietryčius nuo Arnhemlendo iki Limen Baito ir 
į šiaurę iki Felpo ir Rouzo upių. Tai buvo mūsų medžiok- 
lių žemė, gal kokių dešimties milijonų akrų teritorija. 

Sprendžiant pagal tai, kad banda klajojo šiuose, galima 
sakyti, beribiuose plotuose, galvijus palaikytum laukiniais. 
Tačiau bent kartą metuose jų laisvę ir patenkintą gromu- 
liavimą sutrukdydavo raitų aborigenų, gyvulių augintojų, 
įsiveržimas. Šaukiantys demonai užgriūdavo ant jų galvų, 
atnešdami civilizuotos gyvulininkystės žeminančią rykš- 
tę — deginančias ženklinimo bei kastravimo žaizdas. 

Pats buvau vienas tokių satyrų, juoda žmogaus figūra 
su arklio ausimis bei uodega, raitelis, susiliejęs su arkliu, 
šuoliuojantis nuo aušros iki mėnulio spindulių, šokantis iš 
savo balno ant paniškai bėgančio galvijo ir tol sukantis jo 
"uodegą, kol vargšas gyvulys netenka lygsvaros ir brinkteli 
ant žemės. 

Iššokti iš balno, kai arklys su buliumi ima šuoliuoti pe- 
tys į petį, nutverti pastarojo uodegą ir apsivynioti taip, 
kad neišslystų iš rankos, užbėgti buliui iš šono, kad šis iš- 
vystų mane, pamėginti pasukti... ir suvirsti į vieną kupe- 
tą, — toks buvo vienas pavojingas mano verslo triukas, 
kurį reikėjo įsisavinti, pamėginus pirmąjį sykį. 

Po to mikliai supančioti gyvulį jo paties uodega ir lai- 
kyti tol, kol atskubės žmogus su ženklinimo geležimi ir 
kastravimo įrankiais. 

Kelkitės, misteri Eunuche! Jūsų vardas OTC neišdildo- 
mai išdegintas kailyje, kuris pritvinksta pūslėm ir iškyla, 
atitikdamas įrašą ženklinimų rejestre, esančiame vienoje 
Darvino įstaigoje, ir visi, išvydę jį, ypač visokie žiopliai, 
peržengę mūsų ribas, žinos, jog priklausote Roper Riverio 
bažnyčios misionierių draugijai. 

Pirmasis mano šitaip paklotas gyvulys buvo metinė te- 
lyčaitė, kurią Semas Ulagangas atskyrė nuo bandos ir 
liepė man parmesti ant žemės. 

— Lengvutė,— pasakė jis.— Bet neprašauk, kad netektų 
tavęs nešti namo. 

Tai buvo atsakinga akimirka, bet aš susidorojau su už- 
duotimi. Sekančiais metais tokiu būdu pargrioviau šimtus 
galvijų. 

Metinis patikrinimas būdavo sunkus darbymetis, nuo- 
vargio prakaitą sunkiantis laikas arkliams bei žmonėms, 
nes tekdavo vaikytis bandos per neįžengiamus brūzgynus, 
atrinkti ir karpyti uodegas galvijams, besiganantiems prie 
ramių Never Never Lendo kūdrų. 

Jaunam aborigenui, kuris nieko neturi, be iečių ir gen- 
ties žemių, — o ir tas jau savinosi fermeriai, — galvijų pa- 
tikrinimo mėnuo buvo žavesio kupinas metas. 

Aš turėjau arklį, balną, kamanas, kvortinį puoduką, 
antklodę ryšulyje, maisto balnamaišiuose, drabužių pamai- 
ną, tabako, pavojaus jausmą ir pranašumą prieš gyvulius. 

Raiti mes maišėme atviras vietoves apie kūdras ir upių 
žemumas. Aiškiomis naktimis į lygumas išgindavome gru- 
pelę ramių galvijų, mūsų vadinamų ,,„marionetėmis“, kurie 
priviliodavo kitus. Tai būdavo šiurpi mėnesiena, pavojin- 
giausios valandos, kai iš baimės pastiręs stuburas virpė- 
davo dvasių prigužėjusiame ore, oda pašiurpdavo it žąsies 
nuo baugių prietemų, kuriose galėjo gyventi šešėliai, įsi- 
taisę į mūsų balnus, nelaiku skriejančius vidurnakčiais iki 
pasaulio krašto ir už jo ribų. 

Išmušdavo mirtino pavojaus valandos ir žmogui, ir gy- 
vuliui, kai mūsų žvalgai aptikdavo galvijų pėdsakus, ve- 
dančius į jų vidurdienio buveines aštriašakių krūmų ir 
arbatmedžių brūzgynuose, kur, jie tikėjosi, jų niekas ne- 
atras. 

Tačiau taip nebūdavo. Mes įtempdavome savo pavadžius 
ir braudavomės pro šakų ir iešmų džiungles, varydami 
arklius kaip niekad subraižytus šakų, kurios grasino per- 
smeigti ir mus sakytum rapyros. 

Dažnai stebėdavausi, kokia palanki dvasia saugojo mane 
nuo šių stirksančių smaigų per tuos beprotiškus šuolia- 

vimus. Mano Kengūros Sapnas tikriausiai budėjo šioje 
Nuožmiųjų Ašmenų Girioje, nes aš likau nesužeistas. O 
kitiem kliūdavo, ir arkliai dažnai krisdavo negyvi. 

Kartais arklys nusilauždavo koją, įkliuvęs į išvirtusio 
kamieno dvišakį. Kartais persismeigdavo pilvą. Tiek vie- 
nu, tiek kitu atveju vargšas gyvulys būdavo nušaunamas, 
palengvinant jo mirties agoniją. Mačiau, kaip mano gen- 
tainiai neapsakomai sielvartaudavo, graudžiai apraudoda- 
mi kritusius arklius, su kuriais jie buvo augte suaugę, 
kurie atsišaukdavo į jų švilpimą, reaguodavo į niūktelėji- 
mą keliu ar į švelnų pavadžio prisilietimą. Esu regėjęs, 
kaip vyrai susipiaustydavo pagaikščiais ar peiliais ir rau- 
dodami dingdavo girioje, kai vyriausias gyvulių auginto- 
jas pasirodydavo su šautuvu. 

— Vargšas, nelaimingasis mano, geriausias mano žirge! 
A-h-h-h-h! A-a-a-ė-ė-ė! 

Bet aš taip pat mačiau, kaip žiauriai arklius kankino 
bejausmiai žmonės, aborigenų „genčių stiprieji“, kurie no- 
rėjo įrodyti, kad juodoji rasė stovi aukščiau už rudą arklį. 

Stovyklaudavome šalia savo balnų bei ryšulių, panau- 
dodami juos vietoj pagalvių, užsibarikaduodami jais nuo 
vėjo. Lepinomės šiais baltųjų komforto daiktais krašte, 
kur, kaip ir Jokūbui Izraeliečiui, pagalvį paprastai atsto- 
davo akmuo. 

Mes gaudavome miltų, arbatos, cukraus davinį, o prirei- 
kus galėjome nudobti jautuką mėsai. Tačiau to prireikda- 
vo retai. Su savimi mes imdavome aborigeną virėją, kuris 
taipogi būdavo geras medžiotojas. Kol mes vaikydavome 
galvijus, jis medžiodavo kengūras, žuvis, vėžlius, ieško- 
davo lelijų šaknų, batatų bei saldžiojo krepšio. Tais laikais 
aš mieliau va:giau natūralų mūsų maistą, o ir šiandien, 
ilgą laiką pasimaitinęs rafinuotais patiekalais, dar te- 
bepasiilgstu jo. 

Gyvulių augintoju dirbau keletą metų, rizikavau savo 
sveikata bei gyvybe, pašėlusiai šuoliuodamas per velnio 
žabangų brūzgynus, bet už tai nė karto negavau nė ska- 
tiko atlyginimo. 

Nemanykite, jog ką nors kaltinu. Nesmerkiu ir misijos 
ekonomiškumo. Tiesiog konstatuoju faktą: buvau Pirmos 

Klasės Neapmokamasis Gyvulių Augintojas Vaipuldanja. 
Niekas nemokėjo ir nė vienam mano draugų. Niekuomet 
negirdėję apie teisėtą atlyginimą už atitinkamą dienos dar- 
bą, mes nė nesitikėjome jo. Mielai dirbome už dyka. 

Tais laikais pinigus regėdavau tik retomis progomis, kai 
misijoje apsilankydavo svečių. Iki pat paauglystės metų 
nebuvau čiupinėjęs sidabrinės monetos, o ir nebūčiau ži- 
nojęs, ką su ja veikti, jei kas man ją būtų davęs. Aš suži- 
nojau, kad pinigų valgyti negalima, ir lioviausi jais do- 
mėtis, kol mus pasiekė karas ir mane pašaukė į armiją 
pėdsekiu į Šiaurės Australijos žvalgybos dalinį. Armijoje 
reikalavo, kad man būtų išmokama septyniasdešimt šilin- 
gų kas dvi savaitės — milžiniška, pasakiška ir kartu be- 
reikšmė suma žmogui, nesuvokiančiam jos vertės, nes jį 
maitina ir rengia. 

Faktas lieka faktu, jog ilgai už alinantį darbą man nie- 
kuo nebuvo atlyginama. Maistas su tabaku buvo vienin- 
telis užmokestis už sunkų visos dienos jodinėjimą, šuolia- 
vimą nuo aušros iki vidurnakčio, už darbą mėnulio švie- 
soje. Misionieriai turėjo knygą, kuri, kaip buvo paaiškin- 
ta, atstojo mūsų Banką. Toje knygoje buvo surašyti visi 
dirbančiųjų vardai, šalia kiekvieno stovėjo skaičius. Iš 
misijos sandėlio pagal savo sąskaitą mes galėjome gauti 
kelnes, tačiau aš niekad nežinojau nei kiek toje sąskaitoje 
turėjau, nei kiek kainavo koks nors drabužis. Iki pat tos 
dienos, kai iškeliavau iš misijos, niekas niekada man ne- 
pasakė: „Štai tavo atlyginimas“, arba: „Tu uždirbai dešimt 
svarų.“ Iš misijos išėjau be skatiko kišenėje. 

Tabakas — niki-niki — buvo juodos stipraus narkotiko 
lazdelės, kurias vyniojome į laikraščio skiauteles arba rū- 
kėme iš ilgų pypkių-leravų. Rūkomo popieriaus neregėjo- 
me, o į misiją už keturių šimtų mylių nuo Darvino laikraš- 
čiai retai atklysdavo. Todėl spausdintas puslapis mums 
reiškė daugiau už visą laikraštį miesto skaitytojui. „„Enci- 
klopedija Britanika“ būtų buvęs neįkainojamas lobis, ta- 
čiau dėl kitų priežasčių, o ne kaip žinių saugykla, ypač 
todėl, kad išleista ant puikaus popieriaus. Kiekvienas to- 
mas pas mus tučtuojau būtų suplonėjęs iki dviejų kietų 
viršelių. 

Laikraščių bado metu tabaką vyniojome į popierinę tošį. 
Kartais daužydavau žalio pagaliuko gabalą, kol atsipalai- 
duodavo jo žievė ir nusimaudavo lyg vamzdelis. Prikimš- 
davau jį tabako ir rūkydavau. Tokius gaminius vadinome 
cigaretėmis. 

Jeigu nikotinas jums atrodo prastas reguliaraus atlygi- 
nimo pakaitalas, tai reikėtų priminti, jog Šiaurinėje teri- 
torijoje nestigo misionierių, kurie atsisakė mokėti net ta- 
baku, nes rūkymą vadino nuodėme. Jie buvo tvirtai įsiti- 
kinę, kad rūkymas yra nedorybė, kuri turi būti su šakni- 
mis išrauta, kaip ir viešas santykiavimas ceremonijų metu, 
vaikų žudymas bei kai kurios kitos nuodėmės dievo akyse. 

Neabejoju, kad tokių pažiūrų buvo laikomasi nuošir- 
džiai, kaip nuoširdūs buvo ir Roperio misionieriai, atskir- 
„dami aborigenų berniukus ir mergaites į bendrabučius, uż- 
rakinamus kiekvieną naktį, ir tuo neleisdami prie lauža- 
viečių žaidžiantiems drauge nuogiems gamtos vaikams 
sužaloti vienas kito moralės. 

Ankstyvosios jaunystės metais ir aš buvau bendrabučio 
auklėtinis, atskirtas nuo savo tėvų ir šeimos židinio, kad 
nekankinčiau mergaičių, kurios taip pat buvo laikomos 
po užraktu. 

Prisimindamas šį apdairumo aktą, galiu tepadaryti išva- 
- dą, jog misionieriai neturėjo jokio supratimo apie griežtus 
genties barjerus, skiriančius abi lytis ir maksimaliai užker- 
tančius kelią paleistuvybei. Šiaip ar taip, ši priemonė te- 
galėjo turėti priešingą poveikį, kurstydama paragauti 
uždrausto vaisiaus, kurio iki tol mūsuose nebuvo. 

Tačiau tabako atsisakymas kitose misijose turėjo žymiai 
rimtesnių pasekmių. Misionieriai puikiai suprato, jog sykį 
patyrę nikotino skonį, aborigenai ryšis viskam, kad paten- 
kintų savo troškimą. 

Aborigenai ėmė dairytis naujų tiekimo šaltinių ir atrado 
jų tarp pavienių krokodilų ir buivolų medžiotojų, maišy- 
tos rasės gyvulių augintojų bei samdytų čiabuvių medžio- 
tojų stovyklose. Jie visi neturėjo moterų, bet turėjo aps- 
čiai tabako ir noriai mainikavo. Todėl sandėris įvyko. 

Visa tai sukėlė tokį skandalą, kad aplinkybes tirti ėmėsi 
vyriausybė. Vienai misijai buvo pranešta, jog, neatnauji- 
nus tabako davinių, ji neteks nuomojamos žemės. 

Tačiau tą įstatymą pasisekė atgaivinti tik tada, kai mi- 
sionierius, atsakingus už dekreto originalą, pakeitė Žžmo- 
nės, kurių pažiūros į dievo žodį buvo ne tokios kalvi- 
nistinės. 


Kiek prisimenu, Roperio misija visuomet turėjo kokį 
nors automobilį: palaikį fordą, senovišką Dodžo firmos 
automobilį ir blerbiančią savivartę. Visos šios mašinos 
atsirado misijoje dėl neaiškių priežasčių, nes išnuomotoje 
žemėje mums priklausė tik penkios ar šešios mylios miško 
kelių. 

Šiaip ar taip, jos priklausė misijai, nors jaunystėje nė 
negalėjau įsivaizduoti, kokį esminį poveikį jos turės mano 
ateičiai. 

Alavos gentiečiai triukšmą skleidžiančius motorus laikė 
velnio išmone, o jas prižiūrintiems žmonėms, kuriuos pa- 
skirdavo baltaodžiai, nenoromis jautė pagarbą. 

Vienas maišytos rasės vyriškis Edvardas Herbertas buvo 
pirmasis, pradėjęs palaipsniui performuoti mane iš vaikš- 
tančio į važinėjantį. Jis sudomino mane, pademonstruo- 
damas, kaip užsidega benzinas ir dirba variklio žvakės. 
Prisimenu kovą, kuri kilo manyje tarp primityvaus mano 
tikėjimo, kad nepaaiškinama ugnis yra dvasių pasireiški- 
mas, ir tarp troškimo suprasti, kad žmogus valdo šias ki- 
birkštis, skylančias iš žvakės, kuri nei įkaitusi iki raudo- 
numo, nei dega. 

Tačiau netrukus jis įtikino mane, jog tai nėra antgam- 
tinis reiškinys, nuo kurio turėčiau bėgti kaip nuo pikta 
lemiančio mulunguvos, nors aš šoktelėjau, tarsi jis perse- 
kiotų mane, kai Edvardas pirmą kartą mano kūnu praleido 
elektros srovę. Kol jis paaiškino, kas įvyko, buvau tikras, 
jog mašina perdavė man slaptą žinią, jog vieną tamsią 
naktį mulunguva ieškos manęs. Vėliau turėjau gardaus 
juoko, krėsdamas panašius pokštus savo gentainiams. 

Pirmaisiais karo metais pradėjau dirbti su Lesu Perima- 
nu, atvykusiu į Šiaurinę teritoriją misijos mechaniku. Jis 
išdėstė man vidaus degimo variklių teoriją. Jam esu dė- 
kingas už tai, kad galiu paimti detalę ir išardęs vėl ją 
surinkti, nors dalys būtų išmėtytos toli viena nuo kitos. 

Daug mėnesių studijavau su Lesu, mokydamasis stū- 
moklių, žiedų, magnetų, generatorių, velenų, kaiščių, 
švaistiklių ir aibės kitų dalykų panaudojimą, ko niekada 
anksčiau nebuvau girdėjęs. 

Kai neišlavintas mano protas ėmė suvokti, kokią paskirtį 
turėjo kiekviena maža detalė varant variklį ir pagaliau 
visą mašiną, mane sužavėjo išradingumas ir genialumas, 
kuris visa tai sukūrė. 

Mūsų genties gyvenime nebuvo nieko mechanizuoto, 
nieko sudėtingesnio už vumerą, pritaikytą ieties kotui, ir, 
žinoma, jokios sistemos, kur šimtai detalių papildytų viena 
kitą ir būtų reikalingos efektyviam visumos darbui. 

Perpratęs šį įmantrų mechanizmą, nekantriai laukiau 
dienos, kada pirmąsyk sėsiu už vairo ir valdysiu begalę 
sudėtingų dalykų, kai mašina riedės vingiuotu keliu aplink 
misiją. 

Žinoma, dažnai važiuodavau vaizduotėje, išdidžiai sėdė- 
damas ir sukiodamas vairą, kai automobilis stovėjo misi- 
jos garaže. 

Tada galvodavau: 

— Visai nesunku. Be jokio vargo pavažiuosiu. 

Ištyrinėjau tris fordo pedalus, vieną priekinį bėgį, vieną 
atbulinį ir vieną laisvą, nusiramindamas, jog, laikui atėjus, 
tiksliai žinosiu. kaip elgtis. 

Bet Lesas Perimanas visai nesiskubino suteikti man tokią 
progą. Fordas neturėjo automatinio starterio, ir kelionėms 
į miškus P:rimanas ėmėsi mane tik kaip savo Skaudųjį 
Krumplį. Tai vyriškis, kuris suka starterio rankeną, o, kai 
variklis ima čiaudėti, iki kraujo apsidaužo krumplius ir 
todėl yra taip vadinamas. Atrodė, jog vairavimas bus am- 
žina Leso privilegija. Aš degiau noru paprašyti, kad leistų 
ir man bent ratą apsukti, tačiau įgimtas aborigeniškas san- 
tūrumas sulaikydavo mane. 

Pagaliau vieną dieną, kai aš mažiausiai tikėjausi, Lesas 
sustabdė mašiną kelyje už trijų mylių nuo misijos ir pa- 
prasčiausiai tarė man: 

— Pamėgink tu! 

Kokia staigi atomazga! 

Jeigu jis būtų pasakęs iš vakaro: „Rytoj aš pamokysiu 
tave vairuoti“, tai būčiau galėjęs pasidžiaugti bent keletą 

valandų būsimu įvykiu, planuoti viską savo vaizduotėje, 
pasėdėti už vairo, išmėginti pedalus ir nekantriai laukti 
tarsi vaikas Kalėdų išvakarėse. 

Užuot taip atsitikę, įvyko priešingai. Prieš akimirką sė- 
dėjau šalia Perimano kaip Skaudusis Krumplys ir staiga 
pavirtau ruošiamu vairuotoju. Nespėjęs perdžiūvusia iš su- 
sijaudinimo gerkle praryti seilių, sėdėjau it išgąsdintas 
mokinukas, degte degantis dėl neišmoktos pamokos. 

Lesas ramiai sėdėjo greta, kol mano drebantys pirštai 
grabinėjo, nežinodami, kaip pradėti. Jis gėrėjosi peizažu... 
„Nuostabūs medžiai...“, „kokia galinga upė!..“, tyčia palik- 
damas mane savo mechaninio žirgo valioje, mandagiai at- 
sainus, visiška priešingybė Semui Ulagangui, gylusiam 
man už smulkmenas, kai mokė tramdyti arklius. 

Aš štai stoviu ant tokio įvykio slenksčio, kurio niekad 
neperžengė nė vienas gentainis, o Lesui, mat, prireikė 
pašnekėti apie medžius ir upes! 

Vis dėlto, atsitokėjęs nuo pirmojo hipnotinio transo 
priepuolio, aš atpalaidavau raumenis ir sugriebiau vairą 
sakytum tai būtų atėjusio mano inkstų taukų mulunguvos 
sprandas. Žinojau, jog Lesas akies krašteliu mane stebi. 

— Pažiūrėsime, koks peizažas toliau,— tarė jis. Aha! 
Tai jau Ulagango sarkazmas, ir jis skatino mane veikti. 

Įjungus priekinį bėgį, pabaisa pajudėjo, o kai ji ėmė va- 
žiuoti, aš pastūmiau rankinį svertą, kad variklis darytų 
daugiau apsisukimų. 

Deja! Apsirikimas, be abejonės, buvo nedidelis, bet 
atnešė rimtų pasekmių. Aš tikriausiai pastūmėjau svertą 
per daug, nes automobilis trūktelėjo vienu ypu, it arklys 
pasileisdamas šuoliais, ir grėsmingai pasuko į smėlingą 
plotą. kuris visiškai nelaiku išniro toje vietoje. Nebesu- 
valdoma mašina stryktelėjo ant nedidelio arbatmedžio ša- 
likelėje. 

Nors ir narsiai bandė, bet vargšelei nepavyko, ir prie- 
kiniais ratais ji pakibo ant krūmo, sakytum nartus kume- 
liukas, apžergęs užtvaro panelį, kurio neįstengia peršokti. 

Buvau persigandęs, bet laimingas, kad nedalyvavo kri- 
tiška genties publika, dar neregėjusi automobilio tokioje 
keblioje padėtyje. Jų juokas dar ir dabar tebeskambėtų 
mano ausyse. 

Lesas Perimanas prabilo pirmas. 

— Tai mėgini kopti į medžius! Gal vietoj benzino turi 
iguanos taukų, — pasišaipė jis. 

Net Ulagangas nebūtų pasityčiojęs labiau vykusiai. 

Sėdėjau be žado, nežinodamas, ką daryti toliau. Paga- 
liau paklausiau: 

— Ką dabar daryti? 

— Tu vairuotojas, — atkirto Lesas.— Tu užlėkei, tu ir 
nulipk. Ir labai negaišuok. Čia nėra vilkikų. 

Kai mes trenkėmės į krūmą, aš instinktyviai nuspau- 
džiau laisvąjį bėgį, ir variklis tebeburzgė. Benzino eikvoji- 
mas, atrodė, Lesą jaudino labiau, negu mašinos padėtis. 

Valandėlę pamąsčiau, o po to nuspaudžiau atbulinį bėgį 
ir patraukiau svertą. 

Va'io! Užpakaliniai ratai kibo į žemę ir nutempė priekį 
nuo medžio. Netrukus visi keturi ratai vėl rėmėsi į žeme. 

Tikėjausi, jog Lesas tučtuojau išgins mane iš vairuotojo 
sėdynės ir dums namo taip, kad kelionė ne ką skirsis nuo 
lenktynių su kliūtimis. Bet, matyt, jis buvo sukrėstas la- 
biau. negu atrodė, kadangi netarė nė žodžio, kai aš pasu- 
kau mašiną ir atsargiai nuvažiavau į misiją, o akylios ma- 
no pėdsekio akys įdėmiai žiūrinėjo kelią priekyje, ieško- 
„damos smėlėtų tarpų ir arbatmedžio krūmų. 

Keletą kartų man pasirodė, kad jis porą sykių pernelyg 
rimtu veidu įsistverdavo savo sėdynės, tačiau po pirmos 
nesėkmės būčiau galėjęs vežti net karalienės palydą. Man 
nepasitaikė antro nelaimingo atsitikimo, nors pravažiavau 
daugelį tūkstančių mylių pabiurusiais girių keliais ir šim- 
tus tūkstančių, sėdėdamas už skubančios greitosios pagal- 
bos vairo. 

Ir vis dėlto aš nemėgstu vairuotojo darbo. Lesas Perima- 
nas tikriausiai paveikė mane. Man kur kas labiau patinka 
sėdėti greta ir ramiai gėrėtis gamtovaizdžiu, o į kengūras 
žiūrėti kaip į būsimuosius taikinius savo iečiai, © ne kaip 
į pavojingas kliūtis mašinai. 

Perimanui išvykus, tapau misijos mechaniku. Dirbau 
siurbliuose, malūnuose. automobiliuose, sunkvežimiuose, 
apšvietimo įrenginiuose, | 

Mano atlyginimas liko lygiai toks pat, koks buvo, kai 
dirbau gyvulių augintoju,— nieko! Tačiau gaudavau mais- 
to ir drabužių savo gausėjančiai šeimynai bei pakankamai 
tabako sau. Gyvenimas atrodė gražus. 

Tada, 1953 metais atsitiko tie keisti dalykai, kuriems 
buvo lemta pasukti visą mano gyvenimą kita kryptimi. 
Lyg viščiukas, nekantraujantis išvysti pasaulį ėmiau laužti 
kiautą, fiziškai bei dvasiškai prirakinusį mane prie Ro- 
perio. 

Nė vienas mano trisdešimties gyvenimo metų įvykis 
neįkvėpė ypatingo pasitikėjimo baltųjų žmonių gerumu. 
Priešingai, pats turėjau įrodymų, kurie įtikino mane, jog 
prie laužaviečių sekami genties Vyresniųjų siaubingi pa- 
sakojimai nebuvo išpūsti. Be paniekinimo ir žiaurumo 
nieko nesitikėjau iš jokio žmogaus, jei jis ne misionierius 
ir turi baltą odą. 

Tačiau kažkaip savaime du baltieji nušvietė mano gy- 
venimą. 

Vienas buvo policininkas, o kitas gydytojas. Jie buvo 
geri su manimi, drąsino kai nusivildavau, derinosi prie 
mano norų, iškėlė naujo ir puikaus gyvenimo viziją man 
ir mano šeimai tame pasaulyje, kurio ribą buvau vos pa- 
lietęs. 

Šiaurinės teritorijos policijos pajėgų konsteblis Denas 
Sprigas bei Šiaurinės teritorijos medicininės tarnybos dak- 
taras ,„Spaikas" Lengsfordas buvo pirmieji, paskatinę mane 
žengti slidžiu taku, vedančiu į pilietybę, kuri iš žeminančio 
globotinių sąrašo mano pavardę perkėlė į nešlovingos val- 
džios rinkėjų sąrašus su auksuotų kraštų pakvietimais į 
Vyriausybės Rūmus, ant kurių parašyta: misis ir misteriui 
Robertsams... Vaipuldanjai iš alavos genties ir Hanai Dul- 
ban iš vandarango genties gubernatorius davė pastogę, 
kurią galėjau pavadinti namais, nepretenzingą, bet vis 
dėlto pilaitę, priglaudusią aštuonių asmenų šeimą. Piliety- 
bė atnešė išvykas į tolimus miestus ir svečias šalis, susi- 
tikimus su baltaodžiais, norinčiais pasikalbėti su manimi, 
geidžiančiais sužinoti ką nors apie kultūrą, kurią aš buvau 
ap'eidęs ir kurią jie visuomet niekino. 

Mano gyvenime įvyko revoliucija. 

Aš buvau primityvus juodaodis, gyvenantis pagal gen- 
ties įstatymus, tikras čiabuvio įsikūnijimas, Džungajis pa- 
goniškose Kunapipės ceremonijose, kurių metu mes gar- 
binome Motiną Žemę ir Vaivorykštės Žaltį. 

Po metų tapau kito pasaulio piliečio užuomazga, dar 
neišmainiusi visiškai savo totemų į Kristų, tačiau pasiry- 
žusi įsisavinti naująjį kelią, nusprendusi, kad mano vaikai 
privalo dėvėti drabužius, valgyti konservuotą maistą, eiti 
į mokyklą ir turėti teisę pasakyti „ne“, kai liepiama elgtis 
prieš jų valią. 

Man padėjo Denas Sprigas. Padėjo ,„Spaikas“ Lengstfor- 
das, Stenlis Portas, Lesas Perimanas. Taip pat mis Douv. 
Taip pat ir dėdė Stenlis Marbungus... padėjo daugiau, 
negu gali suprasti žmogus, nesantis aborigenu. Semas Ula- 
gangas buvo mano vaizdinis mokytojas, metodikos meist- 
ras. Barnabas Gabarla, mano tėvas, nurodė man Genties 
Kelią. Mano totemai sergėjo mane, Larbarjandžio kraštas 
augino, o Vyresnieji stebėjo mus visus, saugodami įstaty- 
mus, padalindami maistą ir pareigas pagal Sapnų Meto 
modelį, priversdami mane suprasti, jog, jeigu kartais ma- 
no oda išbaltų, širdis pasiliks vis tiek juoda. 

Netgi dabar, kai pašaukia Larbarjandžis, troškimas grįžti 
būna beveik nenumaldomas, ypač kai guliu, spaudžiamas 
-Žmogaus suręstų sienų, o nenatūrali geležinė antklodė 
slegia ir trukdo man matyti mėnulį ir žvaigždes. 

Bet man buvo nurodytas kelias pirmyn. 

Žalioji Šviesa žiba, ir aš turiu perkirsti sankryžą, kol 
ji nepersimainė, kad vėl neatsitrenkčiau į arbatmedžio 
krūmą. 


KETURIOLIKTAS SKYRIUS 


Kelių Išsišakojimą priėjau tą 1953-ųjų metų dieną, kai 
buvau nusiųstas upe aukštyn į Urapungos galvijų augini- 
mo stotį sutaisyti valties variklio, išbuvusio po vandeniu 
keturis mėnesius. 

Ištraukiau variklį, dumblo ir rūdžių gumulą, kuris ža- 
dėjo daug juodo darbo Maralioviui, ,mazutininkui“, kuris 

talkininkavo man. O taip, aš greitai iškilau pasaulyje ir 
tuomet laikiau asmeninį padėjėją. kuris sudarė mano ne- 
malonių darbų skyrių. 

Variklį reikėjo išardyti visą iki paskutinės veržlės, pa- 
keisti surūdijusį skirstytuvą ir karbiuratorių, uždėti naujus 
žiedus bei vožtuvus. Ilgokai palaukęs atsarginių detalių, 
kurios buvo gabenamos iš Darvino, po trijų mėnesių darbo 
aš vėl jį surinkau ir su viltimi nuspaudžiau starterį. 

Nė garso. 

Paskui supratau, kad skirstytuvo laidai neteisingai pri- 
jungti prie žvakių. Sukeitus juos, pasigirdo lauktas spro- 
gimas, ir variklis netrukus dirbo it naujutėlis. 

Po keleto dienų ta pačia valtimi nuplaukiau upe aukštyn 
į Roperio Užtvaros policijos skyrių, kur sutikau Deną Spri- 
gą, „Spaiką“ Lengsfordą ir jo žmoną Ritą, kuri dirbo medi- 
cinos sesele. 

Vieną popietę gydytojas su policininku nusileido į valtį 
ir prašnekėjo su manimi daugiau kaip valandą. Jiems nu- 
ėjus, man toptelėjo į galvą, kad atlaikiau savotišką tardy- 
mą. Sekančią dieną Sprigas grįžo vienas, ir viskas pa- 
aiškėjo. 

— Kaip ruošiesi toliau gyventi, Filipai? — paklausė jis. 

— Nežinau.— atsakiau.— Tikriausiai grįšiu į misiją ir 
gyvensiu ten su savo šeima. 

Tuo laiku jokia kita galimybė man nebuvo atėjusi į 
galvą. j 

— Ar tu laimingas? — pasiteiravo jis. 

— Taip, laimingas, — atsakiau, nors tikrai nežinojau, ką 
baltasis žmogus turi galvoje, kai klausia aborigeną apie 
laimę. 

Po to jis tarė tiesmukai: 

— Klausyk, negali gi tu visą gyvenimą nugyventi kaip 
negras. 

— Kaip negras! Aš ir esu negras, — atsakiau gal kiek 
šiurkštokai. 

— Tu supranti, ką turiu galvoje — atsiliepė Sprigas.— 
Tavo odos spalva negali pakisti. Šiuo atžvilgiu tu visada 
liksi juodas. Bet vidiniame savo pasaulyje tu gali šį tą pa- 
keisti: gali pradėti dirbti, gyventi ir mąstyti kaip apsišvie- 
tęs žmogus, užuot likęs primityvu. 

Man norėjosi paklausti „ar verta“, tačiau susilaikiau, 
nes regėjau, kad jis nuoširdžiai susirūpinęs mano gerove. 

Užuot taip pareiškęs, aš paklausiau: 

— Kaip ir nuo ko man pradėti? 

— Daktarui Lengsfordui reikia vairuotojo-mechaniko,— 
pasakė jis.— Jis išvyksta į iigą kelionę po Šiaurinę terito- 
riją, aplankys visas vyriausybines gyvenvietes, misijas iI 
galvijų auginimo stotis, tikrins ir gydys čiabuvius. Jeigu 
vyktum su juo, galėtum pamokyti jį šio to apie variklius, 
o jis, gal būt, pamokys tave truputį medicinos. Tuo būdu, 
išmoktum padėti saviškiams... daugiau už tuos juoduosius 
daktarus. 

Pasakiau, kad pagalvosiu ir pranešiu jam. Tokia ateitis 
mane viliojo. Nebuvau apleidęs Roperio nuo pat karo lai- 
kų. Niekuomet nebuvau nei Tenant Krike, nei Alis Spring- 
se, nei vakaruose prie Kimberlėjo. 

Jeigu apsispręsiu važiuoti, aplankysiu visas šias gentis: 
mudbrą prie Viktorijos žemumos, gurindžį prie Veivhilo, 
karamą, džamindžuną, gulavarangą, vailbrį, gnaringmaną, 
vandžirą, murivangą, garangurų ir varamungą. Matysiu 
tuzinus aborigenų tautelių, kurių visose yra giminystės 
ryšių ir kurioms priklausysiu, vos įkėlęs koją į jų terito- 
riją. Turėsiu naujus dėdes, naujus tėvus, naujus pusbro- 
lius ir net uošves, su kuriomis draudžiama kalbėtis, net 
žvilgtelėti į jas nevalia. 

Sekančią dieną pasakiau Denui Sprigui, kad sutinku. 

— Puiku,— tarė jis.— Daktaras Lengsfordas — tai žmo- 
gus, pradėjęs nuo žemiausio ir dabar pasiekęs savo pro- 
fesijos viršūnę. Būk toks, kaip jis. Mokykis iš jo. Kartą 
pradėjęs, nesidairyk atgal. Niekada nebegrįžk prie genties 
įpročių. Skaityk ir dirbk. Jeigu prisiminsi šitai ir laikysies 
įstatymų, tai vieną dieną gali išgarsėti. Tavo vardas net 
gali patekti į spaudą. l 

Ši galimybė atrodė nereali. Aš dar tebebuvau aborige- 
nas, niekuo nepasižymėjęs juodaodis, kurio vardas tebuvo 
atspaustas tik pėdose apie mūsų stovyklavietes. 

— Albertas Namačira, arandos genties dailininkas, iš- 
garsėjo, — tarė Sprigas.— Vieną dieną Filipas Robertsas... 
Vaipuldanja... gali tapti lygiai toks pat žinomas. 

— Gal būt, — atsiliepiau, bet nė kiek tuo netikėjau. 

Didysis mano nuotykis prasidėjo po poros savaičių. Dak- 
taras Lengsfordas atvažiavo su žmona lendroveriu ir pa- 
prašė mane apsirūpinti atsarginėmis dalimis tolimai kelio- 
nei nuošaliais keliais, kur nebus nei garažų, nei techniki- 
nės pagalbos mašinų, nei kavinių su delikatesais, nei vieš- 
bučių ar motelių. 

Mes ruošėmės į bekraštį Šiaurinės teritorijos šiaurės va- 
karų kampą, daugiau nei šimto tūkstančių kvadratinių my- 
lių plotą, kuriame gyveno mažiau kaip šimtas baltaodžių. 

Tai buvo neaprėpiamos žemės, kur ganėsi galvijų ban- 
dos, kur kaimynus skyrė milžiniški nuotoliai, dažnai sie- 
kiantys iki dviejų šimtų mylių, kur plytėjo Viktorijos upės 
žemuma, kadaise garsėjusi didžiausia pasaulyje gyvulių 
veisimo stotimi. Vyriausybės uždėti apribojimai sumažino 
jos plotą nuo trylikos tūkstančių kvadratinių mylių iki 
šešių. Bet, priskaičiavus daugiau kaip tris su puse milijono 
likusių akrų, šią teritoriją dar galima laikyti neblogu turtu. 

Kaimynė stotis, Veivhilas, būvo lygiai tokia pat neaprė- 
piama. Iš tiesų tai buvo kraštas, kur „mylios“ buvo turto 
matas, o ne nuotolio. Atstumą čia reiškė sugaištas laikas: 
„Intervėjus yra už pusės dienos kelio nuo čia". 

Štai kodėl reikėjo apsirūpinti viskuo, kad iš bet kokios 
bėdos galėtume išsikapstyti patys. Aš tol rūpinausi atsar- 
ginėmis dalimis, įrankiais, kastuvais, kapliais bei kirviais, 
kol likau patenkintas, įsitikinęs, jog mūsų neįveiktų net 
Didžioji Smėlio Dykuma. Mes turėjome atsarginį baką 
vandens ir kuro, tris šautuvus, iš kurių nė vienas nė karto 
neiššovė, aparatus, kurie nuolat filmavo, ir alavietį, kuris, 
nelaimei prirėmus, reikia manyti, galėtų sumedžioti maisto 
ir suvaikščioti pagalbos. 

Pirmąją savaitę mano darbas apsiribojo vairavimu bei 
mašinos priežiūra. Bet padėtis pasikeitė, kai privažiavome 
Viktorijos upės žemumą, kur gydytojui reikėjo apžiūrėti 
apie šimto čiabuvių grupę. 

Vieną dieną daktaras Lengsfordas parodė man keistą 
aparatą ir tarė: 

— Tai mikroskopas. Jis padidina mikrobus bei kitus 
smulkius dalykus, kurių negalime įžiūrėti plika akimi. Pa- 
sakyk, ką matai po stiklu. 

Aš pažvelgiau pro akutę ir tai, ką išvydau tame magiš- 
kame veidrodyje. mane nustebino. 

— Ak! Kūdros, upės, kalvos, kalnai, — atsakiau.— Tai 
mūsų krašto vaizdas... 

— Ne visai,— atsiliepė jis.— Toje masėje, kurią matai 
yra kažkas svarbaus. Ar gali nurodyti, kasė 

— Kokį nors orientyrą? — aš jau sugebėjau mąstyti fo- 
tografijos terminais. 

— Orientyras, vadinkim taip. jei tau patinka, — pasakė 
gydytojas.— Bet kita prasme. 

Aš pažiūrėjau vėl, bet įstengiau išskirti tik gilius tarpek- 
lius, medžius, vingius bei kitokius kontūrus, kurie, mano 
įsivaizdavimu, buvo būdingi Australijos landšaftui. Saky- 
tum baltaodis girioje, nesugebantis įžiūrėti užsimaskavu- 
sių volabių ir paukščių. taip aiškiai matomų man, aš bu- 
vau aklas tame lęšių ir prizmių pasaulyje, kur viskas taip 
padidėdavo, jog aš nega'ėjau atpažinti. 

Pagaliau daktaras Lengsfordas nupiešė askaridės kiauši- 
nėlio vaizdą. Jis paaiškino, kad be mikroskopo jo nepa- 
matysi, ir dabar štai aš juos regiu ant s'ankiklio. Dar kartą 
įdėmiai paieškojęs, įžiūrėjau tai, ką jis buvo nupaišęs: ne- 
abejotiną įrodymą, kad surastas askaridės gemalas, paim- 
tas iš dieną apžiūrėto čiabuvio. 

Man tai padarė gilų įspūdį. Žinojau, kaip askaridės nio- 
kojo mano gentį. Biaurius jų darbo padarinius buvau re- 
gėjęs prie Roperio, o dabar pirmą kartą išvydau, kas tą 
sukelia. 

Baigęs priiminėti ligonius tą dieną, daktaras Lengsfor- 
das pastebėjo, kad aš tebesižaviu mikroskopu. Sugrįžda- 
vau prie jo po kelis kartus ir įdėmiai bei ilgai žiūrėdavau 
į stiklą. Jis atnešė man kelis slankiklius ir tarė: 

— Štai, pasipraktikuok. Jis parodė. kaip reguliuoti me- 
chanizmą ir paliko mane su juo žaisti. 

Eksperimentavau su įvairiais daiktais: ėmiau nuo savo 
galvos plauką. kuris atrodė tartum okeaninio lainerio ly- 
nas, plauko šaknis, kurios priminė pliko medžio šakas, 
smėlio smiltelę, kuri panėšėjo į kvarco kalną. 

Toks pažįstamų daiktų didinimas buvo tikra magija, di- 
džiausias stebuklas. Po pirmosios medicinos pamokos pa- 

silikau išplėstomis iš nuostabos akimis, nekantraudamas 
sužinoti dar. 

Paskui buvo kitų pamokų. Išmokau verdančiame vande- 
nyje sterilizuoti švirkštus poodinėms injekcijoms ir juos 
pritraukti. 

Stebėjau šimtus savo gentainių aborigenų, vorele slen- 
kančių pro daktarą Lengstfordą ir jo žmoną, kai jie atliko 
Mantu testus, ieškodami tuberkuliozės. Panaudojęs adatą, 
jis kiekvienąsyk pakaitindavo ją ugnimi, o tik po to 
įšvirkšdavo sekančiam pacientui. 

— Juokinga, — galvojau aš.— Kam būtinai iki raudonu- 
mo įkaitinti adatą, prieš praduriant odą? 

Vėliau sužinojau, jog tai buvo viena iš daugelio atsar- 
gumo priemonių, kurių laikėsi visi gydytojai, kad neper- 
neštų užkrečiamų ligų nuo vieno paciento kitam. 

Pradėjau susimąstyti dėl higienos stokos mūsų bendruo- 
meniniame gyvenime. Supratau, kiek daug ligų plinta mū- 
sų stovyklose dėl to, kad geriama iš bendrų indų, kurie 
niekada neplaunami. Pamatęs, kaip daktaras Lengsfordas 
gydo ligonį, ėmiau abejoti mūsų vaistų, gaminamų iš arba- 
tos lapų ir įvairių žolelių, efektyvumu. Svarsčiau, ar bal- 
tojo eukalipto žievės nuoviras, kurio kompresai buvo de- 
dami rapsuotiesiems, galėjo atnešti kokių teigiamų pasek- 
mių, gydant šią ligą. 

Kai kurie čiabuviai bijojo „Baltojo Daktaro“. Jie leisda- 
vosi apipiaustomi ir pasiduodavo žiauriausiems burtininkų 
mėginimams, bet nenorėjo turėti nieko bendro su žmo- 
gum, laikančiu rankoje didelį ,,moskitą“ iš stiklo ir metalo. 

Daktaras Lengsfordas ramino išsigandusius: 

— Eikš čia, nebijok. Moskitas tik vos teįkąs. Negiliai, 
tik iš paviršiaus, į pat odą. 

Vienas vyras po tokio „įkandimo“ pasakė: 

— Mandaidži. 

Išverčiau tai daktarui: 

— Tvarkoje. 

Nuo to laiko gydytojas po kiekvienos injekcijos saky- 
davo „,„mandaidži“. Nors tai buvo vienintelis žodis, kurį 
jis žinojo, žmonės buvo įsitikinę, jog jis moka jų kalbą, 
ir daugelis prieidavo prie daktaro be baimės, naiviai tikė- 

dami, kad žmogus, sugebėjęs pasakyti „tvarkoje“ mudbru 
genties dialektu, turi žinoti, ką daro. 

Tačiau vieną dieną mudbru genties būrelis žmonių, at- 
vestų iš miško patikrinimui, pamatę daktarą Lengsiordą su 
ruda barzda ir instrumentais apkraustytu stalu, tuoj pat 
pabėgo. 

Mane ir dar vieną čiabuvį, Bobį Bulgarą, nusiuntė jų vėl 
go žemai pasilenkę, kuo toliau nuo „Baltojo Velnio“, kurį 
matė stotyje. Jie buvo labai išsigandę, ir ilgai turėjau įti- 
kinėti, kol pavyko įkalbėti juos grįžti. 

— Daktaras nori paimti truputį jūsų kraujo...— pradėjau 
aš, bet tai juos dar labiau išgąsdino. 

— A-a-a-a-h! O-0-0-0-u! 

— Nebūkit kvaili. Visai neskaudės,— aiškinau jiems.— 
Dar norės paklausyti savo stetoskopu... tokia triūbele be 
vielos... kaip plaka jūsų širdis. 

— E-e-e-e-e-h! O-0-0-0-0-u! 

— Nebūkit kvaili. Jūs nieko nepajusite. 

— Ta adata labai drąsi... ji gilia kaip vapsva,— atsakė 
jie. 

Pagaliau pats ėmiausi burtininko pozicijų, kad juos nu- 
raminčiau. Čiabuviai tiki, kad žmogaus gyvybę palaiko 
"kvėpavimas. Dar visai neseniai nieko nežinojome, kad šir- 
dis nuolat varo kraują gyslomis ir arterijomis ir todėl 
žmogus gali gyventi. Buvome tikri, kad kraujas miega po 
oda. 

O kvėpavimas buvo visai kas kita: širdis, dirbdama kaip 
dumplės, įtraukia ir išstumia orą, kad dvasia, gyvenanti 
žmoguje, turėtų kuo kvėpuoti. Visi šventai tuo tikėjome, 
todėl nusprendžiau tuo tikėjimu pasinaudoti. 

— Daktaras nori pažiūrėti, ar ne per silpnas jūsų vė- 
jas, — tariau.— Paklausys per savo triūbelę be vielos ir 
sužinos, ar jo jums užtenka. 

Visos abejonės iš karto pranyko. Vikriai visi įsiropštė 
į sunkvežimio kėbulą, o atvažiavus vienas per kitą sprau- 
dėsi, kad užimtų pirmesnę vietą eilutėje, vyriškai atstaty- 
dami nuogus kūnus ir rankas bet kokiems bandymams, 
kuriuos Baltasis Daktaras norėtų atlikti. 

— Daug turiu vėjo? — paklausė jo pirmasis pacientas. 

— Daugybę, — atsakė daktaras.— Visas urganas viduje. 

Senas čiabuvis giliai įkvėpė ir švelniai paplekšnojo savo 
randais išmargintą krūtinę. Jo veidas nušvito šypsena. 

— Esu stiprus, — tarė.— Turiu galybę vėjo. 

Neįsivaizduoju, ar būtų galėjusi labiau pradžiuginti jį 
puikiausia dovana. 

Kol čiabuviai paeiliui ėjo prie daktaro, atidžiai stebėjau, 
kaip greitai ir vikriai jis naudojasi stetoskopu ir švirkštu, 
kaip jo rankos ieško alkūnės sąnario nervo sutinimo, ku- 
ris neklystamai rodo raupsus. 

Aptikęs raupsus, jis paprasčiausiai pasakė: 

— Brolau, tu susigriebei tą ligą. Greit mes išgabensime 
tave didžiuoju lėktuvu į Darviną. Ką tu į tai pasakysi? Nė 
vienas taviškių niekuomet neskrido lėktuvu. Tik tu. Galėsi 
jiems viską papasakoti, kai sugrįši. Na, gerai... Iki pasima- 
tymo Darvine. 

Surastas dar vienas raupsuotasis. Jo vardas užregistruo- 
tas, ir sekančiu eiliniu reisu sanitarinis lėktuvas jį paims 
ir nuveš į leprozoriumą... jeigu iki tol jis dar nebus pa- 
bėgęs. 

Sekančią dieną, kai gydytojas diktavo Mantu reakcijos 
rezultatus, o misis Lengsford žymėjo juos prie pacientų 
vardų, sutvarkytų į kortelių sistemą, mane užbūrė jo kal- 
bos žargonas. 

— Plius penki, neigiamas! 

— Teigiamas. 

— Ar mūsų kūne kaip ir variklyje srūva elektros sro- 
vė? — paklausiau aš. 

— Ne visai, — atsakė jis ir žiūrėdamas sekančio pacien- 
to tyrimą, pasakė žmonai mano tonu: 

— Pasibaigė baterijos! 

Ke'iavome toliau į Veivhilą ir į Huker Kriko gyvenvie- 
tę, esančią Never Never dykumos pakraščiuose. Ji, kaip ir 
visos, užima nemažą plotą pasaulyje. Bevažiuojant, o taip 
pat sustojus pietums ar nakčiai, aš kiek žinodamas aiški- 
nau gydytojui apie benzino pripildytas arterijas, elektrinę 
nervų sistemą bei mechaninį rankų ir sąnarių kompleksą, 
kurie darė mūsų mašiną gyvą ir judančią. 

— Ji negali gyventi be vandens ir benzino, — aiškinau.— 
O be oro padangose taip pat toli nenuvažiuosi. 

20. Daktaras Lengsfordas, pirmasis atvedęs mane į Didįjį Baltąjį Kelią, 
"ienas mano geriausių draugų 


21. Aš su broliu Džekobu, kuris dabar irgi Australijos pilietis. Jeigu 
nanote, kad aš plepus, turėtumėt pasiklausyti jo 

22. Mano brolis Sailas su sū- 
numi Robertu. Jis išvengė civili- 
zacijos ir tikriausiai visada gy- 
vens mūsų genties žemėje 


23. „Daktaras“ Vaipuldanja gy- 
do opas ant senio galvos 


Daktaras Lengsfordas papasakojo man apie žmogiškąjį 
mechanizmą. 

— Ir mums reikia kuro, vandens ir oro,— tarė jis. — Be 
jų mes mirtume. Didžiausias skirtumas tarp negyvų mecha- 
nizmų ir žmonių yra tai, kad mes turime smegenis, kurie 
įgalina mus mąstyti. Mašinos jų neturi. 

— Abejoju, — atsiliepiau aš.— Vairavau mašinų, kurios 
buvo įnoringos ir temperamentingos. Su tokiomis reikėjo 
kovoti už kiekvieną kelio colį. Kitos yra paklusnios, leng- 
vai vairuojamos. 

Kai kurie Huker Krike mūsų sutikti aborigenai buvo tik- 
ri apžėlę primityvai. Tai buvo šiaurės vakarų vailbrio gen- 
tiečiai, atkeliavę iš dykumų nuo Tanamio ir dar toliau, kur 
jie vis dėlto rasdavo pakankamai vandens, kad išliktų 
gyvi. 

Aš buvau girdėjęs apie tas klajokles tauteles, tebegyve- 
nusias ten tokiomis sąlygomis, kurios panėšėjo į mano ai- 
nių egzistavimą prie Roperio daugiau nei prieš šimtmetį, 
nepalaikant ryšių su jokiomis kitomis rasėmis, naudojant 
medines bei akmeniniais antgaliais ietis, kurių mes atsisa- 
kėme jau mano senelio laikais. Tačiau, kai alava turėjo 
gausiai maisto ir vandens, upes ir beribį vandenyną, knibž- 
dantį žuvimis. vėžliais, krokodilais bei diugoniais,— vailb- 
rio ir dar primityvesnėms pintubio gentims gyvenimas 
tikriausiai buvo itin sunkus. Džiaugiuosi, kad mums nerei- 
kėjo tiek plušėti, kaip dykumų gentims, kad pramistume. 

Pintubio genties istorija skendi senovėje. Nuostabus pa- 
sakojimas apie tai, kaip jie išliko gyvi, tikriausiai nieka- 
da nebus parašytas. Tiktai 1958 metais vyriausybės patru- 
liai atrado jų grupes, niekad prieš tai neregėjusias balta- 
odžių žmonių ar tokių kasdieniškų daiktų, kaip veidrodžiai, 
šukos, visokie drabužiai ar pagrindiniai maisto produk- 
tai — arbata, miltai ir cukrus. 

Dešimt tūkstančių kvadratinių mylių nusidriekusiame 
aštrios aukštos žolės ir smėlynų plote, apimančiame Šiau- 
rinės teritorijos ir Vakarų Australijos ribas, patrulis rado 
šešiolika vandens šaltinių, kurių tik keturi buvo nuolati- 
niai. Pintubiai susekdavo požeminius šaltinius, į kietą 
žemę kasdami aštriomis kuokomis. Viena tokiais primity- 

viais įrankiais iškasta duobė siekė penkiolika pėdų gylio, 
bet vandens joje nebuvo. 

Vienas svarbiausių jų maisto šaltinių yra žiurkės mula 
baltais uodegų galiukais. Kraštas toks skurdus, o vanduo 
taip branginamas, kad kengūrų ir triušių čia reta. Žiurkie- 
ną papildo sultingi vikšrai, randami akacijų šaknyse, euka- 
liptų ir mulgos krūmų sultys, jelimbajos sėklos, iš kurių 
gamina valgį, papūgos kakadu, dykumų saulėgrąžos ir di- 
dieji jalos batatai, kurie teikia ir maistą, ir vandenį. 

Šiems žmonėms vanduo tolygus gyvybei. Savo tarmėje 
jie neturi pasakymų, kurie skirtų žodžius „vanduo“, ,„gy- 
venimas“ ir „stovykla“. Visi trys yra sinonimai. Kai kurie 
šaltiniai teduoda po silpnutę čiurkšlelę, kartais teikiančią 
tik vieną galoną per dvidešimt keturias valandas. Iš tokių 
skurdžių atsargų gyvena ištisos giminės, todėl dykumų gy- 
ventojams vandens šaltinių vietos yra genties paslaptis, 
niekada neišduodama ateiviams. 

Norėčiau žinoti, ką jie pagalvojo apie mane, rafinuotą 
juodaodį, kilusį iš tos pačios drąsuolių rasės, kuri užkaria- 
vo kontinentą gal prieš kokius penkiolika tūkstančių me- 
tų. Ką jie manė apie aborigeną, kuris kerpasi plaukus, ku- 
rio veidas lygus, kuris dėvi drabužius, avi batus ir vairuo- 
ja mašiną? Bet jeigu juos stulbina tokie dalykai, ką turi 
galvoti tie, kurie tebegyvena baltųjų žmonių neliestuose 
kraštuose, kai pamato lėktuvus, skrendančius virš savo 
genties žemių? Kokį paaiškinimą jie galėtų duoti šiems 
mechaniniams paukščiams — pabaisoms? Kaip galėtų žmo- 
nės, niekada neregėję rato, paaiškinti mašinas, iškeitusias 
ratus į sparnus? 

Ir vis dėlto tarp šitų grynai akmens amžiaus žmonių aš 
pats atradau įrodymų, jog mes kilę iš vienų protėvių. Nuo- 
gas, apžėlęs, be galo nešvarus senis priėjo prie manęs, vos 
tik mums atvažiavus, ir per vertėją paklausė: 

— Kokios tu giminės? 

— Bungadi,— atsakiau. 

— O! Aš tavo dėdė, — pasakė jis.— O čia sūnėnai. 

Ir po kelių minučių jaunuoliai, seniai beiškėle koją iš 
dykumos, vadino mane dėde. 

Būtent šiame krašte pirmąkart išvydau kažkokio Biau- 
raus Nedraugo pėdsakus, milžiniškų kojų pėdas. kurios, 

mano išmanymu, galėjo priklausyti tiktai kokiam nors 
priešistorinio laikotarpio urviniam žmogui. Bet juk Hima- 
lajuose buvo aptikti dar keistesni pėdsakai, kurie pagal 
pranešimus irgi priklausė žmogui. 

Tačiau mano nuostaba buvo trumpalaikė. Gal taip atsiti- 
ko tik todėl, kad su manimi buvo Bobis Bulgarus, kuris 
paaiškino. Priešingu atveju tikriausiai būčiau susirietęs ir 
dūmęs, kiek pajėgdamas kuo toliau nuo tos vietos. 

— Kupranugario pėdsakai, — tarė jis. 

Netrukus prisivijome gyvulį, palikusį tas pėdas — kup- 
rotą dulkėtą gelsvai rudą milžiną, romiai gromuliuojantį, 
nei biaurų, nei priešišką, smulkiai garbanotą Afganistano 
varovų draugą, atvestą į sausringąją kontinento širdį nešti 
pirklių atsargoms per uolynus, smėlio kopas, per aštriom 
žolėm užžėlusius neaprėpiamus plotus Vakarų moterims. 

Aš nepraleidau nė vienos progos pasipraktikuoti su mik- 
roskopu ir netrukus naudojausi juo kaip prityręs patolo- 
gas. Daktaras Lengsfordas parodė, kaip skaityti slankiklio 
pavyzdėlius ir tirti išmatas, ieškant askaridžių, spalinukių 
arba kaspinuočių. Pagaliau man buvo suteikta garbė atlikti 
šį darbą kiekvienoje mūsų aplankytoje stotyje. 

Vieną dieną daktaras tarė: 

— Filipai, ar norėtum išklausyti krūtinę mano stetos- 
kopu? 

Ar norėčiau! Šis paprastas bevielis vamzdelis, įgalinąs 
auskultuoti širdį ir plaučius, nedavė man ramybės savai- 
čių savaites. 

Aš įsikišau vamzdelius į ausis, o daktaras Lengsfordas 
pridėjo triūbelę prie seno aborigeno krūtinės. 

— Ką girdi? — paklausė gydytojas. 

— Atsisukę varžtai ir veržlės,— atsakiau— Beldžia 
kumšteliai. Tarška nudilę rutuliniai guoliai. Smarkiai pokši 
stūmokliai. | 

Jis ėmė juoktis, o aš kalbėjau visai rimtai. Man žmogaus 
kūnas buvo tas pats, kaip variklis, kurio visi cilindrai pri- 
klausomai nuo amžiaus ir priežiūros šaudo ar kibirkščiuoja. 
Pasiklausęs aš galiu nuspręsti, ar variklis tvarkingas. Ši- 
tam, mano nuomone, reikėjo bent jau nušlifuoti vožtuvus. 

— Pamiršk variklius ir sakyk, ką girdi — pasakė dak- 
taras. 

— Girdžiu bangas tvinstant į krantą, vienos ritasi leng- 
vai, kitos sunkiau. Štai atšniokščia dar viena... 

Senasis vailbrietis, kuriam teko iškęsti pažeminimą, kad 
jo krūtinę klauso kitas aborigenas su baltojo žmogaus 
prietaisu, pažvelgė į gydytoją ir pridėjo smilių prie smil- 
kinio. 

— (Gal tam vyrukui truputį trūksta galvoj? — tarė jis. 


Visus tris mėnesius, kai dirbau su daktaru Lengsfordu, jis 
mokėjo man iš savo kišenės. Nuo ryto iki vakaro jis dirbo 
vyriausybinei sveikatos tarnybai sanitariniu inspektoriumi 
tolimame pasaulio kampelyje kur be pagalbininko tiesiog 
neįmanoma apsieiti. Bet vyriausybė nusprendė, kad jam 
nepriklauso jokių asmeninių pagalbininkų. Todėl mane jis 
samdė pats. 

Aš visą laiką jam buvau dėkingas, nes toji kelionė nu- 
rodė posūkį mano gyvenime. Nors man reikėjo grįžti į savo 
gentį prie Roperio. Žinojau, kad niekada nepamiršiu, ką 
patyriau važinėdamas su gydytoju. Ši kelionė parodė man, 
kaip smarkiai mano tautai reikalinga medicininė pagalba. 
Vėliau, kai vėl pasitaikė proga prisidėti prie šio darbo, 
aš neabejojau, ir nuo 1962 metų tebedirbu ligoninės felče- 
riu bei greitosios pagalbos vairuotoju. 

Tačiau daktaras Lengsfordas ne tik mokėjo man atlygi- 
nimą. Mums sugrįžus į Darviną, jis nupirko bilietus lėk- 
tuvui ir traukiniui, kad mano žmona ir visa šeima pasisve- 
čiuotų mieste drauge su manimi. 

Tai buvo pirmas kartas, kai Hana Dulban iš vandarango 
genties, alaviečio Vaipuldanjos žmona, apsilankė gyven- 
vietėje, didesnėje už Roper Riverio misiją. 

Parduotuvės, begalinės namų eilės, neono šviesos, šimtai 
automašinų ir sunkvežimių — viskas kerėjo ir gąsdino ją. 
Baimė pagaliau įveikė susižavėjimą, ir ji paprašė sugrįžti 
namo, į atvirus kraštus, kur iš Vešlios ir Sultingos Vietos 
atliuoksi volabės, į Larbarjandžį, gimtą jos vyro žeme, grįž- 
ti prie baramundžių, vėžlių kiaušinių ir lelijų šaknų. Jai 
norėjosi bėgti nuo miesto, kur tiek daug Didelių Daiktų ir 
Negerų daiktų. Operlongas Kesertis plačiame ekrane, slap- 
ti išgėrimai pakrūmėse, moskitų spiečių apgultos pelkės už 

Bagoto gyvenvietės, įvairiausių genčių maišymasis, palaida 
moralė ir ištvirkavimas, kuris panaikino Sapnų Meto įsta- 
tymus. 

— Prašau bilietus, daktare Lengsfordai. 

Ir jis sumokėjo už Haną ir vaikus, kad jie galėtų grįžti 
prie Roperio. Jis norėjo sumokėti ir už mane, bet pama- 
niau, kad laikas nusimesti civilizacijos drabužius ir vėl tap- 
ti aborigenu, kol dar nepraradau sugebėjimo sekti pėdo- 
mis, Medžioti ir be galo eiti eiti. 

Aš tariau Hanai: 

— Aš surasiu tave prie Roperio. Iš Matarankos keliau- 
siu pėsčiomis. Man reikia pasimankštinti, pamedžioti. 

Po Kalėdų, pačiame tropinės vasaros karštyje ir žaibų 
siautulyje, ant Voterhauzo upės krantų, netoli tos vietos, 
kur šalimais tiesiasi Stiuarto plentas, sutikau senį čiabuvį 
prekeivį. 

— Man kelionei reikia iečių, — tariau aš.— Dviejų lenk- 
tanosių ir dviejų žeberklų. Mainams turiu pinigų ir tabako. 

— Toli keliauji? — pasiteiravo jis. 

— Į Larbarjandžio kraštą, — pasakiau.— Į alavos gentį 
už Roperio Užtvaros. Pas savo šeimą. Pas savo tėvą Bar- 
nabą Gabarlą. Pas dėdę Stenlį Marbungų. Pas Semą Ula- 
gangą, medžiotoją ir arklių prajodinėtoją. 

— Toli išsiruošei,— atsiliepė jis— Kol nukeliausi, mė- 
nulis daug kartų pasikeis. 

— Baltųjų matu šimtas penkiasdešimt mylių.— pasa- 
kiau.— Mano apskaičiavimais mėnulis pasikeis du kartus. 
Pakeliui turiu aplankyti daug draugų: mangarajų gentį 
prie Elsio stoties, kur guli palaidotas Senasis Maluka, na- 
lakano gentainius Roperio slėnyje, jongmaniečius prie Mo- 
roako, ritarngu prie Urapungos. 

— Tai tau reikės nešti dovanų? 

— Taip,— pasakiau ir pagalvojau: „Kertu lažybų, kad 
teks apsikrauti ryšuliais it kupranugariui, jeigu šis senas 
gandonaša išplepės visam pasauliui, kur einu.“ 

— Duosiu tau ietis — atsakė jis. 

Po to ištisus du mėnesius gyvenau, kaip kitados gyveno 
mano ainiai, medžiodamas volabes ir iguanas, kaip buvo 
mokęs mane Semas Ulagangas, smaigydamas baramun- 
džius, kaip buvau įsigudrinęs vaikystėje, kasdamas lelijų 

šaknis iš kūdrų, kepdamas sau valgį lauže, kurį įkurdavau 
budularo pagaliuku. 

Bridau per upokšnius, plaukiau per upes, savo drabužius 
ir dovanas plukdydamas pirma savęs ant vanbiribiri plaus- 
to, suręsto iš pagalių, popierinės tošies ir vynuogienojų. 
Lenktanosė ietis styrojo man iš paskos, kad galėčiau at- 
remti uostinėjantį krokodilo snukį, jei kuris sumanytų sek- 
ti iš paskos. Turėjau būti pasiruošęs greitai jam smogti, 
drumzlinose upėse kautis už savo gyvybę su dvokiančiais 
pabaisos nasrais. 

Bet jie nelietė manęs, ir aš medžiojau, kaip man patiko, 
žvejojau, kai buvo žuvų, nuogas ėjau per lietų ar pakai- 
tomis nušvintant saulei, drebėjau ar prakaitavau, o naktį 
susirangydavau po šiurkščiu dembliu, kurį pasidariau, nuo 
medžių nulupęs pluoštus tošies. 

Vėl buvau nepriklausomas, gyvenau neužterštoje žemė- 
je, buvau savojo Roperio upės palikimo nuomininkas, ne- 
suvaržytas civilizacijos, nebevergavau miltams, cukrui ir 
žvėries, mano senos baimės atgijo, ir eidamas nuolat dai- 
riausi atgal pigmėjų burginginų, žvilgsniu kiaurai varsty- 
damas kiekvieną krūmą, kad, dar nepraėjęs pro šalį, žino- 
čiau visas jo paslaptis. 

Užeidavo lietūs, ir aš kiaurai permirkdavau. Šakoti žai- 
bai skaldė medžius aplink mane, o danguje jiems pritarė 
griausmingi šunų kauksmai. 

Elsio stotyje, Aeneaso Guno namuose iš Never Never 
Lendo, vienas vyriškis tarė man: 

— Tu keliauji į Roperio misiją. Ten gyvena vargšė ma- 
no senoji motina. Nunešk jai šią dovanėlę. 

Jis padavė man atraižą kartūno ir rantytą naujienų laz- 
delę. Paskui parodė į vieną išpiovą ir paaiškino: 

— Pasakyk jai, kad aš galvoju apie ją. 

Po to palietė kitą išpiovą ir pridūrė: 

— Pasakyk, kad esu sveikas. 

Nurodė sekančią: 

— Pasakyk, kad jos anūkai sveiki. 

Lazdelėje buvo ir daugiau įrantų ir kiekviena turėjo pri- 
minti po žinią. 

Moroake vienas pasakė: 

— Tu keliauji į Roperio misiją. Ten gyvena vargšas ma- 
no dėdė. Norėčiau, kad perduotum jam šitą dovanėlę. 

Jis įteikė man naujienų lazdelę ir pasakė: 

— Pasakyk jam... 

Roperio Užtvaroje vienas žmogus tarė: 

— Tu keliauji į Roperio misiją. Ten ligoninėje guli varg- 
šė mano sena žmona. Perduok jai šitą dovanėlę. 

Jis įteikė man naujienų lazdelę ir pridūrė: 

— Pasakyk jai... 

Kaip ir buvau numatęs prieš pradėdamas kelionę, tapau 
neapmokamu paštininku, apsikrovusiu Kalėdų dovanomis 
prikimštais ryšuliais, kai dar buvau toli nuo misijos. Kiek- 
vieną siuntinį lydėjo naujienų lazdelė, o tai reiškė, jog 
turėjau prisiminti tuzinus smulkmenų apie asmenis, kurie 
jas davė. 

Paskutinės keturiasdešimt mano kelionės mylių ėjo per 
neišdžiūstantį liūną. Apsikrovęs it Senis Šaltis, aš dažnai 
bridau iki kulnų, kartais vos neužklimpdamas purve ar te- 
kančiame vandenyje. Ir vanbiribirio plaustus turėjau da- 
ryti didesnius, kad perkeltų dovanas per upelius ir upes. 
Kai sumanydavau nutykoti kengūrą, man visuomet tekda- 
vo grįžti prie ryšulių, paliktų po medžiu, neretai už kelių 
"mylių nuo laimikio sumedžiojimo vietos. 

Tačiau, jeigu senojo prekiautojo iš Voterhauzo žodžiai, 
pralenkdami mane, nuskriejo į tarpines mano kelionės 
grandis, tai jie turėjo pasiekti ir galutinį jos tikslą — Ro- 
perio misiją. 

Rodžeris Gunbukbukas, vyriškis, kuris vaikystėje buvo 
susilaužęs šlaunikaulius, kai nukrito nuo arklio, su Denisu 
Murulburu išėjo manęs pasitikti. 

— Vargšelis tikriausiai neša dovanas, — pasakė jie.— 
Eikime padėti jam. 

Kai vienądien, kaip visada saugodamasis visur tūnančių 
piktųjų dvasių, bridau per purvyną, tolumoje išvydau ju- 
dant juodą figūrą. 

„Mulunguva sėlina“,— pagalvojau. „Reikia pasisaugot". 

Po to pamačiau du vyrus mojuojant ir atpažinau savo 
draugus. 

Nė vienas priemiesčių paštininkas nešiojantis paskutinę 
siuntą Kalėdų išvakarėse, niekada nebuvo labiau nudžiu- 
gintas talkininkų, kaip aš, išsivadavęs nuo savo nešulių. 

Prieš penkis mėnesius palikau Roperį, būdamas išsila- 
vinęs baltojo gydytojo padėjėjas, patyręs mechanizmų ži- 
novas, ir per tą laiką įgijau šiokių tokių žinių, kas priver- 
čia žmogiškąjį mechanizmą šnopuoti. 

O dabar grįžau, kaip mano protėviai visada grįždavo iš 
medžioklės: pėsčias, pusnuogis, nešinas ietimis, kurios mai- 
tino mane, kol nužygiavau ir nuplaukiau šimtą penkiasde- 
šimt mylių, ietis, kurios saugojo mane nuo pigmėjų bur- 
ginginų ir gynė nuo krokodilų, ir — pats nežinau kodėl — 
ramino, kai kovėsi Jamindžiai, griaustinio milžinai, ir se- 
nasis Gubidžidžis, Lietaus Vyras, vertė raudoti dangaus 
moteris. 


PENKIOLIKTAS SKYRIUS 


Mano sugrįžimas namo neturėjo sau lygaus praeityje. 
Didi gentainių rodoma pagarba varžė ir jaudino mane. 

Jie žinojo, kad buvau nukeliavęs pas tolimas aborigenų 
tauteles drauge su baltuoju gydytoju. Gandas atsklido 
pirma manęs, kad buvau gydytojo padėjėjas, žmogus, ku- 
ris gali tvarstyti žaizdas, moka naudotis mikroskopu ir 
švirkštu poodinėms injekcijoms, bet aš beveik nesitikėjau, 
kad mano gentainiai naiviai priskirs man sugebėjimų, ku- 
rių visai neturėjau. 

Kiek aš buvau iškilęs jų akyse, pilnai supratau vieną 
rytą, talkininkaudamas seselei Džeimsei misijos ligoninėje. 

Tvarstydamas pūliuojančias opas ant mažos mergytės 
rankų, išgirdau kažkokį senį prie durų teiraujantis daktaro. 

Seselė Džeimsė atsiliepė: 

— Čia daktaro nėra. Jis grįš kitą mėnesį sanitariniu 
lėktuvu. 

— Man reikia daktaro Vaipuldanjos,— pasakė jis rim- 
tai. 

— Daktaro Vaip... 

— Vadžiri-Vadžiri,— pridūrė jis, pavartodamas antrąjį 
mano vardą. O po to, regėdamas, kad seselė vis dar nesu- 
sigaudo, pridėjo: 

— Filipo. 

— Ak, Filipo! — pakartojo seselė Džeimsė. Ji ėmė juok- 
tis.— Jis ne gydytojas... šiaip ar taip, kol kas dar ne. 

— Yra! — pataisė ją senis pasipiktinęs.— Dabar jis tik- 
ras alavos genties daktaras, lygiai toks pat, kaip ir baltasis. 

Jis niekad nesuprastų, kad gydytojas turi mokytis šeše- 
rius metus universitete ir išlaikyti daugybę egzaminų. 

— Na, tiek to, kas jums yra? — paklausė sesuo nekant- 
riai. — Gal aš pagelbėsiu? 

— Ne jau, ne, man reikia daktaro Vaipuldanjos! 

Džeimsė buvo kvalifikuota medicinos sesuo, turinti dau- 
gelio metų patirtį. Jos žinios buvo kur kas didesnės, negu 
mano. Joms patvirtinti ji turėjo pažymėjimą, o aš neturė- 
jau jokio. Tačiau šis faktas nedarė įspūdžio senajam abo- 
rigenui: ji buvo moteris, o aš vyras, ir tai buvo svarbiausia 
kiekvienam aborigenui. 

Aš baigiau tvarstyti mažąją negriukę ir žengiau prie du- 
rų, nes jis nė nemanė nusileisti. 

— Reikia Vaipuldanjos. 

— Kuo skundiesi, brolau? — paklausiau, kuo labiau pa- 
mėgdžiodamas mediko toną. Sesuo Džeimsė atrodė truputį 
įsižeidusi. 

— Ach, Vaipuldanja... daktare... mane susuko... visai 
susuko... 

— Kur? 

— Štai... koją... reikia vaistų įtrinti. 

Atstūmęs sesers pagalbą ir reikalaudamas mano gydy- 
mo, dabar senis pats prirašė sau vaistus. 

Seselė Džeimsė vėl nusijuokė, jos užgauta profesinė sa- 
vimeilė atsileido. Ji padavė man buteliuka skysto tepalo, 
ir aš atsargiai ištepiau juo senio šlaunį. 

Kitą rytą jis sugrįžo su tuzinu draugų, ir visiems skau- 
dėjo kojas, visi norėjo, kad gydyčiau juos tepalu. Dabar 
mano daktariška šlovė sklido nesulaikomai. 

— Mano koja žymiai geresnė, gerokai, — pasakojo se- 
nis.— Daktaras Vaipuldanja išgydė. Geras žmogus, puikus 
tas daktaras. Anądien regėjau jį taisant automašinos va- 

riklį, privertė jį dirbti kaip naują. Jis mašinų daktaras, o 
dabar ir žmonių daktaras. 

Po to mano gyvenimas misijoje pasidarė panašus į gar- 
saus specialisto padėtį pobūvyje. Vyrai ir moterys dieną 
naktį nedavė man ramybės, skųsdamiesi skausmais krūti- 
nėje, pilvo negalavimais, galvos gėlimu, nesveikomis ko- 
jomis, rankomis ar akimis. 

— Daktaras Vaipuldanja išgydys? — klausė jie. 

Ir man teko dalinti tepalą įtrynimams, lašus, bindži, vi- 
duriams ir aspiriną. Juo aš išgydžiau net sunkesnius susir- 
gimus, negu patys farmacininkai tiki, nes pacientai neabe- 
jojo jo galia. 


Po mėnesio išgirdau, kad daktaras Džimas Tarltonas Rei- 
mentas apsilankys misijoje su kilnojamu rentgeno apara- 
tu atlikti tuberkuliozės tyrimų. Mano autoritetas netrukus 
turėjo būti išbandytas, įtikinėjant ir raminant vyrus, mo- 
teris ir vaikus, kurie mašiną laikė pragarišku velnio išra- 
dimu, stebuklingai sugebančiu įžvelgti po jų oda ir magiš- 
kai nupiešti kaulų vaizdą. 

Lankydamasis Darvine su daktaru Lengsfordu, mačiau, 
kaip naudojamasi rentgenu, bet nebuvau regėjęs išryškin- 
to negatyvo. O pirmą kartą išvydęs, truputį nusivyliau: iš 
tokio sudėtingo aparato tikėjausi nepaprastų, bent jau spal- 
votų, trijų išmatavimų nuotraukų. O tepamačiau tik gana 
miglotus baltus skeleto kontūrus. Tačiau mane gerokai pa- 
veikė, kai supratau, kad aparatas nufotografavo kaulus po 
žmogaus oda, kurių negalima pamatyti žmogaus akimi. 

— O, taip, — pripažinau pats sau,— tai visai protinga 
mašina. 

Kai daktaras Tarltonas Reimentas atvyko, mane supa- 
žindino su juo misijos valdytojas Persis Leskas. Tai buvo 
malonus žmogus, vis bandydavo groti didgeredu, ir jam 
nusisekdavo taip komiškai, kad mes visi griausmingai kva- 
todavomės. Manau, kad buvo didelis smūgis jo išdidumui, 
kai šiuo instrumentu ėmė groti dešimtmetis jo sūnus. Tai 
užgavo ir mano savimeilę, nes niekad iš didgeredu nebu- 
vau išgavęs nė garso. 

— Man apie tave pasakojo daktaras Lengsfordas,— tarė 
daktaras Reimentas.— Norėčiau, kad būtum mano asisten- 
tas. Mes dirbsime čia, misijoje, o po to išvyksime prie 
Rouzo į Grut Ailentą ir Umbakumbą. 

Aš buvau patenkintas sutartimi ir mes ėmėme fotogra- 
fuoti. 

Daktaras Reimentas parodė, kaip užtaisyti kasetes ir 
kaip išryškinti filmus tamsioje brezento palapinėje. 

Šios pareigos neleido man nė atsipūsti, bet vis tiek rei- 
kėjo surasti laiko nuraminti žmonėms, kurie, pamatę pir- 
mąsias nuotraukas, ėmė bijoti. 

— Pasiruošk... dabar sulaikyk savo vėją, — sakydavau 
aš, O suaugę vyriškai stengėsi neparodyti siaubo. 

Jie buvo susipažinę su fotografijos portretais, kurie ro- 
dė odą, veidą, akis, nosį, burną bei kūną, ir juokavo, žiū- 
rinėdami tokias nuotraukas. Bet iš kaulų vaizdo jie nesi- 
juokė. Tai buvo visai kas kita, kažkas tokio, ko jie nesu- 
vokė. 

Aš iškėliau pirmąjį savo išryškintą negatyvą ir tariau 
senajam Džekiui Ilianjinjui: 

— Štai tu, seni, matai kaip pats atrodai viduje. 

Jis mMinutėlę žvelgė į nuotrauką sumišęs, o po to ėmė 
raudoti: 

— O-o! Vargšas aš! — rėkė jis.— Aš velnias, dvasia! 

Aborigeno sąmonėje kaulai reiškia mirtį, o mirtis — tai 
velniai arba dvasios. Daugelis mano gentainių tikėjo, kad, 
žiūrėdami į savo kaulus, jie regi savo dvasias. 

— Aš būsiu tokia, kai numirsiu... tik kaulai! — šaukė 
moteris. 

— A-a-a-a-ah! Vieną dieną visi virsime tokiais. Vargšai 
nelaimingieji! 

— Kaip buivolai,— atsiliepė kitas, prisimindamas ske- 
letą. 

— Ne ne! Panašus į kengūrą, stovinčią kengūrą! 

— Velnias velnias! A-c-h-h-h! Mūsų viduje tik velniai 
ir velniai. 

Rentgeno nuotraukos per daug tiesmukai parodė, ko jie 
gali tikėtis ateityje: mirtis, kūno irimas, ant pašarvojimo 
platformos gula-gulos likę kaulai. 

Aš kantriai daug kartų aiškinau, ramindamas kiekvieną, 
kuris žiūrėjo savo nuotrauką: 

— Tai magiška mašina. Ji mato tavo vidų, bet ji neieš- 
ko dvasių. Ji atranda ligą. Ji, ši mašina, neduos tau nu- 
mirti. Jei turi ligą, daktaras galės ją pamatyti ir, kol ne- 
vėlu, išgydyti tave vaistais. 

Tik keletas patikėjo, o mungubuju gentainiai prie Rouzo 
upės bijojo net labiau už alavą. Jie buvo mažiau bend- 
ravę su baltaisiais gydytojais. Išvydę pirmąsias nuotrau- 
kas, keli pabėgo girion. 

Bet man patiko viskas. Daktaras Reimentas buvo išmo- 
kęs mane dirbti su mašina. Žinojau, kaip sumažinti išlai- 
kymą iki trijų sekundžių vaikui ar padidinti iki penkių 
vyrui. Aš ruošiau ryškalus ir fiksažą, o vėliau jis parodė 
man, kaip žiūrėti ir suprasti negatyvus. Po keleto savaičių 
laikiau save apmokytu rentgenologu. 

Šiaip ar taip, daktaras Reimentas leido man savarankiš- 
kai daryti daugelį nuotraukų. Grut Ailende man talkinin- 
kavo vienas andiljaugvano gentainis Bilis Nabilja, kuris 
vėliau išvyko į Darviną mokytis laborantu, o po to grįžo 
į gimtąjį kraštą dirbti tarp savųjų. 

Tokios apžvalgos metu, žinoma, suradome daugybę tu- 
berkuliozės aukų. Užkrėstuosius lėktuvu siuntėme į Dar- 
vino ligoninę gydymui. Dauguma jų pasveiko ir laimingi 
sugrįžo į savo gentis. Vyrai ir moterys, kurių nuotraukas 
dariau prieš keletą metų, vis dar kviečiami eiliniams krū- 
tinės ląstos patikrinimams. Tokiu būdu kontroliuojamas 
mano tautą niokojusios tuberkuliozės plitimas. 

Per tą laiką mano žinios iš elementariausios medicinos 
greitai kaupėsi, o reputacija vis didėjo. Kiekvieną dieną 
mes apžiūrėdavome tuzinus žmonių su skaudančiomis au- 
simis, blefaritu, trachoma, frambezija ir kitomis aborigenų 
tarpe paplitusiomis ligomis. Deja, mes ir toliau aptikdavo- 
me nemažą skaičių raupsuotųjų. 

Kaip ir daktaras Lengstordas, Reimentas išaiškino man, 
kaip atpažinti šią baisią ligą, tiriant prie sąnario einantį 
alkūnkaulio nervą, pastebint fizinius pakitimus, kurie gali 
pasirodyti ant veido, nosies ir sąnarių, ypač jeigu būtų 
žaizdų. 

Kadangi šis susirgimas pražudė mano motiną ir išlaikė 
brolį dvylika metų ištremtą iš visuomenės, raupsus ėmiau 
laikyti asmeniniu savo priešu. Tačiau jiems įveikti mūsų 
ginklai buvo per silpni. Nors mes grūmėmės kiek galėda- 
mi, suradus naują pacientą, kiekvienąsyk patirdavau be- 
jėgiškumo jausmą. Neįtikėtina, maniau sau, kad medicinos 
mokslininkai, išradę vaistus daugeliui piktybinių susirgi- 
mų. turintys tokią protingą mašiną, kaip rentgeno apara- 
tas žvalgymui po žmogaus oda, turėtų likti mulkinami li- 
gos, kuri užregistruota anksčiau už krikščionybę. 

Tais pačiais metais po kelių mėnesių darbo Darvino la- 
boratorijoje aš su daktaru Reimentu ir rentgeno aparatu 
išskridau į patį šiaurės rytų Arnhemlendo pakraštį tirti 
krūtinės ląstos susirgimų džabu, gomaido, dalvangu, man- 
galilio, gobaboingo ir džambaboingo gentyse. 

Šie šiaurės Arnhemlendo gyventojai pagal istorikus yra 
tiesioginiai dravidų palikuonys. Spėjama, kad dravidai at- 
keliavo iš Indijos ir Ceilono, į Australiją persikėlę plaus- 
tais arba perėję žemės juostomis, kurios, sakoma, egzista- 
vusios prieš daugelį tūkstančių metų. 

Po to jų kraujas susimaišė su Malajų ir Makasario pre- 
kiautojų, kurie perplaukė okeaną prekybiniais laivais Žy- 
miai anksčiau, negu pirmieji baltieji navigatoriai apsilan- 
kė pietų jūrose. Nuo to laiko jų kraujas atsiskiedė šimto 
kitų genčių krauju, bet Azijos pėdsakai vis dar matomi kai 
kuriuose jų bruožuose. 

Aš anksčiau buvau lankęsis Jirkaloje ir neblogai mokė- 
jau gimtąsias džambaboingo ir gobaboingo kalbas, todėl gy- 
dytojui galėjau pabūti vertėju. Kaip ir savo gentainiams 
prie Roperio, taip ir už trijų šimtų mylių aš aiškinau tiems 
laukiniams vyrams ir moterims, kam atgabenome rentgeno 
aparatą ir ką su juo ruošiamės daryti. 

Kai daktarą Reimentą pakvietė atgal į Darviną, aš pasi- 
likau, padėdamas misijos seseriai palaužti senus genties 
prietarus medicinos mokslų labui. Po mėnesio susipakavau 
savo brangų įrengimą į misijos logerį „Larapaną“ ir nu- 
plaukiau į vakarus prie Elko salos, o po to į Gulburno salą, 
kur prie manęs vėl prisijungė daktaras Reimentas. 

Gulburno saloje pirmą kartą susitikau su maungo genti- 
mi, ir šis susitikimas tikriausiai panešėjo į pirmąją negrų 

ir indėnų pažintį. Nors visą savo gyvenimą buvau pralei- 
des tik už keturių šimtų mylių nuo Gulburno salos, nieka- 
da nebuvau girdėjęs apie maungą. Nemokėjau nė jų kal- 
bos. Gulburno salą nuo Roperio skiria uolėta Arnhemlen- 
do aukštuma. Kol nenuvažiavau ten, tarp mūsų genčių ne- 
buvo jokių ryšių. 

Mes buvome panašūs tik tuo, kad jų oda buvo juoda ir 
mano taip pat. Jirkalos gentys laikėsi Kunapipės apeigų, 
ir nors tai buvo tarp mūsų bendra, Gulburno gentyse šių 
ceremonijų nežinojo. Jaučiausi taip, lyg būčiau atsidūręs 
Vest-Indijoje. Buvau užsienietis svečioje šalyje, bet kai pa- 
galiau įveikėme kalbos barjerą, sužinojau, kad ir čia turiu 
brolių ir seserų, tėvą ir motiną ir, žinoma, uošvės tabu. 

Mes šnekėjomės angliškai, todėl pradžioje aš kaip ver- 
tėjas buvau visai nereikalingas. Tačiau veikiai jųjų kalba 
„pasiekė“ mano ausį, o po mėnesio aš tiek ją mokėjau, 
kad nebereikėjo darkyti anglų kalbos. Per keleto metų 
darbą Arnhemlende šitaip aš išmokau keturiolika savaran- 
kiškų kalbų. 

Tai nebuvo jau taip lengva, kaip gali pasirodyti. Būda- 
vo akimirkų, kai kildavo pagunda viską mesti, bet mane 
sulaikydavo jausmas, kad įnešu naudingą indėlį, padėda- 
mas aborigenams susipažinti su medicina. Daugybė skoli- 
nių, priimtų iš kitų kultūrų, labai sukomplikavo mūsų kal- 
bas. Mane dažnai klaidindavo skirtingos to paties žodžio 
reikšmės. Džabu gentyje prie Jirkalos „„boijuga“ reiškia 
„ugnis“, bet Maningridoje šis žodis reiškia „laukinį obuo- 
lį". Andiljaugvanoje ugnį vadina „„ungura“. Ngulkpuno 
genčiai prie Mainoru, ji yra „ngura“. 

Įsivaizduokite, kokia būtų painiava tik su vienu šimtu 
žodžių penkiasdešimtyje genčių, ir sukeitimų eilė pasida- 
rys nesuskaičiuojama. Bet man, žinoma, teko išnarplioti 
daugiau nei šimtą žodžių, o vien tik Šiaurinėje teritorijoje 
gyvena mažiausiai du šimtai genčių. 

Ir nė viena jų neturi jokio žodyno! 

Nors ilgiems laikotarpiams būdavau atskiriamas nuo sa- 
vo šeimos, dabar aš jaučiausi laimingesnis, negu bet kada 
nuo paauglystės metų. Mano savigarbą glostė pasiekimų 
ir asmeninio pasitenkinimo jausmas. Mano gyvenimas įga- 
vo prasmę, apie kurią nė sapnuoti nebuvau sapnavęs. 

Kol gyvenau kaip aborigenų gentietis prie Roperio, Lar- 
barjandžio žemėje, kurią vis dar tebevadinu Mano Kraš- 
tu, pusiau klajoklio ateitis tebuvo vienintelė mano per- 
spektyva. Visas dienos tikslas buvo kengūros ir volabės. 
Kaip ir Sapnų Meto aborigenai, aš rūpinausi tik kasdieni- 
niu maistu ir vandeniu, savo, Džungajo, pareigomis, atlie- 
kant mūsų ritualus. 

O dabar, sutraukęs genties pančius, ėmęs suvokti, kad 
gyvenime gali būti svarbesnių dalykų už medžioklę ir pėd- 
sekystę, ėmiau bijoti jog visa tai gali baigtis. Savo baimę 
supratau vieną dieną maišytų rasių Krokerio salos koloni- 
joje, kai daktaras Reimentas tarė: 

— Filipai, aš turiu grįžti į Darviną. Bet tau turiu darbo. 
Tu jį galėsi padaryti vienas. 

Pagalvojau, kad šie žodžiai — tai mandagi užuomina, 
kad aš jam daugiau nereikalingas arba jis jau nepasitiki 
manimi. 

Drauge išdirbome nemaža mėnesių, ir aš visuomet sten- 
giausi būti atidus. Nebuvau praleidęs nė vieno nurodymo. 
Apleisdamas nelaimingas savo tautos tradicijas, aš nieka- 
da neatsisakiau darbo dėl medžioklės, nors būdavau la- 
biausiai reikalingas. Priešingai, aš mečiau visus genties 
įpročius ir bandžiau gyventi ir elgtis kaip baltieji. 

O dabar jis pasiūlė man grįžti prie juodaodžio gyvenimo 
būdo! 

— Norėčiau, kad eitum į didelį žygį...— tarė jis. 

Tai buvo įprastinė atleidimo formulė galvijų auginimo 
stotyse, kai aborigeno tarnyba baigdavosi, ir aš ją puikiai 
žinojau. | 

Buvau pritrenktas. Argi lemta lūžti skersiniui, kurio nu- 
sitvėriau, pasiekęs jį po nežmoniškų pastangų? Ar, stovint 
visai ant slenksčio, man teks būti išmestam iš visuomenės, 
į kurią mėginau patekti, ir plaukti pasroviui? Ar mano 
ranka, įsikibusi Naujojo Pasaulio, atsileis kaip tik tą aki- 
mirką, kai tariausi ją gniaužiąs tvirčiau? Ar gali baltasis 
mėtyti mane pagal savo užgaidas lyg sviedinuką jo-jo? Ar 
aš jam priklausau ir jis gali tvarkyti mano likimą savo 
nuožiūra? 

— Į žygį! — įsiutęs surikau jam.— Į žygį! 

Mano širdis apsunko lyg švininė. 

— Taip, į žygį — pakartojo daktaras.— Didelį žygį... 

Ir tik po to, pagaliau suvokęs mano nusivylimą, jis pri- 
dūrė: 

— Filipai, šis žygis ne toks... Sanitarinis Žygis! Noriu, 
kad tu keliautum ir gydytum savo tautiečius, pabirusius 
girioje... klajoklius... maungo, valango, ivaidžos šeimas, gy- 
venančias Arnhemlende tarp čionykščių vietų ir Oenpe- 
lio... palei Kuper Kriką... o drauge ir murgenelos bei bira- 
duko gentis. Tu vienintelis žmogus, galintis tai padaryti. 

Jo balsas skambėjo švelniai, o akys spinduliavo, kai jis 
išvydo, kaip pasikeitė mano veidas, ir šypsena užgožė nu- 
siminimą. Mano siela nurimo, ir tą akimirką aš mylėjau šį 
baltaodį, kuris buvo mano draugas, nes mes dirbome žmo- 
nėms, kuriuos abudu mylėjome, mylėjau baltąjį, kuris triū- 
sė juodaodžių labui, kol, praėjus metams mirė nuo širdies 
priepuolio. 

Savo baimei dėl ateities turėjau atsakymą. 

— Keliausiu,— atsiliepiau karštai. — Kada? 

— Kai tik susiruoši,— atsakė jis.— Pasiimk su savimi 
porą vyrų nešikais ir vertėjais. Pastebėjau, kad čia ivai- 
džos žmones kalbinai angliškai. Ar nemoki jų šnekos? 

Pro jį nepraslydo niekas. 

— Truputį, — pasakiau. — Bet nepakankamai. Dar mo- 
kausi. 

— Esame gavę pranešimų apie raupsus šiame rajone,— 
tęsė jis.— Nenustebčiau sužinojęs, kad gentys nelaimin- 
guosius slepia. Jie dar ne itin pasišovę keliauti į leprozo- 
riumą. Jei surasi raupsuotųjų, teks gerokai pašnekėti ir įti- 
kinti juos. Pasiimk sanitarinį krepšį ir gydyk visas žaiz- 
das ir ligas, kurias, tavo nuomone, diagnozuoji teisingai. 
Nieko daugiau negaliu pasakyti. Tavęs laukia ilgas kelias. 

— Ar toli? — paklausiau.— Bet tai neturi reikšmės. 

— Kas žino? — pasakė jis.— Jei surasi gentis, eidamas 
tiesiai iš čia į Oenpelį, tai nebus toliau kaip šimtas pen- 
kiasdešimt mylių. Bet jeigu tau teks jų ieškoti... na, kiek 
tai užtruks, pats gali spėti, lygiai kaip ir aš. Ten nėra ke- 
lių, ir vienintelis būdas atlikti šį darbą, tai eiti pėsčiomis. 

Sekančią dieną drauge su Diku Jamara ir Džimiu Bun- 
biaga iš ivaidžos genties išskaptuotu luotu persikėliau per 
Bouveno sąsiaurį iš Krokerio salos į žemyną. Dikas su Dži- 

24. Daktaras A. H. Hemfris apžiūri vyriškį, ieškodamas raupsų. 
Daug kelio įveikiau sanitariniu lėktuvu, kuris stovi toliau 


25. Raupsuotieji. Raupsus laikiau didžiausiu savo priešu... jie pra- 
žudė mano motiną 


26. Daktaras A. H. Hemiris. Jei ne jo pagalba, aš dabar būčiau pri- 
mityvus aborigenas 


27. Aš su Daglu Lokvudu, žmogumi, parašiusiu šią knygą. Jo nuomo- 
ne, esu neregėtas pasakorius. Reikia pripažinti, kad jis buvo labai geras 
klausytojas 


mu turėjo būti mano vertėjai ir gidai šalyje, kur aš buvau 
svetimšalis. Po keleto dienų jau laikiau save savotišku juo- 
duoju daktaru Livingstounu, drąsiai žengiančiu nežinomo- 
mis žemėmis ir teikiančiu pagalbą svetimiems žmonėms. Ir 
aš būčiau net stebėjęsis, jeigu sunkumai, kuriuos turėjau 
įveikti, nebūtų prilygę tiems, kuriuos įveikė tas didysis 
vyras, pirmasis prasiskverbęs pro Afrikos tyrlaukius. 

Mūsų vargai prasidėjo vos tik pervilkus kanoją per siau- 
rą sąsmauką, vedančią į Koburgo pusiasalį ir skiriančią 
Arafuros jūrą nuo Van Dimeno įlankos. Pasiekę įlanką, 
nusprendėme keletą mylių pasiirti pakrante iki vietinių 
šaltinių, kurie, Džimo ir Diko žodžiais, buvo sklidini gėlo 
vandens. Bet išlipę rasdavome šaltinį išdžiūvusį. Skurdžios 
atsargos, kurias vežėmės, jau seniai buvo išeikvotos. Švie- 
čiant negailestingai sausojo meto saulei, kuri akinamai at- 
sispindėjo vandenyje, tylėdami yrėmės toliau. Tylėjome, 
nes nenorėjome druskos prisigėrusiu oru džiovinti sau 
burnos. 

Vėlyvą popietę radome apysūrio vandens. Aš užvirinau 
šiek tiek ir pasisaldęs išgėriau. Savo skoniu jis panešėjo į 
gana nemalonią mikstūrą nuo kosulio, bet kam rūpėjo jo 
skonis, kai alino troškulys? 

Sutemus, kai buvau nuvestas prie kitų apysūrių ar vi- 
sai druskingų šaltinių, ėmiau abejoti savo gidų žiniomis 
apie tą kraštą. Įsakiau visą naktį irtis prie Murgenelos Kri- 
ko žiočių. Kai išaušus pasiekėme jas, Džimis tarė: 

— Vanduo čia pat. 

Jis nuvedė takeliu prie duobės smėlyje. Jis taip pat bu- 
vo sūrokas, bet po kelių valandų mūsų laimė pasikeitė, su- 
radus gilią pilną švaraus vandens duobę žemėje. 

Aš iškart nusprendžiau, kad nuo čia turi prasidėti mūsų 
kelionė į rytus, jei norime sutikti ivaidžos, maungo ir va- 
lango klajoklių, kurių atvykau ieškoti. 

Kanoją užtempėme į paunksmę už potvynių pasiekiamos 
ribos, o pomiškį iškirtome, kad jos nesunaikintų girios gais- 
rai, kol mes keliausime. 

Išaušus išžygiavome į Arnhemlendo gilumą. Pirmą kartą 
gyvenime buvau ginkluotas šautuvu, kurį atsigabenome iš 
Krokerio salos. Nežiūrint to, kiekvienas turėjome ir po 
vielinį žeberklą... nes žuvies nenudursi šautuvu. 

Be šių ginklų mes nešėmės tik tomahaukus ir mano neį- 
kainojamą vaistų krepšį. Neturėjome nei maisto, nei van- 
dens, bet Dikas su Džimiu iškilmingai užtikrino mane, kad 
tiek vieno, tiek kito kelyje turėsim gausiai. Kiekvienas tu- 
rėjome tik po vieną drabužį — raištį per klubus ir buvome 
basi. 

Kelias tą dieną vedė per kūdrų kraštą, kuris be galo 
skyrėsi nuo sausringojo pakrantės ruožo. Čia vandens bu- 
vo ligi soties, čia plaukiojo antys, augo batatai, ganėsi 
laukiniai buivolai, laukiniai galvijai, Timoro poniai ir el- 
niai. Šiame krašte net aklas nemirtų nei iš bado, nei ne- 
paklystų. 

Vakarėjant antrai dienai, Dikas, kuris ėjo pirmas, staiga 
sustojo ir tarė: 

— Aha! Pėdsakai. Ivaidžos! 

— Keliauja į rytus, — pasakė Džimis. 

— Gal būt, į pietus, — suabejojo Dikas, apėjęs vietovę 
ratu. 

— O gal į šiaurę, — pasakiau aš. 

Kadangi mes atkeliavome iš vakarų, šis nuomonių nesu- 
tarimas rodė tik tai, kad nė vienas nebuvome tikras, į kurią 
pusę vedė pėdsakai. Jie buvo įminti seniai, ant viršaus nu- 
trypti paukščių ir žvėrių pėdų. Neabejojau, kad tai buvo 
mano ieškoma tautelė. Bet kuria linkme jie nukeliavo? Ne- 
buvo nei kelio ženklų, nei rodyklių, nei aiškių takų, nie- 
ko, išskyrus mįslę: į šiaurę, pietus ar rytus? 

— Rytas už vakarą gudresnis,— pasakiau.— Gal kuris iš 
mūsų susapnuos ką nors, kas nurodys kelią. 

— Jie nuėjo į rytus, — pasakė Džimis tvirtai. 

— O gal į pietus, — tarė Dikas. 

— O gal į šiaurę, — pridūriau aš. 

Mes nušovėme jauną zebu jautuką, laužavietės žarijose 
išsikepėme skanių kepsnių ir, susėdę ant žemės sukryžiuo- 
tomis kojomis, šveitėme juos, imdami rankomis. O po to, 
lyg svečiai romėnų bakchanalijoje, suvirtome ir užmigome 
be anklodžių, be pagalvių, kaip tikri laukiniai juodaodžiai, 
kurių dulkini kūnai puikiai derinasi prie žemės matracų; 
civilizuoti žmonės, kurie grįžo prie laukinių savo ainių 
įpročių, o vienas jų — net mokytas gydytojo padėjėjas, 
išsiruošęs gydyti savo tautiečių. 

— Jeigu išvystų dabar mane daktaras Reimentas! — pa- 
galvojau aš ir užmigau, nerūpestingai atmesdamas veidą į 
dulkes. 

Kai ankstyvoji it jaunėlis negriukas aušra perplėšė pir- 
mąjį nakties šydą, aš užmečiau pagalį ant laužo ir išsike- 
piau dar vieną gabalą vakarykštės mėsos. Spragsintys rie- 
balai ir spirale kylantis aromatas netrukus ėmė kutenti 
šnerves, ir Dikas su Džimiu nubudo. 

— Aš sapnavau... sapnavau... sapnavau... — mieguistas 
murmėjo Dikas, stodamasis ir rąžydamasis.— Aš sapnavau, 
kad pėdsakai vedė į rytus, pėdsakai vedė į šiaurę, pėdsa- 
kai vedė į pietus, pėdsakai suko ratais, kopė į medžius, 
nyko skylėse žemėje, pėdsakais buvo nusėtas dangus, jie 
žybčiojo jūroje. Bet nė vienas jų nebuvo ivaidžų. 

Džimis pasakė: 

— Aš irgi sapnavau kažkieno pėdsakus. Jie ėjo į... ry- 
tus, atrodo... ir aš sekiau pavymui. Bet jie sustojo. Jokio 
žmogaus, niekur nieko... Pėdsakai staiga nutrūko vidury 
žingsnio ir dingo. Kaip tik ruošiausi išsiaiškinti, kas nuti- 
ko, bet kažkas mane prižadino. 

Aš pasakiau: 

— Nieko nesapnavau. Nė sapnelio. 

Bet, būdamas grupės vadovas ir kartą išsitaręs, jog pėd- 
: sakai tikriausiai veda į šiaurę, turėjau palaikyti savo au- 
toritetą. 

— Eisime į šiaurę.— pasakiau. 

Dulkės ant mūsų kūnų atstojo apsauginį saulės kremą. 
Girdėjau nuomonių. esą, juoda oda nebijanti saulės, bet 
taip nėra. Mane ji dažnai nutvilkydavo, ypač kai išeida- 
vau į saulę, ilgai dėvėjęs marškiniais ar keletą mėnesių 
dirbęs patalpoje. 

Vėlyvą popietę priėjome kūdrą, bet aplink buvo ne- 
įprastai skurdu gyvūnijos. Beieškodami nepastebėjome net 
žuvų. 

— (Gumba! — tarė Dikas. 

— (Gumba! Gumba! 

Šis žodis jo dialektu reiškė povandeninę medžiokle. 

Mes nusimetėme klubų raiščius ir nėrėme iki dumblino 
dugno, vildamiesi surasti pilnus kiaušinių vėžlių lizdus. 
Plikomis rankomis kasėme nepermatomas purvo ir sutrūni- 

jusios vandens augmenijos arterijas, kol užčiuopdavome 
lygų mūsų ieškomo lobio paviršių: vėžlio kiautą su prili- 
pusia lėtai besipriešinančia mėsa. Vargšas gyvūnėlis bū- 
davo per daug pavargęs, kad pasuktų iš tiesaus savo kelio, 
per daug nustebintas, kad išvengtų juodų pirštų, spaudžian- 
čių pelekus ir negailestingai perkeliančių jį iš vandens į 
laužo žarijas. 

Pirmuoju reisu Džimis, Dikas ir aš sugavome po vieną, 
kuriuos susmaguriavome per vakarienę. Po to vėl visi su- 
nirome į kūdrą ieškoti pusryčių rytdienai, — dar vieno tre- 
jetuko, kurį nešime gyvą savo ryšuliuose, kol ateis laikas 
kepti. 

Pagriebs krokodilai, jeigu nesisaugosi! Jaunystėje girdėti 
įspėjimai skambėjo mano ausyse, kai aš kepurnėjausi ru- 
doje tyrėje. Prie Arnhemlendo bilabongų reikia artintis, 
nepamirštant krokodilų. Ir tuokart medžiodamas užčiuo- 
piau dantytą uodegą ir suragėjusią penkių pėdų ilgumo 
gėlųjų vandenų žvejo skiauterę, o jis nepajudėjo iš savo 
maurų guolio, kol aš glosčiau jo nugarą. Patirtis buvo iš- 
mokiusi mane, kad pasinėręs gėlųjų vandenų krokodilas 
paliestas nepajudės. Tačiau tokiomis aplinkybėmis sunku 
neabejoti, kad tavo glamonėjamasis nėra jūrų žmogėdra. 
Todėl gumba ne be pavojų. 

Po trijų dienų, vis dar tebekeliaudami basi, nerasdami 
daugiau mano klajojančių pacientų ženklų, mes pasukome 
į pietryčius link Kuper Kriko. Sutemus pajutome, kad ne- 
valgę praklajojome dvidešimt keturias valandas. Buvau 
sušilęs ir nuvargęs, apgailėtinai nešvarus, alkanas, kaip tik- 
ras primityvus medžiotojas, kuriuo buvau pavirtęs. Ne- 
žmoniškai kankino troškulys. 

Kai priėjome savo naktinės stovyklos vandenvietę, dvo- 
kiančią džiūstančiu dumblu ir padvėsusia žuvimi, Dikas 
tarė: 

— Š-š-š! Buivolas! 

Lūpų kampučiu jis nurodė kryptį. Ten, gulykloje, var- 
tėsi dvylika laukinių palikuonių naminių gyvulių, kurie 
daugiau kaip prieš šimtmetį buvo atvežti pirmųjų Britani- 
jos gyventojų, apsistojusių Esingtono uoste, Koburgo pu- 
siasalyje. Gyventojams išvykus, buivolai per siaurą są- 
smauką nukeliavo į pietryčius ir pasklido pakrantės lygu- 

mose palei Ist Aligatorių, Saut ir Vest Aligatorių, Merę ir 
Adelaidą — upes, kurios įteka į Van Dimeno įlanką. Čia 
gyvuliai rado sodrias žalias ganyklas, girdyklas, dumblo 
daubas pasivolioti... ir beveik visiškai žmonių netrikdomą 
ramybę. Per vieną šimtmetį iš keleto šių galvijų priviso 
apie pusė milijono. 

Ir ten, už penkiasdešimties jardų, stovėjo dvylika tokių, 
pirmarūšė jautiena, klostėmis kabanti ant kaklo ir šlaunų, 
kvapnūs kepsniai čiabuvių stovykloms. Bet atsargiai! Va- 
rovai, gal būt, galėjo važinėti ir jodinėti jų ainiais, bet šitie 
buvo laukiniai gyvuliai, didingai apsiginklavę ragų ieš- 
mais su aštuonių pėdų atstumu tarp smaigalių, pasiruošu- 
sių persmeigti plonaodžius įsibrovėlius — žmones. 

Ramiai prisėlink... dabar būk atsargus... Dikas numetė 
savąjį raištį nargą, kad šis netaptų kilpa, kurią pervėrę ga- 
lingi ragai aukštai jį iškeltų. Aplinkui beveik nebuvo prie- 
dangos, jei neskaitysime netoliese styrančių dagių krū- 
mokšnių grupelių. Mes su Džimiu pasislėpėme už jų, o Di- 
kas šliaužė nuogas ant pilvo, su šautuvu stumdamasis pir- 
myn colis po colio, stengdamasis nesukelti dulkių. Likus 
trisdešimčiai jardų iki klampynės, jis pašoko ir sukaukė. 
Palaukęs ir įsitikinęs, jog išgąsdinti žvėrys bėga nuo jo, 
o ne priešingai, jis pirmu šūviu paguldė nedidelį buliuką. 

Laužo žarijose iškepti buivolo bifšteksai su batatais, le- 
lijų šaknimis ir drumzlinu pelkių vandeniu tikriausiai nie- 
kad nebuvo įrašyti nė vieno prancūzų virėjo valgiarašty- 
je. Abejoju, ar jie patiekia tokius Meksimse ar Savojoje. 
Tačiau Arnhemlende, kur nėra nei stalų, nei lėkščių, nei 
peilių, nei servetėlių, išskyrus plaukus ir barzdą, kur ga- 
lima nusišluostyti taukuotus pirštus... jeigu mes ir neturim 
pavadinimo, kuris prasidėtų „a la“ ar panašiai, tai nesvaI- 
bu. Keletą dienų pagyvenęs šitaip, su suodžiais apkibusio- 
mis suveltomis žandenomis, aš panešėjau į klajoklį, nieka- 
da neregėjusį civilizacijos. Buvau pabėgėlis nuo pagrindi- 
nių higienos reikalavimų, kuriuos pats skelbiau. 

Sekančią dieną įkopėme į Toro uolą, vieną kelių natū- 
ralių vietos reljefo paaukštinimų, ir apžvelgėme beribę 
plokštumą, ieškodami keliautojų dūmo. Tiesa, mes galė- 
tume jį atskirti nuo miškų gaisro dūmų tik tada, jeigu ke- 
leiviai kurtų laužus, eidami prieš vėją. 

Ką pamatėme, niekas nerodė, kad dar kokia žmogiška 
būtybė dalintųsi su mumis neaprėpiama Arnhelmendo be- 
galybe, bet netrukus mums nusišypsojo laimė. 

Prie aukštųjų Kuper Kriko intakų Džimis sustojo ir tarė: 

— Hmm. Aš kažką užuodžiu. 

Mes uodėme orą it laukiniai žvėrys, mėginą sugauti prie- 
šo kvapą. Aš jį nustačiau iškart. 

— Kepa žuvį, — pasakiau. 

— Kas čia galėtų kepti žuvį? — paklausė Dikas. 

— Tai gali būti tik mūsų ieškomi žmonės, — atsakiau. 

Džimis pasakė: 

— Bet mes neužtikome išmintų takų. Neregėjome dūmų, 
nebent tik smilkstančias miško gaisravietes. Negirdėjome 
nei žmonių, nei šunų balsų. 

— Ir vis dėlto, — pasakiau — už pusmylio nuo čia kaž- 
kur stovyklauja žmonės. Žuvys nešokinėja iš vandens pa- 
čios ir nepradeda spirgėti. 

Po tylaus penkių minučių ėjimo išgirdome lojant šunis 
ir juokiantis vaikus. Pastebėjau, kad mes artėjome prie 
kažkokio upokšnio. 

— Štai kur jie! — šūktelėjo Dikas. 

Mažas negriukas pakėlė galvą, parodė į mus ir suriko: 

— Kažkas ateina! 

Vyrai, sėdėję apie gęstantį laužą, pašoko ir stvėrėsi 
lenktanosių iečių. Taip pasireiškia kiekvieno aborigeno 
automatiška reakcija, kai jis išgąsdinamas girioje. Bet jie 
iškart aprimo, atpažinę Diką ir Džimį. 

Mums buvo duotas ženklas priartėti, be kurio dar vie- 
nas žingsnis pirmyn galėjo būti palaikytas įsibrovimu. 

Apie dvidešimties ivaidžos gentainių grupelė gal metus 
praleido girioje, būdami laimingi, atskirti nuo didžiosios 
civilizacijos, kurią atstovavo Darvino miestas, esantis tik 
už dviejų šimtų mylių, šalindamiesi net savo tautiečių, gy- 
venančių Krokerio salos misijoje. Vyrai dėvėjo trumpus 
klubų raiščius nargas, o moterys lep-lepus. Kai kurie jų 
buvo padaryti iš senų miltų maišų. Vaikai bėgiojo nuogi. 
Šie žmonės gyveno visiškai nepriklausomai nuo žemės, pa- 
tys save išlaikydami, kaip ir senovės gentys, kol kapitonas 
Kukas dar nebuvo peržengęs ekvatoriaus. 

Aš vis dar negalėjau „išgirsti“ ivaidžos genties kalbos, 
bet vis dėlto supratau Diką minint „daktarą“, „vaistus“, 
kai jis aiškino šiems paprastiems žmonėms, kodėl mes, jų 
ieškodami, nukeliavome beveik du šimtus mylių. Mes bu- 
vome pakviesti pasilikti, ir tą naktį jie dalinosi su manimi 
laužo šiluma ir maistu: žuvimi, vėžliais, batatais ir lelijų 
šaknimis. 

Saulei leidžiantis, pradėjau apžiūrinėti ligonius. Jų mais- 
tą valgiau neplautais pirštais, bet prieš atidarydamas 
sanitarinį krepšį, prisiminiau išeitus mokslus. Šiek tiek 
„apsigrandžiau“ upelyje, susišukavau plaukus, barzdą ir 
su didžiausiu profesionalo orumu išdezinfekavau rankas. 
Išdėliojau indelius, vaistus, antiseptikus, muilą ir rank- 
šluosčius. 

— Operacinė atidaryta,— pasakiau Dikui. 

— Daktaras pasiruošęs, — pranešė jis. 

Aš apžiūrėjau ir sutvarsčiau dešimties metų merginą, 
kurios visą kūną buvo nusėję opos, paskui septynmetę 
mergaitę, sergančią frambezija. Aš jau užuodžiau šią ligą, 
dar gerokai prieš atvedant ligonę. Po to jie visi išrado 
žaizdų ir nusiskundimų ir reikalavo gydyti. Laimė, turėjau 
daugybę aspirino, ir jie tuo pasitenkino. 

Nė vienam nebuvo leidžiama prisiartinti prie daktaro, 
kol švariai nenusipraus su muilu. 

— Daktaro įsakyta. — aiškino jiems Dikas.— Negalima 
eiti pas jį nešvariems. 

Jiems tai buvo nesuprantama. Prieš valandą visi drauge 
sėdėjome dulkėse, laukdami eilės, kada galėsime nešva- 
riais pirštais atsiplėšti mėsos nuo baramundžio griaučių. 
Kliniką uždarius, riba tarp mūsų išnyko, ir aš vėl prisėdau 
prie jų laužavietės. 

Sekantį rytą nuėmiau jau purvinus abiejų mergaičių 
tvarsčius, ir vėl perploviau jų žaizdas. Apžiūrėjęs sergan- 
čiąją frambezija dienos šviesoje, pamačiau, kad liga šau- 
kiasi kuo skubiausių priemonių. Aš užvirinau kaušelį 
dumblino vandens adatoms išsterilizuoti ir iš talpių savo 
krepšio kišenių išsitraukiau švirkštą poodinėms injekci- 
joms. Ir štai čia, prie upelio, greta klajoklių laužo viename 
Arnhemlendo krašto Never Never kampe, daktaras Vai- 
puldanja kaip prityręs medikas suleido po oda peni- 

cilino. Dikui su Džimiu, neapmokamiems mano sanitarams, 
ir mergaitės tėvui teko laikyti vargšelę, kol juodasis pa- 
baisa su moskito geluonimi rankose, gylė ją. 

Apžiūrėjęs kitus, neradau jokių raupsų požymių, bet nu- 
sprendžiau palaukti, kol mergaitė gaus pilną penicilino 
kursą. Po antrosios injekcijos paaiškinau seniams, kad 
man reikės dar pagyventi su jais porą trejetą dienų. 

Bet jie pasiūlė geresnį planą. 

— Mes eisime su tavimi,— pasakė jis,— pakeliui galėsi 
ją gydyti. 

Ir ši keista palyda nuvingiavo link pajūrio ir mūsų luo- 
to. Alavos felčeris, kurį visi vadino daktaru, lydimas 
dviejų sanitarų ir dvidešimties nuogų pacientų žengė basi, 
medžiojo, dalinosi iečių, šautuvų ir sanitarinio krepšio 
našta. Dukart per dieną sustodavome, kad galėčiau išste- 
rilizuoti adatas ir suleisti vaistus mergaitei, tapusiai nuo- 
lankia paciente. 

Po trijų dienų, kai mes pasiekėme pajūrį, pamačiau, kad 
jai žymiai pagerėjo. Buvau nužygiavęs du šimtus penkias- 
dešimt mylių, kad ją išgydyčiau. Mano honoraras buvo 
drovi šypsena, bet tai buvo neįkainojamas atlyginimas. Kai 
įžengiau į kanoją, o Dikas su Džimiu ėmė pliuškenti irklais 
link Ist Aligatoriaus upės žiočių, iškeliaujant į Oenpelį, 
mergaitė blykstelėjo savo blizgančiais it briliantai danti- 
mis, lėtai priėjo prie manęs ir sušnibždėjo kažką, o Dikas 
išvertė: 

— Tas moskitas jau nebegilia dabar. 

— Džara, kvailute tu! — pasakė Dikas. 

— Vee-aa! — pasakiau aš.— Viso gero! Ir pridūriau: 

— Džu-džu nama jalala. Iki pasimatymo. 

Bet daugiau taip ir nebesusitikome. 


ŠEŠIOLIKTAS SKYRIUS 


Už tai, kad gyliau žmones savo plieniniu moskitu, turė- 
jau su kaupu atkentėti. 

1957 metais Šiaurinės teritorijos Sveikatos apsaugos 
skyriaus direktorius gydytojas Alfredas H. Hemfris pasakė 

man, kad Sidnėjaus universiteto mokslininkams reikalin- 
gas didelis skaičius maliarinių moskitų šiam susirgimui 
tirti. 

— Pagalvojau, kad jūs galėtumėt nuvykti prie Roperio 
ir sugauti mums keletą tūkstančių, — tarė jis. 

Aš sutikau, ir lėktuvu vėl buvau sugrąžintas į Larbar- 
jandžį, gimtąjį savo genties kraštą. 

Kaip sugauti tūkstančius moskitų? Išbandžiau tinklelius 
ir spąstus, bet turėjau atsisakyti šių nepraktiškų metodų. 
Pagaliau įsitikinau. kad vienintelis būdas tam darbui pa- 
daryti — gaudyti juos pavieniui, kai jie įsisiurbia geluo- 
nimi į mano odą! 

Iš dviejų guminės žarnelės atkarpų. marlės gabalo ir bu- 
telio pasidariau siurblį. ir išsitiesęs ant upės kranto ar pa- 
lei kūdras. kur veisiasi moskitai, ėmiau čiu!'pti juos vamz- 
deliu į butelį. kai jie įsisiurbdavo į mano kūną. Surinkęs 
užtroškindavau juos chloroformu. 

Tapau gyva pagalvėlė moskitų smeigtukams ir netrukus, 
surinkęs kelis tūkstančius, pasiunčiau į Darviną. Vieną 
vakarą išėjau vedinas ožiu. kitą vakarą su arkliu, nes 
mokslininkai norėjo nustatyti, kokie moskitai gelia gyvu- 
lius. Kol šie puldavo gyvulius. kita rūšis debesimis piki- 
ravo, žinoma. mane. 

Manieji gentainiai liūdnai lingavo galvas. 

— (Gal daktarui Vaipu'danjai pasimaišė galvoje? — kal- 
bėio jie— Gal jam pačiam reikia to sanitarinio lėktuvo? 

Kam žmogui leistis būti kankinamam moskitų, siurbti 
juos į butelį, vedžioti niekuo nekaltus ožius ir arklius ir 
palikti juos biauriems vabzdžiams gilti — šito mano gen- 
tainiai niekaip nesuprato. 

Bet už mano kančias buvo atlyginta. Vieną dieną nuo 
daktaro Hemfrio atėjo telegrama: „Naujojoje Kaledonijo- 
je. Numea, įvyks konferencija čiabuvių higienos klausi- 
mais. Ar norite dalyvauti? Išlaidos apmokėtos." 

Sutikau nedvejodamas. Po poros savaičių Darvino aero- 
drome kopiau prancūzų lėktuvo laipteliais, kuris skrido 
tiesiai į Numea. Aš buvau pirmasis Roperio krantų abori- 
genas, kuris pirmąsyk iškėlė koją iš Australijos nuo tada, 
kai mano tautiečiai apsigyveno čia Sapnų Metu, o, gal būt, 
pirmasis ir iš visų Šiaurinės teritorijos genčių. 

Laiptų viršuje uniformuota stiuardesė tarė: 

— Bon soir, monsieur! 

— A? —aš net prasižiojau. 

— Bon soir, monsieur. Voici votre place, s'il vous plait. 

— Uch! Skamba, lyg ivaidža,— sumurmėjau pats sau ir, 
ieškodamas išeities. griebiausi frazės darkyta anglų kalba: 

— Mano nesuprasti... 

— O, atleiskite, — atsakė ji puikiausia anglų kalba.— 
Labas vakaras, sere. Štai jūsų vieta. 

Numea taip pat turėjau daug vargo dėl kalbos, bet leng- 
vai supratau anglišką tekstą telegramoje, kurią atsiuntė 
daktaras Hemfris, kol svečiavausi ten: „Sidnėjuje staiga 
mirė Tarltonas Reimentas." 

Visą tą dieną negalėjau sukaupti dėmesio paskaitoms. 
Mintimis grįžau prie Roperio pas daktarą Reimentą, kai 
jis klausėsi senojo Džimio Ilianjinjo, apraudančio savo krū- 
tinės ląstos rentgeno nuotrauką: ,„Vargšas nelaimingas aš! 
Mano viduje tikras tikras velnias!" 

Dabar kaip niekada buvau pasiryžęs dirbti medicinos 
srityje. Palengvindamas šiuos ketinimus, amerikiečių pra- 
nešėjas Linas Kaizas labai išsamiai papasakojo mums, kaip 
vietiniai medicinos darbuotojų pagalbininkai gali padėti, 
keliant savo gentainių sveikatingumą ir higienos lygį. Jis 
taip pat davė mums protingą patarimą suburti genčių žy- 
nius į kooperaciją. 

Po nepilnų metų aš mėginau praktikoje išbandyti šį ne- 
paprastą patarimą ir kaktomušom susidūriau su vienu Juo- 
duoju Daktaru, pirmą kartą po to įvykio, kai... o, taip se- 
niai... vaikystėje, mums keliaujant į Sent Vidžono kalną 
buvau ,„uždainuotas“. 


Maningrida — tai nauja aborigenų gyvenvietė, iškilusi 
miškingoje vietoje prie Liverpulio upės žiočių, šiaurės 
centriniame Arnhemlende. Ji buvo taip toli nuo baltojo 
žmogaus gyvenimo, kai aš ten važiavau, kaip Lambarenas 
daktarui A"bertui Švaiceriui, kai jis pirmą kartą išplaukė 
Belgų Konge Ogovės upe aukštyn. 

Kaip ir Ogovė, aukštutinės Liverpulio ištakos Heivloko 
krioklių rajone yra slepiamos tokio nesvetingo landšafto, 

kad, kiek žinoma, ten pabuvojo ne daugiau kaip pora bal- 
taodžių žmonių. 

Upės vingius, besidriekiančius pro apgriuvusias olas ir 
uolynų tvirtoves, retai kada pasiekia net beraros ir huna- 
vidžio gentys, kurioms priklauso šis kraštas. Jie labiau 
mėgsta galingojo Liverpulio žiotis ir begalybę jo intakų. 
Čiabuviai apleido tamsiąją krašto širdį, nes ji, kaip vienas 
paradoksiškai pareiškė, yra „tikra juodaodžių žemė“. 

Arafuros pakrantė su upės žiočių uostu, kurį vandeniu 
aprūpina Liverpulis, buvo patogus prieglobstis Makasaro 
pirkliams. Ir dabar ši upė turi kai ką bendro su Ogove. 
Abi jos neša kraują, paveldėjusį klastingus raupsus. 

Maningrida buvo mano namai ištisus devynerius mėne- 
sius, kol rūpinausi dvidešimties raupsuotųjų grupe, nes kai 
kurie jų jau buvo pasiekę didelį fizinio pakenkimo laips- 
nį, taip pat gydžiau šimtus kitų žmonių, sergančių frambe- 
zija, kenčiančių nuo opų, kraujo užkrėtimo, nuo žaizdų, 
padarytų ietimi, nuo baisių sužalojimų, gautų genčių vaidų 
metu. Beraros ir gunavidžio gentys karingos. Vos pradėjęs 
priėmimą, pamačiau, kad mano sanitarinė palapinė jau pa- 
naši į nukentėjusiųjų surinkimo punktą mūšio lauke. Nedel- 
siant teko išmokti žaizdų siuvimo meno. 

Tais laikais gyvenvietė neturėjo aerodromo. Aš su dak- 
taru Džonu Hargreivu nuplaukiau į ją valtimi, paskui jis 
grįžo į Darviną, o aš pasilikau dalinti sulfamidinių prepa- 
ratų ir tvarstyti žaizdų didelei daktaro diagnozuotai grupei 
raupsuotųjų: vyrams, moterims ir vaikams su deformuotais 
kūnais, ištįsusiomis ausimis, biauriais skauduliais ir nuvy- 
tusiais kojų ir rankų pirštais. 

Viena pirmųjų mano operacijų, atlikta žirklėmis, buvo 
amputacija. Reikėjo pašalinti pirštą, ant odos skiautelės 
kadaruojantį nuo delno. 

Nė viena ligos pasireiškimo forma nebuvo maloni, o kai 
kurie raupsų padariniai buvo tiesiog siaubingi. Bet ši liga 
pražudė mano motiną, ir aš laikiau ją asmeniniu savo 
priešu. 

Sanitarinis lėktuvas negalėjo ten nusileisti ir evakuoti 
pacientų. Laivu siųsti juos į Darviną taip pat neįmanoma: 
kas juos slaugytų per tokią ilgą kelionę? Vienintelė išeitis 
buvo ta, kad daktarui Vaipuldanjai teko pasitenkinti įsi- 

vaizduojamu priėmimo grafiku ant palapinės durų, o vė- 
liau prie įėjimo į šakų pašiūrę, kur įkūriau kasdien dirban- 
čią kliniką nuogakrūtėms moterims, plikiems vaikams ir 
apžėlusiems vyrams, ateinantiems iš miško. Šiomis parei- 
Ingrida Draisdeil. 

Jeigu buvo priežasčių jaudintis dėl kurio nors paciento 
būklės, galėjau betarpiškai pasitarti su savo globėju dak- 
taru Hargreivu, esančiu už trijų šimtų mylių Darvine. Gy- 
venvietėje buvo įrengta magiška dėžė, nuostabus radijo 
siuntimo ir priėmimo aparatas, kuriuo galėjome perduoti 
simptomus ir gauti nurodymus gydymui. Iš savo palapinės 
miško glūdumoje aš dažnai kalbėjausi su pačiu daktaru 
Hargreivu, sėdinčiu savo kabinete Darvine. 

— Labas rytas, daktare. Čia Filipas. Su Džabiru ne kas. 
Aukšta temperatūra ir pulsas silpnas. 

Vikriai peržiūrėjęs kortelių katalogą, daktaras Hargrei- 
vas, man dar nebaigus kalbėti, jau turi prieš akis Džabiro 
ligos istoriją. Jis tiksliai žino, kokie vaistai buvo duodami 
ligoniui. 

— Labas rytas, Filipai. Manau, kad geriau porą savaičių 
nutraukti Džabirui vaistus, o po to vėl duok po pusę dozės, 
kol jo būklė sugrįš į normalią. 

Taigi mūsų neslėgė atsakomybės našta, besirūpinant pa- 
cientais, kurių būklė kaitaliodavosi. 

Pas mane atskrido Hana su keturiomis vyresnėmis mūsų 
dukterimis — Filise, Roda, Kone ir Margareta. Mes gyve- 
nėje, o vėliau name, kurį laisvalaikiu pasistačiau iš rąstų. 

Vieną savaitgalį išsivedžiau šeimą į medžioklės žygį. 
Nusimečiau drabužius, vietoje jų užsirišau klubų raištį 
nargą, pasiėmiau ietis su vumeru ir išėjau link miško kir- 
timo pakraščio, kuris žymėjo gyvenvietės ribas. 

Toliau driekėsi nepaliestas genties kraštas, kurį paži- 
nojo tik beraros ir gunavidžio gentys. Čia, žemutinėse 
Liverpulio upės ištakose, jie statė kanojas iš žievės ir rąs- 
tų, čia plytėjo jų koroborių žemė. Čia jie vis dar laikėsi 
pagoniškų ceremonijų, tokių pat, kurios buvo šokamos 
prieš tūkstančius metų. O dar toliau ganėsi kengūros ir 

volabės, slėpėsi iguanos ir gyvatės, o potvynių metu susi- 
darančiose estuarijose plaukiojo gausybė žuvų. 

Kiekvieną rytą, kai žengdavau iš savo namo priebučio 
ir pasukdavau į kliniką, vilkėdavau švariais marškiniais, 
švariais šortais, avėdavau batus ir puskojines. Toks išsi- 
puošimas atitiko mano profesiją. Bet dabar mano apdaras 
niekuo nesiskyrė nuo tų, kurį dėvėjo laukiniai mano pa- 
cientai, o ietys tą panašumą dar labiau pabrėžė. 

Nebuvau medžiojes metus ar net daugiau. Maistas man 
buvo paduodamas lėkštėse, aš buvau įpratęs valgyti su pei- 
liu ir šakute. Tai buvo įmantriai apdoroti miesto produktai, 
kuriuos pardavinėjo mėsininkai, bakalėjininkai ir kepėjai, 
užkonservuoti ir įpakuoti folijoje, aseptiški ir dažnai smar- 
kiai užšaldyti. Nors aš valgiau ir gardžiavausi, bet visada 
jutau, kad kažko trūksta. Stigo to prieskonio, kurį turi ką 
tik sumedžiota ir lauže iškepta žvėriena, to gilaus pasiten- 
kinimo, kad gyvenu iš savo sugebėjimų kaip gyveno mano 
ainiai ir aš pats, kol dar buvau prie Roperio. 

Baigiant medžioklės mokslus prieš keletą metų, Semas 
Ulagangas tarė: 

— Dabar jis pasiruošęs išlaikyti žmoną ir vaikus. Jis — 
Pirmos Klasės medžiotojas. 

Aš nenorėjau prarasti šio sugebėjimo arba apvilti Semo. 

Bet, eidamas per miško aikštelę su Hana ir vaikais, iš- 
girdau audringą juoką. Miško gyventojai, kurie lankėsi 
pas mane gydytis, dabar leipo iš juoko ir nuostabos. 

— Pažiūrėk į daktarą... pažiūrėk į daktarą! — klykė 
jie.— Cha-cha-cha! Cha-cha-cha! 

— Jis nebeturi batų, neturi kelnių nė marškinių! 

— Jis nešas ietį! Ha-ha-ha! Tuoj paseksim jį, pamaty- 
sim, ar tik nepasismeigs pats! 

— Skanus kepsnys išeitų, a? 

Nesiliaujančios jų patyčios buvo nepakeliamos. O už- 
gaulioti jie mokėjo: 

— Ką tas išpuikėlis išmano apie medžiokle? Jis nežinos, 
iš kurios pusės vėjas pučia, neatskirs vobalės pėdsakų nuo 
iguanos, ieties antgalio nuo koto! 

Jie kvatojosi, kol aš dingau iš akių. 

Tą vakarą grįžau per aikštelę tyloje, kuri reiškia tik 
pagyrimą. Ant kaklo ir pečių nešiausi Medžioklės Meistro 

ženklą — negyvą volabę. Žmona su dukterimis nešė pa- 
smeigtą ant trišakio metalinio žeberklo baramundį. 

Nė vienas aborigenas nemėgsta pajusti. kad jis atsidūrė 
kvailio vietoje. Rytą buvau supykęs ir nusprendžiau paro- 
dyti tiems primityvams, kad medžioti sugeba ne tik beraros 
ir gunavidžio gentainiai. Ilgai ir sunkiai tykojau paskui 
volabes. Vieną prašoviau,— jie niekad apie tai nesuži- 
nos! — bet antrai pataikiau. Dabar jų eilė buvo apmau- 
dauti, kad taip kvailai apsiriko. 

Kitą rytą klinikoje pasirodžiau vėl su švariais drabužiais 
ir ėmiau priiminėti kasdieninį sergančiųjų ir sužeistųjų pa- 
radą, tarsi nieko nebūtų atsitikę. Jie ir toliau į mane krei- 
pėsi, vadindami daktaru, bet jų balsuose jaučiau daugiau 
pagarbos, negu jie rodė man anksčiau. 

Būrelis jaunuolių sėdėjo dulkėse už kelių jardų nuo 
palapinės. Aš nugirdau dalį jų pokalbio. 

— Oho, brolyti, šis vyrukas tikras gydytojas ir tikras 
medžiotojas, kaip reikiant. 

— Gal jis juodas, o eina baltųjų keliu. Bet jis puikiai 
žino juodųjų gyvenimą. 

— Ei, ar matei tą žuvį, kur jis nudūrė? Riebi... riebi... 
o sultinga... 

— O ar matei, kur persmeigta volabė. a? Tiesiai į širdį 
pataikyta, į patį viduriuką. 

Mano menkutis kerštas tikrai buvo sa'dus, bet ne sal- 
desnis už apkeptą mėsą. kurią šveičiau, imdamas ranko- 
mis, kaip daro juodieji. Bet ja nė perpus tiek nesigardžia- 
vau, kiek pagarba, kurią jie man pareiškė po kelių dienų. 

Tomis Galbaranga, Kairioji Ranka. priėjo prie manęs ir 
tarė: 

— Greitai didelis būrys eis medžioti. Mes eisim į Mar- 
gulidbana ir Gubungą prie Blaito upės. I-i-ilgą kelią, ne 
šiaip sau. Tu eisi su mumis, a? 

Būti paprašytam prisidėti prie kitos genties grupės, iš- 
einančios medžioti. reiškė nuoširdžiausią komplimentą. 
Kilo pavojus, kad su trenksmu išlėks mano marškinių sa- 
gos, nes krūtinėje netilpo pasididžiavimas. 

— Gaila,— pasakiau.— Čia serga daug žmonių, turiu 
jais pasirūpinti. 

Kairioji Ranka buvo ir apie tai pagalvojęs. 

— Misis Draisdeil— atrėmė jis,— visai geras daktaras. 
O didelė daugybė žmonių serga girioje prie Margulidbano 
ir Gubungo. Raupsai siaučia visur. 

Tokiam iššūkiui negalėjau atsispirti, juo labiau kad misis 
Draisdeil sutiko viena tvarkytis klinikoje. Po savaitės ke- 
turiasdešimt pusnuogių basų vyrų, moterų ir vaikų, paskui 
kuriuos, be abejo, vizgėjo šunų palyda, nešini tik ietimis 
ir mano sanitariniu krepšiu, iškeiiavo prie Narmongaros 
bilabongo, svarbiausio tikslo mūsų kelionėje, kurią visada 
prisiminsiu kaip gražiausias atostogas savo gyvenime. 

Narmongaros bilabongas, esantis už trisdešimt mylių 
nuo gyvenvietės, buvo, galima sakyti, nepaprastai taisyk- 
lingo ovalo formos gili švari kūdra, kurioje knibždėjo žu- 
vies ir kur nė vienas aborigenas niekad nemirtų iš bado. 

Tą vakarą besėdint prie laužo, Galbaranga papasakojo 
man, kaip atsirado šis ežeriukas: 

— Labai seniai Sapnų Metu du jaunuoliai, kurie ką tik 
buvo įšventinti į vyrus, stovyklavo čia,— pradėjo jis.— 
Prieš ceremonijas jų dėdės jiems liepė nevalgyti riebaus 
maisto: nei riebios iguanos, nei riebios volabės, nei jokio 
kito gyvūno, kuris turėtų taukų ant pilvo. 

Aš nustebau. Čia, beraros ir gunavidžio gentys, kurias 
nuo mūsų skyrė šimtai mylių uolėto krašto... juodųjų ša- 
lyje... tarp Žmonių, su kuriais nepalaikėme jokių gentie- 
tiškų ryšių, suradau prietarą, sutampantį su mūsiškiu ir ly- 
giai tokį pat seną. 

Prisiminiau tuos laikus, kai buvau įšventinamas į vyrus 
prieš dvidešimtį metų, ir man tokį patį tabu uždėjo Stenlis 
Marbungus, mano dėdė. Ne! Jokių tiesioginių kontaktų 
nebuvo, bet Kunapipė, Motina Žemė, Vedaragama ir Vai- 
vorykštės Žaltys prasiskverbė į šiaurę ir į vakarus iki Li- 
verpulio upės, skleisdami tuos pačius senovinius įstatymus, 
kurių prisilaikome šiandien. 

Kairioji Ranka tęsė: 

— Taigi. Šiedu berniukai sulaužė įstatymą. Jie užmušė 
riebių iguanų ir ėmė jas kepti. Bet Vaivorykštės Žaltys, 
Žmogus Viesulas, užuodė taukus ir atėjo pasižiūrėti. „Kas 
čia triukšmauja?“— paklausė vienas berniukas. „Niekas, 
tik viesulas ūžia“, — atsakė kitas. „Uch! Viesulas niekai.“ 
Vedaragama labai labai supyko. Jis paleido tą viesulą 

lėkti greitai greitai. Vyresnieji buvo sakę berniukams: 
„Bėk, kai išvysi viesulą, kitaip tave praris“. Bet jie nekrei- 
pė dėmesio. „Viesulas — tik padūkęs vėjas“,— sakė jie. 
Tuomet Vedaragama puolė. Abu berniukai buvo iškelti ir 
nunešti į Sapnų Vietą, kur jų jau niekas niekad neregės. 
Kai viesulas spirale nusileido ant žemės, ji prasmego, ir 
ten pasidarė Narmongaros bilabongas. 

Keli berniukai, kurie ėjo kartu, klausėsi šio pasakojimo, 
išplėtę akis. Galbaranga atsisuko į juos. 

— Viesulas piktas,— tarė jis.— Pamatei jį, tai slėpkis. 
Ir laikykis savo tautos įstatymų. 

Nors riebus maistas kai kam buvo tabu, mes mitome že- 
mės taukais. Medžiotojai nešė volabes, antis, žuvis, igua- 
nas, vėžlius bei jų kiaušinius ir dėjo savo indėlį į bendrą 
katilą. Mano pilvas išpampo nuo persivalgymo, ir aš džiau- 
giausi, gavęs progą prasivaikščioti, kai sekančią dieną iš- 
keliavome prie Anamaijeros. 

Būtent ten, prie Kadelio upės žiočių aš išvydau tikrai 
nepaprastą reiškinį. Mums besiartinant prie Anamaijeros, 
virš mūsų praskrido lėktuvas. Subangavo parašiutas ir nu- 
skriejo į kažkokią vietą mažiau negu už mylios nuo mūsų. 

Jaunas vyras, pakankamai nugyvenęs ir prisimenąs ka- 
rą ėmė šaukti ir pasileido bėgti. 

— A-a-a-al Jie bombarduoja mus! — rėkė jis. 

Kažkoks mažas berniukas tarė: 

— Tie gabalai lekia iš lėktuvo. Jis dūžta. 

Aš buvau matęs parašiutais nuleidžiamas vaistų atsargas 
misijoms ir gyvenvietėms, kurių aerodromai būdavo už- 
lieti tropinių liūčių. 

— Tai ne bombos, ir lėktuvas sveikas, — paaiškinau.— 
Netoliese turėtų gyventi baltieji, kuriems nuleidžiamas 
maistas. 

— Miltai, arbata ir cukrus? — paklausė berniukas. 

— Taip. 

— Aa,— nutęsė jis, kai primityvų jo protelį nušvietė ši 
žinia.— Tai didelė krautuvė? 

— Taip,— atsakiau.— Oro krautuvė. 

Kairioji Ranka nepatikėjo. 

— Na jau. Negali būti! — pasakė jis. 

— Kodėl? 

— Kam jiems čia mėtyti maistą? 

— Baltiesiems valgyti, — pasakiau. 

— Bet... čia! Valgio visur! Negali žingsn.o žengti, neuž- 
mynęs ant valgomo daikto. Per žuvis negali paplaukti. 
Smėlis pilnas vėžlių kiaušinių, į juos veda giliausi takai. 
Volabės... jie tikriausiai turi šautuvus? Batatai, lelijų šak- 
nys, iguanos, lervos... ar tai blogas maistas? Kam čia skrai- 
dyti lėktuvui ir mėtyti maistą? 

Jis tiesiog negalėjo patikėti. Ir, deja, tai buvo tiesa. 

Po valandos pakrantėje mes aptikome stovyklą, kur gy- 
veno dešimt jūreivių, tyrinėjančių Kadelo upės žiotis. Jie 
sutiko mus širdingai, nors gal kiek laikydami marsiečiais, 
iš nežinomos planetos nužengusiais girion už artimiausio 
medžio, už kurio jie dar nebuvo prasiskverbę. Mes žino- 
jome, kad taip ir buvo, nes ištyrinėjome jų pėdsakus. 

Aplinkui mėtėsi didelės puotos įrodymai: tuščios skar- 
dinės nuo dešrelių, itališkų makaronų spageti, kiaulienos 
su pupelėmis, atidarytos kavos dėžutės. Ore, žinoma, tvy- 
rojo ką tik keptos mėsos kvapas. 

— Jūs dideliai daug valgėte,— pasakė Galbaranga. 

— Net nugarinės bifšteksą,— atsakė vienas jūreivių, — 
kurį parašiutais nuleido čia, vos prieš dvi valandas išėmę 
iš šaldytuvo Darvine. 

— Ir kaip tik laiku, — patvirtino antras.— Beveik bada- 
vome. Pirmą kartą sočiai pavalgėm per visą savaitę. 

Vienas jūreivis mūsų vaikus apdovanojo apelsinais. 

— Šviežučiai, iš dangaus, — tarė jis ir, kreipdamasis į 
draugus, pridūrė: — Vargšės žūstančios sielelės. Tikriau- 
siai mėnesiais laksto ligi soties nepavalgę. 

Tokia globa nudilgė mane ir aš pasakiau: 

— Maisto pas mus apstu. 

— Kur? Jūs nieko nesinešate, nebent kas yra tame ma- 
žame krepšelyje? 

— Girioje,— atšoviau.— Upėse ir upeliuose. Pajūryje. 
Valgio visur. 

— Juodukų maisto? 

— Taip, juodaodžių. Žuvų, kiaušinių, šviežios mėsos. 

— Žuvų, kiaušinių... Ei, Bluji, girdėjai, ką jis pasakė? 
Kaip jūs pagaunate žuvų... meškere? 

— Ne. Vieliniais žeberklais, — atsakiau. 

— Kokius kiaušinius jūs renkate? Varnų? 

— Vėžlių kiaušinius. 

— O koks jų skonis? 

— Koks visų kiaušinių. 

— Tai gal ir mums pagautumėt žuvies? 

— Gerai. Kiek? — atsiliepė Galbaranga. 

— Kiekvienam po vieną, — pasakė jis. 

Jaunesnieji nubėgo prie upės, nešini savo dantytais że- 
berklais, o po valandos grįžo su tuzinu didelių žuvų. Jū- 
reivių akys bylojo iškalbingiau už žodžius. 

Tuo tarpu vienas iš jų tarė man: 

— O kas tame krepšyje? 

— Vaistai, — atsakiau. 

— Vaistai! Šimts kalakutų! Ei, Bluji, ar tu girdėjai? Šitas 
vyrukas turi vaistų. Klausyk, bičiuli, tai ne juodukų vais- 
tai, ne? 

— Baltųjų vaistai. 

— Jis daktaras, — pasakė Galbaranga išdidžiai. — Jis ke- 
liauja su mumis. 

— Daktaras! Ei, Bluji, tu girdėjai tą? Aš viena koja nu- 
šokuosiu į pragarą ir grįšiu!.. Daktaras! Čia! 

— Ar tu ne žynys kartais, ką? 

Aš galėjau įsižeisti, bet vaikinas draugiškai šypsojosi... 
ir nuoširdžiai abejojo. 

— Esu apmokytas felčeris— pasakiau — Mano vardas 
Filipas Robertsas. Mane mokė daktaras Lengsfordas, dak- 
taras Reimentas ir daktaras Hargreivas. 

Pagalvojau, kad jūreiviai verti tokio paaiškinimo. 

— Kokių vaistų turite? 

Atidariau savo brangųjį krepšį prie jo kojų. 

— Penicilino, sulfamidų... 

— Geriami vaistai, — pridūrė Galbaranga. 

— Geriami vaistai! Ei, Bluji, ar tu girdėjai? Šis vaikinas 
turi geriamų vaistų. Kokios rūšies? 

— Sulfadimezino. Dar turiu tvarsčių, tepalo opoms gy- 
dyti ir antiseptikų. 

— Ar galėtum išgydyti Blujį? — paklausė jūreivis. 

Nors į Blujį kreipėsi kelis kartus, šis nepratarė nė žo- 
džio. 

— Jam baisiai riesta... susigriebė dizenteriją, — paaiški- 
no šnekusis jūreivis. 

— Žinoma, galiu,— atsakiau. Daviau jam vieną sulfa- 
dimezino dozę ir palikau pakankamai vaistų kitai dienai. 

Pirmasis jūreivis tarė: 

— Manau, kad čia kaltas tas sūrokas vanduo. Mes visi 
truputį viduriuojame. 

Kai aš tą atkartojau Kairiajai Rankai, jis pasakė: 

— Kodėl jūs geriate sūrų vandenį? 

— Todėl, kad kitokio nėra. 

Galbaranga nusijuokė. Kažkas iš jaunuolių sukikeno. 

— Gėlas vanduo čia pat, po kojomis,— pasakė jis.— 
Tai mūsų senasis smėlio šulinys. 

Pasitelkęs dar porą vyrų, senis iškasė keletą pėdų smė- 
lio. Gėlas vanduo sunkėsi į duobę. Galbaranga pasilenkė 
ir ėmė godžiai gerti. 

— Pirmarūšis,— pasakė jis. 

— Aš tikrai viena koja nušokuosiu... Ei, Bluji! Gėlas 
vanduo, žiūrėk, trykšta tyras kaip krištolas! 

Kai mes įžengėme į jų stovyklą, šie vyrai elgėsi su mu- 
mis maloniai, bet su gailesčiu — gal dėl to, kad buvome 
purvini ir nuogi. Dabar mums buvo rodoma gili pagarba, 
o ypač daktarui Vaipu'danjai. Tai paaiškėjo, kai plepusis 
vaikinas tarė: 

— Ei, bičiuli, gal aptvarstytum mūsų žaizdas? Mes čia 
taip seniai lindim, kad baigiam supūti. 

Aš sutikau. Ir čia, girioje, už šimtų mylių nuo artimiau- 
sios ligoninės, dešimt baltaodžių išsirikiavo prieš tą, kuris 
jiems buvo nuogas juodaodis klajoklis. Gydžiau juos nuo 
dizenterijos, opų, žaizdų, galvos skausmų, žarnyno sutri- 
kimų. 

Honoraras man buvo puodukas kavos. 

Kol aš triūsiau, Galbaranga suorganizavo dar vieną me- 
džioklę jūreiviams. Grupė sugrįžo, nešina dviem kengū- 
rom, keliais tuzinais vėžlių kiaušinių, dar daugiau žuvų, 
keturiom antim, iguanom ir viena gyvate. 

— Kam tos iguanos ir gyvatė? — paklausė vienas jū- 
reivis. 

— Valgis. Pirmarūšis valgis. — pasakė Galbaranga. 

Jie nenorėjo jo įžeisti, bet iš greitai pas'ėpto jų siaubo 

supratau, kad tokie patiekalai niekada nepateks į jūrei- 
višką valgiaraštį. 

Mes patraukėme tolyn ir stovyklavome tą naktį už kelių 
mylių prie Džudalos bilabongo. Čia aptikome tiek daug 
ančių, kad net berniūkščiai sugebėjo užmušti kelias laz- 
domis. 

Gerai privalgę, mes su Galbaranga susėdome pažiūrėti 
ekspromtu paruošto koncerto. Iš kažkur atsirado pora mu- 
šamųjų lazdelių ir viena dūdelė. Dainininkai giedojo ko- 
roborių balades, jaunuoliai interpretavo šokius, o vienas 
jų linksmai vaizdavo žūstantį baltąjį, kuris nemoka susi- 
medžioti sau maisto ir susirasti vandens ir veltui laukia 
lėktuvo ir parašiutų. 

Galbaranga susižavėjimo agonijoje raičiojosi žeme. 

— Tik pažvelk į jį — riaumojo jis.— Sėdi ant vandens 
ir miršta troškuliu! Ha-a-a! Ha-ha-ha! 

— Žiūrėk, žiūrėk! Jis turi peilį skardinei atidaryti, bet 
neturi skardinės! 

Kai pantomima baigėsi, Galbaranga tarė: 

— Ar supaisysi juos... ar supalsysi tuos baltuosius! Jie 
visai protingi... moka padaryti lėktuvus... mašinas... paga- 
minti konservuotą maistą... ir dideles bombas... ir šaldytu- 
vus... ir laivus, kurie plaukia po vandeniu... bet nemoka 
susirasti maisto girioje! 

— Viskas priklauso nuo to, kur žmogus gyvena,— pa- 
sakiau.— Jiems nereikia ieškoti maisto, jie perka jį par- 
duotuvėse. Mes niekad neturėjome parduotuvių. Todėl 
mums tenka medžioti, kad liktume gyvi. 

Paskui papasakojau jam ką buvau skaitęs apie atomines 
ir vandenilines bombas, kurias taip pat išrado baltieji. Pa- 
pasakojau jam apie baisią jų griaunamąją jėgą, apie tai, 
kad jos gali sunaikinti ištisus miestus ir tautas. 

Galbaranga kandžiai pasakė: 

— Jeigu jie pradės jas mėtyti, tai senam girios juodu- 
kui bus visai neblogai. Mes vis dar gyvename savaran- 
kiškai, o jiems reiks išmokti. 

— Gal tu baigsi savo gyvenimą, būdamas didis moky- 
tojas, — pasakiau. 

— Mokytojas? Aš? 

— Taip. Mokysi baltuosius. kaip nemirti badu. 

Nužygiavęs šimtą penkiasdešimt mylių, po dešimties die- 
nų vėl atsidūriau Maningridoje. Sugrįžau vienas, pakeliui 
medžiodamas, nes man rūpėjo pacientai, likę gyvenvie- 
tėje. „Didelė daugybė sergančių“, „siaučia raupsai",— šios 
frazės, kuriomis Galbaranga pasinaudojo kaip jauku man 
privilioti eiti drauge, nepasitvirtino. 

Vieną dieną prie Blaito upės tolumoje išvydome kelei- 
vių dūmus. Laukdamas jų, aš atidėjau savo išvykimą, bet 
jie pasuko į šalį. Keturiasdešimt beraros ir gunavidžio gen- 
tiečių pasiliko ten atlikti pakasynų ceremonijų kažkokiam 
vyrui, kuris mirė prieš metus. 

Vieną dieną, veikiai po to, kai grįžau į kliniką, beraros 
gentietis Tobis Barl-Badla papasakojo man apie berniuką, 
kuris sirgo, bet nebuvo nešamas gydyti. 

— Kodėl? — paklausiau. Buvo įsigalėjusi taisyklė, kad 
visi susirgę turi pranešti man. 

— Jis Juodojo Daktaro sūnus, — pasakė Tobis, ir jo bal- 
se pajutau baimės gaidelę.— Jis pats galingiausias Juoda- 
sis Daktaras šioje pajūrio dalyje. Jis pirmasis vyras tarp 
visų beraros ir gunavidžio žmonių, Didelis Žmogus. 

Mano mintys nuskriejo prie tos baisios dienos, kai prieš 
dvidešimt metų Sent Vidžono kalne buvau „uždainuotas“ 
piktojo Juodojo Daktaro ir paskutinę minutę išgelbėtas 
mūsų Žynio, senojo Gudživos. 

Prisiminiau savo siaubą ir tą žolių mišinį iš akacijos 
žievės, batatų ir laukinių bičių medaus, kurį jis man jėga 
kimšo į gerklę. Prisiminiau, kaip kunkuliavo mano skran- 
dis, kol jis šoko aplink mane, daužydamas žemę žaliomis 
krūmų šakomis, šaukdamas prakeiksmus piktoms dva- 
sioms, kurios troško mano pražūties, giedodamas kreipėsi 
į mane, į mano ainius, palankiai nuteikdamas pagoniškuo- 
sius mūsų totemus dosnios duoklės pažadais, prakeikdamas 
svetimas dvasias, kurios atvedė mane ant Džarpo krašto — 
fatališkojo tako, vedančio iš gyvenimo į mirtį. 

Prisiminiau, kad Gudživa čiulpė kraują iš mano ran- 
kos... kraują, kuris tryško nežinia iš kur, bet nesiliovė te- 
kėjęs. Prisiminiau pykinimą, nevalingas raumenų konvul- 
sijas ir savo beprotišką kliedesį. 

Prisiminiau, kaip paskui Gudživa iš burnos išsiėmė 
žvaigždės formos raudoną kiautą, parodydamas, kad išėmė 

jį iš mano kūno. Prisiminiau, kaip man tučtuojau paleng- 
vėjo, konvulsijos liovėsi, ėmiau sveikti ir kaip po to bijo- 
jau, kad manęs vėl kada nors „neuždainuotų.“ 

— Dabar aš padainuosiu,— pasakiau. Tobis nuogąstavo, 
kol pridūriau: — Man reikia suvesti sąskaitas. Pažiūrėsim, 
ar mano vaistai ne galingesni už senio. Liepk jam ateiti čia 
ir atnešti berniuką. 

— Jis labai gudrus... tikrai protingas, — pasakė Tobis. 

— Ir vis dėlto... pažiūrėsim. 

— Jis nepaklūsta įsakymams. Pats įsakinėja. 

— Ir dėl šito pažiūrėsim. 

Per visus tuos metus, kai dirbau, naudodamas medicinos 
mokslo išrastus vaistus, dažnai pagalvodavau apie tai, kad 
vieną dieną susidursiu su kokiu nors Juoduoju Daktaru 
kaip lygus su lygiu. Troškau pademonstruoti savo sugebė- 
jimų pranašumą ne tik dėl negriuko gyvybės, bet ir dėl to, 
kad buvau nusprendęs pareikalauti duoklės, kaip atlygini- 
mo už pažeminimą, užtrauktą man jaunystėje. Dabar, pa- 
sitaikius progai, neketinau paleisti jos iš rankų. 

Senis vadinosi Malagvija. Tobis perdavė jam mano žo- 
džius, bet grįžo vienas. 

— Jis elgėsi kaip kokios nors įstaigos direktorius, ku- 
riam pasiuntinukas ima įsakinėti, — pasakė Tobis.— Jis tie- 
siog išginė mane lauk. 

— (Gal rytoj jis išmoks šiek tiek nuo'lankumo, jeigu ber- 
niukas tikrai rimtai serga, — atsiliepiau aš. 

Sekantį rytą aš kaip visada vizitavau stovyklavietes, 
gydydamas žmones, kurie dėl senumo ar ligos patys nega- 
lėjo ateiti į kliniką. Aš atsiklaupęs ploviau akis moteriai 
beveik apakušiai nuo trachomos. Jos vardas buvo Merė 
Džabaibajė, ir ji pusėtinai kalbėjo angliškai. Veikiai paste- 
bėjau, kad prie sėdinčiųjų ant žemės prisijungė dar vienas 
šešėlis. Vaikas kažką sušnibždėjo Merei, ir pamačiau, kad 
ji sustingo. 

— Kas jis? — paklausiau. 

— Malagvija! Juodasis Daktaras. 

Nekreipiau į jį jokio dėmesio. Jis ėmė kažką bambėti 
man nesuprantamu dialektu ir įdėmiai stebėjo, kaip gydau 
Merę. Baigęs atsistojau ir pažvelgiau į jį. 

Įsmeigęs nejudrias akis, jis karingai žiūrėjo į mane. 

— Ar nori ko nors? — paklausiau. 

Merė išvertė. 

— Mano berniukas ten... jis serga. 

— Tu Juodasis Daktaras. — pasakiau.— Kodėl jo neiš- 
gydai? 

Merė drovėjosi versti tokį iššūkį, ateivio mestą galin- 
giausiam žmogui pakrantėje. Prieš atsakydama, ji laukė 
iš jo ženklo. 

Pagaliau senis davė leidimą, kurį tikriausiai plėšte iš- 
plėšė iš savo širdies. Berniukas buvo vienintelis jo vaikas. 
— Aš bandžiau, — atsakė jis nevilties kupinu balsu. 

— Tuomet atneši jį į kliniką, — pasakiau rūsčiai. 

— Negaliu. 

— Kodėl? 

— Per daug žmonių juoktųsi iš manęs... Juodasis Dak- 
taras ieško savo vaikui pagalbos pas juodaodį, kuris yra 
Baltasis Daktaras. 

— Jeigu nueisiu į tavo stovyklą, jie vis tiek sužinos. 

— Tai visai kas kita, — atsakė jis — Negaliu tau už- 
drausti lankyti mano stovyklos, kai vaikštai vizituodamas. 

Su juo visai netekau kantrybės, bet žinojau, kad berniu- 
ko padėtis turi įveikti mano išdidumą. 

— Užeisiu dabar, — pasakiau. Jis pirmąkart nusišypso- 
jo,— palengvėjimo, bet kartu ir pergalės šypsena. 

Mes padėjome Merei atsistoti, ir prilaikydamas nusive- 
džiau ją į senio pašiūrę, kad ir toliau pabūtų mums vertėja. 

Ten išvydau dešimtmetį berniuką, gulintį ant purvinos 
antklodės. Dešinės pėdos pade žiojėjo gili žaizda. Prie jos 
lipo musės. Jis laikė apglėbęs koją ir tyliai verkšleno. 

Aš išploviau piūvį ir į burną įdėjau termometrą. Tris- 
dešimt devyni laipsniai. Aš paliečiau jo krikšnį ir pajutau, 
kaip saugodamasis vaikas tučtuojau atsitraukė. 

— Kraujo užkrėtimas, — pagalvojau. 

Malagvija stebėjo kiekvieną mano judesį. Jį užkerėjo 
termometras, nors ir mėgino užsidėti abejingumo kaukę. 
Jis šėlo, kad jo padėtis bendruomenėje neleidžia paklausti, 
kam reikalingas tas termometras. Klausimas išduotų jo ne- 
mokšiškumą, o tai būtų negirdėta. 

Aš pasakiau Merei: 

— Paklausk, ar jis nori, kad išgydyčiau jo sūnų. 

— Taip. Jis nori. 

— Paklausk, ar jis galvoja, kad mano vaistai galingesni 
už jo. 

— Nežinau,— atsakė senis.— Aš tik noriu, kad tu pamė- 
gintum. 

Jis nepasidavė iš paskutiniųjų ir bandė mano pasitikė- 
jimą savimi. Jeigu mano gydymas nepavyks ir berniukas 
mirs, jis galės kaltinti mane dėl vaiko mirties. Tai būtų 
pragaištis visai medicininei programai visose Maningridos 
gentyse. 

Neabejojau, jog Malagvija neleis pasklisti gandui apie 
mano išgydytą jo sūnų, grąsindamas Merei „„uždainuoti“, 
jeigu ši imtų plepėti. Tad nusprendžiau, kad reikėtų jį pa- 
žeminti bent šios moters akivaizdoje. 

Aš dar kartą apžiūrėjau pėdą ir pasakiau jam: 

— Dabar parodyk, kaip ištraukti pūlius. 

— To padaryti nemoku, — pripažino jis nenorom. 

— Parodyk, ką daryti, kad atslūgtų sutinimas. 

— Šito padaryti irgi nemoku. 

— Tai. jeigu aš visa tai padarysiu ir išgydysiu berniuką, 
turėsi pripažinti. kad mano vaistai galingesni už taviškius. 

Jis tylėjo. Kaip patyręs specialistas, meistriškai naudo- 
jantis žievių sultis ir numbo-džumbo, gali pripažinti vergiš- 
ką nuo'ankumą kažkokiam felčeriui? Kaipgi įtakingiausias 
pakrantėje asmuo gali pripažinti, kad jį įveikė ateivis? 

Stropiai išplovęs pėdą, iš krepšio išsitraukiau švirkštą. 
Laužo liepsnoje išsterilizavau adatą. 

Mialagvijos akys išvirto iš nustebimo. 

— Kam šita? — pareikalavo paaiškinimo šiurkščiai. 

Iškart suvokiau, kad reikia griebtis diplomatijos. 

— Šiame švirkšte slypi magiška jėga,— tariau.— Tikra 
„Juodojo Daktaro magija. Jeigu suleisiu šį skystį tavo sū- 
mui, jis išvarys velnią, kuris įlindo į jo koją, ir žudo jį. 

Patenkintas atsakymu, jis džiugiai linktelėjo man dirbti 
toliau, įsitikinęs, kad veikia jo magija, o ne manoji. Pa- 
sakęs, kad įšvirkščiau penicilino, kuris kovos su infekcija 
kojoje, būčiau praradęs jo palankumą. Jis įdėmiai stebėjo, 
apimtas vis didėjančio smalsumo, kurį laikė užgniaužęs, 
prisidengdamas tariamu abejingumu. 

Tą akimirka iš tamsos pasirodė jo žmona įr ėmė raudoti. 

— Užsičiaupk! — pasakė jis šiurkščiai. — Ar nematai, 
kad Juodasis Daktaras... vienas mano kolegų... bando išgy- 
dyti mūsų sūnų. 

— Aš ne Juodasis Daktaras, — pasakiau. 

— O, tu esi! Tu tikras Juodasis Daktaras. 

Jis gudriai pasinaudojo situacija savo naudai, ir aš su- 
pratau, kad prieštarauti beprasmiška. 

Suleidau vaistų ir sutvarsčiau perpiautą pėdą. Kai pa- 
baigiau ir atsistojau, senis broliškai uždėjo savo rankas 
man ant pečių... tuo pripažindamas mūsų lygybę. 

— Aš labai užsiėmęs klinikoje. Tau reikės nešioti sūnų 
pas mane kasdien kitoms injekcijoms,— pasakiau. — Ten 
geriau... kliniko/e mano „uždainavimas“ veikia stipriau... 

Malagvija sušvelnėjo. 

— (Gerai,— pasakė jis, — aš atnešiu jį. 

Jis ne tik atnešė berniuką, bet po keturių dienų, kai pa- 
tinimas kirkšnyje ir skausmas atlėgo, jis pasiprašė pagy- 
dyti jį patį ir žmoną, parodęs ant kojų bei rankų išbėrimus, 
kuriuos buvau pastebėjęs anksčiau, bet nutylėjau dėl jo 
užsispyrimo. 

Taigi aš apžiūrėjau ir, nustatęs diagnozę, slaugiau ir iš- 
gydžiau patį Juodąjį Daktarą, jo žmoną ir sūnų. Kiekvie- 
ną kartą. tvarstydamas Malagvijos opas, aš galvojau: 
„Vienas tavo brolių prieš daugelį metų bandė mane pra- 
žudyti." Bet tokią mintį visada pakeisdavo kita: „O alavos 
genties Juodasis Daktaras... senasis Gudživa... išgelbėjo 
mane." 

Man vėliau papasakojo, kad Malagvija niekada nebuvo 
„Uždainavęs“ nė vieno gentainio. Jį buvo užvaldžiusi savo- 
tiška hipokratiška idėja, kad geriau gydyti, negu žudyti. 
Jis turėjo sukaupęs didžiulę patirtį, ir, matuojant abori- 
genų standartais, buvo nepaprastai turtingas žmogus. Kar- 
tūnas, tabakas, ginklai bei maistas srove plaukė jam vie- 
toje honoraro, kuris pasirodė esąs be galo. Regėjau, kaip 
jis vizitavo stovyklas, rinkdamas mokesčius. Viskas, ko jis 
pareikalavo iš paciento — tebūnie tai net šiojo žmona — 
tučtuojau jam buvo atiduota. 

Jo vaistai buvo mikstūros, kurias jis sunkdavo iš medžių 
ir krūmų, žievių nuovirai, akmenys ir kaulai, vaškas ir 
ochra, plunksnos ir kailiai — viskas, ką, jo nųomone, ga- 

lima pripildyti magiškos jėgos, ir, sujungus, su kraujo 
čiulpimu ir hipnoze, išvyti jais iš negaluojančių kūnų pir- 
tas dvasias. Nežiūrint Malagvijos gerų darbų, gentis jo bi- 
jojo, kaip galima bijoti tik Juodojo Daktaro. 

Kai sūnus visiškai pasveiko, o jo ir žmonos opos išnyko, 
jis atėjo pas mane ir kilniaširdiškai suteikė didžiausią pa- 
aukštinimą. 

— Daktare...— tarė jis karštai. — Daktare... 

Aš buvau sujaudintas. 

Jis buvo Žynys, gydęs šimtus savo tautiečių. Gal būt, 
kai kurie ir pasveiko, nes tikėjimas yra didžiausias dakta- 
ras. Neabejojau, kad žmonės laikė jį vos ne totemu, kuriuo 
aklai tikėjo. 

Bet jis neįstengė išgydyti savo sūnaus. Jis negalėjo išgy- 
dyti savo žmonos. Jis nemokėjo išgydyti savęs. Todėl, nors 
ir nenorėdamas nusižeminti, jis turėjo nusileisti kitam, 
turinčiam kitokių vaistų... padarytų iš žolių, krūmų, žie- 
velių ir... pelėsių!.. kuriais tvirtai tikėjo ir trys baltieji gy- 
dytojai. 

Ratas pasisuko. 


EPILOGAS 


Australijos Šiaurinė teritorija 
„Vyriausybinis Laikraštis““, Nr. 193, gegužės 13, 1957 metai. 


Aš, Džeimsas Klarensas Arčeris, Australijos Šiaurinės 
teritorijos valdytojas, vykdydamas man patikėtą 1953— 
1955 metų Nutarimą dėl liaudies gerovės, šiuo straipsniu 
skelbiu vardus asmenų, globojamų pagal šią deklaraciją. 
Šiems asmenims pagal jų gyvenimo būdą, jų nesugebėji- 
mą savarankiškai bei patenkinamai tvarkyti savo reikalų, 
pagal jų socialinio gyvenimo standartą, elgesį ir asmeninį 
bendravimą reikia specialios globos ir pagalbos, kurią tei- 
kia minėtas Nutarimas. 


Sąraše nurodyta 15211 aborigenų vardų,— bet nė vieno 
baltaodžio,— kurie tapo vyriausybės globotiniais. 

236-ame sąrašo puslapyje yra vardas „Filipas Vaipuldan- 
ja“ kartu su mano žmonos ir vaikų vardais. 

1957 metais vyriausybės patarėjai laikė mane žmogumi, 
kuriam reikalinga speciali pagalba. 

Aš neturėjau tinkamo pasiruošimo tvarkyti savo paties 
reikalų. 

Drauge su penkiolika tūkstančių kitų žmonių aš tapau 
globotiniu. | 

Nebuvau laisvas, negalėjau elgtis kaip tinkamas. 

Man buvo trisdešimt penkeri metai, bet aš turėjau įsta- 
tymo priskirtą globėją — Liaudies gerovės skyriaus direk- 
torių kuris turėjo pasakyti, ar galiu daryti vieną ar kitą. 

Tačiau iš tikro galėjau daryti, ką norėjau. 

Aš buvau Maningridoje, kai iš Darvino atvyko Tedas 
Ivensas, vyriausias Liaudies gerovės skyriaus inspekto- 
rius. Aš supažindinau jį su gyvenviete, jis pamatė, ką aš 
ten dirbu. 

Vėliau jis tarė: 

— Filipai, norėčiau rekomenduoti tave pilietybei suteik- 
ti. Man atrodo, tu puikiausiai gali tvarkyti savo reikalus. 
Ar tau patiktų toks pasiūlymas? 

— Ne, — atsakiau stačiokiškai. 

Bijojausi, kad įstatymas, draudžiantis baltiesiems įžengti 
į aborigenų rezervatus be leidimo, bus taikomas ir man, 
jeigu priimsiu pilietybę. Žinojau, kad yra toks apribojimas. 
Jeigu iš manęs bus atimta laisvė, teisė patekti į misijas, 
gyvenvietes ir rezervatus, kur gyvena mano tautiečiai, tai 
šitą aš mažiausiai norėjau prarasti. Baiminausi, jog man 
reikės leidimo, gal net trijų egzempliorių, kad galėčiau 
aplankyti savo gentainius. 

Po kelių dienų aptariau šį pasiūlymą su Treveriu Mili- 
kensu, kitu Liaudies gerovės skyriaus inspektoriumi, kuris 
buvo Maningridoje. Jis pasakė, kad pilietybė neturės jokio 
poveikio mano teisei lankytis rezervatuose. Tą patį patviI- 
tino ir kiti. 

Vieną dieną Darvine susitikau su direktoriumi misteriu 
Hariu Gysu. Jis supažindino mane su keliais pas jį buvu- 
siais draugais ir tarė: 

— Mes bandome įtikinti Filipą priimti pilietybę. 

Kai vėliau vienas jo inspektorių vėl kreipėsi į mane, 
mano užsispyrimas subyrėjo: 

— Taip, — tariau,— aš mielai sutikčiau. 


Australijos Šiaurinė teritorija 
„Vyriausybinis Laikraštis“, Nr. 25, birželio 15, 1960 metai. 


Aš, Džeimsas Klarensas Arčeris, Australijos Šiaurinės 
teritorijos valdytojas, gavęs administracinės tarybos reko- 
mendaciją bei vykdydamas man patikėtą 1953—1959 metų 
Nutarimą dėl liaudies gerovės, šiuo straipsniu ištaisau sq- 
rašą, išspausdintą Šiaurinės teritorijos ,„Vyriausybiniame 
Laikraštyje“, Nr. 193, gegužės 13, 1957 metais, ir iš jame 
skelbiamo globojamų asmenų sąrašo išbraukiu šiuos var- 
dus: 

Filipas Vaipuldanja, Bungadi giminė, alavos gentis. 

Hana Dulban, Ngamajango giminė, vandarango gentis. 

Filisė Mutukutpina, Burlangbano giminė, alavos gentis. 

Roda Bululka, Burlangbano giminė, alavos gentis. 
Konė Ngamirimba, Burlangbano giminė, alavos gentis. 
Novisė Vandžimarė, Burlangbano giminė, alavos gentis. 


Šis laikraštinės kalbos pavyzdys reiškė, jog visa mano 
šeima tapo piliečiais. Dvi jauniausios mergaitės, Margareta 
Gabadabadana ir Mirjamė Džardagara, gimė laisvos. 


Ką naujo pilietybė įnešė į mano gyvenimą? 

Aš turiu teisę užeiti į viešbučio barą ir paprašyti bokalo 
alaus, negresiant pavojui, jog mane areštuos policija, rem- 
damasi įstatymu „neleisti aborigenams gerti alkoholinių 
gėrimų.“ Bet ši privilegija nelabai svarbi blaivininkui. 

Mano ir Hanos vardai įtraukti į rinkėjų sąrašus. Mes 
gausime mokėti pabaudą. jeigu nebalsuosime per federa- 
linius rinkimus. Tai jau šis tas nauja. 

Dar buvo jaudinantis pakvietimas paauksuotais kraštais 
nuo naujo gubernatoriaus: ,„Valdytojas ir misis Rodžer 
Not prašo misterį ir misis Robertsus suteikti garbę ir apsi- 
lankyti..." 

O šiaip maža kas pasikeitė. 

Aš vis dar tebedirbu felčeriu Sveikatos apsaugos sky- 
riuje. Darvino priemiestyje Naitklife turime naują namą. 
Mano vaikai lanko aborigenams skirtą mokyklą, mokosi 
skaityti ir rašyti. 

Genties atžvilgiu, žinoma, nebuvo jokių pakitimų. 

Mano pareigos alavos gentainiams liko kokios buvę. 
Jiems aš tebesu Vaipuldanja arba Vadžiris-Vadžiris iš 
Bungadi giminės. Esu Džungajis ir liksiu juo... 

„Jeigu grįšiu prie Roperio, kol vyksta Kuuapipės cere- 
monijos, tai turėsiu apžiūrėti savo giminės vyrų kūnų de- 
koravimą ir vadovauti šventei. 

„Mano dukterų dėdė Džonis Nungurus pasakys joms, 
už ko tekėti. Pilietybė tokios teisės man nesuteikė. 

„Nė nepadėjo ji išspręsti konflikto tarp mano paveldėtų 
pagoniškųjų įsitikinimų ir krikščioniškosios religijos, ku- 
rios mane mokė misionieriai. 

„„Taip, aš tikiu dievą. Bet aš taip pat tikiu Motiną Žemę, 
Vaivorykštės Žaltį ir savo Kengūros totemą. Jie suteikė 
mums viską, ką turime: genties žemę, mūsų maistą, žmo- 

nes, vaikus, kultūrą. Niekas... niekas nepakeis to. Tai ma- 
nyje įgimta, tai palikimas, kuris atėjo iš kartos į kartą nuo 
Sapnų Meto ir buvo išdegintas mano prote ir kūne aštraus 
plieno ugnimi įšventinimo metu. 

Kaip galėčiau aš, atliekantis dvejas religines apeigas, 
kurių kiekviena tęsiasi po šešis mėnesius, iškeisti jas į to- 
kias, kurios trunka tik valandą? 

Kaip galiu spontaniškus ritualus, lazdelių beldimą, dai- 
nininkus, išmargintus šokėjus iškeisti į monotonišką into- 
naciją? 

Pusę šimtmečio misionieriai mėgino sugriauti mūsų tikė- 
jimą ir atversti alavos gentį į krikščionybę. Nedaugelis ją 
pasisavino. Tarp jų esu ir aš. Ir mano tėvas Barnabas Ga- 
barla... šventų padavimų skaitytojas. 

Bet, atvirai pasakius, mes priėmėme svetimą tikėjimą, 
kad neįžeistume baltaodžių žmonių, kurie mums buvo geri. 

Mes dėkingi jiems už materialią pagalbą. Mes dėkingi 
už tai, kad jie apgynė mus ir suteikė prieglobstį nuo tų 
žiaurumų, kuriuos atnešė pirmieji fermeriai. 

Ir vis dėlto, nors jie stengtųsi dar penkis šimtus metų, 
niekada neišrautų iš mūsų giliai religingos Kunapipės ir 
Jabuduravos. Jos perduotos naujajai kartai. 

Ir taip bus visada. 

Pilietybė neišgelbėtų manęs nuo genties įpareigojimų, 
jeigu vieną dieną atvyktų Vyresnieji su divuruvuru laz- 
dele, papuošta plunksnomis bei šventais ženklais, ir tartų: 

— Vaipuldanja, tau teks būti mulunguva, budeliu. 

Man neliktų kito kelio, tik paklusti genties įstatymui, 
įvykdant žmogžudystę, arba prarasti visą savo žemiškąjį 
turtą už pabdudą, jeigu jie būtų pasiruošę ją uždėti. Arba 
atsisveikinti su savo gyvybe. 

Labai džiaugčiausi, jeigu tokiu atveju galėčiau pasakyti: 

— Labai gaila. Dabar aš Didžiojo Baltojo Kelio pilietis. 
Aš negaliu padaryti, ko jūs prašote. Privalau paklusti bal- 
tojo Žmogaus įstatymui. 

Bet tai tik svajonė: panaši mintis niekada neateitų man 
į galvą. 

Aš juodaodis! 

Aš tikiuosi, jog tokia būtinybė niekada neiškils. 

Nenoriu, kad kada nors taip atsitiktų. 

Bet, jeigu tai įvyktų, pirma būčiau aborigenas, o tik po 
to pilietis. 

Nepajudinami alavos genties įstatymai buvo Kunapipės 
atnešti prie Roperio žiočių žymiai anksčiau, negu izraelitų 
dievas tarė: „Žiūrėkit, aš viešpats. Aš nesikeičiu." 

Nesikeičiame ir mes. 

Džu džu nama jalala! 

Ir štai, atsitiko iaip, kad 
mirti nuo autosugestijos bu- 


vau išrinktas aš, 


Iki pat tos akimirkos, ko! 
pasijutau sergąs, buvau lai 
mingas ir nerūpestingas i 
toks sveikas, koks tik begali 
būti aborigenų vaikas. Net i 
galvą neateidavo mintis apie 
smurtą, biogį nešančius linkė- 
jimus ar mirtį. Tačiau po ke 
lių minučių aš jau smarkiai 
karščiavau, mano skrandis lyg 
virte virė, 

Manęs vėliau klausdavo, 


kaip tokią ligą galima priskir“ 


ti autosugestijai, jeigu aš ne- 


žinojau jos simptomų iki pat 
tos akimirkos, kai ił staiga 
aane ištiko. Aš iegaliu pasa 
kyti, kad šitaip buvo man 
kad taip būdavo ir kitiems 
Manau, jog „uždainuotas“ 
žmogus sužino apie tai in- 
stinktyviai ir ima reaguoti fi- 
Ziškai dar gerokai prieš tai, 
kai jo sąmonė susieja tą reak- 
Ciią su pačiu savimi. 

Aš galėčiau būti išgelbėtas 
Uk tada, jeigu prakeikima 
nuimtų kitas Juodasis Dakta 
ras, turįs didesnės galios už 
piktąjį žmogų, kuris, gal būt, 
šoko apie manąjį piešinį an! 
baltojo eukalipto, metė savo 
prakeikimą į šį medi ir nu- 
kreipė iš jo raudonai įkaitusia 


mano kūna 


